
Pirmasis aukojimas: 


perlų atnaša 


Anąnakt buvau virtęs jūržuve. 

Plaukiojau gelmėje, mano Kūnas mirguliavo ir vinguria- 
vo, vilkosi ilgi Kutenantys ūsai, išdygę palei mažutės mano 
žiotis. 

Virš manęs buvo milžiniškas baltas mėnulis. Po manim — 
pusiau praviros Kilsuojančios perluotės. O jų viduje žibėjo 
perlai sulig aguonos grūdeliu ir kiekvienas rodė svidantį mano 
atspindį. 

Vandenų gelmėse grožis gema iš Kančios. 

Tai turi patirti dievai. 


3i mato žodžius ant Mėnulio 


Taigi gandai neapgavo. Štai tokie tie drambliai. 

Milžiniški jų kūnai stulbino Miraniją. Vakaro 
tvankumoje jie stovėjo plačiu pusračiu - dvylika 
baisūnų mostagavo uodegomis, didžiulės ausys ir- 
zliai bangavo baidydamos muses. Ant nugaros jiems 
buvo po bokštą - po tikrą medinį bokštą su įman- 
triomis išpieštomis durimis ir langais, o viduje sė- 
dėjo brangakmeniais apsodintuose, aukso spurgais 
apkraštuotuose palankinuose įsitaisę tamsiaodžiai 
pirkliai. 

Sėdėdama ant suolo priešais tiltą kalbėtojai iš 
kairės, ji prietemoje žiūrėjo į tuos žvėris. Virš jų ky- 
bojo didžiulė pilnatis - tobulasis Lietaus karalienės 

veidrodis; nejauki jo šviesa užliejo dykumos tuštu- 
mą, žiburius ant kelio, Mirusiųjų miesto sieną. Vėjo 
dvelksmas priplojo jai apsiaustą prie rankos, skimb- 
čiojo kažkieno plonutės sidabrinės apyrankės. Ne- 
buvo girdėti nė garso, išskyrus nepaliaujamą jūros 
bangų mūšą į uolas žemai tolumoje. 

Vidurinis dramblys linguodamas žengė į prie- 
kį. Didžiulės jo kojos, apmaustytos sunkiais žiedais, 
dunksėjo į minkštą smėlį, mėnulio šviesoje žvilgė- 
jo ant kaklo, ausyse ir ant nugaros siūbuojančios 
sidabrinės grandinės. Skaisčiai raudoni pakinktai 
buvo padabinti mažučiais varpeliais ir milžiniškais 
perlais, iš kurių didžiausias - gabalas sulig kumščiu, 
kurio nė kainos nebuvo galima numanyti - kabojo 
tarpuakyje. 

Po kauke Miranija nusilaižė prakaitą nuo lūpų. 
Kaukės akių prorėžos ribojo akiplotį, bet ji matė kal- 
bėtoją Hermiją ir likusias iš Devyneto - tarsi iš siau- 
bo sustingusias sėdinčias merginas, kurių bronzinės 
kaukės romiai šypsojosi artinantis milžiniškam pa- 
darui. Greta jos sėdinti Retija neramiai sukiojosi su- 
ole. Aukštaugė įdėmiai stebėjo minią. Lengvi kaip 
dulkelės jos pirštai nusileido ant Miranijos riešo. 
Retija sušnibždėjo: 

— Jis dairosi tavęs. 

Buvo nesunku pastebėti Argeliną ant balto žirgo. 
Bet jis sėdėjo šešėlyje, pliskėjo šarvai, jį supo šešioli- 
ka veidu į išorę atsisukusių ginkluotų žaliūkų, kurie 

dabar nuo jo nė akimirką nesitraukdavo. Miranija 
nelinksmai nusišypsojo. Minioje jų galėjo būti dar 
daugiau. Karvedys nenorėjo lįsti į pavojų. Ir iš tikro 
ją sekė jo akys po antveidžiu. Staiga ji pasijuto kaip 
išrengta ir beginklė. 

Hermija atsistojo. Miranija ir likusios iš Devyne- 
to suskato stotis įkandin jos ir, drambliui palengva 
žengiant artyn per pėdas vėsinantį smėlį, besišyp- 
sančioms kaukėms žėrint pro plunksnas ir brangak- 
meniais puoštus galvos apdangalus, visos spalvos iš- 
tirpo perlamutrinėje šviesoje. 

Milžiniškas padaras prisiartino prie tilto ir nulen- 
kė galvą. Nuo jo tvoskė karštis, trenkė su mėšlo dvo- 
ku sumišę kvepalai, ir Miranija išvydo tūkstančiais 
raukšlių išvagotą dulkiną jo odą ir nudribusį pilvą, 
kuris pasimatė gyvuliui lenkiantis prie žemės. Mat 
dramblys klaupėsi ant kelių prieš kalbėtoją. Jis atsi- 
klaupė nerangiai, dunkstelėjo milžiniškos jo kojos ir 
jų sudrebinto smėlio virpesiai persidavė mediniam 
tiltui. Jojikas, kurio veidą slėpė didžiulis galvos ap- 
dangalas, spragsėjo pirštais ir kažką kalbėjo. Dram- 
blys visiškai atsigulė ant žemės ir iškėlė straublį, o 
tada kaip baisingas vario trimitas nakties orą sudre- 
bino jo riksmas. 

Hermija nė nevirptelėjo, nors viena iš Devyneto - 
greičiausiai Chrisė - baimingai aiktelėjo. Pasibaidė 
Argelino žirgas. Dramblys peržvelgė pusmėnuliu iš- 
sirikiavusį Devynetą. Jo akys sustojo ties Miranija. 

Jis pažįsta tave, - ausyse jai pasigirdo dievo balsas. 

Pažįsta? 

Kaip draugę. Jie laikomi labai išmintingais, Mira- 
nija. Jų prisiminimai senesni nei visų kitų žvėrių. 

Kokios mažos jo akutės, - pamanė ji, - giliai įso- 
dintos ir gudrios. Jos atsakymas beveik atrodė kaip 
kreipimasis į gyvūną: 

— Kur taip ilgai buvai? Jau maniau, kad niekada 
tavęs nebeišgirsiu. 

Dievams reikia apibėgti visą pasaulį. Buvo ką veikti. 

— Mums reikia tavęs! Reikalai eina vis prastyn. 

Iš medinio palankino išsivyniojo virvinės kopė- 
čios ir jomis nuo dramblio nulipo kažkoks vyras. Jis 
buvo aukštas, barzdotas, apsisiautęs auksu žėrinčia 
balta tunika, kuri buvo nusagstyta tokia gausybe 
perlų, kad styrojo nesimesdama į klostes. Jis sudėjo 
rankas ir nusilenkė prieš jas. 

— Ko jūs atvykote? - dykumoje nuskardėjo Her- 
mijos balsas. 

— Atvykau pasiklausyti Orakulo išminties. Noriu 
išgirsti dievo žodžius. 

— Iš kokios šalies atkeliavote? 

Atsakymas buvo orus, iš anksto apgalvotas. 

— Iš Rytų, kur pateka saulė. Iš Perlų ir Medaus 
salų per gilią jūrą mes atplukdėme dovanas ir pagar- 
bą Valdovui, Aukščiausiajam, Išmintingajam, Švie- 
siausiajam Orakulo dievui. 

Kaukėtas veidas linktelėjo. 

— Kaip tam ruošėtės? 

— Pasninkavome, apsišvarinome, apsivalėme. Tris 
dienas buvome nugrimzdę į apmąstymus. Tris kar- 
tus apsiplovėme sidabriniame tvenkinyje. 

— Koks jūsų vardas? 

— Džamilas, Askelono kunigaikštis, Povo sosto są- 
jungininkas. 

Hermija iškėlė rankas nudailintais nagais, ant ku- 
rių žėrėjo krištoliukai. 

— Dievo išmintis begalinė, — tarė ji. - Ši diena pa- 
lanki, ši valanda - šventa. Ženkite į Pelių dievo bu- 
veinę. 

Tuo formalumai pasibaigė, kunigaikštis pasisuko 
ir kažkam mostelėjo ranka ir nuo dramblių nulipo 
dar du visiškai taip pat apsirengę vyrai ir žengė pa- 
skui jį. Įkandin jų sekė Argelino sargybinių vora. 

Perlų pirkliai išsitraukė brangakmeniais apsodin- 
tus kardus, iškilmingai įsmeigė juos į smėlį ir pasuko 
tilto link. Hermija be žodžių apsisuko ir nusivedė 
Devynetą bei tris svetimšalius į Salą. Jie atplaukė 
prieš savaitę - didžiulių karavelių flotilė išmetė in- 
karus uoste, kuriame beveik nebeliko vietos kitiems 
laivams. Jų žmonos vilkėjo ryškiaspalviais drabu- 
Žiais, jų vaikai mūvėjo perlamutro apyrankes. Minios 
Uosto gyventojų nuo ryto iki vakaro grumdėsi prie- 
plaukoje, tampydami iš laivų prekių ryšulius, drabu- 
Žžius, maisto atsargas, brangakmenius, dramblio kau- 
lą, neregėtus vaisius, mainikaudami, kartkartėm šį tą 

nukniaukdami, derėdamiesi, ragaudami. Net Saloje 
Miranijai miegą sutrikdė baisingas ir kartu viliojan- 
tis dramblių trimitavimas. 

Žingsniuodama mėnesienoje ji dabar tarė mintyse: 

— Ar jau Žinai, ko jie nori paklausti? 

Žinau. 

- Arji duos jiems teisingą atsakymą? 

Jis tyliai nusijuokė. Bet tepasakė tik tiek: Rūmuose 
pilna stebuklingų dalykų, Miranija, ir visi jie mano. 
Muzika, sidabrinės žaidimų lentos, valgiai - kiek gar- 
dumynų! O sodo tvenkiniuose apstu žiopčiojančių žu- 
velių su besivelkančiais ūsais! 

Akimirką nuskambėjo džiugesio kupinas berniu- 
ko balsas. Miranija nusivylusi papurtė galvą. 

- Klausyk, argi nežinai, kad Obleko nėra? 

Jie priėjo akmens vartus. Šie buvo pasvirę į kai- 
rę, mašalų knibždančioje tamsoje akmeniniai laiptai 
vedė pas Orakulą. Procesija stabtelėjo ir kalbėtoja 
atsigręžė atgal. 

— Dievo nešėja eis su manimi. 

Miranija apsilaižė lūpas ir žingtelėjo į priekį. 
po atviraburne kalbėtojos kauke blykstelėjo neapy- 
kanta. Paskui jos ėmė kopti, iš paskos lydimos trijų 
svetimšalių. Visi kiti laukė ant tako. Prisiartinti prie 
Orakulo jiems buvo uždrausta, net Argelinui, nors 
Miranija matė, kaip jis juos stebi, kaip trumpą aki- 
mirką Hermija buvo pagavusi jo žvilgsnį. 

Laiptai buvo seni, glotniai nuzulinti kojų. Jie vy- 
niodamiesi spirale kilo aukštyn tarp čiobrelių, kiečių 
ir mirtų krūmų, tamsoje ant įšilusių akmenų bėginė- 
jo vabaliukai, kažkur aukštai, ant Šventyklos stogo, 
ūbavo pelėda. Miraniją po kauke pylė prakaitas, ji 
sunkiai alsavo, įkandin jos pūškavo trys vyrai su sun- 
kiais rūbais. Paskutinis iš trejeto nešė gardžiai kve- 
piančią santalo dėžutę, kuri traukė debesis mašalų. 

— Ar tu dar su manimi? - mintyse kreipėsi Mi- 
ranija. 

Atsakymo nebuvo ir ji susiraukė. Vadinasi, ji už- 
gavo jį. Žinojo - jis opus. 

Visiems užlipus ant pakylos, ji pajuto vėjo dvelks- 
mą, kuris visada ėjo nuo jūros. Jis plaikstė lengvą jos 
rūbą ir Hermijos apdarus. Su dėkingumu ji įkvėpė 
gaivaus oro ir pažvelgė į juodą, be atilsio banguojan- 
tį jūros paviršių, iki horizonto besidriekiantį mėnu- 
lio taką. 

Hermija atsigręžė. Jos balsas buvo pridusęs ir tylus: 

— Na štai, perlų žmonės. Tai ir yra Orakulas. 

Jie stovėjo susiglaudę, tarsi ko saugodamiesi. 
Mėnesienoje suspindo stangrūs jų drabužiai. Ku- 
nigaikštis Džamilas nervingai mirksėjo stovėdamas 
ant akmeninės pakylos po senoliu medžiu, kurio pa- 
pėdėje žiojėjo tamsoje vos įžiūrimas žemės plyšys. 
Jis žingtelėjo į priekį. 

— Luktelėkite, - sunerimusi tarė Miranija. - Rei- 
kia palaukti, kol kalbėtoja pasiruoš. 

Hermija plačiai išskėtė rankas, o Miranija, nu- 
sekusi iš paskos, padėjo jai nusirengti mėlyną rūbą, 
sėte nusėtą Lietaus karalienės krištoliukais. Po juo 
Hermija vilkėjo paprastą baltą suknią, surištą per 
liemenį. Ji buvo basa. Nusisuko nuo vyrų ir nusiėmė 
kaukę. 

Kai Miranija išėmė iš pintinės ir padavė jai re- 
gėjimų gertuvę, pajuto negęstančią Hermijos neapy- 
kantą, stingdančią kaip basilisko žvilgsnis. Susitikus 
jų akims, ji su siaubu pasijuto akmenėjanti, patyrė tą 
buką visagalę baimę, kurios apimta tapdavo mažutė, 
baikšti nevėkšla. Tada Hermija gurkštelėjo skysčio, 
užsidėjo kaukę ir jai vėl šypsojosi žavingas auksinis 
veidas. 

Ji abejingai žingtelėjo atgal. 

Hermija perėjo skersai pakylos. Tarp jos ir trijų 
vyrų tvyrojo miglos debesėlis ir besiranganti garų 
srovelė. Jai po kojų buvo beveik ištirpęs tamsoje 
Orakulas. 

Tai buvo tamsus plyšys. Iš jo kilo vos matomi dū- 
mai, sieros pluta aptrauktas Žiotis rėmino bazalto 
briauna. Plyšys smigo į žemės vidurius, į požemio 
pasaulį. Tai buvo burna, per kurią kalbėjo dievas. 
Žiūrėdama, kaip Hermija klaupiasi ir lenkiasi virš 
plyšio, Miranija slapta nusišypsojo po kauke, galvo- 
dama apie viešpatiją po juo, apie dievo šešėlio rū- 
mus, apstatytus pasaulio turtų kopijomis. Apie tai 
jai pasakojo Setas. 


Prisiminusi Setą ji susiraukė. Nematė jo jau daug 
savaičių. Nuo tada, kai jis buvo paaukštintas. 

Gali būti, kad jis dabar rūpinasi kuo kita. Balsas 
skambėjo linksmai. 

Miranija purkštelėjo. 

— Nori pasakyti, rūpinasi ne tik savimi? - Žinojo, 
kad nedora taip kalbėti. 

Hermija ėmė sunkiai gaudyti orą. Jos kūnas lio- 
vėsi keistai rangęsis, ji atkragino galvą ir suklykė bai- 
siu, laukiniu balsu, nuo kurio krūptelėjo net Mirani- 
ja. Pirkliai puolė klauptis, vienas iš jų laikė ištiestose 
rankose dėžutę, kakta liesdamas žemę. 

Kalbėtoja mėšlungiškai persikreipė, susverdėjo 
ir krito ant kelių. Tada ėmė rykauti be žodžių - tai 
buvo rūstybės riksmas į tamsą. Rankas išpleikusi 
ant įkaitusio grindinio, ji virpėjo ir krūpčiojo visu 
kūnu. 

Miranija iš lėto atsigręžė į vyrus. 

— Dabar atiduokite auką. Per daug nesiartinkite. 
Neskubėkite. 

Pirklys metė į ją žvilgsnį, paskui pasisuko ir kažką 
tarė bičiuliams savo šiurkščia kalba. Tas, kuris laikė 
dėžutę, skubiai ją atidarė. Ore padvelkė santalu ir le- 
vandomis. Kunigaikštis išėmė dovaną ir žingtelėjo 
į priekį. 

Jis atsargiai, labai jau lėtai prisiartino prie Ora- 
kulo. Jam atsiklaupus stangrus perlais nusagstytas 
rūbas sušoko į styrančias klostes, tyloje į akmenis 


19 


garsiai brūkštelėjo siuvinėtos gražmenos. Iš plyšio 
kylančiuose dūmuose lėtai šoko apsvaigę mašalai. 

Jis ištiesė rankas. 

Miranija išplėtė akis. Ištiestuose jo delnuose tvis- 
kėjo tobulai nugludintas sidabrinis gaublys, akinan- 
tis nepriekaištingu grožiu. Jis buvo išraižytas kažko- 
kiomis linijomis, ženklais ir simboliais, kurie atrodė 
tarsi raštas - į mažutes teksto atkarpas surikiuotos 
keistos tankios raidės, kurių ji nemokėjo perskaityti. 
Dydžiu jis buvo sulig mėnuliu ir blankioje švieso- 
je atrodė, kad į žmogaus rankas nusileido dar vie- 
nas dangaus šviesulys. Jam kilstelėjus šią grožybę, ji 
pajuto jos svorį - tai buvo pilnaviduris, pasakiškai 
brangus luitas. 

— Tau, šviesiausias viešpatie, aukojame paslapčių 
rutulį iš senojo imperatorių lobyno. 

Jis atsargiai nuleido rankas į garą, kylantį iš plyšio, 
ir nenoromis - Miranija jautė lygiai tą patį - paleido 
rutulį. Krisdamas jis blykstelėjo kaip žvaigždė. Buvo 
girdėti, kaip jis skardena ir žvanga gelmėse. Paskui 
viskas nutilo. 

Hermija iškėlė galvą. Ją mušė prakaitas, balsas 
buvo kimus, ji sunkiai išlaužė žodį. 

— Ko nori paklausti Orakulo, viešpatie Džamilai? 

Vyras klūpomis atsisėdo ant kulkšnių. Jis tyliai 
prabilo: r 

- Perlų žmonės prašo dievo leidimo eiti per šią žemę. 
Mes norime pasiųsti žygeivius į Mėnulio kalnus. 

Kalbėtoja susiūbavo visu kūnu ir sumurmėjo kaž- 
kokius beprasmius žodžius. Paskui sušvokštė: 

— Ko jums ten reikia? 

— Tuose kalnuose yra sidabro klodų. Kadaise, 
dar iki archonto Raselono, buvo susitarta, kad mūsų 
žmonės gali juos kasti ir gabenti iškastą metalą kup- 
ranugariais į Uostą. Tas darbas kupinas pavojų, dy- 
kumoje nė gyvos dvasios, bet mes vėl norime tuo 
verstis. Mes dievo garbei sumokėsime visas duokles 
jo Šventyklai, kurių pareikalaus dievas. 

Jokio atsakymo. 

Hermija ėmė kratytis ir galiausiai susisuko į ka- 
muoliuką. Ji ėmė šnypšti kaip gyvatė, ir pirklys, var- 
gais negalais atsistojęs, žingtelėjo atgal. Jis klusniai 
žiūrėjo, kas dedasi. 

Miranija po kauke šaltai nusišypsojo. Hermijos 
vaidinimui nieko neprikiši. Ypač turint galvoje, kad 
regėjimų gertuvėje buvo ne kas kita, o paprasčiau- 
sias vynas. Miranija tai žinojo, nes pati jo ragavo. 
Hermija norėjo išlošti laiko, turbūt karštligiškai 
svarstydama, kiek pareikalauti. Kiekviena prekybos 
sutartis duotų krūvą mokesčių, Uosto rinkliavų, ky- 
šių. Argelinas ir Šventykla praturtėtų. 

— Koji laukia? 

Dievo balsas nuskambėjo niūriai. Ne mano žo- 
džių. O ji ką tik juos matė. Visi juos matėte. 

— Kurė 


Jie parašyti ant sidabrinio rutulio. 

Galiausiai Hermija susiruošė kalbėti. Kratydama- 
si, apsipylusi prakaitu, išsileidusiomis garbanomis 
palengva kilstelėjo kaukę ir nuo to jos balsas tapo 
švokščiantis, persimainęs, neatpažįstamas. Ji per 
jėgą, lyg kamuojama skausmo, spaudė žodžius tarsi 
iš neperregimos gelmės. 

- Išgirdau. Štai ką jis sako. Dykuma yra mano. Jei 
įžengsite į ją, jus sudegins mano rūstybė. Nes žemės 
gyslos yra neliečiamos, Mėnulio viršukalnės šventos. 
Niekam nevalia ten kelti kojos, tik man. Žmonių 
žingsniai — tai maras, tai prakeiksmas. 

Staiga visą Hermijos kūną supurtė traukuliai ir ji 
krito be jėgų. Nusiminę pirkliai susispietė į krūvą ir 
įsmeigė į ją nustėrusius žvilgsnius, o Miranija pri- 
bėgusi apsiautė Kalbėtoją mėlynuoju rūbu. Paskui 
atsigręžė mėgindama nuslėpti nuostabą. 

— Orakulas pasakė savo žodį. Kalbėtojai reikia at- 
gauti dvasią. 

Juodabarzdis vyras maldaudamas plačiai išskėtė 
rankas. 

— Tai viskas, ko galime tikėtis? 

— Regis, viskas aišku. Dievas nesutinka. 

— Bet... - jis papurtė galvą, sunkiai tramdydamas 
pyktį. - Mes vylėmės... dievas tikrai apsigalvos. 

— Nežinau, - šaltai tarė Miranija. Staiga ji paju- 
to sau neapykantą vien dėl to, kad čia atsidūrė, kad 
įsivėlė į visa tai. Ji užsinorėjo išpyškinti, kad dievas 
sako visai ką kita ir kad tai buvo tik pačios Hermi- 

jos atsakymas. Bet dabar jos padėtis buvo per daug 
pavojinga. Net menkiausia užuomina apie apgaulę 
galėjo sukelti karą. 

Pirklys įsmeigė į ją juodas akis. Paskui linktelėjo, 
apsisuko ant kulno ir ėmė leistis laiptais, lydimas vos 
per žingsnį atsilikusių bičiulių. Jie žengė išsitiesę, it 
mietą prariję, kupini išdidaus nusivylimo. Jiems vi- 
siškai išnykus iš akių Miranija atsikvėpė su didžiu- 
liu palengvėjimu. Nusiėmė kaukę ir pajuto, kaip vėjo 
dvelksmas vėsina prakaituotą veidą. Paskui atsigręžė. 

Hermija jau buvo atsikėlusi, išsitaršiusiais plau- 
kais, kampuotas veidas skendėjo mėnesienos meta- 
mame šešėlyje. Rankose ji laikė kalbėtojos kaukę — 
žibėjo auksinės plokštelės ir ibio plunksnos, žiojėjo 
tamsi burnos anga. 

— Ar aš jums dar reikalinga? - tyliai paklausė Mi- 
ranija. 

— Man? - atšovė Hermija su triuškinamu įnir- 
šiu. - Jei būtų mano valia, tu pagal įstatymą ar prieš 
įstatymą būtum vėl palaidota tame kape. Eik iš čia. 
Atsiųsk man Chrisę. 

Savo pačios nuostabai, Miranija nepasijudino iš 
vietos. 

— Aš tikėjausi, kad... dievas patenkins jų prašymą. 

— Nejaugi? Klausyk, dievas kalba su manimi, - 
Hermija įsmeigė į ją akis. - Ne su tavimi. Tu vis dar 
tik nešėja, Miranija. Ir tai ilgai nebūsi, nes dievas ne- 
truks tave nužudyti - jis visada taip daro. - Ji tvar- 

kingai priglostė atsiskyrusią plaukų sruogą. - Kol 
tai atsitiks, nori ar nenori, turi klausyti, ką aš kalbu. 
Puikiai žinodama, kaip tave apvylė vargšelis mažasis 
archontas. 

Miranija įširdusi ėmė leistis laiptais, rūbais brauk- 
dama čiobrelių krūmus, nuo kurių pasklido aitrus 
kvapas, ir sukeldama debesis mašalų. 

— Klausyti jos! Ką man daryti? Po visko, ką pada- 
rėme, niekas nepasikeitė. Orakulas ir dabar išduoda- 
mas. Ir kodėl ji juos išvijo? 

Skersai tako vinguriavo gyvatė. Ji žaibiškai atšoko 
atgal. Gyvatė pažiūrėjo į ją ir prakalbo: Gal ir kitiems 
rūpi Mėnulio kalnai. 

— Kitiems? Kam? 

Bet gyvatė šmurkštelėjo į atžalyną ir niekas nebe- 
pertraukė nakties tylos. 

Miranija stovėjo kaip įkasta. Žemai tolumoje jūros 
bangos plakėsi į uolų papėdę. Čirškė naktinis cikadų 
choras. Ji sudėjo rankas ant aukštai besikilnojančios 
krūtinės. Vieną dalyką ji žino. Jei dievo žodžiai yra 
ant sidabrinio rutulio, tai turėtų juos perskaityti, net 
jei jie nuriedėjo prie pat žemės gelmių širdies, sly- 
pinčios dievo šešėlio urvuose ir tuneliuose. 

Tai reiškia, kad reikia pasitari su Setu arba rasti 
Obleką. 

Ji susiraukė. Pirmasis turbūt pernelyg užsiėmęs, 
davinėdamas paliepimus šimtams raštininkų. O ki- 
tas turbūt girtas. 


Ji nenustygsta vietoje 


Ankstų rytą į Aukštutinius rūmus įspindo įkypi sau- 
lės spinduliai. Praėjus vos valandai po saulėtekio, pa- 
sibaigus apeigoms ir patiekus pusryčius, tvoskiantis 
karštis įsėlino į šešėlyje skendinčią terasą, po audek- 
lo padangte, plazdančia nuo jūros vėjo. 

Miranija pro savo miegamojo duris išėjo į lodžą 
ir sustojusi pažvelgė žemyn. Ten girdėjosi dviejų 
žmonių balsai. O gal trijų. Vienas buvo Retijos ir jai 
palengvėjo. Ji perėjo marmurinį koridorių, žengda- 
ma pro nuostabaus grožio senovės kalbėtojų statulų 
rikiuotę, ir laiptais nusileido į vidinį rūmų kiemą. 
Retija pažvelgė aukštyn. Aukštoji mergina vilkėjo 
juodą suknią ir buvo užsidėjusi turkių ir sidabro 

vėrinį - Miranija žinojo, kad šis daiktas atgabentas 
svetimšalių pirklių. Saloje buvo išdėliota viskas, kuo 
jie prekiavo: kvepalai, papuošalai, rūbai visam De- 
vynetui. Perlų žmonės nedaug iš to pelnė. Prisėdusi 
ant suolo ji vėl laužė galvą, kodėl Hermija juos atstū- 
mė. Kam drausti įžengti į Mėnulio kalnus? Niekas 
ten nėra buvęs. Dykuma karšta kaip pragaro kros- 
nis, kalvos plikos ir bergždžios. Bet jei ten tikrai yra 
sidabro, Argelinas gali turėti ir savų planų. 

Stalai buvo nukrauti apelsinais, figomis, minkšto- 
mis bandelėmis ir balkšvu skiestu vynu, atgabentu iš 
Aleno. Miranija išsirinko apelsiną ir įsmeigė į jį peilį 
su perlamutrine rankena. Ištryško sultys, pasklido 
sodrus aštrus kvapas. Ji tyliai paklausė Retijos: 

— Kur Chrisė? 

- Pas kalbėtoją. Kurgi dar? 

Miranija linktelėjo. Nuo tada, kai Devynetas ga- 
lutinai suprato, kad Chrisė, juki auksaplaukė Chrisė, 
yra Hermijos šnipė, nuo tos baisiosios Šešėlio nak- 
ties ir naujojo archonto atėjimo Švenčiausiąją bu- 
veinę suskaldė nesantaika. Septynios prieš dvi. Nė 
viena be gyvo reikalo nesikalbėjo su Chrise. Patem- 
pusi lūpą, suirzusi ji viena plaukiojo baseine ir visų 
vengė. Miranija taip ir nesuprato, ar ji gėdijasi ar jas 
niekina. Kadaise manė, kad pažįsta tą merginą. La- 
bai klydo. 

Retija metė akį į kitas dvi merginas. Prislopintu 
balsu ji paklausė: 

— Ko nori tie pirkliai? 

— Nori kažkur kalnuose pradėti kasti sidabrą. 

— Puiku. Manau, kalbėtoja užkibo ant šio jauko. 

Miranija nurijo apelsino skiltelę. 

— Ne. Išvijo juos. 

Aukštaūugė metė į ją įdėmų žvilgsnį. 

— Kodėl? 

— Neaišku. Nebent.. 

„nebent Aa pats nori to imtis - žinoma. 
Ir vis S tiek keista. Kodėl neleidus perlų žmonėms pa- 
daryti viso darbo su savo vergais, kupranugariais, 
laivais, o paskui tiesiog pačiam nugraibyti grietinė- 
lę? Jis niekuo nerizikuotų. 

Retija buvo su galva ir nestokojo savikliovos. 
Miranija šalia jos visada jautėsi maža ir kvaiša. Ji 
buvo jau apsipratusi su šia mintimi ir tai mažiau ją 
slėgė kaip tada, kai pirmąkart čia pasirodė, bet tas 
jausmas nebuvo išnykęs iki šiol. Ji jautė po visko, 
kas nutiko, pelniusi tam tikrą pavydžią aukštau- 
gės pagarbą, bet jos niekada negalėtų tapti tikro- 
mis draugėmis. Tokiomis, kokios galėjo tapti su 
Chrise. 

Ji paėmė duonos. Staiga Retija mostelėjo tarnai- 
tei, stovinčiai ties jos kėdės atkalte. 

— Paragauk kąsnį už nešėją. 

Miranija bejėgiškai sumurmėjo: 

— Tai kad nereikia. 

— Nejuokink. Duok jai duonos. 

Duona buvo minkšta šviežia bandelė. Stačiai ne- 
apkęsdama savęs už bevališkumą Miranija pada- 
vė bandelę tarnaitei, aukštai išdžiūvusiai moteriai, 
vardu Kamli, matyt, Retijos vergei. Moters rankos 
buvo įdiržusios ir tvirtos. Ji nuolankiai paėmė duo- 
ną, atsilaužė kampelį ir sukramtė. Jos ir Miranijos 
akys susitiko. Miranija nuraudusi nudūrė žvilgsnį 
žemėn. 

Moteris tyliai tarė: 

— Atrodo, duona nekenksminga, jūsų šventenybe. 

Ji atidavė bandelę. Miranija paėmė su apgailėtina 
išraiška ir sušnibždėjo: 

- Dėkui. 

Ji žinojo, kad grėsmė neprasimanyta. Hermi- 
ja prisiekė ją sunaikinti, ir nesvarbu, kad įstatymas 
niekam neleido kėsintis į Devynetą, - slapta pakištų 
nuodų galėjo niekas ir nesusekti. Pastaruosius kelis 
mėnesius, ypač iš pradžių, kai ji buvo ką tik sugrąžin- 
ta į pareigas, ji nedrįso valgyti beveik nieko, išskyrus 
vaisius, dėl kurių buvo galima beveik nesibaiminti, 
kad bus užnuodyti. Ji sulyso. Oblekas jau ėmė apie 
tai niūriai juokauti ir net archontas, atplėšęs akis 
nuo naujausio savo augintinio, tarė: 

- Miranija, kokia tu išbalusi. 

Bet statyti dar kieno nors gyvybę į pavojų jai 
buvo kankynė. Ji iš lėto ir vis tiek nepatikliai kramtė 
duoną. Juto pelenų skonį. Ar gali taip būti?! Niekas 
nepasikeitė! Taip, Aleksis tapo archontu, bet dabar 

jai gresia dar didesnis pavojus nei anksčiau, o Oble- 
kas... Kur Oblekas? 

Staiga ji atsistojo. 

— Einu į Rūmus. 

Retija perpjovė abrikosą. 

— Paimk neštuvus. Ir kelis sargybinius, - ir abe- 
jingai pridūrė: - Tu gi žinai, kad visada galime juo 
pasinaudoti. 

— Kuo? 

— Kunigaikščiu Džamilu. 

Staigiu mostu ji pasiuntė tarnaitę šalin, numetė 
vaisių, atsistojo ir nusitempė Miraniją į vėsų baltą 
kambarį, pro kurio langą matėsi jūra. Koja užtren- 
kusi duris ji atsisuko ir staiga jos balsas pasidarė 
ryžtingas: 

- Argi nematai? Mes galime jam pasakyti, kad Ora- 
kulu tik dangstomasi. Gali jam pasakyti, ką iš tikro 
kalba dievas - kad Hermija susimokiusi su Argelinu. 

— Negaliu, - išsigandusi pradėjo atsikalbinėti Mi- 
ranija, bet Retija jos nesiklausė. 

— Bėda ta, kad neturime kariuomenės! Argelino 
kareiviams atrodo, kad jis gali daryti ką tinkamas. 
Nėra vado, kuris prieš jį sukiltų. O imperatorius 
dabar galingas. Jis turi didžiulius pulkus - raitelių, 
sunkiųjų pėstininkų, dramblių! Pagalvok apie tai, 
Miranija! Jie gali sutriuškinti Argeliną, o tada Her- 
mija liks be paramos ir mes galėsime ją nuversti. Ir 
paskirti naują kalbėtoją. Tikrą kalbėtoją! 

Miranija atbula atsitraukė prie lango ir tada tarė: 

— Aišku, tave. 

— Taip, mane! Kodėl gi ne? 

Miranija papurtė galvą. Jai visa tai netilpo į galvą. 

— Nori sukelti karą? Tyčiomis... 

- Mums reikia atsikratyti Argelino. Nebūk tokia 
gerutė, Miranija. Nemanau, kad kils didelė kova. 
Užteks vien ja pagrasinti. 

- Iš kur žinai? Žmonės eis į mirtį! 

Retija truktelėjo pečiais. 

— Vergai. Kareiviai. Kas jie tokie? 

Už lango dangaus žydrynėje pasigirdo žuvėdros 
klyksmas - tarsi patvirtinantis ženklas. Miranija su- 
nėrė rankas, kad nebedrebėtų nuo pykčio. Visa tai ją 
nepaprastai baugino. 

— Nejaugi tu pati tiki, ką sakai? 

Retija žingsniais pirmyn atgal matavo kambarį. 
Jai staigiai pasisukus grindis šluojanti juoda suknia 
brėžė ratilus smėlio dulkėse. Deginama pergalingo 
jaudulio liepsnos, ji įsmeigė į Miraniją tūžmingą 
žvilgsnį. 

- Žinoma, tikiu. Kartais mirtis neišvengiama. 
Jaunystėje mano senelė taip pat buvo vaidilutė, Mi- 
ranija, ar sakiau tau? Archonto Horebo laikais. Ji tu- 
rėjo priešininkę - Alantą, moterį iš gerų namų toje 
pačioje saloje. Čia patekti galėjo tik viena iš jų, taigi 
jos susikovė dėl šios garbės. 

— Susikovė? 

— Su skydais ir ietimis. 

- Žūtbūtinai? 

— Aišku, žūtbūtinai! - Retija nekantriai krestelėjo 
galvą. - Kartais tavo gyvybė priklauso tik nuo tavęs 
pačios, Miranija! Dievai meta mums iššūkį, ir jei tu- 
rime mirti, mirštame. Šiaip ar taip, mes kovojame 
dėl gėrio. Tu tai žinai geriau už bet ką. Ir Žinai, kad 
daugiau taip tęstis nebegali. Mes turime apsisaugoti 
pačios arba galiausiai paragausime nuodų. Jei grą- 
žinti Orakului garbę bus galima tik karo pavojaus 
kaina, aš taip ir padarysiu. Aš to nebijau. 

Miranija pasisuko į langą ir pažvelgė į jūrą. Žyd- 
ros jos gelmės atrodė kaip saugus prieglobstis. Staiga 
ji pajuto norą nerti į jas plaukti - bet kur, svarbu, 
kad kuo toliau nuo čia. Bet prieš savo valią ji prisi- 
vertė atsigręžti. 

— Klausyk, ką sakau, - jos balsas buvo ramus, bet 
tvirtas. - Mes nieko nesakysim perlų žmonėms. 

— Tai visiška... 

— Ar girdi, ką sakau! - įniršusi ji įrėmė akis aukš- 
taugei į veidą. - Girdi mane - nebus nei karo, nei 
mūšių, nei nuskandintų laivų. Dievas nori ne to. 

— Kiek suprantu, jis tau pats sakė, - pašaipiai tarė 
Retija. 

— Taip, sakė! Viską galima padaryti kitaip, daug 
geresniu būdu... 

— Mes negalime laukti, ką dievas pasakys! Turime 
veikti pačios. Dievas veikia per mus! 

Miranija keistai pažvelgė į ją. 

— Ne visada. 

— Ką? 

— O kaip buvo išrinktas archontas? Kas jį išrin- 
ko, Retija? Tai buvai ne tu, nes aš mačiau tave prie 
Rūmų durų, tai nebuvo ir Hermija, nes tu ją apgirdei 
svaiginamu gėrimu ir ji liko čia. Taigi kas buvo po 
kalbėtojos kauke? Kas buvo ta karališko stoto mo- 
teris su lietaus rūbu? Manau, tu, kaip ir aš, puikiai 
žinai, kas ji buvo. 

Retija tylėjo. Jos niekada nebuvo kalbėjusios, kas 
įvyko tą vakarą. Mintis, kad pati Lietaus karalienė at- 
ėjo iš savo slėpiningo sodo išrinkti archonto, buvo 
kažkas, ką išreikšti žodžiai bejėgiai. Regis, Retijos jėga 
prislopo. Kambaryje stovėjo sparnus išskleidusio 
paukščio pavidalo krėslas ir nužingsniavusi prie jo ji 
klestelėjo nežiūrėdama į Miraniją. Po valandėlės tarė: 

— Nežinau, kas tada atsitiko. Aš meldžiausi ir 
mane apgaubė kažkokia tamsa. Kai atsipeikėjau, gu- 
lėjau ten, ant akmeninės pakylos, jau buvo išaušę, o 
visi jau išsiskirstę. Bėgau visą kelią iki Miesto. Ir iš 
tikrųjų... kažkas kitas vilkėjo kalbėtojos drabužiu. 

Trumpą mirksnį jos pažvelgė viena į kitą. Mira- 
nija tarė: 

— Einu, susirasiu archontą. 

— Tą vaikiščią?! Kas iš jo doro? 

— Nežinau. Nežinau, kas doro iš mūsų visų. Bet 
nieko nesakyk, Retija, pirkliams ir niekam kitam. 

Palauk manęs. Leisk dievui eiti tuo keliu, kurį jis pa- 
sirinks. 

Pusiaukelėje prie durų ji vėl išgirdo Retijos Žo- 
džius: 

— Nenoriu būti nunuodyta. Nenoriu daugiau ty- 
lėti. Jei tu ne su manim, apsieisiu be tavęs. Aš būsiu 
kalbėtoja, Miranija. 


Spėriai žingsniuodama procesijų kelio pakopomis 
tilto link, Miranija visa drebėjo, nors buvo karšta. 
Juk ir taip jau viskas blogai! Retija visada buvo gar- 
bėtroška, be to, negailestinga. Ji kilusi iš senos valdo- 
vų ir valdovių giminės. Ji visada piktinosi Hermija ir 
nekentė Argelino. Bet karas?! 

Miranija lyg pro miglas pajuto, kad į sandalą įkri- 
to akmenukas, ir stabtelėjo jo iškrapštyti. Priklaupus 
ant akmeninio kelio, Salos tyla ją apgaubė kaip rū- 
kas, o karštus spindulius atmušantys lygūs grindinio 
akmenys akino žėrinčiu spindesiu. Nugara jai pa- 
sruvo prakaitu. Ji pasigailėjo, kad nieko neturi ran- 
koms prisidengti. 

Stabtelėjusi apsiramino. Iš naujo užsirišusi san- 
dalo dirželį ir atsistojusi pajuto palengvėjimą, tarsi 
būtų atslūgusi įtampa. Mintyse paklausė: 

— Ar tu čia esi? 

Atsakymo nebuvo, bet žingsniuodama jautė, kad 
dievas yra šalia, sąmonė kažką užčiuopė, kas jai pa- 
mažu ėmė rodytis pažįstama. 

Kelyje nebuvo girdėti triukšmo. Ją pralenkė ke- 
letas į Šventyklą keliaujančių maldininkų - visi pės- 
ti, kai kurie basi, nešini aukomis. Jie nusilenkė jai 
ir atsakydama į nusilenkimą ji nusišypsojo. Retija 
niekada nekreipdavo į juos dėmesio, Chrisė kiken- 
davo jiems pavymui, o Miranija prieš juos jautėsi 
kalta, nes dažniausiai jie nesulaukdavo dievo pagal- 
bos, jų vaikai sirgdavo, o derlius žūdavo. Nors at- 
ėjus naujajam archontui baisingoji sausra ir baigėsi, 
Abi Žemės buvo perdžiūvusios, virtusios sausomis 
dulkėmis, o menkiausias lašelis vandens kaip visada 
buvo naudojamas laukams drėkinti. Visi žinojo, kad 
tik turtingesni ūkininkai įstengia sumokėti Argeli- 
nui duoklę už vandenį. Jo kareiviais buvo apstatyti 
visi šuliniai ir oazės - sargybos postas buvo net iš- 
džiūvusios Draksidės upės vagoje, kurioje vandens 
tėkmė išsekusi jau kelių kartų atminime. 

Eidama per tiltą ji pažvelgė žemyn į delfinus, ku- 
rie Čia, šiltose seklumose, žaidė, regis, amžiną žai- 
dimą. Žemyno pakrantėje stovėjo du Šventyklos 
sargybiniai, jiems nusilenkus ji linktelėjo galva ir 
skubinai nužingsniavo toliau. Nė vienas jai nekėlė 
pasitikėjimo. 

Buvo gera pasivaikščioti, ištrūkti iš Salos. Priešais 
ją atsivėrė dykumos platybės, žaižaruojančios nuo 
karščio, nusėtos uolomis, apaugusios dygiakrūmiais 
ir spengiančios zvimbiančiais vabzdžiais. Kada ne 
kada prasimušdavo koktus karvių mėšlo tvaikas, 

nors kelias buvo kruopščiai valomas, o tolumoje jai 
iš kairės iškilo Mirusiųjų miestas, juosiamas gynybi- 
nės sienos, ant kurios išrikiuotų akmeninių archontų 
siluetai smigo į žydrą dangų. Baidydama moskitus ji 
galvojo apie Setą. 

Argelinas turi ne bet kokią galvą. Nėra ko abejoti. 

Praėjus dviem savaitėms po naujojo archonto iš- 
rinkimo Setas buvo paaukštintas. Iš brėžinių tarny- 
bos raštvedžio ketvirtojo padėjėjo jis virto antruoju. 
Ir apsvaigo iš laimės, pats negalėdamas ja patikėti. 
Nuo tol jis taip pasinėrė į sutartis, sąrašus, planus 
ir prekyraščius, kad ji beveik nustojo jį mačiusi. 
Kam vargintis ką nors žudyti, jei gali jam tarnauti 
iki mirties? 

Prieš akis jai niūksojo Uostas, jo vartai buvo atvi- 
ri. Jų nepriėjusi ji iš pagrindinio kelio pasuko mirtų 
medžiais apsodintu taku. Čia, į jūrą įbridusios milži- 
niškos uolos viršūnėje, stovėjo Archonto rūmai. 

Ant nugrimzdusio ugnikalnio puikavosi baltas 
spindintis statinys su terasomis ir begale koridorių. 
Rūmų soduose žaliavo nuostabūs medžiai, kuriuos 
gaivino fontanai - neregėta prabanga. Įžengusi pro 
vartus ji išvydo galingas vandens čiurkšles, alman- 
čias iš urnų didingų statulų rankose. Jų - visiškai vie- 
nodų nebylių jaunų gražuolių - buvo visa eilė. Ore 
tvyrojo geltonų rožių aromatas. Toliau, vidiniuose 
kiemuose, palei kuriuos rikiavosi virtuvės, darbavosi 
armija archonto tarnų, kažkur žemai girdėjosi indų 

tarškėjimas ir nuo česnakų kvapo Miranijai burna 
prisipildė seilių. Ant medžių kybojo beveik prinoku- 
sios citrinos, alyvmedžių giraitėse po medžiais buvo 
pakabinti tinklai nukritusioms alyvoms surinkti. Ji 
ėjo pro naujas paukštides, kur buvo laikoma šimtai 
margaplunksnių paukščių - ilgauodegės papūgos, 
aros, kolibriai, rojaus paukščiai, visokie giesmininkai 
puošniomis uodegomis ir raudonais snapais. Čirški- 
mas, giesmės ir orą plakantys sparnai liejosi į kako- 
foniją. Atėjus naujam archontui iš kiekvieno Uoste 
apsistojusio laivo į jo rūmus ėmė plaukti dovanos. 
Už lietų. Už tai, kad jis toks jaunutis. 

Miranija įžengė į rūmus. 

Juose padvelkė vėsuma, marmurinės grindys 
buvo tokios glotnios, kad ji nusispyrė Žvyruotus 
savo sandalus ir toliau ėjo basa. Šalia ornamentuoto 
baseino atrijuje stovėjo suolas ir krūva ritinių su pa- 
veikslėliais. Ji panardino pėdas į drungną vandenį ir 
nušlepsėjo per menes palikdama šlapius pėdsakus. 

— Archontai! - pašaukė balsu. - Aleksi! 

Jam buvo vos dešimt metų, bet jame buvo dievas. 
Visa kas - visi jų planai, visų jų gyvenimas - priklau- 
sė nuo jo. O Argelinas jau žinojo, kaip su juo susi- 
tvarkyti. 

Visuose kambariuose buvo visko pilna. Žaislų, 
riaumojančių, vaikštančių, urzgiančių žvėrių figū- 
rų, stalo Žaidimų, kuokelių ir sviedinių, stebuklingų 
įtaisų ir besisukančių vilkelių. Ten buvo aktorių gil- 

dijos dovanotas žaislinis teatras, prisodintas mažų 
žmogeliukų, sudarančių publiką, artistų trupė su už- 
dedamomis kaukėmis ir visa teatro vaidinimų tekstų 
biblioteka. Kitame kambaryje, nusileidusi laiptais, ji 
rado iš skrynių išmėtytus rūbus ir brangiausius au- 
deklus, nusėtus apgraužtomis meliono žievėmis. Per 
sales ir galerijas vedė išspjaudytų razinų takas. Jai 
einant pro šalį šmirinėjo smulkūs gyvūnai - žiurkė, 
šoklys, siautėjo jūrų kiaulytės ir kitokie nutrūktgal- 
viai žvėriukai, visur buvo pribarstyta jų spirų. Vie- 
name kambaryje ant suolo buvo padėtas narvas, ku- 
riame snaudė didžiulis šliužas. Narvas buvo šildo- 
mas po grindimis išvedžiotais vamzdžiais ir roplys 
skaisčiai žaliais žvynais ir iššokusiomis kaip sagutės 
akimis drybsojo nesijudindamas. Ji net suabejojo, ar 
jis gyvas, kol šis žaibiškai nekyštelėjo liežuvio ir ne- 
prarijo musės. 

Niekur nebuvo nė gyvos dvasios. Mėgindama 
atidaryti dar vienas duris ji pajuto, kad jos kažkuo 
užremtos - ji durimis nustūmė iš kitos pusės pasta- 
tytą didelį stalą, nukrautą vaisiais - kai kurie buvo 
prakąsti. Įkišusi galvą pro durų tarpą ji apsidairė ir 
šūktelėjo: 

— Archontai! 

Kambaryje tvyrojo prieblanda, langai buvo už- 
traukti šilko užuolaidomis. Prieš akis grindimis 
šnypšdamas nuvinguriavo kažkoks žalias šliužas. Ji 
atšoko atgal ir užtrenkė duris. 

Jis turėjo viską, ko tik gali užsigeisti vaikas. Visi rū- 
mai buvo vienas vaikų rojus. Prasidėjus lietui žmonės 
iš džiaugsmo neteko galvos. Visi šuliniai mieste skli- 
dinai prisipildė vandens, jis gurgėjo vamzdžiais ir la- 
takais, stovėjo kupinos vandens statinės. Kitą rytą nuo 
Uosto krantinės iki pat rūmų nusidriekė eilės žmonių, 
nešinų gardžiais svarainiais ir slyvomis, aukso mone- 
tomis ir šilko rietimais, žiedais ir tunikomis, muzikos 
instrumentais ir visų veislių gyvūnais, milijonais riti- 
nių, prirašytais pasakų ir pasakojimų apie nuotykius. 
O svarbiausia - su žaislais. Jis turėjo viso pasaulio 
žaislų, bet neturėjo su kuo kartu žaisti. Jis stovėjo ant 
rūmų stogo su savo sidabrine kauke - smulkutė ne- 
byli figūrėlė - ir dėkodamas mojavo ranka. 

Ji užlipo per keletą pakopų ir pažvelgė aukštyn. 

- Aleksi! Kur tu? Čia aš, Miranija. 

Niekam buvo nevalia kalbėti su archontu, niekam 
buvo nevalia matyti jo veido. Bet jie to nepaisė - ji, 
Setas ir Oblekas. Oblekas saikstėsi, kad nė mirtis ne- 
perskirs jo su tuo berniuku, įžygiavo vidun, atsisėdo 
ir jam buvo nė motais, kad kareiviai gali jį išgrūsti 
lauk. Argelinas nė nemėgino to daryti. Užuot tai da- 
ręs, tą patį vakarą jis pasiuntė tarnus atnešti vyno. 

Pilnus vynmaišius. 

Su saldžiu vynu, raudonuoju vynu ir išlaikytu 
Paro vynu. Amforos su spiritiniais gėrimais, pirklių 
atplukdytos laivais iš už jūrų marių. Midus ir alus su 
apyniais. 

Iš archonto vyno rūsių. 

Žinoma, apsiniaukusi mąstė ji, kopdama plačiais 
marmuriniais laiptais, Argelinas žino, kaip susitvar- 
kyti su jais visais. Jis visiems davė tai, ko jie nori. 
Išpildė slapčiausias jų svajones. 

Tik ne jos. Jis nežinojo, ko ji nori. 

Turi būti dievas, kad tai žinotum. 

Ji sustojo ant ketvirtosios pakopos. 

— Kur tu? 

Džiunglių kambaryje, Miranija. 

Jai iš kairės buvo žalvarinės durys, puoštos vari- 
niu skorpiono reljefu. Sugirgždino vyrius jas atver- 
dama ir įsmuko vidun. 

Kadaise tai buvo menė. O dabar - miškas, išklo- 
tas velėna, lubas rėmė medžiai, vijokliai ir dirbtinės 
šakos sudarė neperžvelgiamą tankmę. Pro atvirus 
langus skraidžiojo drugiai, kuriuos viliojo neregėtų 
žiedų nektaras, virš galvos nardė ryškiaspalvių čiep- 
sinčių paukštelių būriai. Čia buvo visų rūšių bež- 
džionių - babuinų, nykštukinių pilkų beždžionėlių 
su mažyliais, pakibusiais papilvėje, ilgauodegių le- 
mūrų, kurie sūpavosi, spygavo ir vartėsi kūlio lapi- 
joje traškindami šakeles. Čia buvo ir Aleksis, aukš- 
tyn kojom pakibęs ant šakos ir kaišiojantis obuolio 
kąsnelius šimpanzei, didumo sulig juo. 

— Miranija! 

— Dėl dievo meilės! - suriko ji persigandusi. - Tu 
nukrisi! | 

— Nenukrisiu. Aš įpratęs. Pažiūrėk į mus su Eno! 

Jis susiūbavo ir jo numylėtinė mažutė ruda bež- 
džionėlė čiauškėdama užšoko jam ant nugaros, pa- 
skui berniukas čiūžtelėjo virve kojomis į priekį, nu- 
sileido ant šakos ir galiausiai uždusęs, susivėlęs nu- 
sirito ant žolės prie Miranijos. 

— Matai“ 

Jis buvo ūgtelėjęs. Įkaitęs, užraudęs veidelis buvo 
kaip tikro išdykėlio, bet jo grožis buvo dievo grožis. 
Staiga suimta nevilties ji klestelėjo ant vystančios ve- 
lėnos ir rankomis apkabino kelius. 

— Ar jis grįžo? 

— Ne, - berniukas žvilgtelėjo į ją ir jo džiugesys 
išblėso. Jis pritūpė šalimais. - Liepiau tarnams visur 
jo ieškoti. 

— O rūsyje? 

- Pirmiausia ten ir ieškojom. Čia jis buvo prieš dvi 
dienas, Miranija, mat buvo išsitraukęs arfą ir grojo ja 
tokias liūdnas melodijas, kokias dainavo man prieš 
daugelį metų, kai dar nebuvau jaunas. Paskui mes 
žaidėm slėpynių, kažkas atsitiko ir aš niekaip negalė- 
jau jo surasti. - Jis susiraukė. - Vargšas Oblekas. Aš 
dėl visko kaltas. 

— Dėl ko? 

— Argi nesupranti, jis daugiau nebegali kurti dai- 
nų. Aš jam pažadėjau, kad kai tapsiu archontu, leisi- 
mės į didelį Žygį ir rasime vietą, iš kurios atkeliauja 
dainos. Bet aš pamiršau, Miranija, nes čia tiek gražių 

žaislų, tiek apeigų, o dar man neša vaikus, kad uždė- 
čiau rankas ir išgydyčiau, nešioja mane neštuvuose 
ir aš mojuoju visiems Žmonėms. Aš pamiršau dai- 
nas. Manau, jis išėjo vienas jų ieškoti. 

Ji papurtė galvą. 

— Nebūtų išėjęs mums nepasakęs. 

Jis susirūpinęs pažvelgė į ją. 

— Manai, jį sučiupo Argelinas? 

- Jis mėgino nužudyti Argeliną. Argelinas turbūt 
sekė šiuos rūmus. Jei Oblekas išėjo į lauką, jie turbūt 
jo patykojo. 

Baimingai nuščiuvę jie žiūrėjo į du spygaujančius 
lemūrus, besipešančius dėl abrikoso. Aleksis atsistojo. 

- Miranija, tau reikia dar kai ką padaryti. Šiąnakt. 
mano broliu. 

— Kreontu? 

— Aš jį sapnavau. Jis stovėjo tamsoje ir rankose 
laikė rutulį - paslapčių rutulį - ir pasakė: „Broli, jis 
tavęs laukia. Atsiųsk ką nors jo parnešti.“ 

Aleksis suspaudė jos pirštus - jo ranka buvo šalta. 

- Sapne aplink mus, Miranija, stūksojo kalnai. 
Ledo kalnai. Sidabro kalnai. O rutulys jo rankose 
ėmė augti ir augo tol, kol užpildė viską naktyje, ir 
kalnai atsivėrė, kad priimtų jį vidun. Ir ant jo buvo 
kažkas parašyta. O tai buvo mėnulis! 


Jis gauna daugiau, nei suderėjęs 


— Kieno jisė 

— Vienaragio, - prekijas ilgą įviją ragą įdavė Setui 
į rankas. - Tai gyvūnas, panašus į arklį. Gyvena toli 
vakaruose. Už žemės krašto. 

Setas stebėdamasis pasukiojo tą daiktą rankose. 

- Jei jis gyvena už žemės krašto, kaip tu jų gauni? 

Žmogus mirktelėjo. 

— Įvairiai. Prekės eina iš rankų į rankas. Štai, žiū- 
rėk, - tai perkūno akmenys. Jei vieną tokį turėsi na- 
muose, į juos niekada netrenks žaibas. Jų iškasa iš 
giliausių klodų. 

Setas ištraukė vieną iš krūvos. Nedidukas susi- 
rangęs akmeninis gyvis. Jo ketera priminė moliusko 
ar dar kokio jūros gyvūno kiautą. 

— Kiek? - nusprendė surizikuoti. 

- Šešiasdešimt. Maišelių. 

— Keturiasdešimt. 

— Penkiasdešimt. 

Setas linktelėjo ir keliais mikliais stiliaus brūkšte- 
lėjimais įtraukė jį į sąrašą. 

— O kam reikalingas vienaragio ragas? 

— Vaistams. - Žmogus nulenkė savo laivės pirm- 
galį - sirenos pavidalo jos nosis buvo aukštai iškilusi 
virš akmenuotos pakrantės. - Jie, gydytojai ir pra- 
našautojos, sugrūda jį į miltelius. Padeda nuo visų 
ligų. Nuo vidurių pūtimo, pilvo dieglių, piktžaiz- 
džių. Padeda ir moterims, - jis vėl mirktelėjo. - Pats 
supranti. 

Setas nesuprato ir kažin ar norėjo suprasti. Bet 
pamanė, kad gali šį pirkinį pelningai perparduoti, ir 
linktelėjo galva. 

— Viskas? 

— Viskas, raštininke. Nebent... - Prekijas apsi- 
žvalgė, kur jo vergai, pamatė, kad jie grįžo į laivę, 
ir taip arti prisikišo prie Seto veido, kad tas užuo- 
dė jo kvapą iš burnos. - Nebent norėtum ko nors 
ypatingo. 

— Ypatingo“ 

— Reto. Brangaus. Ko nerasi visą gyvenimą. 

Setas atsiduso. To jis ir tikėjosi. Didžiausia apga- 
vystė. Palikta paskutinei minutei. 

— Gali nepasakoti. Fenikso kiaušinis. Ne, skrai- 
dantis hipogrifas. Arba slibino dantis, kurį pasėjus iš 
žemės išdygsta kariuomenės pulkai. 

Prekijas atšlijo. Įrudęs, nuo saulės beveik juodas, 
kaip šikšna sutrauktas veidas atrodė paniuręs. 

— Juokis iš manęs, raštininke, juokis. Tu gi mo- 
kytas berniokas. Prisikimšęs į galvą raštų, skaičių ir 
visokio mokslo. Bet gali būti dalykų, kurių net tu ne- 
žinai. Tokių, kurie ateina iš pačių dievų rankų. 

Setas linktelėjo iš aukšto šypsodamasis. 

- Žinoma. Ir kas tai būtų? 

Prekijas nusibraukė rankas į tuniką. Valandėlę, 
regis, jis svarstė, ką daryti. Paskui pakėlė akis. 

- Žvaigždė, pone. 

- Žvaigždė? 

— Ta pati, - žmogus rimtai žvelgė jam į veidą. 

— Nagi, nagi, - nusikvatojo Setas. - Nejau aš atro- 
dau toks kvailas? Kaip tu ją gavai? Atrėmei kopėčias 
į dangų ir jomis užlipai? 

Jis nebeturėjo laiko. Vežimaitis turėjo grįžti į 
sandėlį jau prieš valandą, o prekijas irgi vėlavo, jam 
reikėjo suslapstyti savo gerą iki kitų gaidžių. Jei prie- 
vaizdas pamatys, kad jis į Miestą įsinešė slapta atga- 
bentų prekių, nukentės jo paties kišenė. 

Prekijas, regis, nepastebėjo pašaipos. Jis riktelėjo 
kažkam iš vergų ant denio kelis žodžius kažkurios 

salos tarme. Vergas nusileido žemyn, o prekijas vėl 
atsisuko. 

— Prieš tris dienas, - ėmė tyliai pasakoti, - mes 
naktį plaukėme atviroje jūroje tarp Hekladžių ir 
Skorjos rifų. Ten plaukioti nėra paprasta, taigi aš 
pats vairavau. Buvo giedra naktis, mėnulis dar ne- 
patekėjęs, žvaigždės šviesios ir ryškios - Medžioklis, 
Šunys, Skorpionas. Staiga išvydau blyksnį, šviesos 
pliūpsnį iš Skorpiono uodegos, kažkas pašėlusiu 
greičiu nušvilpė žemyn ir - pūkšt! - pliumptelėjo į 
jūrą prie pat laivo nosies. 

Per pakrantę jų link kėblino vergas. Setas susier- 
zinęs tarė: 

- Jei tu bandai man įkišti aptrupėjusį akmenį... 

Prekijas nusisuko ir iš vergo paėmė kažkokį ryšulį. 

— Ne akmenį. Persisvėrę per laivo kraštą pama- 
tėme ją šviečiančią po banguojančiu vandeniu. An- 
tonis nėrė jos išgriebti - jis šitaip gaudo perlus. Už- 
mesk akį, raštininke. Tavo archontas tikrai norėtų 
nusipirkti žvaigždę. 

Jis išvyniojo seną skudurą. Iš po jo raukšlių švys- 
telėjo tokia ryški šviesa, kad teko prisimerkti. Pirklys 
pergalingai pažvelgė į Setą. 

Setas negalėjo atplėšti akių. Jis buvo taip apstul- 
bintas, kad lemiamą akimirką net nepasistengė nu- 
slėpti savo nuostabos. Iš murzino skuduro gumu- 
lo to žmogaus rankose į akis plieskė šviesos taškas. 
Baltas, didžiulis žėrėte žėrintis kristalas. Jis pamatė 

net blankų prekijo šešėlį ant smėlio. Šalimais min- 
džikavo vergas, tarsi negalėdamas atsiplėšti nuo šio 
reginio. 

Setas kvėptelėjo. Apsilaižęs lūpas kimiai tarė: 

— Ji karšta? 

— Ne. Patys bijojom apsideginti, bet ji vėsi. Imk ją, 
raštininke. 

Trapus kristalas buvo atsargiai padėtas jam į sau- 
ją. Jis prisimerkė prieš šviesą, pagavo silpną, bet ne- 
šleikštų metalo kvapą. Papurtė galvą. 

— Išminčiai sako, kad žvaigždės yra prikaltos prie 
dangaus skliauto. 

— Gal viena atsikabino. Kas dar tai gali būti? Kaip 
matai, ji maža, - prekijas pasisukęs pamatė vergą 
ir piktai krestelėjo galva. Kai tas pasišalino, gudriai 
žvilgtelėjo į Setą ir pridūrė: 

— Aišku, ne už dyką. 
temdė spalvoti vaivorykštiniai ratilai. Jis užmetė 
audinio kraštą ant brangenybės ir linktelėjo ją už- 
klostydamas. 

— Neabejoju. 

Jie įrėmė vienas į kitą akis. Pradėjo pirklys. 

— Penki šimtai sidabrinių. 

Setas su apsimestiniu abejingumu truktelėjo 
pečiais. 

— O kaipgi, lygiai tiek. 

— Už žvaigždę? 


46 


— Už dešimt žvaigždžių, - jis įdavė ryšulį atgal 
prekijui į rankas. - Be to, ką aš su ja veiksiu? 

Abiem buvo aišku, kad jis nori jos. 

Pirklys metė susimąsčiusio žmogaus žvilgsnį. 

— Jau sakiau, dėl archonto malonės... 

— Aš ir taip archonto draugas, - Setas mikliai su- 
dėjo skaičius, išsitraukė iš kišenės pinigų kapšą ir 
ėmė skaičiuoti monetas. 

—...Ponas Argelinas... 

— Vargu ar jį sužavėtų žvaigždė. 

— Devynetas... 

—...Su jomis taip pat bičiuliaujuosi, - kietai už- 
traukęs kapšo raištelius, Setas įsimetė jį į kišenę. 
Šūktelėjo nekantraujantiems vergams. Du iš jų žai- 
biškai griebė vežimėlio rankenas ir ėmė tempti stai- 
giai besileidžiančiu taku kelio link. Jei paskubės, spės 
grįžti laiku. 

Pirklys atsiduso. 

— Tada keturi šimtai. Kaip savam Žmogui. Nors 
viešoje prekyvietėje gaučiau šešis. 

— Tai tada nešk ją į Uostą, sumokėk Argelinui 
rinkliavą, išvaržytojui - duoklę, visus kitus mo- 
kesčius... 

Stojo tyla. Pagaliau prekijas apmaudžiai papurtė 
galvą. 

— Tu per daug pasipūtęs, sūneli. Vienąkart pasi- 
pūtimas nuleis tave ant žemės. Pasipūtimas ir gob- 
šumas. 

Setas gužtelėjo. 

— Duodu du šimtus. Tik iš tavęs girdėjau, kas tai 
per daiktas. 

— Pats matai, kas tai per daiktas, - nutaikęs pato- 
gią akimirką įtūžęs prekijas dėbtelėjo į jį. - Gerai jau, 
gerai. Du penkiasdešimt. Arba pasiūlysiu kitiems. 

Setas dar svarstė, bet tai buvo tik apsimetinėji- 
mas, ir jie abu tai žinojo. 

— Sutarta, - jis išsitraukė kapšą ir atskaitė šimtą 
sidabrinių. - Imk. Atsiųsk rytoj žmogų į Miestą, tegu 
jis pasiklausia, kur brėžinių tarnyba. Aš antrasis rašt- 
vedžio padėjėjas. Tada gausi likusius. - Užbėgdamas 
už akių prieštaravimams jis pakėlė ranką. - Daugiau 
neturiu. Nesitikėjau gi rasti žvaigždžių. 

Prekijas nenoromis atkišo trapųjį ryšulį. Paėmęs jį, 
Setas pajuto po audiniu pulsuojančią jėgą, kuria pats 
suspindėjo su išdidžiu atsainumu tardamas „antra- 
sis padėjėjas. Jie paspaudė vienas kitam ranką, vy- 
riškis kažką šūktelėjo savo vergams. Laivė atsistūmė 
nuo kranto. Setas apsisuko ir sparčiai užsikeberiojo 
per akmenis ant tako, vedančio per neaukštos uo- 
los viršūnę, sandalams slydinėjant per smėlį. Laivė 
jau suko į jūros tolius, viena burė šoktelėjo aukštyn, 
virvėms brūkštelėjus į perlynius. Mažumą pridusęs 
jis stebėjo, kaip ji pagavo vėją - baltas audeklas su- 
plazdėjo ir išsipūtė. 

Tik tada jis pasidavė pagundai apžiūrėti ryšu- 
lį, kurį laikė rankose. Pritūpęs ant plyno uolos pa- 

viršiaus, jis nusivyniojo kaklaskarę, atsargiai išėmė 
žvaigždę iš skudurų ir suvyniojo į švelnų audinį. Jį 
stulbino baltas jos švytėjimas. Aleksis ją dievintų. 
Pajutęs nuovargį Setas nebeabejojo, kad parduotų ją 
mažiausiai dvigubai brangiau. Šviečianti žvaigždė! 
Pati skleidžianti šviesą tamsoje! Jis vyptelėjo persi- 
braukęs prakaitu permirkusius plaukus. Ką ir kalbė- 
ti, nusipirko pusvelčiui. 

Atsistojęs pamatė, kad sausuma jau beveik nu- 
grimzdusi į sutemas. Toli vakaruose, virš kalnų, lei- 
dosi saulė, tolimas viršukalnės paversdama niūriais 
bokštais, metančiais milžiniškus šešėlius. Uoste su- 
žibo žiburiai. Jis matė prašmatnius namus pačiose 
aukščiausiose terasose, apšviestus liepsnojančių deg- 
lų. Vieną gražią dieną jis su Pa ir Telija galėtų ten ap- 
sigyventi. Jie jau išsikėlė iš puodžių kvartalo. Pradžia 
padaryta. 

Vežimaitis jau buvo per daug toli, kad girdėtųsi jo 
dardėjimas, ir jį staiga apgaubė dykumos tyla. Vėjas 
nuščiuvo, vien silpnutis oro dvelksmas braškino nuo 
sausros nudžiūvusių medžių šakas. Iki Uosto trys ly- 
gos, niekas čia negyvena, tik keistuolis ožkaganys. 

Setas spėriai žingsniavo. Pirkiniai pravers. Dauge- 
lį galima parduoti įvairiems Miesto valdininkams ir 
susižerti į kišenę gražų pelną. Kai ką Pa gali parduoti 
turguje. Iš viso galima pelnyti keletą šimtinių - pa- 
kaks nuomai už naujus namus... 

Jis stabtelėjo. 

Iš priešakio keliu kažkas artinosi jo link. Brūk- 
šėjo bėgančio Žmogaus kojos, girdėjosi alsus kvė- 
pavimas. 

Setas akimirksniu iš bato išsitraukė peilį ir žing- 
telėjęs į šalikelę atsistojo po mėsingais didžiulės aga- 
vos lapais. Plėšikai! Sklido kalbos, kad dykumoje jų 
siautėja begalės, o jei matė jį besiderant, suprato tu- 
rint pinigų. Keikdamas save, kad paleido vergus, ap- 
silaižė išdžiūvusias lūpas ir pabandė kvėpuoti lygiai, 
be drebulio. 

Žingsniai buvo greiti, paskui pasigirdo čiūžtelė- 
jimas ir aiktelėjimas, tartum žmogus būtų parkritęs 
ir skubiai pabandęs keltis. Gal kas nors bėga išsigan- 
dęs. Jei taip, šaltai pamanė Setas, geriausia palaukti 
savo slėptuvėje, kol prabėgs pro šalį. 

Jis iš lėto atsitūpė, kad kuo mažiau matytųsi. Pla- 
tūs odiški lapai paliesti ranka pasirodė vėsūs. Peilis 
atrodė silpnas ir jis pamėgino įsivaizduoti, kaip juo 
naudotis, bet nuo tos minties jį nupurtė. Agavų gi- 
raitėje tvyrojo neperregima tamsa. Iš lapų šlamesio 
pajuto, kad tas Žmogus atsidūrė čia pat. Kažkieno 
šešėlis sustojo - alsiai kvėpuodamas, keikdamasis 
jis kažko pasilenkė. Stambus, dramblotas. Iš krep- 
šio, permesto per petį, išsitraukė kažkokį kliuksintį 
daiktą, paskui užvertė galvą lyg iš jo gerdamas. Setą 
nustebino rūgštokas brangaus vyno aromatas. 

Galbūt jis krustelėjo. Gal tam kas pasigirdo. 

Nepažįstamasis staigiai apsisuko. 

Visiškai sustingęs Setas sulaikė kvėpavimą. Ga- 
liausiai su siaubu suvokė, kad jis nėmaž nepasislė- 
pęs. Iš kažkur sruvo šviesa - silpnučiai sidabriniai 
spinduliai, kurie vis stiprėjo ir turbūt dėl to tas žmo- 
gus jį pamatė. 

Žvaigždė! 

Nepažįstamasis dėjo šuolį, čiupo jį plačia plaštaka 
ir ištraukė iš tankmės. Setas iškart smogė jam peiliu, 
bet mėsingas kumštis įgudusiu judesiu išmušė peilį 
iš saujos ir užgniaužė burną. 

— Užčiaupk kakarinę, rašalini. Čia aš, Oblekas. 

Oblekas. Nuo tos minties iškart palengvėjo. Žvaigž- 
dės šviesoje jis atpažino pliką galvą, retadantę burną 
ir šnairą žvilgsnį. Plaštaka atsileido. Jis įkvėpė oro. 

— Ką tu čia... 

— Klausyk, jie seka mano pėdomis. Nuo Uosto. 
Du, gal trys. 

— Vagys? 

— Argelino vyručiai. 

— Kurjie? 

— Čia pat. Jau maniau, kad galas, bet dabar... - jis 
smagiai užvožė Setui per nugarą. - Čiupk savo peiliuką 
stiliams drožti ir nesnausk. Dviese mes jų atsikratysim. 

Setas pasitraukė atatupstas ir skėstelėjo rankomis. 

— Aš tai ne. Kas man darbo. - Jis išgirdo juos artė- 
jant - dundančias arklių kanopas ir ginklų žvangesį. 
Jų buvo ne vienas. 

Muzikanto akutėse pasirodė šalta liepsna. 

— Setai... 

— Ne! Ar tu nesupranti? Man reikia rūpintis Pa, 
Telija. Jei man kas nors atsitiktų... 

— Kartą ašjau išgelbėjau tau gyvybę. Tu man sko- 
lingas, - jo balsas buvo toks tylus, kad jį beveik už- 
gožė artėjantis dundesys. 

— Imk ir bėk! - sušvokštė Setas. - Dar gali išsi- 
gelbėti! 

Oblekas nė nekrustelėjo. Su pasidygėjimu žiūrė- 
jo į jį 

— Ištraukiau tave iš tos duobės urve. Galėjau pa- 
leisti ir būtum įkritęs. Viskas, kas tau rūpi, tai nauda 
ir susmirdęs tavo kailis. Tavo tėvas teisingai sako. 

— Mano tėvas? 

Nusispjovęs Oblekas nusigręžė. 

— Kažkada jis apie tave taip pasakė. - Jis niekina- 
mai sušnarpštė žiūrėdamas į šalį. - Dink iš čia. Kam 
man skystablauzdis pienburnis. Tik norėčiau, kad 
Miranija pamatytų, koks tu netikša. 

Pasigirdo šūksnis. Vienoje rankoje laikydamas 
savo peilį, kitoje - Seto, Oblekas išsitiesė visu ūgiu. 

Setas įsiutęs žingtelėjo atbulas. 

— Girdi, ką sakau? - suurzgė Oblekas. - Lauk iš 
čia. Kad tu supūtum po popieriais ir monetomis. 

— Tu dar gali pabėgti! Bėgam kartu! 

— O kam? - dičkis pakėlė galvą ir su įtūžiu atsisu- 
ko į artėjančius raitelius. - Kokia prasmė, kai dainos 
pas mane nebeateina? 

Du vyrai su ietimis jojo palinkę arkliams prie 
sprando. Oblekas išskėtė rankas ir suriko skausmo 
ir įsiūčio kupinu balsu: 

— Aš čia, šunsnukiai! Pirmyn! Nužudykit mane! 
Nužudykit! 

Vienas iš raitelių su atgrasiu trenksmu smogė 
jam. Setas apsisukęs pasileido bėgti į susiraizgiusių 
šakų tankmę, suklupo įsmukus kojai į lapės olą, iš- 
sikapanojo ir neatsigręždamas bėgo toliau nekęsda- 
mas pats savęs. Ant kelio pasigirdo besigrumiančių- 
jų riksmai, švilpimas, metalo žvangesys, klyksmas iš 
skausmo. Bet ką buvo galima padaryti, galvojo jis 
kone verkdamas iš įniršio, prieš ietis ir kardus? Ob- 
lekas pamišėlis, beprotis ir visada toks buvo. Kodėl 
ir jis turi mirti kartu su juo? 

Aplenkęs akmenų sangrūdą jis išsitiesė ant vie- 
no iš jų visu ūgiu ir sustenėjo pajutęs, kaip kažkoks 
smulkus kietas daiktas įsirėmė į šonkaulius - tai 
buvo žvaigždė. Kažkas perbėgo jam per kaklą ir nu- 
slydo. Besikilnojančia krūtine jis atvirto aukštiel- 
ninkas. 

Tyli naktis. 

Aukštai virš jo švietė Žvaigždės - tūkstančiai 
žvaigždžių, spindinčių virš dykumos. Jis pagavo 
dūmų kvapą ir pajuto, kaip užgulęs jo kūnas smul- 
kutėms kvapioms žolelėms perlaužė nugarkaulius. 

Balsai. Juokas. Į makštis grūdamo kardo žvang- 
telėjimas. 

Oblekas ilgai neatsilaikys. 

Ir vis dėlto - ar jie nužudė jį? O gal įduos Arge- 
linui? Šiaip jau tai labiau tikėtina. Karvedys norės jį 
pats pribaigti. Savo rankomis. 

Švystelėjus šiai minčiai Setas pašoko ir paknops- 
tomis nurūko kaip be galvos per sąžalynus, dykumos 
krūmus atgal į Uostą. Vienoje vietoje kelias ėjo pačia 
uolos atbraila, per klastingas trupančias nuskendu- 
sio ugnikalnio žiotis, kurios sudarė įlanką. Jie turi 
čia pasirodyti. Pati ta vieta. 

Čiūžtelėjęs jis sustojo pačiu laiku: kaip paskui pa- 
matė, priešais jį žemai buvo tik jūra - juoda, žaiža- 
ruojanti žiburių atspindžiais. Paskubom spardyda- 
mas sausus pūzrus sustūmė juos į krūvą, atvilko ir 
užmetė skersai kelio didelę sausą šaką, vieną paga- 
lį pakilnojo rankose. Jo galai trupėjo. Ne kaži koks 
ginklas. 
sumos pusėje, budriai pritūpė ir jį užplūdo kažkas 
panašaus į džiaugsmą. Rankos gniaužė kirvarpų iš- 
varpytą pagalį. 

Oblekas buvo gyvas. Kareiviai jį surišo ir kone vil- 
ko pririštą virve prie vieno arklio. Kai jam pavykda- 
vo vargais negalais atsistoti ant kojų, jie truktelėdavo 
virvę ir jis vėl parpuldavo. Vyrukai juokėsi. Vienas 
gurkšnojo iš vyno gertuvės. 

Setas meldėsi, kad muzikantui dar būtų likę nors 
kiek jėgų. Šito jis vienas nepadarys. O tu, piktai pa- 

galvojo jis kreipdamasis į dievą, ką tu sau manai? 
Argi negali mums padėti? 

Aš pasiunčiau tau žvaigždę. Ko dar tu nori? 

Tai buvo ne balsas. Tai tik jo paties mintys. Ar apie 
tai ir kalbėjo Miranija sakydama, kad dievas kalba su 
ja? Jis giliai įkvėpė, pagrabaliojo ieškodamas ryšulio 
ir atmazgė jį dantimis. Tvykstelėjo šviesos srautas. 
Jis vėl ant jo užmetė kaklaskarę. 

- Kas čia dabar? 

Kareiviai pristabdė arklius. Tada vienas pamažu 
prijojo arčiau. Arklys purtė karčius ir nerimastingai 
prunkštė. Jam pražingsniavus, Setas nugurkė seilę 
ir beveik galutinai suvokė, kad iš siaubo negali nė 
krustelėti. 

O tada dėjo šuolį. 

Arklys baugščiai šoktelėjo į šalį. Jis trumpam įgi- 
jo pranašumą, čiupo kareivį už rankos ir nutempė 
nuo arklio, kol jiems už nugaros nekilo triukšmas. 
Sutrešęs pagalys dusliai smogė vyrui į pakaušį ir ap- 
svaigino, o tada jis išsitraukė žvaigždę. 

— Oblekai! - suriko. 

Nakties tamsą perskrodė iš jo saujos sklindanti 
akinama šviesa. Jis neaiškiai išvydo pasibaidžiusį iš 
paskos risnojusį arklį, išgirdo įsiutusio Obleko riks- 
mą. Kažkas smogė jam į ranką. Jis pasisuko tvodamas 
iš visų jėgų. Pro jį prašvilpė ietis, atsitrenkė į uolą 
ir nuo jos kaukšėdami pažiro akmenys, užberdami 
pusę tako iš uolų pusės. Keberiodamasis atgal Setas 

pamatė, kaip akimirką prieš tai švystelėjo kardas, o 
jis tegalėjo išsisukinėti nuo smūgių. Žvaigždė iškrito 
jam iš rankų ir nuriedėjo prie uolos atbrailos. Jis pri- 
šliaužė prie jos ir ėmė karštligiškai grabalioti žvirgž- 
dą ir dulkes. Paskui tas vyras šoko ant jo, užguldamas 
baisiu svoriu, ir viena veido pusė pajuto triuškina- 
mą smūgį. Spjaudydamasis krauju Setas spardėsi ir 
staugė, bandydamas nustumti jį nuo savęs, ir vieną 
akimirką išvydo jo akis ir iškeltus ašmenis. Staiga ne- 
žinia iš kur atsirado Oblekas, suėmė tą vyrą, apsuko jį 
apie save, dėjo į pilvą ir nustūmė nuo uolos. 

Nutilus orą sudrebinusiam riksmui, stojo neįtikė- 
tina nakties tyla. 

Šalimais stovėjo vienas arklys vilkdamas pavadį. 
Kitas buvo nubėgęs, turbūt netoli. Setas svirduliuo- 
damas pakilo nuo žemės. 

— Aš jį užmušiau? 

— Tu ir musės neužmuštum, - Oblekas pasilenkęs 
Jis jau atsigauna. 

Jis pakišo rankas vyrui po pečiais ir ėmė vilkti jį 
prie uolos krašto. 

— Ne! - Setui nutirpo veidas ir ėmė pintis liežu- 
vis. - Palik jį! 

Oblekas stabtelėjo. 

— Negalim palikti liudininkų. Jie tave matė. 

- Jie matė tik šviesą! Būk geras, Oblekai! Aš grį- 
žau dėl tavęs. Turi man už tai atsilyginti. 

Milžinas stebeilijo į jį su tylia panieka. Tada kaip 
maišą metė kareivį ant tako. Akimirką Setui atrodė, 
kad jis nori apversti tą žmogų, bet jis tepasilenkė iš- 
kratyti jo kišenių. Paėmęs kardą, peilį ir keletą mo- 
netų jis atsistojo. 

- Geriau jau apsidraustum, rašalini. Nes jei jis tave 
matė, gali atsisveikinti su savo brangiausia tarnyba. 

Paskui jis žingtelėjo prie uolos krašto ir pakėlė 
žvaigždę. 

— Dėl dievo meilės, kas čia? 

Setas stvėrė ją. 

— Ji mano. Eime. Mums reikia nešdintis iš čia. 

Jis įsikišo žvaigždę į tunikos klostes. Nustebusios 
Obleko akutės sekė jos blyksnius. 

— Ji šviečia. 

— Paskui papasakosiu. Pirkau. 

Jis pakėlė akis ir sustingo. 

Kareivis stovėjo ant kojų. 

Nebuvo kada surikti. Vyras stumtelėjo Obleką, tas 
griuvo išskėstomis rankomis, o paskui pargriovė Setą. 
Oblekas čiuožė su visa virve, kuri dar kadaravo jam 
ant liemens ir kaip gyvatė vilkosi paskui jį uolos at- 
braila. Nesužiūrėdamas, kur ji mataruojasi, Setas puo- 
lė ant jos visu kūnu, bet įsipainiojo į virvę, ta staiga 
truktelėjo, nudegino rankas ir bloškė jį nežinia kur. 

Jis ėmė kristi žemyn kojomis vartaliodamasis ore. 

Į akmenis, purslus, siaubingą pragarmę. 

Į juodą jūros glėbį. 

Antrasis aukojimas: 


kritusios Žvaigždės atnaša 


Nebepamenu, Kada pirmąkart paliečiau vandenį. Prieš mili- 
jardus eonų. 

Aš, Karščiuojantis vaikas, degiau tartum ugnyje, ir staiga 
pajutau kažką kita, tą drėgmę, tą vėsią ranką ant Kaktos. 

Gal aš ne Kažin Koks dievas, nes gyvybę atnešė Lietaus 
Karalienė ant besivelkančio savo suknios šleifo. Dygo augalai, 
tvino vandenynai. Jos rūbo Klostėse plaukiojo visokie padarai 
ir ropojo iš po rūbo Krašto. 

Iki jai ateinant nebuvo jokios gyvybės. 

Ne mirties. 


Jis pasirenka pavojingą šeimininką 


Mirties valdos buvo siaubinga vieta. Ten teliūskavo 
druska, smėlis ir kaukė ausyse. Jos letena čiupo jį ir 
ėmė grimzti kartu, stūmė žemyn, savo didžiule ran- 
ka užspaudusi burną. 

Ji apraizgė jį kaip virvė. 

Kažkur viduriuose jam ėmė burbuliuoti, regis, 
kartu su juo išsipūtė milžiniška plėvė ir užkimšo 
jam burną, pražiotą riksmui, kurio niekas neturėjo 
išgirsti. Tą pačią akimirką, kai jis suvokė uždusiąs, 
kažkas lyg per sprogimą sviedė jį į orą ir tamsą, atsi- 
duodančią žuvimi ir iš žiaukčiojančios gerklės pliūp- 
telėjusiais vėmalais. 

— Sakau gi, kabinkis į mane! - gargaliuodamas 
dusliai suriaumojo Oblekas. - Negi nemoki plaukti? 

- Ne, - Setas nė žodžio negalėjo pratarti prieš tai 
visa burna negurkštelėjęs jūros vandens. Vanduo 
veržėsi jam į nosį ir gerklę. 

— O viešpatie! - dramblotas Obleko kūnas palin- 
do po juo. Jis savo stora slidžia ranka kaip pasiu- 
tęs stvėrė Setą už permirkusių drabužių. Muzikanto 
balse pasigirdo žiauri pašaipa. - Argi jūsų to nemo- 
ko Mieste? Ir ko gi moko? Tų keverzonių? Ir kas iš 
to? Kiekvienas pakrantės vaikas moka plaukti! 

— Užsičiaupk, - Setą suėmė siaubas. Po juo nieko 
nebuvo. Tik vanduo - tamsus, gilus, nešantis mirtį. 
Nieko. 

Milžiniškomis pastangomis Oblekas apsivertė 
aukštielninkas. Jis taškė vandenį kojomis. Atrodė 
kaip didžiulis banginis, gulintis vandenyje ant nu- 
garos. 

— Paleisk mane mažumėlę, - jis sunkiai gaudė 
orą. - Tu mane smaugi. 

Setas negalėjo jo paleisti. Neturėjo tiek drąsos. 
Vanduo sėmė lūpas, veržėsi į ausis. Aplink kažkas 
blausiai švytėjo, jis matė kažką mirguliuojant - žu- 
vis, aktinijas. Kažkas krimstelėjo jam kaklą. 

Vanduo ėmė plaktis dar smarkiau. 

- Žiūrėk, - krioktelėjo Oblekas. - Laivas. Matai? 

Setas vos atgaudamas kvapą išstenėjo: 

— Maniau... gyventi nebeverta? 

Regis, milžinas nusijuokė. 

— Gal dabar viskas kitaip. 

Net Seto akiratyje kažkas pasimatė. Didžiulis laivas — 
tokio dydžio, kad atrodė netikras. Dievų laivas, žėrintis 
šviesomis. Iš jo sklido muzika. Mirusiųjų laivas. 

Dar labiau sujudinęs vandenį Oblekas ėmė smar- 
kiau irtis. Setas gaudydamas orą vėl ėmė kapstytis 
rankomis. Velkamą milžino jį užliejo atsiritusi ban- 
ga, kvepianti rožėmis ir santalu. Vandens paviršiuje 
plūduriavo žiedlapiai. Virš jų iškilo laivo pirmgalis. 
Tamsoje lingavo pabaisiškai išsišiepusi prasčiokiškai 
prašmatni moteris su gyvačių tumulu vietoj plaukų, 
medinę jos krūtinę puošė gėlių pynės. Jai virš galvos 
liepsnojo deglai, į bortus plakėsi siūbuojančios ko- 
pėčios. Aplink laivą sūpavosi valčių flotilė. Bangos 
nuo laivo pirmagalio ritosi tiesiai Setui į veidą. 

Kažkieno į vandenį sviestas prakąstas pyrago ga- 
balas šleptelėjo šalia Obleko. 

— Ei! - suriaumojo muzikantas. - Mes čia! 

Setas nuo išsekimo nebejautė kūno. Jam pakirto 
rankas. Permirkęs iki siūlo galo, springdamas van- 
deniu, jis beveik nieko nebematė. Pasigirdo šūksniai, 
į vandenį pūkštelėjo virvės, jį ėmė gaudyti kažkieno 
rankos - visa tai atrodė keistai nutolę, tarsi jis būtų 
kažkur kitur. Jūra laikėsi jo įsitvėrusi, siurbė atgal, 
vanduo čiurkšlėmis liejosi iš rūbų. Visas drebantis 
jis buvo išluptas iš vandens, pastatė koją ant siūbuo- 
jančių kopėčių ir ėmė kopti skersinis po skersinio. 

Paskui kažkas jį užtempė ant minkšta vilna išklotų 
grindų, ant kurių jis susirietęs parkrito žemyn galva, 
draskomas kosulio ir tąsomas skrandžio traukulių. 

Ausyse sproginėjo. 

Užgrojo muzika. Būgnai ir cimbolai, sitaras ir va- 
rio trimitai. Baimė ištekėjo lyg iš koštuvo, išsisunkė 
pro visas odos poras. Jis atsimerkė. 

Laivas iš tiesų buvo milžiniškas. Visas denis buvo 
dengtas šilku, - vėjyje plazdėjo palapinės, - išklotas 
kilimais, šiltas nakties oras buvo sklidinas priesko- 
nių kvapų. Visur buvo pilna žmonių. 

— Kas čia dedasi? - dar be kvapo paklausė jis. 

— Mūsų aukščiausias viešpats pakvietė į viešnagę 
jūsų karvedį. Svečiuojasi daugybė žmonių. Turtuo- 
liai. Prašmatni puota. 

Jį ištraukęs liesas jūreivis sunerimęs žiūrėjo į su- 
terštą kilimą. 

Setui sugniaužė gerklę. 

- Kąjis sako - karvedys? Tai čia yra Argelinas? 

Oblekas nuvargęs rymojo ant turėklų. Jis gūž- 
telėjo. 

— Nuo vilko ant meškos - ar ne? 

— Tu kruvinas. 

— O tu pusiau prigėręs. Laivas pasakiškas. - Jis 
grįžtelėjo į jūreivį. - Mes pasiskolinsim valtį. Tik 
mikliai. Girdi? 

Bet juos jau pastebėjo. Muzika nutilo. Pasigir- 
do plojimai ir iš palapinės vorele ėmė žingsniuoti 

į lengvus šilkus įsisupusios merginos su fleitomis, 
mėtydamos geidulingus žvilgsnius. Joms už nuga- 
ros atsilapojo viršutinio denio durys ir svečių minia 
nusekė paskui jas į gaivų vakaro orą. Vyrai, apsi- 
siautę brangaus audeklo tunikomis, moterys siuvi- 
nėtais, brangakmeniais žibančiais drabužiais žings- 
niavo su taurėmis rankose, juokėsi, kalbėjosi ir kaž- 
ką kramsnojo. 

Oblekas suurzgė krapštydamas nuo šlapio kaklo 
jūržolę. 

— Per vėlu. 

Minia akino prašmatnumu. Dažyti vokai, juo- 
dai apvedžiotos akys, įmantrūs perukai supintomis 
sruogomis. Ant kaklų ir rankų žibėjo brangakme- 
niai. Plačios lazuritinės antpetinės, akį veriančios 
mėlynais ir auksiniais atspalviais, spindėjo žiburių 
šviesoje. Sklido kvepalų aromatai. Moteris dažyto- 
mis lūpomis, besipuikuojanti auksinėmis apyrankė- 
mis, kurios kaip gyvatės buvo apsivijusios jos rankas 
nuo peties iki alkūnės, akimis rijo Setą. Ji kažką pa- 
sakė ir nusijuokė. Visi į jį atsigręžė. 

Jam akyse tavaravo, kojos beveik nelaikė. 

— Mums reikia iš čia ištrūkti! 

Už nugaros, žiburių apšviestoje palapinėje, jis iš- 
vydo Argeliną. Karvedys stoviniavo su kunigaikščio 
Džamilo pirkliais ir jų žmonomis, o jo asmens sargy- 
biniai laikėsi pagarbiu atstumu. Čia buvo ir daugiau 
žmonių - Miesto didžiūnų, vyriausiasis balzamuo- 

tojas, Kapų tarybos vyresnysis. Setui parūpo, ar čia 
yra ir Devynetas, ir jam suspurdėjo širdis. Gal Mira- 
nija gali jiems padėti ištrūkti? 

— Kas jūs tokie, po velnių? Kur jūsų kvietimai? 

Šito tik ir trūko. Efebas - jaunuolis su naujutėle 
uniforma. 

Setas dėbtelėjo į Obleką. 

— Mes neturime kvietimų, - ramiai tarė jis nudel- 
bęs akis žemyn. - Mes tik tarnai. 

— Tarnai turi laukti valtyse. 

— Aš iškritau į vandenį. 

Aplink juos ėmė būriuotis žmonės. Susirinko bū- 
relis besivaipančių jaunų puošeivų, per liemenį ap- 
kabinusių fleitininkes. Vienas kitas buvo girtas kaip 
dūmas. 

— Reikėjo per naktį plaukioti aplink laivą, - visi 
ėmė žvengti. 

Setas pajuto besiartinant Obleką. 

— O šitas kaip čia atsidūrė? 

— Jis mane ištraukė. 
davė klausimą, kurio labiausiai ir bijojo Setas. 

— Kieno jūs tarnai“ 

Argelinas su savo būreliu artinosi prie išėjimo. 
Setas apsilaižė sukepusias lūpas. Jis karštligiškai per- 
žvelgė kvailai vypsančius prašmatnios minios vei- 
dus. Paskui apsidairė dar kartą. 

— Jo, - ramiai tarė. 


68 


Visi atsisuko. 

Kažkoks atokiai stovintis žmogus rymojo ant lai- 
vo turėklų. Aukštas gražuolis puikiu žaliu apdaru. 
Šviesūs jo plaukai buvo įmantriai sušukuoti atgal, 
ant pečių buvo daili sidabrinė antpetinė, pirštai iš- 
puoselėtais nagais laikė suėmę vyno taurę. Jis pama- 
žu iš jos gurkšnojo. 

— Ar teisybė, pone? - efebo balse pasigirdo kur 
kas daugiau pagarbos. 

Iš po juodai dažytų blakstienų aukštaūgis vyriš- 
kis žvilgtelėjo į Obleką. Paskui į Setą. Jo akių prorė- 
žos buvo keistai pailgos, migdolo formos, klastingos 
kaip dykumos žvėries. Setas sugniaužęs kumščius 
šią įtemptą akimirką atlaikė jo žvilgsnį. 

Tada vyriškis išsitiesė visu ūgiu ir priėjo artyn. 

— Bijau, kad taip, - atsakė nuobodžiaujančio aris- 
tokrato balsu. Sukryžiavęs ant krūtinės rankas atža- 
riai mestelėjo: 

— Kas nutiko, verge? 

— Banga... nubloškė mane, šeimininke, - Setas 
turėjo sukąsti dantis, kad jie nekalentų. - Aš iškri- 
tau. O-Oblijas mane išgelbėjo. 

— Sakyčiau, be reikalo varginosi, - aukštaūgis atsi- 
gręžė į efebą. - Dar neturėjau tokio nevykėlio vergo. 
Tik pažiūrėkit! Nusmurgusi šlapia višta. 

— Galėtumėt jį parduoti, pone, - efebas liovėsi jais 
domėjęsis. Jis nusilenkė ir nusiyrė tarp svečių. Setas 
su didžiuliu palengvėjimu atsiduso. Dabar jie gali 

sprukti! Bet aukštaūgis vyras toliau gurkšnojo vyną 
ir gracingai atsisuko į minią. 

— Kokia puiki mintis! - Jis nusišypso šalta akių 
išraiška. - Gal ir parduosiu. Kas pirmas? Alija, miela 
mano, pasiūlyk man kainą. 

Raudonlūpė moteris sukrizeno. 

— Du sidabriniai. 

— Du? Nė iš tolo. Šiaip ar taip, jis jaunas ir gražus. 

Setas įsidrąsino žvilgtelėti į Obleką. Milžinas žvel- 
gė rūsčiai ir budriai. Abu suprato, kad Šakalas su jais 
žaidžia. 

Gal jis ir ponas, bet kartu kapų plėšikas, garsiau- 
sios gaujos visame Uoste vadeiva. Jie tai žinojo, bet, 
kaip spėjo Setas, kiti nieko apie tai nenumanė, ir ši 
niekam, išskyrus juodu du Obleku, nežinoma išda- 
vystės grėsmė buvo vienintelis jų turimas ginklas. 

— Trys! - šūktelėjo kažkoks senyvas žmogus. Flei- 
tininkės, kurias jis buvo apkabinęs, ėmė kvatotis. 

Šakalas sušnairavo į Setą. 

— Gal ir tikrai jis tiek tevertas. 

Setas Žingtelėjo atatupstas. 

— Dieve brangus, - sumurmėjo sau po nosimi, - 
Argelinas. 

Karvedys kaip tik išėjo iš palapinės. Lygus jo vei- 
das ir daili juoda barzda švieste švietė minioje. Jis 
buvo užsidėjęs tviskantį bronzos antkrūtinį. Jokių 
veido dažų nei papuošalų. Užtat jis su pasidygėjimu 
peržvelgė puošeivų minią. 

Setas akimirksniu nėrė šalin. 

Minia nusilenkė. Šakalas žingtelėjo atbulas. 

— Mano valtis yra ties kopėčiomis, nuleistomis 
nuo laivagalio, - tarė jis dairydamasis aplinkui. — 
Lipkite į ją. Palaukite manęs. 

Setas negaišavo. Argelinas gerai juos įsidėmėjo. 
Oblekas jau buvo įsimaišęs į minią. Kaip toks gre- 
mėzdas, jis turėdamas noro sugebėjo labai vikriai ju- 
dintis nesimėtydamas į šalis. Regis, jis numanė, kur 
yra nuo laivagalio nuleistos kopėčios. Setas apie tai 
neturėjo žalio supratimo. 

—...už jūsų vaišingumą, kunigaikšti Džamilai. O 
dėl Orakulo pranašystės - ką aš galiu pasakyti? Argi 
žmogus gali suprasti dievą? 

Juodabarzdis vyras niūriai linktelėjo. 

— Mes didžiai nusivylę. Patys žinote. 

— Nuoširdžiai apgailestauju. 

— Jūs man galėtumėt pasakyti, kokią būtų galima 
įteikti dovaną, kokią... auką dievui paaukoti. 

— Kad dievas apsigalvotų? - nusišypsojo Arge- 
linas. 

Jie įdėmiai pažvelgė vienas į kitą. 

Perlų kunigaikštis nenuleido nuo jo juodų akių. 

— Ką nors, - tyliai tarė jis. 

Argelino šypsena išblėso. Jis atsakė: 

— Dėkoju. Bet kas aš toks, kad galėčiau palenkti 
dievą? 

Kunigaikštis Džamilas nė nemirktelėjo. 

- Jūs esate karo vadas. Bičiuliaujatės su kalbėtoja. 
Neabejoju, jei tikrai norėtumėte, galėtumėte mus už- 
tarti. 

Argelino ramybė trumpam dingo. Jis nusijuokė 
be jokio linksmumo. 

— Jūs mane labai pervertinate. Aš negaliu jums 
padėti. 

Setas klausėsi prilipęs prie laivagalio kaip voras. 
Argelinas grįžtelėjo į jo pusę ir jis spruko šalin. Nuo 
besisūpuojančių kopėčių jis išgirdo Džamilą sakant: 

- Aišku, aš nusiųsiu žinią imperatoriui, kad mums 
nepasisekė. 

Argelinas patylėjo. Žybtelėjo bronzinis jo antkrū- 
tinis. 

— Tad jūs dar neiškeliaujate? 

— Oi ne. Dar ne dabar, - pirklys mandagiai skės- 
telėjo rankomis. Raudono šilko apdaras plazdėjo 
kaip liepsna. - Mes baigsime prekybą - viską par- 
duosime ir ko reikia prisipirksime. Mūsų bičiuliai su 
žmonomis trokšta pakeliauti po didžią jūsų šalį ir 
pažiūrėti jos grožybių. Pamatyti Miestą, kapus, ar- 
chontų statulas. Gal net surengti žygį į dykumą pa- 
matyti Žvėrių. 

Oblekas truktelėjo Setą už kojų. Tas nepatenkin- 
tas nuspyrė jo rankas. Karvedžio veidas apsiniaukė. 

— Saugokitės. 

— Saugotis? 

- Dykumos. Ten tyko vagys ir šakalai. 

- Aš turiu daugybę ginkluotų tarnų, karo vade. 

Argelinas linktelėjo. 

— Neabejoju. Bet tai tyrai be lašo vandens. Ten 
knibžda gyvatės ir skorpionai. Ir argi dievas jums 
nesakė, kad tą, kuris įkels ten koją, sudegins jo rūs- 
tybės liepsna? 

Juodabarzdis sudūrė pirštų galus. Jo veidas buvo 
niūrus. 

- Jis taip ir sakė. Bet aš maniau, pone, kad tai žino 
tik vaidilutė ir mano bendražygiai. 

Stojo nejauki tyla. Supratęs savo klaidą Argelinas 
raustelėjo, bet kai prabilo, jo balsas buvo kone pa- 
šaipus. 

— Labanakt, pone Džamilai. 

Setas nušoko žemyn. Uždusęs jis krito į valtį. 

— Pirmyn! - sududeno Oblekas. 

Valtis šokinėjo vos neapvirsdama nuo netolygaus 
svorio. Iš siaubo grabaliodamas,už ko nusitverti, Setas 
aptiko, kad suolai apdėti pagalvėlėmis, valtis su pur- 
purinio šilko uždangalu, iš šonų užtrauktomis užuo- 
laidomis, kad niekas nematytų vidaus. Iš šonų kabojo 
Žibintai, jūra atmušė lūžtančius jų atspindžius. 

Į juos spoksojo prie irklų sėdintis juodaodis. Šalia 
sėdėjo ginkluotas apstulbęs raudonplaukis, kurį Se- 
tas puikiai atsiminė. Tai buvo Lapė. 

Oblekas sudribo ant nelabai tvirto suolo. 

— Nagi, - piktai tėškė Lapei, - ko taip džiaugiesi 
mus pamatęs? 

Jis nieko neatsakė - tik žybtelėjo lenkti ašmenys, 
ištraukti iš makščių. Kaip tik tą akimirką valtis vėl 
susiūbavo - tai Šakalas liuoktelėjo į ją ir šmurkšte- 
lėjo vidun. 

- Irkitės, - mestelėjo, - mikliai. 

Setas įsitvėrė už ko papuolė - tai buvo Obleko 
ranka. Staigus truktelėjimas jam vėl ėmė versti vidu- 
rius. Jis užsimerkė. Oblekas nusikvatojo ir atšlijo. 

— Vargšas rašalinis. Norėtum dabar ramiai sėdėti 
prie savo stalo, a? 

Šakalas ramiai atsisėdo ir ištiesė ilgas kojas. Jis 
linktelėjo priekin ir pažvelgė į abu bendrus. 

— Bijau, kad tai vienintelis šios nakties grobis, 
Lape. 

- Ir daugiau nieko? O brangenybės? 

— Viskas apvirto aukštyn kojom. Kitiems jau sa- 
kiau. Viskas. 

Lapė nustėręs stebeilijo į jį. 

— Viešpatie aukštielninkas! O kaip ruošėmės! 
Samdėm pagalbininkus. Šitiek darbo! 

— Perniek, - Šakalo akys šaltai žvelgė į Setą. - Vis- 
kas nuėjo perniek. 

Žybtelėjo aštrus peilis, Lapė nusispjovė. 

- To ir tikėjausi, viršininke, - jis įsiutęs spoksojo į 
Setą. - Mes jiems nupjausim liežuvį, surišim kartu ir 
išmesim per bortą. Jie nuskęs vienas kito glėbyje. 

Oblekas nusiviepė. 

— Tik su tavim, šlykštyne. 

Lapei dar neužbliuvus Šakalas griebė Setą ir prisi- 
traukė prie veido. 

— Man rodos, puiki mintis. Tu mus išdavei prie 
Sostrio kapo, raštininke. O kur man atlygis už pa- 
galbą tavo brangiausiam archontui? Mes sudarėm 
sandėrį - tu neįvykdei sąlygų. 

Seto nugara sruvo prakaitas. 

— Viskas išėjo kitaip. 

— Nejaugi? 

— Iš tikrųjų! Archontas neturi jokios galios. Jis tik 
vaikas... | 

— Ir dar kuoktelėjęs, kiek pamenu. Bet tu, atrodo, 
iš jo nemažai pešei. Šita tunika verta kelių sidabri- 
nių, - jis pačiupinėjo audinį ir jo veidas staiga per- 
simainė. Setui nespėjus jo išsilenkti miklūs vagies 
pirštai įsigavo tarp klosčių ir sugriebė kažkokį ryšulį. 
Jis nustebęs atsilošė. - Kas tai? 

— Neišvyniok! 

Vos ištaręs tai Setas suprato, kad nieko kvailiau ne- 
galėjo pasakyti. Šakalas, su nuostaba kilstelėjęs antakį, 
dirstelėjo į savo vyrus. Jis atsargiai išvyniojo žvaigždę. 

Į veidą jam tvykstelėjo vaiski šviesa. Jis atšoko. Ir- 
klininkas liovėsi darbavęsis ir apstulbęs nusikeikė. 

Po valandėlės pailgos Šakalo akys sužibo ir jis ste- 
bėdamasis paklausė: 

- Kas tai? 

- Žvaigždė, - niūriai atsakė Setas. Jis žinojo, kas 
dabar prasidės - ir prasidėjo. 

Šakalas ramiai linktelėjo: 

- Žvaigždė. 

— Nukrito iš dangaus. 

— Ką tik. Nuostabu. Iš jos daugiau naudos nei iš 
pramogėlės, kurią tu šiąnakt sumovei, - jis vėl suvy- 
niojo tą daikčiuką ir šviesa nuslopo. - Laikysime tai 
daliniu skolos grąžinimu. 

Setas mėgino kažką atsakyti. Bet jį vėl sutąsė ir 
jis susimuistė nevalingai mėgindamas iškišti galvą 
pro purpurinės užuolaidas. Irklininkas susiraukė, 
o Lapė nusijuokė į lojimą panašiu juoku. Oblekas 
kvailai vypsojo. 

- Dievulėliau, - švelniai prakalbo Šakalas. - Gal 
prieš išsilaipindami luktelėkim ir aš papasakosiu, ko 
noriu iš jūsų. 

- Iš mūsų? - pakartojo Oblekas. 

- Iš jūsų. Ir jūsų archonto bei mažosios vaidi- 
lutės. 

Setas persibraukė ašarojančias akis ir kvarkiančiu 
balsu patikino: 

— Mes susimokėsim, nebijok. Aleksis turi pinigų. 

- Man reikia kai ko daugiau nei pinigų, - Šakalas 
kalbėjo nuostabiai aiškiai tardamas žodžius. - Už 
tai, kad jam bus grąžintas jo numylėtas muzikantas 
su nenukapotais pirštais ir ausimis, archontas galė- 
tų pagalvoti, kaip man padėti įvykdyti nedidelį su- 
manymą. 

— Kokį sumanymą? 

Vagis tarp pirštų vartė žvaigždę ir nukrapštė si- 
dabrinę šukę. Paskui šnairai žvilgtelėjo į Setą. 

— Kažkas dedasi, - švelniai prakalbo. - Kažkas 
keista. 

- Kažkas keista? Kur? 

Dusliai teškenant irklams Šakalo balsas virto 
šnabždesiu. 

— Mėnulio kalnuose. 


Ji grįžta į šešėlio Karalystę 


Mirusiųjų miestas dunksojo viršum dykumos. 
Archonto neštuvams linguojant ant nešikų pečių 
Miranija kilstelėjo peršviečiamų užuolaidų kraštelį 
ir Žvilgtelėjo į niūrius juodus didingos sienos bastio- 
nus, milžiniškas archontų statulas. Iš viso du šimtai 
šešiasdešimt devyni - nenutrūkstama archontų eilė 
iki paties legendinio Sargonto: milžiniškos plaštakos 
ant milžiniškų kelių, žvilgsniai nukreipti į jūrą. Kol 
archontai eina amžiną sargybą, buvo sakoma, kad 
joks priešas neįveiks Abiejų Žemių. O giliai po žeme 
kapuose ilsisi jų kūnai, tušti kiautai, saugomi auksu ir 
brangakmeniais spindinčio šarvo, kiekvienas uždary- 
tas į devynis karstus, suvyniotas į drobules, o nuosta- 
bus jų grožis virtęs skorpionų gūžta ir vabalų mitalu. 

Miranija prikando lūpą. Nuleidusi užuolaidą ji 
atsilošė raudoname krėsle ir iš abiejų šonų įsirėmė 
ištiestomis plaštakomis, kad mažiau siūbuotų švel- 
niai linguojant neštuvams. Kapai. Ji drebėjo vėl susi- 
ruošusi ten nusileisti. 

Po tos baisiosios Šešėlio nakties, kai buvo palai- 
dota gyva už Orakulo išdavimą, dar nebuvo grįžusi 
į Miestą. Sala buvo pavojinga vieta, bet ji bent jau 
buvo šviesi, pilna baltų, saulės užlietų pastatų, žy- 
dinti skaisčiai raudonomis gėlėmis ir persmelkta sal- 
džių aromatų. O Miestas buvo dulkių ir požeminių 
tunelių buveinė, pastatų labirintas, kuriame įsikūrę 
raštininkai, piešėjai ir auksakaliai, milijonai vergų, 
klaikias kaukes dėvinčių balzamuotojų. Ypatingas 
koridorių kvapas dažnai padvelkdavo į ją sapne. 
Kartais ji naktį be kvapo pašokdavo prašmatnioje 
lovoje su plonytėmis užuolaidomis ir išlipdavo tie- 
siog pažvelgti į blausų savo veido atspindį bronzi- 
niame veidrodyje. 

Plaukai ataugo ir jau buvok beveik tokie pat ilgi 
kaip anksčiau. Bet kai kas dingo negrįžtamai - ka- 
daise turėtas drovus tikėjimas žmonėmis, tokiais 
kaip Chrisė, kuri ją išdavė. Ir tikėjimas Sala. Dabar ji 
žinojo, kad blogis gyvena ir čia, kad visko gali tikėtis 
net iš Devyneto. 

Čia ji prisiminė Retiją ir pasitrynė nuo įtampos 
paskaudusią akį. Ką jai daryti su Retija? 

— Jūsų šventenybe... 

Neštuvai nusileido taip atsargiai, kad ji beveik 
nepastebėjo. Vergų vyresnysis praskleidė uždangą ir 
žvilgtelėjo vidun. 

— Mes jau prie Miesto vartų. 

— Dėkoju. 

Ji nuleido kojas, vergas pirštų galiukais, beveik ne- 
jučia padavė jai ranką. Ar vergams galima liestis prie 
Devyneto? Ji neturėjo supratimo. Ji tiek daug dar 
nežinojo. Stodamasi pajuto, kaip suknios klostės su- 
šiugždėjo apie kulkšnis. Pakėlusi akis išvydo tris šli- 
fuoto juodo marmuro blokus, kurie ir sudarė vartus. 

— Mes jūsų čia palauksime. 

Miranija sunerimusi pažvelgė į jį. 

— Nereikia. Aš grįšiu į Salą pėsčia. 

- Bet jums negalima naktį vaikščioti keliu, - ver- 
gas atrodė išsigandęs. - Archontas prisakė mums 
saugoti jus. 

Likusieji penketas vergų klausėsi, vienas jau rišosi 
prie rankų kilpas. Šiltame nakties ore dykumoje ūk- 
telėjo pelėda. 

Tas Žmogus sakė tiesą. Dabar jau Miranija neabe- 
jojo, kad vienas iš šių vyrų, o gal ir daugiau, tarnauja 
Argelinui. Karvedžiui bus pasakyta, kad ji čia atke- 
liavo. Ji nenorėjo, kad jis dar ką nors sužinotų. 

— Mieste neštuvų kiek tik nori. Pasakysiu, kad kas 
nors mane parneštų į Salą, - tyliai tarė ji, nors ir mė- 
gino suteikti savo balsui įsakmią gaidą kaip Retija. — 
Nėra jokio reikalo manęs laukti. Archontas supras. 

Ji apsisuko parodydama, kad jau viskas pasakyta, 
ir žengė pro vartus. Iš abipus želiančių krūmynų pa- 
dvelkė kiečiais. Neatsigręždama ji pajuto, kaip nu- 
vylė vyrus, išgirdo jų balsus, o paskui - tolstančių 
tuščių neštuvų girgždesį. 

Jie pasišalino. 

Ji leido sau pergalingai šyptelėti. 

Anapus vartų du sargybiniai suskato atiduoti pa- 
garbą ir ji patraukė skersai didžiulės aikštės, kuri 
buvo pagrindinė Mieste. Pačiame viduryje stūksojo 
žvaigždėto dangaus fone juoduojantis zikuratas — 
laiptuota aukojimo piramidė, į kurią ji buvo užko- 
pusi tik kartą. Aplink ją rikiavosi Gedulo namai - 
dabar jie buvo neapšviesti, užrakinti ir tušti. Taip ir 
stovės iki pat Aleksio mirties. Nuo šios minties jai 
širdį sugniaužė siaubas. Mėgino save įtikinti, kad tai 
bus po daugybės metų, bet kas gali žinoti. Archonto 
lemtis - pasiaukojimas. Jei reikės, jis atiduos gyvybę 
už žmones. Jis davė tokį įžadą. 

Sandalais apautos kojos tapsėjo dulkėtu grindi- 
niu. Aplink nedaug tebuvo žmonių. Po kertes šmi- 
rinėjo tamsūs šešėliai. Vienas išdygo tiesiog priešais, 
gąstelėjusi ji akimirką neteko amo, bet iškart leng- 
viau atsikvėpė. Katės. Mieste jų knibždėte knibžda. 
Nežmoniškai didelės ir juodos, jos veisėsi be skai- 
čiaus, riejosi ir maklinėjo po pastatus ir kontoras, 
žibino žalias akis tamsiuose tuneliuose. Žengdama 
toliau ji besidaužančia širdimi tyliai paklausė: 

- Ar tai tu, Šviesusis? Ar dabar tu persikėlęs į 
kates? 

Jokio atsako. 

Dievo čia nebuvo. Ji buvo vienui viena. 

Brėžinių tarnybos teko gerokai paieškoti. Kori- 
doriuose šen bei ten blausiai švietė lempos, bet vėlų 
vakarą juose beveik nebuvo žmonių. Šlavėja, kurios 
Miranija nedrąsiai pasiklausė kelio, užsimojo pati ją 
palydėti į reikiamą vietą, bet tai buvo keblus dalykas, 
nes ši palydovė tegalėjo sekti jai iš paskos nuleidusi 
akis, nusitvėrusi medinį kibirą ir ties kiekvienu kam- 
pu suveblendama: 

— Į kairę, jūsų šventenybe. Malonėkite į dešinę, 
ponia. Atleiskite, dabar nusileisime tais laiptais... 

Galiausiai, nusilenkusi kone iki žemės, ji apgrai- 
bomis susirado bronza apkaustytų durų kraštą ir 
atvėrė. 

— Nuoširdžiai jums dėkoju, - Miranija įsmuko pa- 
skui ją, bet moteris pakėlė galvą ir staiga išpyškino: 

— Jūsų šventenybe, būkite gera... Jūs pažįstate 
dievą, kalbatės su juo, ar ne? 

Akimirką padelsusi Miranija linktelėjo. Ta mote- 
ris buvo vergė, turbūt nenusimananti, kas iš Devy- 
neto kokias pareigas eina. Gal pamanė, kad Miranija 
yra kalbėtoja. 

— Tai... Žinau, kad dabar ne laikas klausti... Bet 
jis mano vaikas. Jis serga. Kosti, burna išopėjusi. Bū- 
kite gera, paprašykite dievo, kad jis pasitaisytų. 

— Paprašysiu. Bet ir jūs pati turite paprašyti. 

— Aš? - moteris trumpam mirksniui pakėlė nuo- 
stabos sklidinas akis. - Aš vergė, jūsų šventenybe. Aš 
negaliu kalbėti su dievu. 

— Galite ir turite. Ar turite vaistų savo berniukui? 
Ar rodėte gydytojui? 

Ji iš anksto žinojo atsakymą. Papurčiusi galvą 
moteris jį patvirtino. 

— Tada aš pasirūpinsiu, kad jis visa tai gautų. Koks 
jūsų vardas? 

— Patė. 

— Pabūkite čia, - tyliai pasakė Miranija. - Palau- 
kite. Man gali jūsų prireikti. 

Brėžinių tarnyboje ji buvo pirmąkart. Ją apstulbi- 
no šimtai išrikiuotų stalų. Net tokį vėlyvą metą prie 
pusės jų sėdėjo raštininkai ir paskubomis skrebeno 
rašikliais papirusus - jie buvo tokie susikaupę, kad 
kai kurie beveik neišgirdo, kaip pro šalį prašnarėjo 
jos rūbai. Žengdama per tarpueilius troškioje pože- 
minėje salėje ji stebėjosi, kaip Setas ištvėrė šią tarny- 
bą. Bet tada jam nebuvo iš ko rinktis. Ne kiekvienas 
gali mėgautis Salos prabanga. 

Smėlio apneštos grindys buvo aptaškytos visų 
vaivorykštės spalvų rašalu. Sienose išduobtuose 
uoksuose buvo sukaišiota tūkstančiai ritinių su pri- 
rištomis nukarusiomis kortelėmis. Oras buvo nepa- 
keliamai sunkus - į plaučius jai smelkėsi papirusų 
plaušeliai, dulkės. Šviesos ruožai apšvietė ore kyban- 

čias aukso lakštelių nuobiras. Aplink ją choru krebž- 
dėjo šimtai stilių. 

Tolumoje ant pakylos sėdėjo prižiūrėtojas. Jis pa- 
kėlė akis tik tada, kai ji priėjo beveik prie pat jo, ir 
persigandęs taip kerėpliškai pašoko nuo kėdės, kad 
ji kurtinamai pokštelėjo ant žemės. 

Visi pakėlė galvas. 

Išraudusi kaip vyšnia Miranija sušnibždėjo: 

— Aš ieškau raštvedžio antrojo padėjėjo. Seto. Ar 
jis čia yra? 

Prižiūrėtoją iškart suėmė smalsumas. 

— Ne, jūsų šventenybe. 

— Gal žinote, kur jo ieškoti? 

- Turbūt jo būstinėje. 

— O kurji? 

— Oi, jums negalima... Atleiskite, ponia. Taip ne- 
gerai. Ką nors pasiųsiu. 

Buvo pasiųstas vienas raštininkas. Po kelių minu- 
čių jis grįžo suplukęs. 

— Ten nėra, jūsų šventenybe. 

Miranija to ir bijojo. Pastaruoju metu jis toks už- 
siėmęs, pasinėręs į kažkokius reikalus. Matydama, 
kad tas žmogus įdėmiai į ją stebeilija, pasistengė nu- 
slėpti susijaudinimą. 

— Dėkoju. Niekis. 

— Gal jam... kokie nors nemalonumai? - prižiū- 
rėtojas rūsčiai pažvelgė jai per petį. Vėl skubinai su- 
krebždėjo rašikliai. 

— Ne. Aš tik... norėjau su juo pasikalbėti, - tai 
buvo nevykęs išsisukinėjimas, bet ji neįstengė sugal- 
voti įtikinamos priežasties. - Dėkoju, - ji pernelyg 
dažnai kartojo šį Žodį. 

Ji pasuko atgal tarp begalinių nutriušusių suolų 
eilių mažai tesusivokdama, kur einanti. Galėjo pri- 
žiūrėtojo paklausti, kur Kreontas, bet būtų dar la- 
biau sužadinusi įtarumą ir kas nors galėjo ją pasekti. 
Setas jai buvo sakęs, kad visas Miestas vergą Kreontą 
laiko nevispročiu. Geriau apie jį nė neužsiminti. Ti- 
kėjosi, kad Setas jį galėtų surasti. Dabar teks susirasti 
pačiai. 

Už durų rado Patę, sėdinčią ant apvožto kibiro. 
Sunerimusi ji pašoko ant kojų. 

— Klausykite, - tvirtu balsu tarė Miranija. - Man 
reikia susirasti žmogų, kuris dirba šioje Miesto daly- 
je. Tvarkytoją. Vardu Kreontas. 

Moteris išpūtė akis. 

- Šitą? Pažįstu jį, jūsų šventenybe, tą išstypėlį, bal- 
tą kaip popierius. Ne viso proto. 

— Kurį rasti? 

— Niekas nežino. Pasirodo tai šen, tai ten. Niekur 
iš Čia neina. Šviesa jam duria akis. 

Miranija nekantriai linktelėjo. 

- Jis vis tiek kur nors apsistoja... 

Patė truktelėjo pečiais. Atsakymą pašnibždomis 
ištarė ne ji. 

Žemai. 

Miranijai per sprandą ėmė sroventi prakaitas. 

- Žemai? 

Kapuose, Miranija. Tu man apie tai jau pasakojai. 
Šešėliuose. 

Vergė dar labiau išpūtė akis. 

- Kažką sakėte, jūsų šventenybe? 

- Šviesos. Man reikia lempos. - Viena kabėjo 
ant sienos. Greitai ją nukabino ir patikrino, ar yra 
aliejaus. Užteks valandai ar ilgiau. - Kur artimiausi 
laiptai į kapus? 

- Čia pat. Bet... 

— Parodykite. 

Gretimo koridoriaus gale buvo didžiulio skorpio- 
no pavidalo bronziniai vartai nuo grindų iki lubų. 
Patė pastatė kibirą su skudurais ir tarsi atsiprašyda- 
ma nužingsniavo pirma jos. Ji atvėrė grotas - ma- 
žesnes duris skorpiono pilve. Už jų atsivėrė tamsa, iš 
kurios plūstelėjo įšilęs oras. 

— Kyro vartai, jūsų šventenybe. Jie veda bent jau į 
pirmuosius aukštus. 

Miranija pakėlė lempą. Valandėlę milžiniški ne- 
aiškių pavidalų abiejų moterų šešėliai šokinėjo ant 
koridoriaus sienų. 

— Dėkoju. Toliau eisiu viena. 

Regis, moteriai atlėgo širdis, bet netrukus jos vei- 
das įgijo suktą išraišką: 

— Dievo pavedimu, ar ne? Senos moteriškės pa- 
sakoja, kad požeminėse salėse klaidžioja Šešėlis ir 

kalbasi su mirusiais archontais. Porą kartų, kai dir- 
bau viena netoli laiptų, girdėjau jų balsus. Duslius ir 
keistus. Ir muziką. 

Muziką? Akimirksniu Miranija sumojo, kad gal- 
būt Kreontas slepia Obleką. Nuo tos minties jai iš- 
kart palengvėjo. 

— Taip, dievo pavedimu, - ji atsisuko. - Pažadėki- 
te, kad niekam nepasakosite, kur aš einu. Supratote? 
O aš parūpinsiu vaistų jūsų sūnui. 

Tai buvo panašu į šantažą. Bet moteris tik neby- 
liai linktelėjo rūpesčių iškankintu veidu. 

Miranija persiropštė anapus metalinių grotų. 
Laiptų pakopos buvo plokščios, plačios, numindžio- 
tos kojų. Nebesileisdama į kalbas ėmė leistis žemyn, 
laikydama priešais save lempą. Ant kulnų lipo šešėlis, 
o priekyje už menko šviesos rato buvo neperregima 
juoda aksominė tamsa, sugerianti bet kokį garsą. 

Žemyn. Vis žemyn. Atsigręžusi ji pamatė, kad 
išblėso ir taip blausus šviesos lopinėlis už nugaros 
likusio koridoriaus gale. Jos kvėpavimas buvo al- 
sus - per daug alsus. Prisivertusi sustoti įsiklausė į 
besidaužančios savo širdies tvinksnius. Nėra ko bai- 
mintis. Oro čia į valias ir ji visada gali grįžti. Ji - die- 
vo nešėja, viena iš Devyneto. Ji nesiruošia pasiduoti 
baimei. 

Iškėlusi galvą toliau ėmė žingsniuoti laiptais že- 
myn, bet atrodė, kad jie kyla aukštyn. Tinkuotas 
slenas pakeitė akmeninės, paskui pasirodė žemės ir 

pakvipo plėkais. Ant lūpų ji pajuto plonytį dulkių 
sluoksnį. 

Giliausioje urvo dalyje sienos susiaurėjo. Kadaise 
jas puošė piešiniai. Rikiavosi pleištiški rašmenys. Per 
sieną besidriekiančioje piešinių juostoje buvo pa- 
vaizduota virš dykumos stovinti Lietaus karalienė, 
iš kurios rankų ir apsiausto liejosi vanduo. Žemiau 
lūkuriavo Žvėrių pavidalai išžiotais nasrais. Tinkas 
buvo senas ir smarkiai aptrupėjęs. Kojos traiškė ant 
žemės besivoliojančius tinko gabalus. Ji akylai apsi- 
dairė artėdama prie tunelių sandūros ir stabtelėjo. 
Prieš akis atsivėrė penkios paslaptingos angos. 

Žengusi porą žingsnių ji vėl sustojo. 

Iš vieno urvo pūstelėjo skersvėjis ir menka lem- 
pos liepsnelė ėmė neramiai šokinėti. Miranija stai- 
ga apimta siaubo apgaubė ją delnais. Jai už nugaros 
kažkas išniro iš juoduojančios tamsos ir ėmė artin- 
tis. Ji žaibiškai atsigręžė. 

— Kas čia? Ar tai jūs? 

Nuo tamsos atsiskyrusio pavidalo rankos buvo 
šaltos. Viena - tvirta ir glotni kaip gyvatė - apsivy- 
niojo apie ją ir užspaudė lūpas. Lempa užgeso. 

- Tyliau, ponia, - kažkas šnipštelėjo jai į ausį. — 
Jus seka. 


Saulė mus džiovina 


Jis be garso nuo jos atsitraukė. Jei nebūtų pajutusi 
šaltų jo rankų ant burnos ir peties, nebūtų supra- 
tusi, kad kažkas iš viso čia yra. Buvo tamsu, nors į 
akį durk. Ji nėmaž nenutuokė, į kurią pusę yra atsi- 
sukusi. 

Kažkas pakuteno ausį. Žodžių garsas sutapo su 
skersvėjo gūsiais. 

— Duokite ranką. 

Ji galėjo atsikvėpti. Jo pirštai susirado jos pirštus. 
Ir jis ėmė vesti ją nežinia kur. 

Ji stengėsi nesuklupti, neaiktelėti. Sulig kiekvienu 
žingsniu krūpčiojo bijodama atsitrenkti į urvo sie- 
ną, tad ištiesta ranka grabaliojo priešais save, nors 


89 


ir jautė, kad aplink yra tuštuma, didžiulė ertmė že- 
mės viduriuose. Pirštų galiukais perbraukusi dulkė- 
tą tinką pajuto neapsakomą palengvėjimą - staiga 
atgavo pagrindą po kojomis. Akimirksniu sugrįžo 
žinojimas, kur viršus ir apačia, kur yra pirmyn ir 
kur atgal. 

— Į šitą pusę, - sukuždėjo šešėlis. - Nebijokite. 

Kreontas žengė nedvejodamas - prireikus stab- 
telėdavo ir kur nors užsiropšdavo tarsi besvorė, be- 
kūnė būtybė. Ji buvo girdėjusi raštininkus skaitant 
iš Kelrodžio knygos, kaip mirusius archontus Keliu 
veda žvėrių dvasios - beždžionė, šakalas ir voras, 
vedliai ir kartu pavojingi bendrakeleiviai. Visiško 
sutrikimo sekundę ji pajuto, kad vienas jų paėmė ją 
už rankos, kad ji sugriebė kažkieno leteną - nariuotą 
skorpiono žnyplę. 

O tada atsitrenkė į jį ir suprato, kad jis sustojo. 

— Čia jau matysim, kas eina iš paskos, - jis susi- 
rietė. Pirštai sugrabaliojo jos riešą ir švelniai stumte- 
lėjo ją į priekį. - Turiu daug stebėjimo angų ir slap- 
taviečių. 

Pabiro dulkės. Subarškėjo pažiręs Žvyras. 

Sienoje pasirodė žiburys - blausus mirksintis 
lempos atšvaitas. Ji pamatė mažą plyšelį, ne didesnį 
už vyšnią. Tamsi jo figūra užstojo šviesą, paskui atsi- 
traukė. Regis, jis atsisuko į ją. Ji išvydo prakaulų jo 
profilį, kreivą šypseną. 

— Nagi žvilgtelėkim. 

Ji palinko į priekį ir rankos užčiuopė kažkokius 
gremėzdus. 

Pro stebėjimo angą neryškiai matėsi kažkokia 
vieta, vienas iš urvų, kuriuos jie ką tik buvo įveikę. 
Kažkas apgraibomis per jį žingsniavo ištiestoje ran- 
koje laikydamas lempą. Tas žmogus buvo įsisupęs į 
apsiaustą, bet jo siluetas atrodė pažįstamas. Persikų 
spalvos rūbas dvelkė rožių aliejumi. 

Miranija išpūtė akis negalėdama patikėti tuo, ką 
mato. 

- Negali būti. 

Tiesiog po ja blykstelėjo liepsna. Siluetas apsisu- 
ko ir Miranija išvydo dailų putloką veidelį. Šilkinius 
šviesius plaukus. 

— Miranija! - sukuždėjo mergina. - Grįžk! 
Čia aš! 

— Ar ji - iš Devyneto? - dusliu balsu paklausė 
Kreontas. 

— Chrisė! Ta, kuri mane išdavė - Hermijos šnipė. 
Niekada nebūčiau patikėjusi, kad jai užtektų drąsos 
vienai eiti čia. 

Regis, jis nusišypsojo. 

— Jos drąsa išgaravo. Ji išsigandusi. 

Tai atrodė panašu į tiesą. Chrisė priėjo tunelių 
sandūrą ir atrodė per daug suglumusi, kad ryžtųsi 
kurį nors pasirinkti. Ji atsitūpė. 

— Oi, Miranija, - suaimanavo, - kur nuėjai? 

Miranija atšlijo nuo angos. 

— Tegu jūsų neapmulkina suvaidintas jos bejėgiš- 
kumas. Kaip mulkino mane - per daug ilgai. Ką su 
ja darysim? 

— Tuo tarpu paliksim. Nenoriu, kad ji pamatytų 
mane ar rutulį. Eime greičiau. 

Jie nuėjo netoli. Nusileido laiptais, pasuko palei 
kampą ir prasibrovę pro kažkokias sąvartas pateko 
į erdvesnę vietą. Jam tarus: „Dabar galima uždegti 
lempą ', - balsas nuaidėjo, tartum lubos būtų buvu- 
sios nepasiekiamame aukštyje. 

Kai titnagas pagaliau išskėlė ugnį ir dagtis pagavo 
liepsną, ji pastatė lempą ant grindų ir žingtelėjo at- 
gal. Geltona liepsna lygiai įsidegė ir apsigaubė švie- 
sos ratu. 

Ji išvydo ištapytą salę - net menkiausias lubų ku- 
polo lopinėlis žėrėjo mėlynais ir oranžiniais, auksi- 
niais ir šafraniniais tonais. Lietaus karalienė buvo 
plačiai išskleidusi sparnų pavidalo rankas, o jos ap- 
siaustas driekėsi per visas lubas. Jis buvo nusagstytas 
perlais - tūkstančiais balkšvų ir gelsvų akmenėlių. 
Kai kurie buvo suverti į ilgus vėrinius ir Miranija 
atsistojusi galėjo juos pasiekti, tad pasijuto tarsi po 
suakmenėjusiu lietumi, kurio sustingusios čiurkšlės 
niekada nepasieks žemės. 

Kreontas stovėjo sukryžiavęs ant krūtinės rankas 
ir įsmeigęs į ją pusaklį žvilgsnį. Išstypėlis, kaip sakė 
Patė, blyškus nelyginant numirėlis, iki pečių besid- 
riekiančiais baltutėliais plaukais, išsipurvinęs vieną 

tunikos rankovę. Ji buvo tik kartą jį sutikusi - kai jis 
su Aleksiu kalbėjosi keista dievų kalba. O gal tame 
regėjime, kuriame dievas grūmėsi su savo šešėliu dar 
iki pasaulio pradžios. 

— Kaip laikosi mano mažasis broliukas? - sausai 
paklausė jis. 

Ji nugurkė seilę. 

— Gerai. Tik Oblekas dingo. 

— Jis man sakė. Mes su juo kalbamės sapnuose. 
Turėdami savyje dievą mes vienas kitam reikalingi. 

Apsidairęs jis prisitraukė kėdę ir atsisėdo suglau- 
dęs kelius. Mostelėjęs ranka pasiūlė jai padaryti tą 
patį. 

Salėje buvo kėdė ir stalas, bet daugiau jokių baldų. 
Jai atsisėdus sugirgždėjo pinta sėdynė. Kėdė buvo 
sena ir sutrešusi. 

— Kur mes? 

— Kolto kape, - jis apsižvalgė. - Kaip matote, iš- 
plėštas. Prieš šimtus metų. 

— Kaip jie čia pateko? 

— Taip pat kaip ir mes. Pro ten. 

Kampe žiojėjo išmušta didelė skylė. Joje juodavo 
tamsa. Miranija į ją įsmeigė baugų žvilgsnį. 

— Ar jie viską pagrobė? O kur archonto palaikai? 

— Saugioje vietoje, - mįslingai šypsodamasis jis iš 
arti pažvelgė į ją. - Ten, žemai, turiu tokių vietų, Mi- 
ranija. Ketvirtosios dinastijos kapai buvo įrengti per- 
nelyg arti paviršiaus - dauguma jų išvogti. Bet vagims 

reikėjo tik turtų. Per daugelį metų aš perkėliau ar- 
chontų kūnus - nunešiau giliai po žeme. Nesibaimin- 
kite dėl jų. Tai mano karalystė ir aš gerai ją saugau. 

Ji linktelėjo mąstydama apie kopijų prikimštą di- 
džiulę salę, kurią Setas pasakojo esant po Orakulo 
anga. Tada prisiminė, ko atėjusi. 

— Laiko turime nedaug. Aleksis sakė, kad turite ką 
mums parodyti - regis, jis minėjo paslapčių rutulį. 
Dievas man sakė... 

— Ašjo šešėlis, Miranija, - jis atsilošė ir ant jo vei- 
do pasimatė perlų atspindžių rezginys. - Žinau apie 
tą rutulį. 

Juos skyrė stalas, ant kurio buvo medinis stovas, 
apklotas sudriskusiu audeklu, panašiu į grindų sku- 
durą. Ištiesęs blyškią ranką jis nutraukė uždangalą. 

— Ir, aišku, atnešiau jums. 

Perlų lietus žybčiojo ir skimbčiojo. Jo atšvaitus 
metė ant stovo įtaisytas sidabrinis gaublys. Mirani- 
ja atsistojusi paėmė rutulį. Jis buvo sunkus. Gal net 
pilnaviduris. Rašmenys, į kuriuos užmetė akį, buvo 
įmantriai išraižyti metalo paviršiuje mažutėmis teks- 
to atkarpėlėmis, o įsižiūrėjusi iš arčiau pamatė, kad 
jie primena hieroglifus senuose ritiniuose, kurie dū- 
lėjo Salos bibliotekoje - pamirštus ir paliktus grauž- 
ti pelėms. Sujungtos linijos ir ženklai sudarė tartum 
žemėlapį, kuriame buvo matyti žvėrių simboliai, tri- 
kampiai ir žvaigždutės. Apžiūrinėdama rutulį juto, 
kaip atšvaitas plieskia į veidą. 

— Kas tai? 

Kreontas truktelėjo pečiais. 

— Labai galingas senovinis instrumentas. Jį reikia 
perskaityti ir jis tikrai parodys jums kelią. 

— Kur? 

— Kur norite. O gal ten eiti per daug pavojinga? 

Ji palengva atsisėdo. 

— Gali būti. Atrodo, mūsų visų norai labai jau 
skirtingi. Retija nori būti kalbėtoja. Oblekas trokšta 
dainų. Setas nori būti turtingas. 

- Ojūs* 

Dabar atėjo eilė jai truktelėti pečiais, šiltais pirš- 
tais braukant šaltą sidabrinį paviršių ir paliekant pa- 
dūmavusius pėdsakus. 

— Nežinau. Gal kad viskas susitvarkytų. Kad visi 
būtų laimingi. 

Staiga atsitiesęs jis linktelėjo į priekį. 

— Net dievas to negali. Nebent labai brangia kaina. 
Klausykite, Miranija. Jūs su Aleksiu atnešėte Žmo- 
nėms lietų iš Lietaus karalienės sodo, bet niekas ne- 
pasikeitė. Mums reikia daugiau vandens, kaip tada, 
kai dar nebuvo išdžiūvusios upės. Čia, kur niekada 
nesibaigia naktis, aš guliu nesumerkdamas akių ir 
klausausi. Aš girdžiu, kaip džiūsta žemė, Miranija. 
Girdžiu, kaip ji švagžda ir traukiasi, kaip ji trokšta, 
kaip geibsta javų šaknys. Aš girdžiu, kaip pamažė- 
liais skeldėja akmenys, kaip šakalai graužia dykumo- 

je besivoliojančius kaulus, kaip minkšta mėsa tampa 
kieta kaip padas. Girdžiu, kaip krebžda skruzdės ir 
skorpionai. O kartais girdžiu žmonių sapnus, gir- 
džiu, kaip jie tirpsta, išgaruoja, ir žmonės nepamena, 
kur buvę sapne, prisimena tik vaikai ir pabudę pra- 
virksta. Saulė mus džiovina, siurbia iš mūsų gyvybę 
ir mūsų viduje slypi amžinas troškulys. - Jis atsisto- 
jo ir ėmė nervingai vaikštinėti, o perlai skimbčiojo 
ir braukė jam per pečius. - Mums reikia vandens iš 
gelmių, iš žemės vidurių - galingo srauto. Tvano. 

Staiga jis atsigręžė. 

— Ar žinote, kodėl šis kraštas vadinamas Abiem 
Žemėmis? 

- Ne. 

— Viena žemė, Gyvųjų žemė, yra viršuje. O ant- 
roji - Mirusiųjų žemė - žemai. Abi šias viešpatijas 
jungia Orakulas, bet Orakulą kaip užnuodytą šulinį 
suteršė išdavystė ir jums reikia rasti kitą šaltinį troš- 
kuliui numalšinti, Miranija. Stebuklingą šulinį. 

Jis pasuko galvą į kažką įsiklausydamas. 

— Jums reikia eiti. Jūsų bičiulė verkia. Kad ir kas 
būtų, nerodykite jai šio rutulio. 

Priėjęs jis paėmė rutulį jai iš rankų ir rūpestingai 
suvyniojo į audeklą. 

- Tas raštininkas, Setas, gali perskaityti šiuos se- 
novinius rašmenis. Jis gali atskleisti jų paslaptį, bet 
būkite atsargi. Jis pasipūtęs ir godus. Jis dar ne visai 
žino, kas esąs. 

Miranija vėl paėmė ryšulį. Jis praskleidė kaban- 
čius perlų vėrinius, kad ji galėtų laisvai eiti, o ji pa- 
kėlė lempą ir atsigręžė į jį. 

— O kaip jūs? - stebėdamasi paklausė ji. - Vienas 
kaip pirštas požemio tamsoje - ko jūs trokštate? 

Jis žengė atbulas atgal į šešėlius. 

— To, ką jau turiu, - sukuždėjo. - Nieko. 


Suklikusi Chrisė puolė jai prie kojų. Juodylai aplink 
akis išsiterliojo nuo ašarų. 

— Ak, Miranija, - kūkčiojo ji. - Kur buvai dingu- 
si? Juk tai tu, ar ne? 

— Aišku, aš, - atžariai mestelėjo Miranija, ryžtin- 
gai Žengdama iš tamsos. Ji stabtelėjo smarkiai su- 
sierzinusi. - Kam mane sekei, Chrise? Ar Hermija 
nebegali susirasti gudresnės už tave? Iš kur Žinai, kur 
buvau? 

- Išvienos moteriškės. Ir nesekiau tavęs, - šniurkš- 
telėjo Chrisė. - Tik jau ne tam, kad jie sužinotų. Su 
Hermija nebeprasidedu. Tik ir žino varinėti - daryk 
tą, daryk aną. Tartum būčiau vergė, o ne iš Devy- 
neto. Niekas iš jų su manim nesikalba. Visos manęs 
kratosi. 

Miranija ją aplenkusi įžengė į tamsą, mėgindama 
prisiminti Kreonto nurodymus. 

- Ir dar stebiesi? Tu gi bandei mane nužudyti. 
Dabar visos bijo, kad ateis ir jų eilė. 

Chrisė be kvapo klupinėjo paskui ją. 

— Palauk, Miranija, būk gera. 

Miranija taip staigiai sustojo, kad šviesiaplaukė 
vos neužvirto ant jos. 

— Laukiu. 

— Aš pasikeičiau. Aš dabar visai kitokia. Noriu 
būti tavo pusėje. 

— Mano pusėje? 

- Dievo pusėje. Tu jį girdi. O Hermija - ne. Ži- 
nau, ji tik apsimeta. Aš apsisprendžiau, Miranija. 

Ašarų išvagotas jos veidas buvo kupinas juokingo 
ryžto. Miranija valandėlę palaikė iškėlusi lempą, ku- 
rios liepsna žiburiavo vaikiškai žydrose akyse. 

— Kaip išvis galima tavim tikėti, Chrise? - su- 
kuždėjo. 

Chrisė palietė jai skruostą. 

- Žinojau, kad taip sakysi. Aš tau įrodysiu. Aš ap- 
sigalvojau. Dabar aš tavo draugė ir tai įrodysiu. 

Miranija be žodžio žingsniavo toliau ir ėmė kopti 
laiptais. Jie atrodė begaliniai, viršuje buvo keli kori- 
doriai, kuriuose reikėjo nepasiklysti, vėjuota aikštė, 
kurioje reikėjo susirasti neštuvus ir vergus, kurie tu- 
rėjo jas nunešti. Tik tada, kai nešikai ėmė žingsniuo- 
ti per tiltą, ji prisivertė prabilti į Chrisę. 

- Retija tavim nepatikės. 

— Aš nieko ir nesitikiu iš Retijos, - vėl susitvarkiu- 
si, Chrisė išsitraukė veidrodėlį ir apsivalė nuvarvėju- 
sius dažus. - Retija tai ne tu. Man tu visada patikai, 
Miranija, nuo pat tada, kai pirmąkart atėjai ir visos iš 

tavęs juokėsi. Mes buvome draugės. Aš tik pamaniau, 
kad tu eini prieš dievą, bet dabar, kai Aleksis tapo ar- 
chontu, žinau, kad taip nėra. Taigi viskas bus gerai, 
ar ne? - ji paslėpė veidrodėlį ir pakėlė akis visiškai 
patenkinta savimi. Akimirką Miranija susiraukė ne- 
galėdama ja patikėti. Ne viskas taip paprasta. Bet gali 
būti ir tiesa. Chrisė visada atrodė kaip nesava, gal ją 
graužė sąžinė svarstant, kurią pusę rinktis. 

Gal šias abejones išdavė jos akys ir Chrisė nusi- 
šypsojusi pasitaisė suknią. 

— O ko, - įteikliai prakalbo ji, - dabar tu ėjai į 
tuos kapus? Ir kada man papasakosi, kas yra tame 
ryšulyje? 

— Nepasakosiu, - Miranijos pirštai sugniaužė au- 
deklą. 

Neštuvai pasviro, sustojo, paskui smarkiai kreste- 
lėjo į kairę. Chrisė aiktelėjo ir griebė už kutų. Pasi- 
girdo kažkieno klyksmai. Paskui prasiskleidė užuo- 
laidos ir į vidų pažvelgė kažkoks vyras. Jis buvo visas 
apsisupęs apsiaustu, matėsi tik viena akis, abiejose 
rankose blizgėjo po peilį. 

Chrisė iš siaubo sušuko veriamu balsu. 

Vyriškis įbruko Miranijai į ranką papiru- 
so skiautę, teatrališkai nusilenkė ir taręs: „Būkite 
čia“, - išnyko. 

Išorėje kilo sąmyšis. Neštuvai kone nukrito ant 
žemės, subėgo vergai. 

- Jūsų šventenybe, ar jums nieko neatsitiko? 

—...tai buvo plėšikai... 

—...jų buvo dešimt... 

—...dvylika... 

Chrisė sėdėjo it sustingusi. 

— Kodėl jie mūsų neapiplėšė? 

Miranija palengva nuleido ranką su rašteliu. 
— Nes jie kai ką jau gavo iš mūsų. 

— Ką? 

— Obleką. Jie pagrobė Obleką. 


AX 


Trečiasis aukojimas: 


aukso obuolių atnaša 


Ar dievas gali įvykdyti nusikaltimą? 

Seniai, labai seniai aš nuėjau ten, Kur slypi viso pasaulio 
sapnai. 

Svajonių muzika, vaikų džiugesys, neparašytos eilės, senų 
moterų atsiminimų lobiai. Visi jie buvo ten, sukrauti į šūsnis 
oloje. 

Nieko neimk, perspėjo mane Lietaus Karalienė. Ji patupdė 
pabaisas ir daugiagalvius slibinus saugoti prieigų. 

Negalėjau atsispirti. Pavogiau tris aukso obuolius. 

Jie buvo tokie mažutėliai! 

Bet niekada neberadau kelio į tą olą. 


Tik prieš daugelį amžių 
žvelgiau į jo gelmes 


— Kur ji? - Setas nekantraudamas perėjo turkio 
grindis. Jis pasijuto it įkalintas didžiuliame brangak- 
menyje - sienos ir lubos buvo sudurstytos iš mėlyno 
stiklo briaunų. Jo paties atspindžiai artinosi ir tolo 
nuo jo, nerimastingai šokinėjo aukštyn žemyn. 

Penėdamas savo beždžionėlę Aleksis švelniai 
tarė: 

— Bėga aukštyn laiptais. Būk geras, nurimk, Setai. 
Eno galva sukasi. 

Setas piktai dėbtelėjo į jį. Tada atsivėrė durys ir 
klupdama įbėgo Miranija. 

Jis nebuvo matęs jos savaičių savaites. Ji niekada 
neidavo pro Miestą, o jis pastaruoju metu retai iš jo 
kas daugiau darbo, nei įsivaizdavo. Pamatė, kad ji pa- 
sikeitusi. Suplukusi ir įraudusi, bet tvirtesnė. Nebe ta 
baikšti mergaitė, kurią sutiko pirmąkart. Savo nuo- 
stabai, pats susidrovėjo. Bandydamas tai nuslėpti, 
nutaisė stačiokišką balsą. 

— Ar nieko nežinai apie Obleką? 

Ji pažvelgė į jį, giliai įkvėpė ir tarė: 

- Žinau. Sveikas, archontai. 

— Sveika, Miranija. Patikėk manim, Setas nė kiek 
nešiurkštus. Jis susirūpinęs, - berniukas paleido bež- 
džionėlę ir atgręžė į juos apsiniaukusį tobulo grožio 
veidą. - Aš irgi. Kažin, ar jie nieko nepadarė Oble- 
kui? Setas sako, kad Šakalas jį pagrobė. 

Ji žvilgtelėjo į Setą. 

— Sujais jam saugiau negu bastytis po uostą. Klau- 
sykit, jie perdavė man raštelį. - Ji ištiesė papirusą ir 
Setas priėjęs negrabiai jį paėmė. Mėlyni jo paties at- 
spindžiai šokinėjo iš šalių, iš viršaus ir apačios. 

Papirusas buvo puikaus darbo. Jis atpažino Šaka- 
lo rašyseną. 

MUZIKANTAS PAS MUS. ARGELINAS JO NERAS. 
VIDURDIENĮ BŪKITE ARCHONTO RUŪMUOSE. 

Parašo nebuvo. 

— Na ką gi, - Miranija perėjo per salę link bal- 
kono su stogeliu ir atsisėdo ant palangės žvelgdama 

į mėlyną jūrą ir akinamai baltus namus Saloje. - Ir 
kas gi nutiko? 

— Kažkas neįtikėtina, - Aleksis krito pilvu ant tvis- 
kančių grindų ir ėmė mataruoti kojomis ore. - Setas 
rado Obleką ir jie susigrūmė su keliais kareiviais. Pa- 
skui nukrito nuo uolos. 

Jos akys išsiplėtė, jose šmėkštelėjo siaubas. 

— Nuo uolos! Ar nesusižeidėt? 

— Ne, - Setas pagavo mintį - jai vis dar rūpi, kas 
jam nutiko. Jis atsisėdo ant archonto kėdės ir atsi- 
lošė. Jo balsas suminkštėjo ir jis lengvai mostelėjo 
ranka. - Tik Oblekas, ir tai nesmarkiai. Mes ėmėm 
plaukti, bet stiprios srovės nunešė mus į jūrą. Būtų 
buvę prastai, jei pro šalį nebūtų plaukęs laivas ir 
mūsų būtų neištraukę. 

Miranija, regis, lengviau atsikvėpė. 

— Kaip gerai, kad moki plaukti! Kiti raštininkai 
nemoka. 

Jis paraudęs truktelėjo pečiais. 

- Turėjau laikyti Obleką. Jam buvo... nekas. 

- Papasakok apie Šakalą, - nekantriai pertraukė 
jį Aleksis. 

Setas kukliai linktelėjo. 

- Tas laivas buvo iš perlų žmonių flotilės - di- 
džiulė karavelė. Ant jo denio vyko puota - ten buvo 
Argelinas ir aš bijojau, kad mus pamatys. Tada apsi- 
metėm, kad esam vergai. Šakalo. 

- Ką? - nuostabos gaida jį sušildė. 

— Jis - įdomus ponas. Atrodo, mes sužlugdėm jo 
sumanytą vagystę, bet jis nusprendė eiti išvien su 
mumis, nors buvo aišku, kad turi savų planų. Kai 
nusigavom į Uostą, jo vyrai Uosto gatvėmis nusi- 
tempė mus į kažkokį rūsį. Nežinau, kokį - mums 
ant galvos užmovė maišus. 

Aleksis sukrizeno. 

— Galiu lažintis - kvailai atrodei. 

Setas sužaibavo į jį akimis ir vėl atsigręžė į Miraniją. 

— Maniau, kad jis mūsų draugas, - užsigalvojusi 
tarė ji. 

- Jis plėšikas, Miranija. Žiaurus ir negailestingas. 
Sakė, kad mes jam skolingi už tai, kad atvedė Alek- 
sį į Devintuosius namus. Rūsyje buvo pilna jo ben- 
drų - galvažudžių, kontrabandininkų, moterų. Oble- 
kas ten puikiai įsikūrė. Ten pilna gėrimų ir jis sako, 
kad tie nieko jam nepadarys. Šakalas rezga kažkokią 
klastą - nori kalbėti tik su pačiu archontu ir liepė 
jo laukti. Kai pasakiau, kad su archontu niekas ne- 
gali kalbėtis, ėmė juoktis. Paskui mane išgrūdo lauk, 
tampė iš gatvės į gatvę ir paskui paliko - daugiau 
nieko nežinau. 

Miranija susiraukė. 

— Manai, jis ateis čia? Kaip? 

— Nežinau. 

Aleksis papurtė galvą. 

— Argelinas aplink rūmus išstatęs sargybą. Jie pa- 
matys. 

Jie krūptelėjo išgirdę beldžiant į duris. 

Aleksis apsivertė aukštielninkas. Paskui atsiliepė: 

- Įeikite. 

Pasirodė rūmų vyresnysis liokajus. Atrodė iš- 
sigandęs. Akimirką Setui dingtelėjo, kad iš paskos 
įžengs Šakalas, įrėmęs liokajui peilį į nugarą, bet tai, 
ką pasakė tas Žmogus, buvo dar labiau netikėta: 

- Atėjo ponas Argelinas, - ištarė pašnibždomis. 

Setas pašoko. Miranija puolė vidun iš balkono. 
Pažvelgęs pamatė, kokia ji išbalusi. 

- Saugokis, - sukuždėjo ji. 

Argelinas jau spėjo įžengti į kambarį. Buvo užsi- 
dėjęs tamsius bronzinius šarvus ir apsisiautęs rau- 
donu apsiaustu. Nuo jo dvelkė eglūno aromatas. Jis 
paskui su apsimestine pagarba nusilenkė Aleksiui. 

— Viešpatie archontai. 

Aleksis jam atsakydamas oriai nusilenkė. 

— Karo vade, koks netikėtumas. 

— Neabejoju. 

— Gal prisėstumėt? Paduok kėdę, Setai. 

Argelinas nusišypsojo. 

— Neužsibūsiu. Tik atėjau pasakyti jums nekokių 
Žinių. 

Jis palaukė, kol Aleksis paklaus: „Kokių?“ — ir 
tada vėl nusišypsojo su šaltu pasitenkinimu, nuo ku- 
rio Setui kūnas nuėjo pagaugais. 

— Tas girtuoklis nešvankėlis muzikantas... 

— Oblekas? 

—...negyvas. 

Stojo spengianti tyla. Argelinas pirštine nubraukė 
nuo kėdės dulkes ir prisėdo palinkdamas į priekį. 

— Jį sargybinis aptiko ant uolų ir suėmė, bet 
įvyko muštynės. Jis užmušė vieną iš mano vyrų, o 
paskui buvo nustumtas nuo uolos. Jokių jo kūno 
pėdsakų nerasta, bet jūs žinote, viešpatie archontai, 
kokios stiprios srovės susidaro šioje įlankoje, kaip 
ten gilu. 

Jie pernelyg ramiai laikosi, - pamanė Mirani- 
ja. - Turėtų atrodyti labiau priblokšti.. Jis gali susi- 
gaudyti. 

Bet Argelinas atsilošė, tarsi stingdanti aplinkinių 
ramybė būtų paglosčiusi jam širdį. 

Aleksis atsistojo ir išėjo į balkoną. Jam virš galvos 
karštas vėjas plakė audeklo stogelį. Atsigręžęs į visus 
nugara tyliai prakalbo: 

- Tada vanduo atvėrė jam savo glėbį. 

Miranija sustingo. Setas pamatė, kaip ji vogčio- 
mis žvilgtelėjo į jį, kaip turkio kambarys, regis, ap- 
link juos susiūbavo, tarsi jie milžiniško burbulo vi- 
duje būtų skendę į gelmes bangoms plakantis virš 
galvos. 

Argelinas žvilgsniu apmetė, kas dedasi aplinkui, 

- Nieko neprarasta. Šiaip ar taip, jis atidavė gyvy- 
bę dievui. Dievas ją pasiėmė. 

Aleksis atsigręžė. Pora žingsnių jis perkirto kam- 
barį ir įrėmė žvilgsnį tiesiai Argelinui į akis. 

- Aš esu dievas, pone karo vade. 

Tą akimirką jo balsas nuaidėjo tarsi iš žemės amžių 
glūdumos. O paskui vėl prabilo aikštingas vaikas. 

— O Oblekas buvo mano draugas. Aš jį mylėjau. 

Argelinas atsistojo. 

— Jums liko dar du draugai, - juodos jo akys nu- 
krypo į Miraniją. - Kol kas. Truputėlį labiau jais pa- 
sirūpinkite, Pelių dieve. 

Tarpduryje jis stabtelėjo ir metė žvilgsnį į Setą. 
Bet išėjo nieko daugiau taip ir nebepasakęs. 

Miranija atsikvėpė atslūgus įtampai. 

— Jis kalbėjo pasigardžiuodamas. Turbūt patys 
supratot. 

- Aš irgi, - tarė kažkoks vyras, lipdamas į balkoną 
per turėklą. 

Ji aiktelėjo. Setas sugriebė Aleksį ir stumtelėjo sau 
už nugaros. 

- Liūdna girdėti, - pridūrė Šakalas, palenkdamas 
galvą po balkono stogeliu ir žengdamas vidun, - kad 
vagies bijoma labiau negu tirono. 

— Kaip tu čia įsigavai? 

— Stogais, terasomis, - vyniodamas nuo liemens 
virvę jis pastatė koją ant kėdės, ant kurios sėdėjo Ar- 
gelinas, ir už aulo užsikišo siaurus ašmenis. - Tavo 
apsauga silpna, pakvaišęs vaike. Čia bet kas gali pa- 
tekti. 

Jie nustėrę spoksojo į jį, o jis susidomėjęs savo pailgo- 
mis akimis apžiūrinėjo kambarį, atkreipdamas dėmesį į 
kristalo sienas, šlifuoto stiklo baliustradą virš sodų. 

- Stebuklinga. Ar tai vientisas brangakmenis? 

- Tai pats slapčiausias kambarys, - Aleksis išlindo 
Setui iš už nugaros. - Per šias sienas nieko nesigirdi. 

— Bet jie klausosi, argi ne? 

Berniukas linktelėjo išplėtęs akis. 

Šakalas pakėlė vieną antakį. 

- Taigi būti dievu - ne tik privalumas, - jis prisi- 
traukė kėdę ir apsižergęs ją atsisėdo. - Vadinasi, Ar- 
gelinas mano, kad nužudyti jį bandęs žmogus nebe- 
gyvas. Aš jam galėčiau įrodyti, kad yra priešingai. 

- Ko jūs norite? - sukuždėjo Miranija. Nepaisy- 
dama to, ką sakė Aleksis, ji neatsispyrė neužmetusi 
akies į duris. Setas tai pastebėjo. Perėjęs kambarį jis 
atidarė mėlyno kristalo plokštę ir apsidairė už durų. 

Balta lodža būvo tuščia, tik perregimas užuolai- 
das pleveno vėjelis. 

— Nieko nėra. 

Šakalas pakėlė ąsotį su vandeniu. Įsipylė jo į bran- 
gakmeniais aptaisytą taurę ir išgėrė. 

Galiausiai prakalbo: 

- Pakalbėkim, ką jūs man skolingi. Be manęs, 
mergaite, jau būtumėt mirusi, tas pamišęs vaikas ga- 
nytų ožkas ir utinėtųsi plaukus. Nepamirškit šito. 

Aleksis priėjo ir atsisėdo prie jo. 

— Tai tiesa, - pasakė jis. - Ar ne, Setai? 

Šakalas išgėrė dar vieną taurę ir patenkintas nu- 
siviepė savo pailgas akis vedžiodamas nuo Aleksio 
prie Miranijos. Paskui tarė: 

- Klausykit. Prieš tris mėnesius, antrosios sėjos 
dieną, Argelino sargybiniai iškeliavo į dykumą už 
Katros oazės. Tarp kopų jie pamatė kažką šliaužiant 
ir prisiartinę rado Žmogų. Saulės nudegintą, išdžiū- 
vusį žmogaus šešėlį. Jis buvo be nuovokos, oda pa- 
juodusi, sukandžiota gylių, smiltės ją buvo išgraužu- 
sios kaip kirvarpos medį, liežuvis sutinęs, akys apžli- 
busios. Jie nugabeno tą žmogų į Uostą, bet buvo aiš- 
ku, kad jis negyvens. Tada įkėlė į neštuvus ir vidury 
nakties su didžiausia sargybos palyda nunešė į Arge- 
lino būstinę. Niekas niekam apie tai nesakė, niekam 
nepranešė, neužrašė šito jokiuose popieriuose. Buvo 
iškviestas Argelinui ištikimas gydytojas. Nuo visų 
nuslėpta, kad apskritai buvo toks žmogus. 

— O iš kur tu Žinai? - įtariai paklausė Setas. 

Kapų plėšikas nusišypsojo su nedrumsčiama ra- 
mybe. 

— Mano žmonės viską žino. Visur įlenda. 

— Net į Argelino sargų būstinę? 

— Ramiau, Setai, - budriai suklususi tarė Miranija. 
Tai jį erzino, bet ji, regis, to nepastebėjo. - Tęskite. 

- Dėkoju, jūsų šventenybe, - Šakalas gurkštelėjo 
dar padelsdamas. - Ką gi, atgavęs sąmonę keliau- 
ninkas vos gaudydamas kvapą papasakojo, kas nuti- 
ko. Regis, jis buvo likęs paskutinis gyvas iš Argelino 

prieš kelis mėnesius pasiųstos slaptos ekspedicijos. 
Jie buvo išsiųsti pora dienų po archonto atėjimo. 
Nuo tada niekas apie juos nebuvo girdėjęs. Argeli- 
nas jau, matyt, šitą reikalą buvo nurašęs. 

— Kur išsiųsta ekspedicija? - tyliai paklausė Mi- 
ranija. 

Jos balse pasigirdo slopinamas susijaudinimas. Ji 
kažką apie tai Žino, pamanė Setas. 

Šakalas aiškiai pagalvojo tą patį. Jis užsigalvojęs 
įsižiūrėjo į ją. 

— Į Mėnulio kalnus, ponia. 

— Sidabro! 

Jis patylėjo, paskui tarė: 

— Iš tikrųjų tuose kalnuose kadaise buvo sidab- 
ro kasyklos. Iki archonto Raselono ir didžiojo upių 
išsekimo. Neabejotina, kad Argelinas pats planuoja 
atnaujinti šį verslą. 

Ji papurtė galvą. 

— Ne tik jis. Kunigaikštis Džamilas nori to paties. 

Lauke suplazdėjo audeklo stogelis. Į mėlyną bran- 
gakmenio kambarį plūstelėjo karštas oras. 

— Iš kur žinai? - paklausė Setas. 

— Šito jis klausė Orakulo. Bet dievas... tai yra Her- 
mija pasakė, kad jam negalima eiti į dykumą. Turbūt 
ją Argelinas primokė, kaip kalbėti. 

— Nesistebiu, - sausai tarė Šakalas. - Nes paaiškė- 
jo, kad tai, kas slypi kalnuose, yra kur kas vertingiau 
už sidabrą. 

— Už sidabrą? 

— Kur kas vertingiau. Jis tai suprato iš padrikų 
keliauninko kliedesių apie didžiulius vartus, miestą, 
kalbančius žvėris. Apie Dainų šulinį. 

Miranija pasisuko jusdama, kaip per odą bėgioja 
skruzdėlės. Aleksis pakėlė galvą ir išpūtė į vyriškį ne- 
apsakomo džiugesio kupinas tamsias akis. 

— Dainų šulinys! 

Tik prieš daugelį amžių žvelgiau į jo gelmes. 

Kažin ar tai buvo ištarta balsu? Šakalas žaibiškai 
metė akį į duris. 

— Tas pats. Paslaptingasis šulinys iš senų legendų. 
Bet iš tikrųjų Argeliną pribloškė maišelio, kurį nepa- 
Žįstamasis buvo pasirišęs po savo skudurais, turinys. 
Jame buvo penki rūdos gabalėliai. Argelinas juos pa- 
tikrino. Tai buvo auksas. Grynas, be jokių priemaišų, 
geltonas, pats brangiausias auksas. 

Setas tylėjo. Mėlyname daugiabriaunio kristalo 
kambaryje girdėjosi tolima bangų mūša aukštų uolų 
papėdėje ir aukštai virš vandenų klykianti žuvėdra. 

— Auksas, - atsiduso Aleksis. 

Šakalas dar gurkštelėjo vandens. 

- Auksas, pakvaišęs mažiuli. 

- Bet jis nežino, kur iš tikro jis yra, - atsiliepė Mi- 
ranija. - Tie kalnai neaprėpiami ir jis gali niekada jo 
nerasti. 

- Klystate, jūsų šventenybe, - kapų plėšiko sma- 
gumas staiga dingo. Jo veidas buvo įsitempęs, akys 

sušnairavo. - Pagalvokite, ką jam tai reiškia. Jis turi 
jį rasti, nes auksas jam duotų viską. Jis susimokėtų 
samdiniams, prisipirktų šaudmenų, įgytų galią. Jam 
nebereikėtų nei Orakulo, nei Devyneto. Argelinas 
pasiskelbtų kai kuo aukštesniu už karo vadą. Jis pa- 
siskelbtų karaliumi. 

Pastatęs taurę ant stalo jis atsilošė ir apžvelgė juos 
visus iš eilės su pašaipa, kurios, regis, negalėjo su- 
valdyti. 

— Kas ten žino. Jis gali net nuspręsti, kad apsieis 
ir be dievo. 


Ji skaito ženklus jo veide 


Miranija žybtelėjo akimis į vyresnįjį liokajų taip pik- 
tai, kaip tik sugebėjo. 

— Archontas užsiėmęs, - atžariai tarstelėjo. Ne- 
trukdykite. 

— Bet jis visada nori apžiūrėti dovanas, ponia. 
Atvyko muzikinių dėžučių meistrų gildijos pasiun- 
tiniai. 

Ji prikando lūpą. 

— Padėkokite jiems už dovanas. Palydėkite juos 
kur nors, duokite atsigaivinti. Jie žino, kad niekam 
nevalia matyti archonto. 

Liokajus nusilenkė su išvargusio žmogaus išraiš- 
ka veide ir pasišalino. 

Miranija užvėrė duris ir atsirėmusi į jas nugara su 
palengvėjimu atsikvėpė. Drabužiai jai lipo prie kūno 
nuo prakaito. 

Šakalas išlindo iš savo slėptuvės ir įkišo peilį atgal 
į makštį. 

- Šaunuolė. Argi nesakiau, kad veltui gaištate lai- 
ką Saloje. 

Aleksis sukryžiavęs kojas sėdėjo ant grindų su 
beždžionėle ant peties. 

- Tai va, - tęsė jis pokalbį, lyg niekas nė nebūtų jo 
pertraukęs. - Vadinasi, ten yra aukso. Bet svarbiau- 
sia - šulinys! Pamenu tą šulinį, Miranija. Tokioje 
aukštybėje, tokioje tolybėje. Slypintį urve aukščiau- 
sios viršukalnės sniegynuose. Vanduo jame gilus, 
tyras ir šaltas kaip ledas. Kas jo atsigeria, paragauja 
dieviškos palaimos! | 

Priėjusi ji priklaupė prie jo. 

— Kada tu ten buvai? 

- Visi archontai ten kadaise yra buvę. Ksamianas. 
Darijus. Raselonas irgi buvo nukeliavęs, bet jis buvo 
paskutinis, nes pavogė tris auksinius Lietaus kara- 
lienės obuolius ir ji taip įtūžo, kad paslėpė šulinį ir 
sustabdė upes. Jos visiškai išseko, net didžioji Drak- 
sidė. Paskui buvo archontų, kurie mėgino ieškoti šu- 
linio. Bet nė vienas nerado... 

— Tu rasi, - Šakalas vėl prisėdo ant krėslo. - Jau 
buvau sumanęs eiti ieškoti aukso iki Argelino, bet 
ten veda tik vienas kelias. Tu, pamišęs vaike, pa- 

skelbsi didį šūkį. Kad archontas Aleksis nori sugrą- 
žinti senovinį savo pirmtakų paprotį. Kad jis ryžtasi 
piligrimo kelionės prie Dainų šulinio vargams norė- 
damas išpirkti Raselono kaltę. Be kaukės, basas, vien 
su nedideliu pasirinktų bendrakeleivių būreliu, - jis 
grakščiai atsisėdo. - Nėra reikalo minėti, kad aš bū- 
siu vienas iš jų. 

Iš balkono grįžo Setas. 

— Tu pats pamišęs. Tai kelionė į mirtį. Pats sakei, 
kad gyvas liko tik vienas. 

— Su jais nebuvo archonto, - vagis įrėmė keistą 
žvilgsnį į Aleksį. - Archonto, kuris akmenis paverčia 
įvandenį. 

Stojo tyla. 

Pagaliau ją aštriu balsu nutraukė Setas: 

— Iš kur Žinai? 

Šakalas, kaip buvo įpratęs, šaltai nusikvatojo. 

— Pasigėręs muzikantas visko prikalba. O mes, jei 
nori žinoti, pasistengiam, kad jis pasigertų. 

Beždžionėlė čiauškėdama pribėgo prie Miranijos 
ir ši pakėlė ją ant rankų. 

— Tai kur kas daugiau negu auksas, - nutęsdama 
ištarė ji. 

— Nejaugi“ 

— Mano galva, taip. 

Šakalas pažvelgė į ją. Paskui kreipėsi į Setą: 

— Dar apie laivą. Kaip manai, kam aš tave iš ten 
ištraukiau? 

— Dėl to, kad prasižiojau. Ir dėl to, kad tave velniš- 
kai traukia rizika. 

Aukštaūgis atsistojo ir nužingsniavo prie balko- 
no. Nugara tiesi. Šviesūs plaukai surišti į uodegą. 

— Gudrus, po galais. Pastabus kaip tikras raštinin- 
kas. Taip, aš mėgstu riziką. Be rizikos negaliu gyven- 
ti, - žvelgdamas į Salą jis tarė: - Ar žinote, kad mano 
giminė kadaise buvo aukštai iškilusi? 

— Ne, - sukuždėjo Miranija. 

— Prieš daugelį metų, kai dar nebuvo paleista 
Penkiasdešimties taryba. Kai Argelinas dar nebu- 
vo atėjęs į valdžią, kai ant gatvių kampų dar ne- 
kabėjo persekiojamų kitaminčių sąrašai, kai dar 
nedingdavo be žinios moterys ir vaikai, kai Dyku- 
mos vartų dar nepuošė ant kuolų pamautos galvos. 
Mano tėvas buvo turtingas ir visų gerbiamas. Mes 
turėjome didžiulius namus ant uolos viršūnės su 
vėsiomis marmuro grindimis ir fontanais. Dabar 
ten vėjas pusto smėlį, o po griuvėsius skraido šikš- 
nosparniai. 

Jis atsigręžė į Miraniją ir pasilenkė, veidą nuleis- 
damas sulig jos veidu, ir savo ilgomis rankomis su- 
ėmė ją už riešų. 

— Atsimenu, kaip jie įsilaužė pro duris, kaip tėvas 
buvo užkapotas kieme, kaip klykė motina, kaip buvo 
išvilkti lauk jos sūnūs. Kaip fontanų vanduo nusi- 
dažė raudonai. 

Ji tylėjo. Jis, regis, virpėjo. Jį užgulė ir į vidų įsi- 
smelkė kažkokia tamsa. Bet jis atsitraukė ir ji pama- 
tė, kaip jis atsikvėpė, o rankos liko ramios. 

— Aš buvau per mažas, kad kam nors atrodyčiau 
pavojingas. O paskui Argelinas mane pamiršo. Da- 
bar jis mane mato kaip apsišaukėlį kunigaikštuką, 
išlepintą ir nuolat stingantį pinigų, mėgėją už dyką 
pasivaišinti puotose, jaučiantį patraukimą seno- 
viniams daiktams ir dailioms moterims. Be jokios 
savigarbos gyvenantį iš kitų kišenės. Tik tokį save 
galiu jam rodyti, - jis atsisuko į Aleksį. - Bet po 
spindulingu dykumos paviršiumi glūdi kapai. Ten 
klaidžioja dvasios, viešpatauja tamsa ir pilna užgintų 
lobių. O Uoste nerastum plėšiko, kuris nebijotų Ša- 
kalo, net paskutinis sąvadautojas, kišenvagis, sukčius 
ir elgeta žino tą vardą. Argelinas tariasi turįs valdžią, 
bet požemio pasaulis yra mano. Gatvės, opijaus lan- 
dynės, vogtų daiktų slaptavietės, vagių lizdai. Aš ty- 
liai paskui jį sekioju, kaip ir dievo Šešėlis. - Aplink jo 
veidą spinduliavo melsva šviesa. Tarsi būtų per daug 
pasakęs, susigriebė ir akylai apsidairė. 

Setas paklausė: 

- Argi tu neturi tiek aukso, kad būtų gana? 

— Ne tiek, kad sukurčiau savo kariuomenę. Bet da- 
bar turėsiu, - staiga jis įžengė į balkoną ir apsidairė 
į visas šalis. - Padaryk, kaip sakau, archontai. Leiskis 
į piligrimo kelionę. Mes rasim tau kokį tik nori šuli- 
nį, o aš aprūpinsiu mus tokiais turtais, kad galėtume 

sutriuškinti Argeliną, - jis apsižvalgė. - Laukiu tavo 
ištarmės. Nepamiršk, kad laukia ir Oblekas. 

Stamantriu šuoliu jis puolė prie mėlyno stiklo ba- 
liustrados, persisvėrė per ją ir ore ėmė kyburiuoti jo 
kojos. 

- Žinoma, jei jis norės grįžti. 

Aleksis pertarė jį: 

— Tu jo neskriausi? 

— Skriausti? - Šakalas įsitempė pasiruošęs šuoliui 
žemyn. - Kam teptis rankas? Jis pats mirtinai prasi- 
gers. 

Ir nušoko. 

Miranija aiktelėjo, bet vyriškis jau buvo dingęs, 
mikliai sliuogdamas per reljefais puoštas atbrailas 
ant plokščio stogo. Ji išbėgo į balkoną ir užvertė gal- 
vą. Ant veido jai pabiro nutrupėjęs tinkas. Dangaus 
Žydrynėje nieko nebesimatė. 

— Ir ką jis sau mano, - suniurzgė Setas jai už nu- 
garos. - Kaip mes rasim šulinį arba tariamus auk- 
so telkinius kalnyne, besidriekiančiame tūkstančius 
mylių? 

Miranija vėl įslinko į kambarį. 

— Aleksis žino kelią. 

Berniukas atrodė nusiminęs. 

— Ne. Niekada jo neberasiu, Miranija. 

— Tada mums pravers šitas daiktas. 

Perėjusi skersai kambario ji paėmė krepšį, kurį 
buvo pastačiusi kampe, ir nepaleisdama iš rankų 

įrėmė akis Setui į veidą. Jame išvydo tai, ko tikėjosi — 
nuostabos ir nenugalimo troškimo sužinoti blyksnį. 
Su niekuo nesupainiojama išraiška. 

— Kas tai? — išsiveržė jam iš krūtinės. 

- Paslapčių rutulys, - padavė jį Aleksiui. Laibos 
jo rankos stipriai jį suėmė. - Pirkliai įmetė jį kaip 
auką dievui. Kreontas sako, kad jame parodytas ke- 
lias ten, kur mes veržiamės. Į Dainų šulinį. 

Setas nekantriai ištiesė rankas ir griebė jį, lyg ne- 
begalėdamas daugiau laukti. Apstulbęs ėmė sukioti 
rankose. 

— Raštas senovinis. Dar iki antrosios dinastijos 
laikų. Tada raidyną sudarė pusiau skiemeniniai raš- 
menys, pusiau simboliai - mačiau jais išrašytus riti- 
nius Krokodilų salėje. 

- Ar gali perskaityti? - susirūpinęs tarė Aleksis. 

- Keisti žodžiai. Kelias... vartai į... saugokis... 
Turiu grįžti į Miestą ir ten padirbėti. 

- Į Miestą! - sušuko Miranija. - Ar ten saugu? 

Jis žvilgtelėjo į ją. 

- Taip pat kaip Saloje. 

Aišku, jis sakė tiesą. Ji turėjo miegoti prisirišusi 
maišelį su rutuliu prie rankos. Po aušros apeigų į jos 
kambarį buvo užėjusi Chrisė. Grįžusi po pusryčių 
Miranija aptiko šviesiaplaukę, kuri pridususi mėgi- 
no išsmukti lauk ir tarė: 

- Ieškojau tavęs. 

Aukštutiniai rūmai buvo visiškai nesaugi vieta. 

Seto akys sušvito džiaugsmu. 

— Ilgai netruksiu. Ten yra žodžių sąrašai su ver- 
timais. 

— Ar niekam nerodysi? 

- Žinoma, ne, - negalėdamas atitraukti akių nuo 
rutulio jis vargiai ką girdėjo. Sidabrinis rutulys žėrė- 
jo jo rankose. 

Ji žvilgtelėjo į Aleksį. Berniukas atsakė šypsena ir 
paėmęs švelniai, globėjiškai kaip senas žmogus pa- 
tapšnojo jai ranką. 

— Nesibaimink, Miranija, - sukuždėjo. - Pas Setą 
jis bus visiškai saugus. 

— O kaip tu? - atsakė ji. - Negi eisi į tą šiurpią 
dykumą? Ten, kur nėra nė gyvos dvasios? 

Jis gūžtelėjo. Trumpą akies mirksnį jo žvilgsnyje 
pasirodė niauri tamsa, persmelkta iš amžių glūdu- 
mos srūvančio sielvarto. 

— Aš buvau Raselonas. Aš prasikaltau. Prieš kiek 
laiko išdžiūvo upės? 

Ji sumurmėjo: 

— Nežinau. 

Jis linktelėjo, paskui nusigiedrijusiu veidu suėmė 
ją už rankų. 

— Eime pažiūrėti naujų mano dovanų. 


Paskui jai niekaip nėjo iš galvos ta muzikinė dė- 
žutė - kaip ji grojo melodiją po melodijos ir kaip 


jis sukosi šokdamas su spygaujančia beždžionėle. 

Ji mąstė apie tai stovėdama kvaitinančioje kaitroje 
su šypsančia dievo nešėjos kauke šalia mindžikuo- 
jančios Chrisės ir didžiule bronzine taure rankose. 
Joje buvo vienintelis skorpionas, nekrutėdamas jis 
tupėjo dugne, tik tirtėjo užriesta uodega. Ji nega- 
lėjo permanyti, ar tai dievas. Paklaususi neišgirdo 
jokio atsako. Užtat girdėjosi muzika - triukšmin- 
gas bronzinis cimbolų tarškesys, citrų brazgesys ir 
ragų trimitavimas, o skorpionas susirietė, matyt, 
apkvaišęs nuo triukšmo. Įsitempusi ji palaukė, kada 
jis pasileis bėgte, paskui įgudusiū judesiu nuspriegė 
į taurės vidų. Ji laikėsi ramiai, protarpiais apsilai- 
žydama sūrias lūpas. Jei esi nešėja, turi nuolat būti 
susikaupusi. 

Ant Šventyklos laiptų tvyrojo vakaro karštis, visas 
be išimties svilino besileidžianti saulė tarsi iki rau- 
donumo įkaitusi krosnis. Hermija ant marmurinių 
pakopų užtiesė paskutinės purpurines šilko skrais- 
tes, atsiklaupė ir nusilenkė iki žemės, atviraburne 
kauke paliesdama vilnijantį audeklą. 

- Viešpatie Skorpione, Šviesiausioji esybe, - pra- 
kalbo ji aiškiu, skambiu balsu. - Tavo žmonės lau- 
kia. Tavo saulė degina karščiu. Tavo žemė sukepusi. 
Tavo dienos baigiasi. Tavosios Susitaikymo su Šešė- 
liu šventės dieną atsiųsk malonę kenčiantiems nuo 
kaitros ir troškulio. 

Smulkutės skorpiono žnyplės krebždėjo ant 
bronzinio paviršiaus. Atrodė, kad jis čiupinėja įrėž- 

tas ornamentų linijas. Miranija pajuto, kaip per kak- 
tą čiurkšlėmis srūva prakaitas. Maudė rankas. 

Hermija klūpomis prisėdo ant kulnų, jai už nu- 
garos į priekį žingtelėjo ir pusračiu sustojo Devyne- 
tas, o už jų susispietė žmonės - ligoniai neštuvuose, 
raiši, šleivi, maži ir seni. 

Argelino kareiviai - neišardoma ginkluotų vyrų 
grandinė - atstatę sukryžiuotas ietis atstūmė juos at- 
gal. Tolėliau puošniuose neštuvuose šį reginį stebėjo 
kilmingi didžiūnai, gildijų nariai, aukšti Miesto pa- 
reigūnai, išsikvėpinę aktoriai, mandagūs ir smalsūs 
pirkliai. Čia buvo ir kunigaikštis Džamilas. Pro kau- 
kės akių plyšius pamatė jį įsitaisiusį didžiulio balda- 
kimo pavėsyje. Jam atsistojus suprato, kad archontas 
nebetoli. 

Ji išdrįso mesti žvilgsnį ir pasuko galvą į Šven- 
tyklą. 

Aleksis stovėjo ant aukščiausios pakopos. Vieną 
akies mirksnį akinamoje šviesoje jai pasirodė, tar- 
tum iš tiesų nuo pjedestalo būtų nužengusi ir čia pa- 
sirodžiusi dievo statula. Bet nuo akinamo spindesio 
jai aptemo akys ir, kai jis ėmė žengti žemyn, pamatė 
tik jį - ištįsusį laibą berniuką su balta tunika ir auksi- 
ne kauke ant veido - niūria dievo kauke, prie kurios 
pritaisytos plunksnos ir kybantys krištoliukai kone 
dengė plaukus. Jis iškėlė vieną ranką ir pamojavo. 

Devyneto užnugaryje linktelėjo Argelinas. Jo sar- 
gybiniai atsiskyrė nuo kareivių grandinės ir iečių 

alėjoje atsirado spraga. Netrukus klupinėdami pro 
ją ėmė brautis žmonės. 

Tarp jų buvo išgalinčių susimokėti. Ji puikiai 
žinojo, kad kiekvienas, panoręs prisiartinti prie ar- 
chonto, turėjo papirkti ne tik karvedį, bet ir jo kari- 
ninkus, gal ir įplaukų raštvedį ar net Salos iždinin- 
kus. Tie, kuriems kišenė neleido susimokėti, stovėjo 
nuošalyje be jokios vilties prisiartinti. Tai buvo gali- 
ma suprasti iš jų aimanų ir verksmų. 

Argelinas buvo raitas ant balto žirgo, apsuptas 
savo sargybinių. Ji matė, kaip jis vogčiomis Žiūri į 
Hermiją. Atrodė susirūpinęs ir paniuręs. 

Ligoniai sustojo į eilę ir Aleksis ėmė žingsniuo- 
ti palei ją. Iš savo vietos ji nematė, bet žinojo, kad 
jis liečia juos, deda liaunas rankas ant pūliuojančių 
žaizdų, opų, nutrauktų rankų ir kojų, karštligiškai 
degančių veidų. Netariantis nė Žodžio, užsidėjęs 
kaukę, jis buvo dievas, ir dievas buvo paskutinė jų 
viltis. Aukštai šiltame ore virš jo klykavo žuvėdros. 
Tapo tyku, leidosi saulė ir tolumoje dunksančius 
kalnus užliejo jos spinduliai. Trumpą mirksnį jos 
akį patraukė viršukalnės. Aukščiausia iš jų, dantyta 
ir neįkopiama, žėrėjo baltais sniegynais. Gal ten ir 
yra šulinys, apie kurį kalbėjo Kreontas, - nesuterš- 
tas, tyras Orakulas tarp Gyvųjų žemės ir Mirusiųjų 
žemės? 

Kažkas vos juntamai prigludo prie jos nykščio. Ji 
žvilgtelėjo Žemyn ir sustingo. 

Skorpionas krypavo ant taurės briaunos. 

Ji juto greta stovint nuščiuvusią Chrisę. 

- Nedaryk to! - sudejavo ji. - Jei tai tu, nežudyk 
manęs. Tik ne dabar. Tik ne čia! 

Tarnauti dievui - tai vaikščioti ties mirties riba, 
Miranija. 

- Žinau. Bet tau reikia manęs! 

Čia tiek daug kenčiančiųjų. Pažvelk, Miranija. 
Argi jie viltųsi, kad juos išgydysiu, jei nebūtų to, kas 
juos pas mane atveda? Jei jie nekentėtų, ar išvis prisi- 
mintų, kad aš esu? 

Ji sulaikydama kvapą atsiduso. 

- Jie nori gyventi. Aš noriu gyventi. 

Bet Lietaus karalienės sode daug geriau. Tu žinai. 
Tu matei jį. 

- Būk geras. Čia aš turiu draugų. 

Maniau, kad tu kitokia, Miranija. Balsas nuskam- 
bėjo irzliai. O tu visiškai tokia pat kaip ir kiti. 

Nuo vėjo gūsio suplazdėjo jos rūbas. Skorpionas 
bejėgiškai pasibėgėdamas nuslydo į nublizginto me- 
talo gilumą. Miranija užsimerkė. Nuo įtampos skau- 
dėjo visą kūną. 

— Dėkoju tau, - atsiduso. 

Jokio atsako. 

Tik galingas riksmas ligonių eilėje. Kažkas klyk- 
damas šoko į šalį. 

Hermija iškart atsistojo. Jai už nugaros Argelinas 
riktelėjo komandą ir ant laiptų subėgo kareiviai, bet 

archontas nenuleido iškeltos rankos ir jie nenoromis 
turėjo sulėtinti žingsnį. 

Tai buvo moteris - dabar ji kūkčiojo. Tiesdama 
rankas į minią ji kliegė: 

— Aš išgijau! Dievas mane išgydė! Aš išgijau! 

Minia pašėlo. Ji siūbtelėjo pirmyn, pralauždama 
gyvą užkardą, ir galinga gyva banga užliejo laiptus. 
Argelinas staugė iš įtūžio. 

— Miranija! - sunkiai gaudydama orą sušuko 
Chrisė. - Paskubėk! 

Devynetas susispietė ant skaisčiai raudonų šilkų. 
Žemiau ji išvydo tūkstančius veidų, kupinų vilties, 
jaudulio ir siaubo. Ta banga vos neprarijo jos, ir 
žemė buvo beišslystanti jai iš po kojų, bet čia persi- 
rikiavo kareiviai ir ėmė be gailesčio daužyti ir atgal 
stumti žmones. Pirmosios eilės jau buvo sudorotos, 
kilo šauksmai, kol juos permušė kažkieno balsas: 

— Raminkitės - visi iki vieno. 

Skambus, nekantraujantis balsas. 

Tas balsas pasigirdo iš po archonto kaukės. 

Miranija apsilaižė lūpas. Minioje stojo mirtina 
tyla. Jie liko be žado iš neapsakomos nuostabos. Ar- 
chontas niekada nekalbėjo. Jo balso niekas negirdė- 
davo, kol jis neatsisveikindavo su gyvybe. Vienintelis 
dievo balsas buvo kalbėtojos balsas, bet šįkart Her- 
mija stovėjo netardama nė žodžio ir, sprendžiant pa- 
gal tai, kad buvo tarsi stabo ištikta, ji buvo priblokšta 
kaip ir kiti. | 

— Turiu jums kai ką pasakyti, nors puikiai žinau, 
kad tai prieštarauja tvarkai. Bet ši tvarka visai nese- 
na ir aš nesunkiai prisimenu laikus, kai tokios tvar- 
kos nebuvo ir archontas laisvai kalbėdavo su savo 
žmonėmis. Laikus, kai aš kalbėdavau su jumis net ir 
be kaukės. 

Minia ėmė bruzdėti. Argelinas nulipo nuo arklio 
ir beviltiškai pamėgino prasibrauti pirmyn, jo vyru- 
kams stumdant žmones į šalis. 

Aleksis tai pastebėjo ir ėmė kalbėti greičiau. 

— Mus su jumis išskyrė - kažkaip viskas ėmė eiti 
blogyn, ar ne? Kas gero iš archonto, kuris padeda 
jums tik mirdamas? Taigi aš apsisprendžiau. Aš no- 
riu, kad viskas būtų kaip turi būti. 

Argelinas jau buvo netoli laiptų. Miranija minty- 
se ištarė: „Greičiau!“ 

— Dabar pat, jūsų visų akivaizdoje skelbiu, kad 
leidžiuosi į didžiąją archontų piligriminę kelionę, į 
kurią prieš šimtus metų vykdavo visi archontai. 

Ji linktelėjo į priekį. 

Nes karvedys jau šuoliavo aukštyn laiptų pako- 
pomis ir ji žengė priešais jį užtverdama kelią. Bron- 
zinė taurė sudžeržgė atsitrenkusi į bronzinį antkrū- 
tinį. Skorpionas perropojo taurės briauną. Argelinas 
žaibiškai sustingo iš siaubo. 

O Aleksis šaukė: 

— Aš nukeliausiu prie Dainų šulinio. Anapus mir- 
ties ir dykumos aš atsigersiu jo vandens ir sugrąžinsiu 

jums. Aš sugrąžinsiu upių tėkmę ir plaukiančius javus 
jūsų laukuose. Aš jus išgelbėsiu, manieji žmonės. 

Kurį laiką viešpatavo tyla. Paskui tarsi pratrūko 
ištvinkęs skaudulys - visi vienu metu įkvėpė oro ir 
pasigirdo kurtinantys džiaugsmo šūksniai, skydų 
žvangesys, tarškynių, citrų ir būgnų choras. 

Miranija aiktelėjo. Argelinas stvėrė bronzinę tau- 
rę pirštinėtomis rankomis ir įsiutęs išvertė akis į ją 
pro indo briauną. 

— Visa tai - tavo darbas, - sušnypštė jis, o jo balsą 
prarijo minios riaumojimas. 


Prieš Kelione neissisuksi nuo muito 


— O tau ko ten prireikė? - trumpai pasakė Pa. 

— Archontas ima kartu artimiausius savo draugus. 

— Taip sakant, tave? 

Setas truktelėjo pečiais. 

— Aš padėjau jį ten atvesti. 

Telija krapštė sėlenas iš miežinės duonos. 

— Nenoriu, kad ten eitum, - susiraukusi tarė ji. 
Dykumoje gyvena skorpionai ir pabaisos. 

— Skorpionai ir pabaisos gyvena visur. - Setas 
atsisėdo šalia jos ant medinės kėdės. Matydamas, 
kokia ji susirūpinusi, jis švelniai tarė: - Nebijok. Po 
kelių savaičių grįšiu. 

Ji numetė duoną ir nusisukusi nuo jo pasirėmė 
alkūnėmis ant baltos palangės. 

— Vis tiek tavęs niekada nebūna, - atsiliepė. 

Prieš jo paties valią jam suspaudė širdį. Tėvas pa- 
purtė galvą ir pasuko prie durų. 

— Gaila, kad tavo draugas archontas negali jai pa- 
dėti, - subambėjo jis. - Kažin ar tu iš viso nepamir- 
šai jo paprašyti. 
kaulo Telijos nugarytę. Dabar jai buvo penkeri, bet 
ji vis dar buvo per daug mažutė - irzlus ligotas vai- 
kas. Praėjusiais metais per siaubingą sausrą ją keletą 
savaičių krėtė karštligė. Dabar jam atrodydavo, kad 
jos sąmonė kartkartėm prigęsta, kelias akimirkas 
ji tartum nieko negirdi ir nemato, užmiršta, kas jai 
ką sako. 

— Atleisk, kad nebūnu, - švelniai pasakė jis. - 
Raštvedžio antrojo padėjėjo darbas nelengvas. Rei- 
kia labai daug padaryti. 

Ant palangės žydėjo raudoni snapučiai. Žemiau 
matėsi baltų Uosto namų stogų sangrūda, skersgat- 
vių ir laiptų labirintas, vedantis žemyn į triukšmingą 
judrią prieplauką. Čia, viršuje, buvo daugiau gryno 
oro, šiame būste buvo vėsiau nei ankstesniame. Va- 
landėlę jį užliejo išdidus džiaugsmas, kad jis įstengė 
išsinuomoti šiuos namus. 

— Bet tu vaikštai pas archontą, - atsigręžė Teli- 
ja. - Ir pas tą merginą. 

— Ji ne.... 

— O dabar ruošiesi iškeliauti toli toli. 

— Aš turiu eiti! 

Jos plaukai buvo tamsūs, tiesiai pakirpti virš akių, 
lygiai tokie kaip motinos. Valandėlę su prisimini- 
mais jį užliejo liūdesys ir jis krūptelėjo. Motina mirė 
gimdydama Teliją ir nė vienas iš jų apie ją nekalbė- 
davo. Paprastai jis ginė iš galvos jos paveikslą, tuštu- 
mą užpildydamas niekada nesibaigiančiais ritiniais, 
sąskaitomis ir sutartimis. Bet dabar buvo pavargęs 
po bemiegės nakties, kurią praleido vienas ritinių 
prikimštuose Miesto rūsiuose prie mirksinčios lem- 
pos šviesos, uoliai stengdamasis išversti tai, kas para- 
šyta ant sidabrinio rutulio, ir nejučia atsėlino prisi- 
minimai. 

Ant palangės užšoko jų katė. Telija ištiesė ranką ir 
patapšnojo ją. Gyvulėlis išrietė nugarą ir pasiglaustė 
jai į ranką. 

- Tami mane myli, - pasakė ji kaltinamu balsu. 

Setui neatlaikė širdis. Jis pakėlė ją ir pasisodino 
ant kelių. 

— Klausyk, atnešiu tau iš Rūmų dovanų. Žaislų ir 
gražių drabužių. Kai iškeliausiu, nė nepamatysi, kaip 
jau būsiu grįžęs. 

Ji nemirksėdama pakėlė į jį juodas akis. 

— Arjau dabar išeini? 

— Dabar, - tai buvo netiesa. Pagal paprotį archon- 
tas turėjo leistis į kelią sutemus ir patekėjus mėnu- 

liui, bet Setui reikėjo grįžti anksčiau. - Ar mane pa- 
bučiuosi? 

Ji pakštelėjo drėgnomis lūpomis jam į paausį ir 
nusiropštė nuo kelių. 

— Lik sveikas, Setai. 

Jis žvelgė jai pavymui, kol susiūbavo durų uždan- 
ga, ir pasijuto kaip sutraiškytas. 

— Lik sveika, Telija, - sušnibždėjo. 

Į kambarį įėjo tėvas su drobiniu maišu. 

- Tunikos persivilkti. Batai. Lengvas kardas. 
Tepalai. Apsiaustas - ten naktį šalta. Ir šiek tiek 
pinigų. 

Menkas monetų kapšelis. Setas išraudo. 

— Man nereikia pinigų. Pasilaikyk juos. 

— Gauni krūvas, ar ne? 

— Ganėtinai. Tau jų prireiks Telijai. 

Tėvas niūriai linktelėjo. 

— Kraičiui. Jei ji tiek išgyvens. 

— Tėti... 

— Ar bent paprašei vaidilučių, kad ją paimtų į Salą? 
Ar dėl kitų reikalų mes tau išgaravom iš galvos? 

Jis atsiduso. 

— Dar nepaprašiau. 

Tėvas linktelėjo su iš anksto viską žinančio žmo- 
gaus išraiška, kuri visada stodavo Setui skersai ger- 
klės, ir staiga pratrūko. 

— Kas iš to šliaužiojimo pas archontą! Jokios val- 
džios neturintį berniūkštį! Jau seniai reikėjo stoti į 

tarnybą pas Argeliną. Sakiau ir sakysiu. Po velnių, 
būtume kur kas turtingesni. 

Išbalęs Setas žiūrėjo į jį išplėstomis akimis. Paskui 
pakėlė maišą ir žengė durų link. Jau manė, kad ne- 
įstengs išspausti nė žodžio, bet prie durų stabtelėjo. Į 
nieką nežiūrėdamas tarė: 

— Tai iki. 

Girgžtelėjo kėdė. 

— Tikėkimės, - gižiai atsakė tėvas. 


Prie Odminių gatvės kampo dainavo kažkokia mote- 
ris. Aukštos gaidos šokinėjo tarp namų sienų, sumi- 
šusios su gerklę ir akis graužiančia rauginamos odos, 
kubiluose laikomos rūgšties smarve. Staiga jam ėmė 
tavaruoti akyse, jis skubiai persibraukė veidą atgalia 
ranka ir kone bėgte pasileido laiptais žemyn, palenk- 
damas galvą tarp iškabintų sudžiūvusių odų. 

Ko jie dar iš jo nori! Jis be atvangos nesudėda- 
mas rankų plūkėsi jų labui, vien dėl jų sukčiavo, 
papirkinėjo, rezgė sąmokslus! Jam pasidarė baisiai 
gaila savęs ir suimtas įtūžio ir gniuždančios nevil- 
ties jis užsinorėjo sviesti maišą žemėn ir spardy- 
ti iki pat prieplaukos. Ką jis, Pa, žino, ko reikėjo 
griebtis Setui, kiek reikėjo įnirtingų pastangų, kad 
būtų paaukštintas, pastebėtas, kad išsiskirtų iš viso 
vergų, darbininkų ir raštininkų knibždėlyno, kad 
taptų kai kuo daugiau, kad pakiltų aukštyn, kad 
daugiau uždirbtų! Nejaugi jie mano, kad užtenka 


136 


tik paprašyti Miranijos, ir Telija vienu mostu atsi- 
durs Saloje? 

Įžengęs po arkos skliautu gatvės gale jis leido sau 
niūriai nusišypsoti. Gal ir pats kaltas. Per daug gy- 
rėsi... Mano bičiulis archontas... Miranija be manęs 
kaip be rankų... Jis pasuko į nedidukę aikštę ir įsmu- 
ko į portiko šešėlį. Na, gerai, paprašysiu. Nors Mira- 
nija niekuo negali padėti. 

Iš kažkur iššoko kumštis. Į pilvą kirto triuškina- 
mas smūgis. Jis parkrito ant žemės netekęs kvapo, 
susirietęs iš skausmo. Kitas smūgis į pakaušį kone 
numalšino skausmą - panardino į juodą svaigulį. 
Bet kažkas pastatė jį ant kojų, jis ėmė svirduliuoti, 
paskui buvo atremtas į sieną. Už smakro sugriebė 
kažkieno ranka ir užlaužė aukštyn. 

Apkvaišintas skausmo išgirdo kažkieno balsą: 

— Ar tai jis? 

- Jis. Pasipūtėlis mažvaikis duoneliautojas. 

Jis pagrabaliojo savo krepšio, bet tas jau buvo 
kitose rankose. Apmalšus raudonos tamsos tvinks- 
niams galvoje pamatė, kas jie tokie, ir nugara nubė- 
go nauja šiurpo banga. Argelino žaliūkai. Nedidelis 
būrelis - šešetas. Apsupę jį sukomandavo: „Judin- 
kis“, - ir nužygiavo, o jis turėjo vilktis kartu, kaskart 
gaudamas žiaurų niuksą į nugarą, kai suklupdavo. 

Sargybiniai drožė per stačiai įkalnėn šaunančias 
gatves pro krautuves, uždarytas per vidurdienio 
kaitrą, pro pririštą šunį, kuris amsėjo bemaž pami- 

šęs nuo troškulio, per tunelius po Horebo vandens 
bokštu ir fontanus, kuriems jis kadaise tiekė van- 
denį, pro išdžiūvusiame tvenkinyje šokinėjančius 
delfinus ir najades, kurių akmeniniai torsai buvo 
suskeldėję nuo svilinančio karščio. Visas Seto kū- 
nas buvo virtęs vienu skauduliu. Peršėjo gerklę. 
Nugurkęs seilę pamėgino susikaupti. Ko iš jo nori 
Argelinas? 

Jie mano, kad Oblekas nebegyvas. Vienas iš pasa- 
loje tykojusių kareivių turbūt jį atpažino. Jis žaibiš- 
kai ėmė regzti veiksmų planą. Ką jis gali pasiūlyti. 

— Klausykit, - sugergždė perdžiūvusia gerkle, 
pamaloninkit patys save. Tarkim, sučiupot ne tą, ką 
reikėjo. 

— Užsičiaupk, - sužaibavo akimis kuopos vadas. 

— Galiu atsilyginti. Paleiskit mane. Jūs manęs ne- 
radot ir tiek. 

Jie net nepristabdė žingsnio. Greičiausiai perma- 
nė, kad jis tiek neturi, kad pakaktų išpirkai. Tada jis 
metė šias mintis ir sukaupė jėgas, kad atgautų kvapą 
ir tiesiau laikytųsi ant kojų. 

Jie spėriai žygiavo ištuštėjusiomis gatvėmis. Visi 
jiems davė kelią sprukdami šalin. Setas apsidengė 
apsiausto kraštu veidą ir visą galvą. Nenorėjo, kad 
visa tai pamatytų kas nors iš Brėžinių tarnybos. Tai 
buvo kvailystė, nes vargu ar jis kada nors grįš. 

Su antrąja baimės banga galvoje ūžtelėjo mintis 
apie rutulį. Jis buvo patikimai paslėptas Miesto po- 

žemiuose, įgrūstas į vieną iš tūkstančių sienų kiaury- 
mių, kuriose dūlėjo archontų kapų planai. Bet jei jis 
bus nugalabytas arba įmestas už grotų, Miranija jo 
niekada neras. Kelias į Dainų šulinį bus pamestas, o 
Aleksis, Šakalas ir Oblekas klaidžios po dykumą, kol 
padės galvas. 

Žuvų smarvė. Virvių brazdėjimas, besiplakančios 
burės. Net vidurdienio kaitroje prieplaukoje nesilio- 
vė judėjimas, nuo jūros traukiantis vėjo dvelksmas 
šiureno drobinius stogelius, klykaujančios žuvėdros 
suko ratus aplink išdarinėtų gyvulių vidurius, kra- 
bų kiautus, šlykščius nevalgomus iš jūrų gelmių iš- 
trauktus gyvius. 

Karvedžio būstinė buvo įsikūrusi atšiauriame, 
grėsmingame pastate. Kadaise užlipęs laiptais ir 
praėjęs pro sargybinių saugomas duris, atsidurda- 
vai žmonių kupiname atrijuje, kuriame ir jis lankėsi. 
Tada prisiminė dieną, kai pirmąkart sutiko Miraniją, 
o ji pareikalavo atvesti Obleką. Ar ji galėtų taip pat 
pasistengti dėl jo? Ar kas nors išvis gali sužinoti, kur 
jis yra? 

Kuopa išsiskirstė, buvo pasirašyti popieriai. Jo 
krepšys buvo išknistas, atimtas kardas, o paskui 
daiktai vėl sugrūsti atgal. Jis pasidžiaugė, kad nepasi- 
ėmė pinigų, nes jie būtų irgi pradingę. Kuopos vadas 
griebė jį, apsuko, begėdiškai kruopščiai apieškojo, 
pasirašė dar vieną popierių ir mestelėjo: 

— Sek man iš paskos. Ir nekvailiok. 

Jie palypėjo žemyn laiptais. Patalpa buvo dides- 
nė, nei jis manė, kažkokio tamsaus akmens sieno- 
mis. Požeminiuose koridoriuose eilėmis rikiavosi 
durys, daugiausia uždarytos, kai kurios su grotomis. 
Jam toptelėjo, kad tai kameros. Išmušė prakaitas. Ar 
jį kankins? 

Nusileido dar giliau. Oras tapo vėsesnis, sutirštėjo 
prieblanda. Jis sudrebėjo su nuostaba suvokęs, kad 
požeminė pastato dalis driekiasi po kitais namais ir 
gatvėmis ir net yra įsigraužusi į vulkaninių uolų pa- 
matą. Mūras pasidarė margas. Kiek galėjo įžiūrėti, 
keistai išsiklaipiusias sienas sudarė nuo nenuspėja- 
mos kilmės kaitros sustiklėjęs bazaltas. Prie bron- 
zinių durų stovėjo didžiulė apskrita urna, sklidina 
vandens, o prieš nedidukę Lietaus karalienės statu- 
lėlę, pastatytą žėrinčios juodos sienos nišoje, rangėsi 
smilkalų dūmai. 

— Palauk. 

Kuopos vadas pabeldė ir įėjo pro duris. Po aki- 
mirkos grįžo. Jis įkišo galvą į tarpdurį. 

Setas pajuto, kad išdžiūvo burna, ir atatupstas at- 
sitraukė. 

— Klausykit... - suvebleno. 

Nieko nesakydamas kuopos vyresnysis įstūmė jį 
vidun. 

Tikėjosi pateksiąs į ankštą kamerą, bet išsižiojo iš 
nuostabos įvirtęs į erdvų ir prašmatnų kambarį. Jis 
greičiausiai buvo po žeme, bet visos jos sienos buvo 

ištapytos ir nukabinėtos brangiais užtiesalais. Ant 
bronzinių trikojų puikavosi raudonfigūrės vazos iš 
Kaskadžių, ant marmurinių grindų tysojo tigro iš- 
žiotais nasrais kailis. Nuo lubų karojo šimtai bron- 
zinių, auksinių ir krištolinių šviestuvų, kuriuose Ži- 
bėjo po liepsnelę, o jas atspindėjo didžiulis apskritas 
veidrodis, taigi kambarys buvo tviekste nutviekstas 
šviesos. 

Apskritas stalas kambario viduryje buvo apkreik- 
tas popieriais ir dokumentais, kai kurie buvo pri- 
spausti citrinomis, paimtomis iš spalvingo majolikos 
dubens su vaisių krūva. Šalia stalo stovėjo dryžuotas 
dieninis gultas, ant kurio sėdėjo kažkokia moteris. 
Išskėstas rankas uždėjęs ant popierių virš stalo ry- 
mojo Argelinas. 

— Prieik arčiau, - jis atsitiesė ir įbedė žvilgsnį. 

Setas žingtelėjo pirmyn. 

— Nesitikėjai sutikti manęs, - Argelinas sudėjo 
ant krūtinės rankas. Jis buvo be šarvų, su tamsiai 
raudonu rūbu auksu apvedžiotais kraštais. Siauras 
barzdos pleištas ir tamsūs plaukai blizgėjo sutepti 
aliejumi. - Tai gerai. Jau buvau bemanąs, kad esi ga- 
nėtinai gudrus ir numatai visus mano ketinimus. 

Setas buvo suglumęs, bet stengėsi neišsiduoti ir 
sumurmėjo: 

— Ne toks ir gudrus. 

Moteris buvo su apsiaustu, bet jį nusimetė. Kaip 
Setas ir tikėjosi, tai buvo Hermija. Kalbėtoja vilkėjo 

baltą klostytą suknią, plaukai buvo susukti į įmantrią 
šukuoseną. Nuo jos dvelkė levandomis ir muskusu. 
Atsistojusi ėmė atidžiai jį apžiūrinėti su šiurpia ra- 
mybe, bet jis suvaldė besupurtantį drebulį. 

— Ganėtinai gudrus, - galiausiai ištarė ji, - susi- 
mokyti su vaidilute įbrukti į Archonto rūmus nuo- 
savą kandidatą. 

Jis nieko neatsakė. Reikėjo susigaudyti, kas čia 
dedasi. 

— Sėsk, - maloniai pasiūlė Argelinas. 

Akimirką Setui pasirodė, kad tai buvo pasakyta 
Hermijai, bet jie abu žiūrėjo į jį. Jis apėjo stalą ir atsi- 
sėdo ant dryžuoto gulto. Pamatė, kad vienas jo kelis 
aptekęs sukrešėjusiu krauju. 

Argelinas įsirėmė į stalą ir tarė: 

— Nėra kada aušinti burnos. Siūlau tau iždi- 
ninko vietą. Tūkstantis sidabrinių per metus, bet, 
aišku, gali gauti treja tiek iš savų sandėrių. Jei mo- 
kesčiai plauks be sutrikimų, prieš visa kita aš už- 
simerksiu. 

— Iždininko tarnyba! - Setas taip apstulbo, kad 
jam ėmė maišytis protas. Tai reiškia, kad jis taptų 
vienu aukščiausių mokesčių rinkėjų. Iždininkai, 
kurių buvo dvylika, buvo karvedžio agentai Uoste, 
išieškantys skolas, nustatantys mokesčių dydžius ir 
muitus. Jie susirinkdavo tūkstantines kyšių sumas. 
Visiškai neaišku, už ką duotas toks pasiūlymas. 

Argelinas apsalęs nusišypsojo. 

— Atrodai mažumėlę nustebintas. Nejaugi manai, 
kad neseniai tavo gautas paaukštinimas buvo atsi- 
tiktinumas? 

Setas gūžtelėjo. 

— Ne, bet... 

— Aš tuo pasirūpinau. Kad suprastum, ką dar ga- 
liu tau pasiūlyti. Tu garbėtroška. Kažin ar norėtum 
amžinai trūnyti tarp raštų ritinių kaip antrasis rašt- 
vedžio padėjėjas. 

Hermija žiūrėjo su budria išraiška kampuotame 
veide. Jis iš lėto pratarė: 

— Ką turiu padaryti? 

Argelinas šyptelėjo, apėjo aplink stalą, nuėmė cit- 
riną nuo vienos popierių krūvos ir juos pasklaidė. 

— Na, ką gi. Pirmiausia norėčiau sužinoti, kas tam 
berniukui įkalė į galvą, kad jis turi paskelbti tą nesą- 
monę apie ekspediciją. Ar tik ne vaidilutė Miranija? 

Setas apsilaižė lūpas. 

— Ne. Bent jau... ne, manau, kad ne. Aš ne kažin 
ką žinau. Aš raštininkas, ir tiek. Jie apie tai su mani- 
mi nekalba. 

— Nejaugi? - nekeldamas balso paklausė Argeli- 
nas. - Berniukui kažkas pakišo tą mintį. 

— Dievas? 

— Šiaip ar taip, jis archontas. 

— Ką tu sakai? - sušnypštė ji. - Mielai tuo pati- 
kėčiau... 

— Kada jis pradėjo apie tai kalbėti? - šiurkščiai 
pertraukė ją Argelinas. Hermija piktą žvilgsnį per- 
metė į jį, bet kol sugalvojo, ką atsakyti, Setas spėjo su- 
rinkti į krūvą mintis. Jis turi kalbėti įtikinamai. Jei jie 
pajus jį meluojant, jam galas. Bet apie Šakalą negali- 
ma prasitarti. Šis toks pat mirtinai pavojingas kaip ir 
Argelinas, tad jis atsidūrė tarp kūjo ir priekalo. 

— Tą pačią dieną, kai paskelbė. Ta mintis jam kilo: 
galvojant apie Dainų šulinį. Nežinau, iš kur apie 
jį sužinojo, bet karštai užsidegė prie jo nukeliauti. 
Kažką kalbėjo apie tyrą šulinio vandenį, užliejantį 
palaima. Patys girdėjote, ką sakė, kad jo vėl reikia 
atnešti Žmonėms. 

— Girdėjau, ką jis sakė, - Argelinas atsargiai padė- 
jo citriną ant raštų. - Ir tai vienintelė priežastis? 

— Kiek žinau, vienintelė. 

- Ir daugiau nieko? O tai, kas buvo atrasta kalnuo- 
se? Arjam nieko slapta nepranešė perlų pirkliai? 

Setą pylė prakaitas. 

— Klausykit, aš nieko nežinau... 

Hermija atsistojo priešais jį. 

— Vakar nešėja buvo nuėjusi į Mirusiųjų miestą. Ji 
ieškojo jūsų. Ji kažką ten nusinešė. Ką? 

Abu rėmė jį prie sienos. Jis iš visų jėgų stengėsi 
blaiviai mąstyti. 

— Nežinau. Manęs ten nebuvo. 

— Nedidelį ryšulį. Sunkų. Pasiėmė jį į Archonto 
rūmus, o jūs ten buvote. 

Jis nudelbė akis. Jautėsi nusikamavęs ir sudaužy- 
tas kaip obuolys. 

- Tai buvo... rutulys. 

Argelinas žvilgtelėjo į Hermiją. Prisiartino ir tarė 
pasikeitusiu balsu: 

— Rutulys? 

- Sidabrinis. Senovinis daiktas. 

— Iš kur jį gavo? 

— Nežinau, - jį, regis, prislėgė nepakeliamas svo- 
ris. Kamavo nežmoniškas troškulys, trūko oro. 

— Arjame buvo kas nors parašyta? 

— Taip, - sukuždėjo. 

Argelinas linktelėjo. 

- Jie greičiausiai davė jį tau perskaityti. Berniūkš- 
tis beraštis, o mergina ne ką raštingesnė. Perskaitei? 

Netekęs vilties jis atsakė galvos linktelėjimu. At- 
mintyje šmėkštelėjo Miranijos, laikančios rutulį, 
paveikslas. Staiga jis mintyse išvydo tai, ko nematė 
tada - kad ji tiriamai į jį žiūrėjo. Tikrino jį. Supra- 
to, kad tada išsidavė godžiai griebdamas rutulį jai iš 
rankų - ji tai permatė. Ji iš tikro nenorėjo duoti jam 
rutulio. 

Tas nepasitikėjimas supykdė jį ir jis įžūliai pakė- 
lė akis. 

— Ten buvo parodyti keliai, kaip dykumoje rasti 
Vandens, ir nubraižytas žemėlapis, kuriame pažy- 
mėtas Dainų šulinys. - Jis atsistojo, paėmė nuo stalo 
pūstašonį ąsotį ir drebančiomis rankomis, aptašky- 

damas popierius, įsipylė. Tiedu žiūrėjo, kaip jis ge- 
ria. Ištuštinęs puodelį atsargiai pastatė atgal. - Tai 
štai ko jūs iš manęs norite, - kad Aleksis su visais 
kitais mirtų dykumoje nuo troškulio? Kad aš juos 
paklaidinčiau ir nuvesčiau ten, iš kur jie nebegrįžtų? 
Šito norite mainais už iždininko vietą? 

Argelinas nusišypsojo. Priėjęs atsisėdo ant gulto 
ir švelniai tarė: 

— Ne. Kaip tik noriu, kad jie eitų pagal žemėlapį. 
Jeigu kas, archontas pirmas pajus pavojų. Bet tu būsi 
mano šnipas. Perbraižysi žemėlapį ir atiduosi jį pa- 
reigūnui, kuris sugrąžins tave į Miestą. Jis prie tavęs 
stovės, kol atliksi šį darbą. Aš irgi noriu žinoti kelią, 
vedantį prie Dainų šulinio. | 

Jis patenkintas žvilgtelėjo į Hermiją. Bet kalbėtoja 
atsakė į tai šalta veido išraiška: 

— Dar į daug klausimų liko neatsakyta. Kunigaikš- 
tis Džamilas užsirūstins. Orakulas uždraudė įžengti 
jam į dykumą, o štai kiti ten keliauja. 

— Kaip tik ne. Niekam negalima ten keliauti, kol 
archontas nebaigs piligrimo kelionės. 

— Jis tik vaikas. Ir dar neaišku, ar tikras archontas... 

— Tai nieko nereiškia, - ramiai atsakė Argelinas 
imdamas ją už rankos. 

- O man reiškia! - pasipurčiusi ji truktelėjo ranką 
ir išdidžiai nuplaukė per kambarį. Setas iškart paju- 
to, kad jie beveik jį pamiršo. Dabar jie graužė vienas 
kitą ir jį vėl suėmė nerimas. 

Argelinas atsistojo ir atsisuko į jį patamsėjusiu 
veidu. 

— Klausyk, ką pasakysiu. Kai tik rasi Dainų šulinį, 
daryk ką nori, bet kad archontas iš ten nebegrįžtų. 

Setui užgniaužė kvapą. Jį pervėrė siaubas. 

- Aš ne žudikas. 

— Et, pats nustebsi, kaip tai lengva. Tarkim, jis nu- 
krinta nuo aukštos uolos. Arba netyčia paragauja 
nuodų. Arba ištinka kita nelaimė. Nebandyk manęs 
išduoti arba pergudrauti. Tavo tėvas ir sesuo lieka 
čia ir būk tikras, kad mano rūstybė iškart kris ant jų. 
Vergų turguje atsiras dar dvi prekės ir kas žino, kuo 
jiems tai baigsis. O kai grįši atgal - grįši vienas - ta- 
vęs lauks nauja tarnyba. Padirbėk man, ir paaukšti- 
nimas tau garantuotas. O dabar eik. 

Setas žvilgtelėjo į Hermiją. Jos veidas buvo ne- 
įskaitomas, bet akys degė pykčiu. Ji dūrė į jį trumpą 
žvilgsnį. 

Jis apsigręžė ir pasuko durų link. 

Kai durys visu svoriu trinktelėjo jam už nugaros, 
jis užsimerkė ir ėmė drebėti visu prakaito išpiltu 
kūnu. Linko keliai. Žvilgtelėjęs į Lietaus karalienės 
atvaizdą, paskui į kitą koridoriaus galą karčiai pa- 
lingavo galvą - sielą degino neviltis. 

— Ką gi, tėti, - sukuždėjo tamsoje. - Atrodo, pa- 
galiau gavai, ko norėjai. 

Ketvirtasis aukojimas; 


garbanos atnaša 


Aš paverčiau obuolius žvaigždėmis — balta Kaip deimantas, 
žydra Kaip safyras, raudona Kaip rubinas. Paslėpiau jas dan- 
guje ir jos prapuolė tarp milijonų Kitų žvaigždžių. 

Aš buvau Raselonas ir jo Kūne Klaidžiojau po tylius savo 
rūmus. Mačiau, Kaip žuvys žiopčioja senkančiuose tvenki- 
niuose, Kaip flamingai baksnoja snapais sausą upokšnių dug- 
ną, Kaip džiūsta javai, Kaip musės nutupia vaikų veidus. 

Gėda degina baisiau už saulės Kaitrą. 

Ne vieną gyvenimą ieškojau šulinio. 

Ką man daryti, Kad vel jį atrasčiau? 


Ji nieko nepakužda jam į ausį 


Plieskė saulė. Saulėlydis skaudžių raudoniu nudažė 
Mėnulio kalnus ir ilgas laibas siringas, kurias pūtė 
keliu žengiantys muzikantai. 

Saulės spinduliai degino archonto kaukę, visas 
dangus vakarų pusėje buvo tarsi žioruojanti kros- 
nis - šokinėjančių purpurinių ir blausių melsvų dė- 
mių jūra. 

Sujungusi rankas su visu Devynetu, Miranija pro 
kaukės akių plyšių kampučius pamatė, kaip iš bangų 
iššoko ir vėl paniro delfinas, švystelėjo uodega, pa- 
skui jį - kitas ir dar vienas, visas jų būrys, blyksintis 
šlapiu raudoniu. 

Šventojo rato viduryje stovėjo Aleksis. Priešais jį 
žiojėjo tamsus Orakulo plyšys, iš kurio kilo perregi- 
mi garai, o dantyti angos pakraščiai buvo apsitraukę 
sieros kristalų ir bazalto pluta. 

Aleksis atsiklaupė. Auksinė archonto kaukė, pa- 
dabinta plunksnomis su kybančiais krištoliukais, 
jam buvo gerokai per didelė, bet suėmęs abiem ran- 
komis atsargiai ją kilstelėjo ir ji pamatė sukaitusį vei- 
dą, susitaršiusius plaukus. 

Nupūtęs plaukus nuo akių jis vėl nuleido ant vei- 
do kaukę. 

Rūbams tyliai plevenant vėjyje Devynetas už- 
traukė giesmę. Tai buvo negudri senoviška rauda 
be žodžių - cikados čirškimas, pelėdos ūbavimas, 
skorpiono krebždėjimas. Vėjas pagavo ir nune- 
šė šalin garsus, linguodamas trepsėjo Devynetas, 
virš Orakulo kybojo vinguriuojantis dūmas ir jo 
įkvėpusi Miranija pajuto aitrumą. Rato vidury- 
je čiauškėjo beždžionės - ji matė, kaip kelios 
šmurkštelėjo tarp Chrisės ir Iksakos, o viena čiu- 
po Iksakai už sijono. Iš olos ištrauktas gyvačių 
kamuolys pasklido ant akmeninio grindinio ir iš- 
iro į paskirus besiraitančius kūnus. Buvo ir spar- 
nuočių - paukščių, šikšnosparnių, žmogiaveidžių 
harpijų, ir žengdama, regis, begaliniais laiptais ji 
pamatė, kaip toje įvairiais balsais klegančioje šut- 
vėje Aleksis romiai nusikirpo vieną garbaną ir pa- 
leido ją į plyšį. 

— Aukoju atnašą pats sau nuo savęs, - sušnibždė- 
jo jis. - Tamsai nuo šviesos. Tylai nuo garsų. Miru- 
siajam nuo gyvojo. 

Apsvaigusi nuo dūmų Miranija juto, kaip nu- 
kirpti plaukų galai krinta gilyn, vis gilyn į žemės vi- 
durius, o iš ten krinta ant jos tarsi smulki dulksna iš 
drumzlinos prietemos. Ant akmenų paptelėjo lašas 
kitas - po archonto atėjimo retkarčiais pasirodantys 
krituliai, pernelyg menki, kad užpildytų kanalus ir 
pagirdytų laukus. 

Aleksis atsistojo. Jis nusiavė sandalus, surištus pa- 
sikabino ant kaklo ir iš kalbėtojos rankų čiupo jam 
atkištą lazdą. Trumpą mirksnį susitiko tamsus jo 
žvilgsnis ir plieninis Hermijos akių blizgesys. Tada 
Miranija pamatė, kaip sukrutėjo kalbėtojos kaukė, 
tartum ji būtų kažką jam pakuždėjusi. Bet nepasi- 
girdo nė žodžio. Nieko taip ir nepasakiusi, ji grįžo 
prie šokėjų. 

Garsai palengva nuslopo. Devynetas nuščiuvęs 
sustingo vietoje. Gaisai danguje baigė blėsti. Nuo jū- 
ros padvelkė vėsus vėjas. 

Miranijai keistai gniaužė kvapą. Akies kampe- 
liu ji matė kažką krutant. Į kojas braukėsi kažkokie 
smulkūs gyviai. Ore į debesį susispietė ir ėmė šokti 
sparnuoti jonvabaliai. 

Aleksis prabilo: 

— Čia pradedu kelionę, net jei ji čia ir baigtųsi. 
Aš, Raselonas ir Horebas, Antinijus ir Aleksis, buvęs 

ir būsimasis archontas, Dievas žemėje, Šviesiausias 
viešpats, Pelių valdovas, Saulės raitelis, leidžiuosi į 
kelią. Aš atsigersiu iš Dainų šulinio. Melskitės už 
mane, kol grįšiu. 

Ištįsęs berniukas su balta tunika kukliai stovėjo 
sutemose. Viena po kitos Devyneto merginos nu- 
sigręžė ir stovėjo ratu nugaromis į jį ir ji numanė, 
kad palikęs jas jis leidžiasi plačiais laiptais, spirale 
besirangančiu akmenukais nuklotu taku, žengia pro 
akmeninius vartus ir pasuka į kelią. Šalikelėse turbūt 
jau išsirikiavę Salos gyventojai, nusisukę nugara į ke- 
lią - kas gi išdrįstų pažvelgti į archontą be kaukės? 

Čia jį vėl pasiekė jos žvilgsnis. Matėsi ir išilgai 
tilto išsirikiavę kareiviai, o dar toliau, ant kelio dy- 
kumos link, būriavosi šimtai Uosto gyventojų. Kai 
kurių rankose blykčiojo ir kibirkščiavo deglai. Kai 
Hermija įkandin jo nusivedė Devynetą ir jos grįžo į 
Šventyklą, Miraniją užliejo nepaaiškinamas liūdesys, 
širdį draskantis neramumas prisiminus vienišą figū- 
rėlę begaliniame kelyje tarp atgręžtų nugarų eilių. 

— Nenusimink, - žvaliai šnipštelėjo Chrisė, - jis 
grįš. 

Miranija piktai dėbtelėjo į ją. 

— Lyg tau rūpėtų. 

- Nemanyk, kad aš kokia beširdė, Miranija, - iš po 
ragautojos kaukės žybtelėjo mėlynos Chrisės akys. 

— Tau rūpi, nebent kas bus vakarienei arba kuo 
apsivilkti rytoj. 

— Negražiai kalbi... 

Žengdama prie Žemutinių rūmų ir nusiplėšdama 
kaukę Miranija atsisuko į ją. 

— O kaip kitaip! Liaukis, Chrise. Kaip galiu tavimi 
tikėti - niekada nepatikėsiu! Niekada. 

Chrisės akys pritvinko ašarų. Bet ji tik nusiėmė 
kaukę ir nusišypsojo. 

— Net jei pasakysiu paslaptį? 

— Nenoriu nė girdėti. - Ji sparčiai nužingsniavo 
prie Šventyklos prieigų. Norėjo kuo ilgiau pažiūrėti 
į Aleksį. Bet Chrisė nusekė jai iš paskos. 

— Tuoj panorėsi. Kai ką žinau apie Hermiją ir Ar- 
geliną. Jie pykstasi. 

— Jie visada pykosi. - Joms prieš akis žvaigždžių 
fone iškilo Šventyklos fasadas. Ji užbėgo aukštyn nu- 
mintais laiptais. 

— Pykosi, bet ne taip! - Chrisė sustojo gaudydama 
kvapą. - Oi, palauk, Miranija! Paklausyk manęs. Tik 
paklausyk, būk gera! 

Miranija stabtelėjo. Neatsigręžė, bet vis tiek pa- 
laukė, kol Chrisė ją pasivys. Tada vos prisiversdama 
iškošė: 

— Na, ir ką? 

— Jie ne juokais susikirto, Miranija, rėkavo kaip 
pasiutę. Viskas dėl archonto. Hermija pagaliau pra- 
deda tikėti, kad Aleksis yra tikras archontas. Ji man 
beveik nieko nesakė, bet manau, patikėjo tada, kai 
jis atnešė lietų. Ir dar tada, kai pati Lietaus karalienė 

jį išrinko, nors šito negaliu tvirtinti, nes tuo metu 
Hermija buvo apsvaiginta gėrimu. 

Šiltas vėjas plakė Miranijos rūbą apie kulkšnis. Ji 
paklausė: 

— Ir ji tai pasakė Argelinui? 

— Ne! Ne tokia kvaila. Bent jau man taip atrodo. 
kumą, manau, ji bijo, kad ko neatsitiktų. Ar nema- 
tei, kaip ji norėjo kažką jam pašnibždėti? Įdomu, ką 
būtų sakiusi. 

— Ir man įdomu, - susimąsčiusi atsiliepė Mirani- 
ja. Pasisukusi ji įtempė žvilgsnį, kad jį įžiūrėtų, bet 
deglų žiburėliai ant tilto labai jau ryškiai mirguliavo, 
o žmonių figūros jau buvo per daug nutolusios. 

Ant laiptų pasirodė Retija. 

— Oi, ir vėl ji. Einu iš čia, - suskato išeiti Chri- 
sė. - Ji manęs nekenčia. 

Ji pasileido laiptais žemyn pro aukštaugę, bet 
Retija net nepasuko į ją galvos, tartum Chrisė būtų 
koks tamsoje aplink besisukiojantis mašalas. 

Užlipusi iki viršaus Retija atsistojo greta Mirani- 
jos ir pažvelgė į kelią. 

— Ko nori ta utėlė? 

Miranija atsiduso. 

— Sako, kad dabar yra už mus. 

Retija metė sarkastišką žvilgsnį. 

- Tik nesakyk, kad patikėjai. 

— Ne visai. Bet... 

- Miranija! Na, ir lengva tave perkalbėti! Ji bando 
prie tavęs prisiplakti ir pagaliau prisiplakė. Mesk ją 
iš galvos. Ji nieko nesako šiaip sau. O tu jai išvis nie- 
ko nesakyk. 

Miranija tylėjo. Kuri iš jų pavojingesnė, mąstė ji - 
klastūnė Chrisė ar Retija, kurios garbėtroška ir kieta- 
širdiškumas gali sukelti karą? Ji vogčiomis dirstelėjo 
į aukštaugę, išdidžiai sukryžiavusią ant krūtinės ran- 
kas ir, regis, dar labiau pasitikinčią savimi nei visada. 

— Ką tu padarei? - tyliai paklausė. 

Retija vyptelėjo. Persibraukė pirštu šnervę. 

Suimta panikos Miranija sušvokštė: 

— Ką padarei, Retija? Negi kalbėjaisi su Džamilu?! 
Sakiau, kad to nedarytum! 

Retija vėl atsigręžė į tolyje tirpstančius Žmonių 
pavidalus ant kelio. 

— Galiu tik tiek pasakyti, kad Argelino laukia di- 
džiulė staigmena. Ir labai greitai. 

Nukrėsta šalto drebulio Miranija apsivijo liemenį 
rankomis. Širdį vėl nudiegė baimė dėl Aleksio, dėl 
Seto, dėl Obleko. „Saugokitės! - kalbėjo mintyse. - 
Saugokitės.“ 

Virš jūros pasirodė tekančio mėnulio kraštelis. 
Pro išsidraikiusius debesis jis metė ant vandens švie- 
sos taką tarsi vaiko keverzonę kreidele. 

Saugosiuosi, Miranija, pasakė jai į ausį mėnulis. 


o. 

Kai Setas nusigavo iki tilto, jau buvo vėlu ir jam rei- 
kėjo skintis kelią per minią. Buvo nusikamavęs kaip 
šuo - pusę dienos nurašinėjo žodžius nuo rutulio, 
Argelino kareiviui stebint kiekvieną raidę. Atsidūręs 
šventiškai pakilioje minioje, tarp deglų ir šūkaujan- 
čių dešrininkų, ir iš žmonių tirštynės prasibrovęs į 
ramesnę vietą pakraštyje, pasijuto tarsi derliaus pa- 
baigtuvėse ar kokioje pašėlusiai linksmoje šventėje. 

Bet vis labiau artėjant prie kelio žmonės buvo vis 
tylesni. O tada iš tolo pamatė nedidelę figūrėlę ir 
suprato, kad ateina archontas. Staiga Žmonės nu- 
sisuko prisidengdami akis ir veidus. Su savo ova- 
liniais skydais ir ilgomis apeiginėmis ietimis ke- 
rėpliškai nusigręžė net kareiviai - nusisukant nuo 
kelio vienam po kito per visą jų vorą pasigirdo pra- 
tisas bronzos žvangesys. Archontui po kojų krito 
mėtomi simboliniai ženklai, gėlės, paveikslėliai su 
mylimų žmonių atvaizdais, sulenktos švino juos- 
telės, išrašytos laiminimo žodžiais, kvepiantys ryš- 
kiaspalviai kaspinai. Juos mynė mažos basos Alek- 
sio pėdos. Jis spėriai žengė su nuostaba žvelgdamas 
į daiktus ant Žemės, apsiaustais apgaubtas žmonių 
nugaras ir pečius. 

Akimirką Setas panūdo pasielgti kaip visi. Užsi- 
dengti veidą, pasitraukti į šalį ir duoti kelią Aleksiui. 
Tuoj pat padaryti galą sąmokslui, į kurį ką tik buvo 
įsivėlęs, nukakti į uostą, įsėsti į laivą ir išplaukti bet 
kur, kuo toliau nuo čia. 

Bet čia greičiausiai buvo Pa ir Telija. O Aleksis 
sustojo. 

Setas susivokė, kad aplink jį visi jau nusigręžę ir 
apstulbę skersakiuoja į jį. 

Aleksis tarė: 

— Setai, ir tu eini“ 

Setas apsilaižė sausas lūpas. 

- Žinoma, einu, - atsakė gergždžiančiu balsu. 

Paėjęs mylią nuo tilto archontas vėl stabtelėjo. 
Nuščiuvusioje išretėjusioje minioje kažko laukdamas 
stovėjo aukštas vyras, veidą ir visą galvą apsivyniojęs 
apsiausto kraštu - pro vyturus žibėjo tik jo akys. Jis 
buvo apsivilkęs kaip keliauninkas, ant nugaros pa- 
sikabinęs ryšulį. Kantriai lūkuriavo sukryžiavęs ant 
krūtinės rankas. Aleksis dūrė pirštu jo pusėn. 

— Eikš. 

Šakalas žingtelėjo į priekį. Tekančio mėnulio 
šviesoje ant kelio krito vos įžiūrimas jo šešėlis. Visi 
trys kartu patraukė toliau. 

Minia vis labiau retėjo. Žengiant pro dykumos 
krūmokšniuose išsibarsčiusias vienišas trobeles ato- 
kiau būriavosi vien raupsuotieji, neturintys ko nu- 
mesti ant kelio. 

— Būk palaimintas, vaike, - sugargaliavo vienas iš jų. 

— Nešdinkis, - suurzgė kareivis, keldamas ietį. 

Aleksis stabtelėjo. 

- Palikite juos ramybėje. - Paskui skardesniu bal- 
su sušuko: - Pažadu, kad atnešiu jums dainas. 


161 


Pasigirdo nepatenkintas burbėjimas. Setas truk- 
telėjo Aleksį į save. 

— Niekas neturi girdėti archonto balso, - sumur- 
mėjo jam. 

- Sakiau tau, kad noriu viską pakeisti, - su įkarš- 
čiu papurtė galvą Aleksis. - Kai grįšiu, viskas bus 
kitaip, Setai. Bus taip, kaip buvo kadaise. Iki Arge- 
lino. Kaip šlovingais didžiosios antrosios dinastijos 
laikais, kai dar nebuvo mirusios upės. 

Šakalas linktelėjo galva susižavėjęs. 

— Tam reikės šį tą nuveikti, - sumurmėjo jis. 

Žmonių nebebuvo. Vien bronzinė kareivių eilė 
driekėsi iki paskutinio mylios stulpo už Mirusiųjų 
miesto ribų - Miestas stūksojo jiems iš dešinės tam- 
siame horizonte, juodos sėdinčių archontų statulos 
juodavo žvaigždžių šviesoje. 

— Mano statula bus ten, - susimąstęs tarė Alek- 
sis. - Pačiame eilės gale. Ji nebus panaši į mane. Nė 
viena iš jų nepanaši į mane. 

Setą mušė prakaitas. Jis suklupo ir Aleksis gera- 
širdiškai jo luktelėjo. 

— Arjūs visi buvote pamišę, - mandagiai paklausė 
Šakalas, - ir tapote archontais per sąmokslus? 

— Ne ne. Mane surasdavo įvairiais būdais. Kar- 
tą čiupęs iš lopšio atnešė paukštis. Kitąkart ieškota 
gimusiojo per užtemimą. Visko ir nepamenu, - jis 
atsiduso. - Norėjau pamatyti minioje savo motiną. 
Ar padavei jai tuos pinigus, Setai? 

— Taip. 

Šakalas skersomis žvilgtelėjo į jį. 

— Tu kažkoks nekalbus. Pasiilgai savo stalo? 

Setas nieko neatsakė. 

Atiduodamas pagarbą ietimi pamojavo paskuti- 
nis kareivis ir kelias liko visiškai tuščias. Žengiant 
tolyn vis labiau didėjo tyla dykumoje. Tylutėlis 
smulkių padarėlių šmirinėjimas staiga pagarsėjo, ai- 
džiai dunksėjo žmonių kojų žingsniai. 

Abipus kelio driekėsi pilkšvi neaiškių pavidalų 
krūmynai be šešėlių. Skurdūs kadagiai atrodė tarsi 
tamsos salos, orą virpino šikšnosparniai ir vėstančių 
uolų atmuštos karščio bangos. 

Šakalas išsitraukė ilgą peilį ir pasakė: 

- Reikia iškart būti atsargiems. Dykumoje daug 
žvėrių ir visokių pavojų. Tu, raštininke, eik iš pa- 
skos. Aš paėjėsiu į priekį. 

Setui nespėjus užginčyti, jis nuskubėjo priekin 
nusivyniodamas galvą dengusį rūbo kraštą. Aleksis 
nieko nelaukdamas sukuždėjo: 

- Ar perskaitei, kas parašyta ant rutulio, Setai? 

- Perskaičiau. Miranija tiesą sakė, tai žemėlapis, 
vedantis prie šulinio. Nebijok, padėjau jį į saugią vie- 
tą. Tik jam nieko nesakyk. 

Aleksis žvilgtelėjo į Šakalo nugarą. 

— Manai, gali jį atimti ir mus palikęs nueiti 
vienas? 

— Kas žino, ką jis gali. Kol mano, kad tu žinai ke- 
lią, tau niekas negresia. - Bet ne iš manęs, pamanė 
sau ir vėl vos nekluptelėjo. 

Staiga Šakalas sustojo. 

Setas priėjo arčiau. 

— Kas atsitiko? 

- Ten kažkas yra. Šešėliuose. - Jo balsas buvo 
ramus. Priešais stovėjo vienišas sukumpęs alyvme- 
dis, nulinkęs kone iki žemės. Kažkas skambtelėjo jo 
lapijoje. 

Tamsoje pasigirdo klaikus duslus šūksnis - tarsi 
ant žemės lizdą sukančio paukščio riktelėjimas. Se- 
tas su palengvėjimu atsikvėpė, bet, jo nuostabai, tas 
garsas pasikartojo — šįkart pamėgdžiodamas paukš- 
čio ūktelėjimą sušvilpė Šakalas. 

Iš medžio šakų tankmės išniro du šešėliai. Pa- 
sala, dingtelėjo Setui, ir jis čiupo už kardo, bet jį 
kaipmat atšaldė ant akmenuoto kelio pasigirdęs 
riaumojimas: 

- Archontai! 

— Oblekai! - džiugiai kvatodamas Aleksis pasilei- 
do tekinas. Milžinas pagavo jį ir ėmė sukti glėbyje, o 
žvaigždės ėmė suktis jiems akyse. 

— Negi manei, kad su tavim neisiu? Ir dar kur — 
ieškoti paties Dainų šulinio! 

Aleksis be kvapo stvarstė jį ir staiga surimtėjo. 

— Ar nesakiau, Oblekai, ar nesakiau, kad vieną 
dieną iškeliausim! 

Milžinas apkabinęs paplekšnojo jam per petį ran- 
ka ir spustelėjo prie savęs. 

— Sakei, sakei, drauguži. Ir štai aš su tavim ir nuo 
visko apginsiu. Nuo visko ir nuo visų. - Jis įžūliai 
dėbtelėjo į Šakalą, Setą ir pašaipų pritūpusio Lapės 
pavidalą; dryžuoti plėšiko rūbai buvo apkarstyti gin- 
klais. - Visi įsidėkit sau į smegeninę. 

Šakalas šyptelėjo ledine išraiška ir kandžiai tarė: 

— Taigi malonu, kad vėl susirinkom. 


Pirmos nerimo bangos 


Segdamasi naują perlų vėrinį Miranija staiga atsimi- 
nė, ką pamiršusi. Tarsi žaibas ją būtų nutvilkęs ar 
dievo prisilietimas. Vergės sūnus! Kaip galima taip 
pamiršti! 

Pro duris įkišo galvą Chrisė. 

— Hermija liepė pasiskubinti. Neštuvai jau laukia. 
Aš jau einu su Iksaka. 

Ji paliko Miraniją nespėjusią nieko atsakyti, vis 
dar su siaubu žiūrinčią į save poliruotame bronzi- 
niame veidrodyje. O kas, jei berniukas mirė? Ji žadė- 
jo vaistų ir nieko nenusiuntė! 

Ji sviedė vėrinį šalin, išbėgo iš kambario į lodžą, 
paskui pasileido žemyn baltais laiptais. Nekreipda- 

ma dėmesio į laukiančius neštuvus ji peršoko mūro 
sienelę ir puolė į žemiau esantį kambarį, kur De- 
vynetą aptarnaujančios merginos virdavo valgyti, 
skalbdavo rūbus ir plaudavo indus. Ši popietė buvo 
skirta naujos šventovės Uoste pašventinimui, ožkos 
aukojimui, po kurio ji turėjo būti pakasta po pama- 
tais. Šventovės statybai lėšų skyrė miežių augintojų 
gildija, mat miežiai neužderėjo jau antrus metus iš 
eilės. Ten turėjo būti visas Devynetas. Bet jai reikėjo 
atlikti tokį svarbų reikalą! 

— Kurji? - ji čiupo vieną moterį už miltuotos ran- 
kos. - Kur Genetė? 

— Čia, jūsų šventenybe, bet kažin ar galima... 

"Toji mergina virš ugnies suko iešmą. Ant jo su- 
mauti paukščiai varvėjo taukais. Miranija tarė: 

— Klausyk, Genete, tuoj pat viską mesk, yra sku- 
bus reikalas. Paimk apklotą, maisto - sultinio, šiaip 
kokio sotaus valgio - ir šiltą apsiaustą iš podėlio. 
Nedidelį, kad tiktų berniukui. 

— Ponia... 

— Tai skubu. Eik pas Seheną ir pasakyk, kad tau 
duotų dėžutę su tepalais - pati žinai, kokių reikia. 
Vaikas kosti, burna jam išopėjusi. Visa tai nunešk 
tiesiai į Miestą, valytojai, vardu Patė. Ji dirba Brėži- 
nių tarnyboje. Aš jai pažadėjau, - ji susiraukė. - At- 
siprašyk už mane, kad taip vėluoju. 

Dirstelėjusi į kepėją mergina pakilo. 

— Valytojai? 

— Taip, valytojai. 

Mergina suglumusi linktelėjo. 

— Einu, jūsų šventenybe. 

Miranija staiga pajuto, kad savo reikalavimu pa- 
žeidė visą nustatytą hierarchiją, ir pasiskubino išsi- 
sukti: 

— Ačiū. Esu tau labai dėkinga... 

Atsisukusi ji atsitrenkė į pagyvenusią moterį ir 
atpažino Retijos tarnaitę, kuri prieš jai valgant ra- 
gaudavo duoną. Moteris rankose laikė vyno ąsotį - 
turbūt ką tik buvo rūsyje. Ąsotis patraukė Miranijos 
žvilgsnį. Vynas atrodė šaltas ir gaivus, ąsočio kaklelis 
nuo musių buvo pridengtas vynmedžio lapais. 

- Kam neši vyną? 

— Savo šeimininkei. 

— Devynetas ruošiasi į Uostą, - bet vos tai pasa- 
kiusi nusipurtė, staiga supratusi visą tiesą. 

— Tik ne ponia Retija. Ji truputį negaluoja, - net 
vergė, regis, tuo netikėjo. 

Daugiau jos nesiklausydama Miranija nuskubėjo 
atgal ir užbėgo laiptais į vidinį kiemą. Buvo likę vie- 
ni neštuvai, vergai ilsėjosi užsiglaudę šešėlyje. 

— Palaukite manęs, - tarstelėjo jiems, paskui gi- 
liai įkvėpė oro ir spėriai nužingsniavo į Aukštutinius 
rūmus. 

Ten buvo tylu. 

Balta lodža, apstatyta skulptūromis, atrodė vėsus, 
nuošalus kampelis. Pro atvirą langą matėsi jūros vė- 

jelio plaikstoma peršviečiama užuolaida. Po kojomis 
aplink rožes dūzgė bitės. 

Pasigirdo kažkokie balsai. 

Jie sklido iš Retijos kambario - vienas balsas buvo 
žemas. Ten yra vyras. 

Vyrams buvo griežčiausiai uždrausta kelti koją į 
Švenčiausiąją buveinę. Miranija nusispyrė sandalus 
ir basa nusėlino per marmuro grindis. Čia buvo at- 
ėjęs Argelinas. Bet šįkart tai ne jis. 

Priėjusi Retijos duris ji stabtelėjo ir įrėmė akis į 
auksu parašytą žodį TAURININKĖ ir skorpiono at- 
vaizdą virš jo. Durys buvo aklinai uždarytos. 

Miranija priglaudė skruostą prie švelniai grublėto 
paviršiaus. Durys buvo iš salsvai kvepiančio kedro. 
Retijos balsas pasigirdo taip arti, kad ji krūptelėjo. 

— Patikėkite, tikrai Žinai, ką sakau. Tai tęsiasi jau 
ne pirmus metus. Yra žmonių, kuriems jau pabodo 
tironija ir apgaulės. 

— Tarp jų esate ir jūs? - žemas balsas dudeno kaip 
iš statinės. Miranija užsimerkė. Ji atpažino kuni- 
gaikštį Džamilą. 

— Tarp jų ir aš. Turbūt girdėjote, kas atsitiko prieš 
du mėnesius. 

— Per archonto įžengimą? - jis patylėjo. - Impe- 
riją pasiekė tokie gandai. Kad jį pasirinko ne Arge- 
linas. 

— Jam skersai kelio stojo būrys... sąjungininkų. 
Žmonių, kurie žino tikrus dievo sumanymus. 

— Jūs irgi buvote viena iš sąjungininkų. 

— Aš jiems vadovavau. 

— Dievas kalba su jumis? 

Sušnarėjo Retijos suknia. Toji greitakalbe išbėrė: 

— Jis kalbėjo su manimi per Orakulą. 

Miranija atšlijo nuo durų. Koks akiplėšiškumas! 
Retija ją pribloškė. 

Ji žinojo, kad koridoriaus gale stovi vergė su ąs0- 
čiu. Mostelėti, kad pasišalintų, buvo beprasmiška. 
Paskui ji vis tiek pasakys Retijai, kad Miranija klau- 
sėsi už durų. Sumišusi, paklususi vidiniam postū- 
miui, ji atidarė duris ir įžengė vidun. 

Retija sėdėjo netoli lango, o perlų pirklys - ant 
zebro kailiu aptrauktos kėdės. Abu sunerimę pašoko. 

— Ką tu čia veiki?! - žėrė Retija. 

Miranija nusprendė valdytis kiek įmanoma. 

— Aš norėjau tavęs paklausti to paties. Gal galė- 
tum mus supažindinti? 

Retija įtūžusi Žioptelėjo, bet vis tiek ištarė: 

— Kunigaikšti, tai ponia Miranija. Dievo nešėja. 

Jis nusilenkė. 

- Jūsų šventenybe, atrodo, mes jau buvome susitikę. 

— Aš viena iš sąjungininkų, kaip sakė Retija, - ji 
pažvelgė Retijai į veidą. Jis buvo ramus, be jokios iš- 
raiškos. 

Kadangi prasivėrė durys ir įėjo moteris, nešina 
vynu, stojo nejauki tyla. Moteris pripildė dvi taures, 
paskui paklausė: 

— Ar atnešti dar vieną taurę, jūsų šventenybe? 

— Ne, - atsakė Miranija, suprasdama, kad klausi- 
mas buvo skirtas Retijai. 

Vos išėjus vergei ji atsisėdo ant gulto ir ėmė kalbėti: 

— Kunigaikšti Džamilai, apgailestauju, kad jums 
buvo uždrausta leistis į ekspediciją. Bet, manau, 
jums reikėtų labai pasisaugoti... 

Jis susigūžė tarsi prislėgtas sunkių rūbų svorio. 

— Ponia, jei Orakulas suterštas, tai didžiai svar- 
bu visam pasauliui. Orakulas yra pasaulio vidurys. 
Visi valdovai tiki dievo žodžiais. Ant jų neturi kristi 
nė menkiausias skandalo šešėlis, neturi būti nė už- 
uominos apie apgavystę. Šito reikalauja dievas, ir to 
pakanka. 

Miraniją suėmė neviltis. Ji pasijuto maža ir be- 
jėgė. Vadžios jai sprūsta iš rankų. Perlų kunigaikštis 
žiūrėjo į ją maloningai kaip į mažą mergytę. 

— Jūsų šventenybe, suprantu, dėl ko baiminatės. 
Bet vis tiek turiu perduoti šias Žinias imperatoriui. 

- Šito nereikia, - įsakmiai tarė ji. 

Jis stabtelėjo ir suraukė antakius. 

— Ponia... 

— Nereikia, - nepaisydama rūsčios Retijos išraiš- 
kos, ji atsistojo. - Jūsų kariuomenė - karo vežimai, 
drambliai, pėstininkai - milžiniška. Mes Abiejose 
Žemėse tiek jos neturime. Šalis skursta metų metus 
alinama sausros, laikomės tik iš druskos prekybos 
ir to, ką paaukoja pas Orakulą keliaujantys piligri- 

mai. Jei paskleisite šiuos... gandus, jums nereikės nė 
skelbti karo, kad mus sutriuškintumėte. - Ji priėjo 
prie kunigaikščio ir, nors šis sėdėjo, jo veidas - tam- 
sus, niaurus veidas - buvo vienodame aukštyje kaip 
ir jos. - Niekam apie tai nesakykite. Jei norite, ne- 
klausykite Argelino. Eikite į dykumą. Eikite į kalnus 
ir pradėkite sidabro prekybą. Palikite mums sugrą- 
žinti Orakului suterštą gerą vardą. 

— Miranija, - tarė Retija lediniu, pykčio pritvin- 
kusiu balsu, - tu kišiesi į reikalus, apie kuriuos nieko 
neišmanai. 

Kunigaikštis Džamilas kilstelėjo ranką. Paskui at- 
sistojo. 

— Turėsiu galvoje, ką pasakėte, - tarė jis kreipda- 
masis į Miraniją. Paskui dėbtelėjo į Retiją. 

— Pranešiu apie jūsų susirūpinimą, jūsų šventeny- 
be, ir duosiu jums žinią. 

Tarpduryje atsigręžė į jas abi. 

— Gali būti, kad ėmusis veiksmų daugybė žmonių 
palydės galvas. Ar esate tam pasiruošę? 

— Taip, - ramiai atsakė Retija. - Jei to norės 
dievas. 


Jam išėjus abi atsisėdo be žodžių. Miranija laukė, 
kada Retija pratrūks, bet ši po kelių minučių tik atsi- 
stojo, nuėjo prie lango ir į kažką pro jį įsižiūrėjo. 

— Manau, jau truputį per vėlu eiti į šventvietę, - 
prakalbo susimąsčiusi. 

Miranija priblokšta įrėmė akis jai į nugarą. 

— Prašiau tavęs, kad nieko jam nesakytum! Ką tu 
padarei! 

Retija atsisuko. Jos pyktis buvo šaltas ir atsainus. 

- Šį rytą mirė viena mano vergė. Paprasčiausiai 
paragavusi apelsino skiltelės mano kambaryje. Jis 
mą skylutę, prabestą aštria adata. Jis buvo užnuo- 
dytas, Miranija. 

Nublyškusi Miranija sunėrė rankų pirštus. 

— Hermija“ 

— Kas gi dar? - ji atsisuko tiesi, išdidžiai iškėlusi 
galvą. - Karas jau pradėtas, Miranija. Ir ne aš jį pra- 
dėjau. 


Jie pasiekė Katros oazę kokią valandą po vidurnak- 
čio. Aleksis taip pavargo, kad paskutines mylias Ob- 
lekas turėjo nešti jį ant kupros. Setui jau irgi paskau- 
do kojas - maudė blauzdų raumenis, batai pribiro 
smėlio. Susiraukė nepatenkintas savimi. Niekada 
tiek daug nevaikščiojo - tuo blogiau. Jis raštininkas. 
Raštininkai sėdi prie stalo. 

Prieš akis plytinti oazė skendėjo tamsoje, tik vie- 
nur kitur blausiai švietė raudonos stovyklaviečių 
laužų ugnelės. Visuose pašaliuose buvo žmonių. Tai 
buvo paskutinė vandeninga vieta, už kurios driekėsi 
sausi plotai, išraižyti kryžkelėmis, kur kelias suko į 
šiaurės vakarus, į druskos kasyklas. Klajoklių kara- 

vanai kiaurus metus mynė šį kelią - ilgos kupranu- 
garių virtinės gabeno į Uostą druską, opalus ir kitus 
akmenis. Setas dažnai matydavo tuos saulėje įrudu- 
sius, išdžiūvusius Žmones, visada vilkinčius juodai. 
Jų moterys retai rodydavosi neprisidengusios veido. 
Jie kalbėjo keista tarme ir reikšdavo keistas mintis. 
Setas net buvo girdėjęs, kad jie turi savus dievus. 

Šakalas sustojo. 

— O dabar, - tarė jis, - būkite atsargūs. Niekam 
nesakykite, kas mes esame ir kur einame. 

Oblekas piktai pažiūrėjo. 

— Ne tokie mes kvaili. 

— Tai dar klausimas. - Kapų plėšikas atsisuko veidu 
į Setą - ant jo įžambiai krito mėnulio šviesa. - Čia gali 
būti žmonių, galbūt ką nors žinančių apie kalnus. 

- Jie mums nereikalingi. Žinome kelią. 

Į jį žvelgė pailgos Šakalo akys. 

— Malonu girdėti. 

— Leisk nulipti, - mieguistai pasakė Aleksis. Jis 
nučiuožė žemėn ir krestelėjo juodus plaukus. 

Jie žengė pirmyn glaudžiu būreliu. Setas susi- 
vokė, kad oazėje yra medžių. Žvaigždžių fone pasi- 
matė šakų vėduoklės - tai buvo pušys ir kiparisai. 
Artindamasis prie oazės jis nustebęs nusišypsojo, 
nes į dykvietės pusę dvelkė gėlių, nupjautos žolės ir 
gyvulių mėšlo kvapų mišinys. Ambrijo šuo - kapo- 
tai ir nerimastingai. Laužų šviesoje dūlavo žmonių 
pavidalai. 

— Stokit, prašalaičiai. 

Iš medžių šešėlių kairėje išniro kažkoks Žmogus, 
jam iš paskos dar vienas. Pirmasis laikė grandinę, 
ant kurios buvo parišti trys šunys - Setui nematytos 
veislės, juodasnukiai ir raumeningi. Tie žvėrys ėmė 
niršiai urgzti, smarkiai jį išgąsdindami ir tempdami 
paskui save šeimininką. Setas pamanė - jeigu jis juos 
paleistų... 

— Iš kur jūs? 

Šakalas sustojo pasirengęs bet kokiems netikėtu- 
mams. 

— Iš Uosto. Traukiam į vakarus. Ar čia yra vietos 
dar vienam būriui? 

— Yra, jei nesergat raupais ir neturit gyvių, - atsi- 
liepė pirmiau pasirodęs žmogus. Jam išėjus į mėne- 
sienos apšviestą vietą, Setas išgirdo, kaip Aleksis iš- 
gąstingai aiktelėjo, jam ir pačiam sutraukė skrandį. 

Viena vyriškio veido pusė buvo subjaurota randų 
ir nudegimų. Kairė akis buvo balta, visas skruostas 
atrodė kaip išlydytas ir iš naujo sulipdytas. 

Jei Šakalas ir apstulbo, neišsidavė nė mirktelėjimu. 

— Mes nesergam raupais, bičiuli. Parodyk, kur ga- 
lim apsistoti, ir mes jums netrukdysim. 

Randuotasis žingtelėjo artyn. 

— Mūsų čia per šimtą, pone, taigi vargiai išsiteksite. 

Pone, dingtelėjo Setui. Šakalas pakeitė balsą, bet 
ne per labiausiai. Tai galėjo baigtis bloguoju. Jie nu- 
sekė paskui vyrą, vediną sarginiais šunimis, į medžių 

ūksmę ir Setas nuvargęs delnu persibraukė veidą. 
Mirtinai norėjosi miego. 

Po medžiais šen ir ten buvo pristatyta daugybė 
palapinių - plačiai iškėtotų odinių padangčių. Prie 
jų virtinėmis pririšti kupranugariai nulydėjo jį, dū- 
linantį pro šalį, keistai abejinga išraiška. Kai kurie 
žmonės dar sėdėjo prie laužų. Į praeinančius praša- 
laičius jie dėbsojo bejausmėmis akimis, kuriose atsi- 
spindėjo raudoni ugnies atšvaitai, pūsdami kvapius 
dūmus iš pypkių. 

— Turite palapines? 

Oblekas truktelėjo pečiais. 

— Ne, mes piligrimai. Mūsų manta lengva. 

— Tada galite prisiglausti atliekamoje mūsų pala- 
pinėje, jei norite. Joje sudėti tik grūdų maišai. 

- Ačiū, - maloniai padėkojo Šakalas. 

Žmogus apdegusiu veidu paniuręs linktelėjo. 

— Nėra už ką, pone. 

Jis parodė iš odų sumeistrautą palapinę ir Lapė 
pirmas į ją įlindo. Išstumdęs į šalis ten sudėtus daik- 
tus iškišo bjaurią galvą pro palaida oda uždengtą 
angą. 

— Niekas negresia, viršininke. 

Šakalas grįžtelėjo. 

— Mes čia nakvosim tik šiąnakt. 

— Kaip dievas norės, taip ir bus. Bet dykuma turi 
savo nuomonę. 

— Kalbate apie orus? 

- Gali būti smėlio audra. Bet trumpa. 

Oblekas, uždėjęs ranką Aleksiui ant peties, stum- 
telėjo jį pro tamsią angą. 

— Kuo jūs vardu? 

Klajoklis nusuko randuotą veidą. Žiūrint į svei- 
kąją pusę jis atrodė gražus vyras. 

— Mano vardas Haredas. Buvau šios genties 
vadas. 

Jis žingtelėjo tris žingsnius šalin, paskui vėl at- 
sisuko. 

— Tegu dievas jums duoda ramų miegą, - ramiai 
tarė jis. - Gal galėtumėte mus palaiminti, viešpatie 
archontai. 

Aleksis tupėjo palapinės tarpduryje. Ištiesęs ran- 
ką jis atėmė iš Obleko peilį, kurį šis ištraukė iš makš- 
ties. Kelias akimirkas jie su klajokliu žiūrėjo vienas į 
kitą kvapų persmelktoje tamsoje, o kai Aleksis pra- 
kalbo, jo balsas buvo kaip senio, ramus kaip žvaigž- 
džių šviesa. 

— Tu palaimintas, sūnau. 


Asmeninis reikalas 


Tai turėtų būti mergina. 

Jis tai suprato pabudęs ryte - merginai patogiau- 
sia nusigauti pas Miraniją ir perduoti jai raštelį. Jis, 
kruopščiai surašytas smulkiomis grafitinėmis eilutė- 
mis, buvo įšilęs nuo delno po antklode. TĖČIUI IR 
TELIJAI GRESIA DIDELIS PAVOJUS. PAIMK JUOS Į 
SALĄ. LABAI PRAŠAU. Ji turbūt moka skaityti, gal ir 
silpnokai, bet moka. Bet dar reikia perduoti jai rašte- 
lį, o ten, kur reikia, keliauja tik klajokliai. 

Haredas neklydo dėl smėlio audros. Setas jau gir- 
dėjo sausus šuorus, besiplakančius į odinius palapi- 
nės šonus - smėlio čežėjimo neužgožė net Obleko 
švilpčiojimas ir knarkimas. Jis atsargiai pakėlė galvą. 

Šakalo guolis buvo tuščias, antklodė tvarkingai 
suvyniota. Lapės irgi nebuvo, užtat Aleksis miegojo 
susirietęs į kamuoliuką, matėsi tik jo pakaušis, o mil- 
žinas jam prie šono buvo visu ūgiu išsitiesęs ant nu- 
garos. Setas išlindo iš po antklodės, užsitraukė batus 
ir rūpestingai šalia peilio užkišo raštelį. Tada iškišo 
galvą iš palapinės. 

Oazėje sūkuriavo raudona migla. Oro nebuvo, tik 
milžiniškas dulkių verpetas. Ėmė graužti akis, lūpos 
pajuto bjaurų sūrymą. Jis apsivyniojo veidą apsiaus- 
tu ir išropojo lauk. 

Ten buvo medžių - daug medžių, po jais blyk- 
čiojo vanduo. Nulenkęs galvą jis nuskubėjo prie jo. 
Nedidelis tvenkinys, apsitraukęs raudonais maurais. 
Kupranugariai pasilenkę gėrė iš jo, viena akimi ne- 
ramiai dėbčiodami į jį. 

— Vaikine! - pasigirdo neaiškus, prislopintas bal- 
sas. Atsisukęs pamatė kažkokį vyrą, atkišusį į jį dides- 
nį negu įprasta įtaisą, iš kurio galo rangėsi dūmai. 

Setas kluptelėjo. 

Vyriškis čiupo jį ir įsitraukė vidun. 

— Atsigerk čia,- susniaukrojo. - Bus smagiau, 
negu gulėti veidu į purvą. 

Pridusęs Setas nusivyniojo nuo veido muturą. 

— Dėkui, - sumurmėjo. 

Tai buvo tartum bendrų susibūrimų vieta, pil- 
na žmonių. Viename kampe spragėjo laužas, į ugnį 
SpPjaudė vaikas. Mėsa buvo dar žalia, bet riebalų tvai- 

kas jau kybojo po aukštu stogu. Prie laužo rateliu 
sėdėjo moterys. Jam pasirodė, kad jos kažką siuva ar 
audžia, bet jų rankos taip mikliai krutėjo tarp tamsių 
vilnų ir gudriai sukaltų rėmų bei kabančių svarelių, 
kad jis nesusigaudė, kaip atsiranda ryškiaspalvis au- 
dinys. Jos žvilgtelėjo į jo pusę, jis nuraudo, o moterys 
linksmai ir pašaipiai sukrizeno. Paaiškėjo, kodėl kla- 
jokliai į Uostą jas atsigabena nuo galvos iki kojų įsi- 
supusias į skraistes - jos buvo gražios, juodaplaukės, 
juodakės, pasipuošusios krištoliukų vėriniais. 

— Visos ištekėjusios, - pasakė senis. 

Setas sunerimęs grįžtelėjo. 

— Argi aš nepagarbiai elgiuosi? 

— Tai žinok, kur dėti akis. Maistas ten. 

Maisto buvo gausybė. Ąsočiai su vandeniu ir 
skiestu vynu, alyvos, figos, sūris ir kieta rupi duona. 
Setas ėmė godžiai kramtyti. 

— Kur visi pasidėjo? Kur vyrai? 

— Balnoja kupranugarius. Ardo palapines. Kai tik 
nurims oras, keliausim į Uostą. 

Setas užsigalvojęs lėtai kramtė figą. 

— Ką veiksite ten nusigavę? 

Senis nusispjovė ir užsikvatojo. Jis teturėjo keletą 
dantų. Suvilgęs barzdą inde su vandeniu sriūbtelėjo 
gurkšnį. 

— Sumokėsim duoklę karvedžiui! Jis ima mažiau- 
siai pusę. Be to, jei užmezgam uoste ryšius, verčia- 
mės laivų iškrovimu. Deramės, mainikaujame. 

— Ar jūsų kelias, - tyliai paklausė Setas, - neveda 
pro Salą? 

— Kartais ten nueina Haredo žmona ar kitos mo- 
terys. Jos nuneša aukas Šventyklai. Jis nori sūnaus, 
bet jo žmona... tiek to... - Jis apmaudžiai palinga- 
vo galvą. - Jei kas manęs paklaustų, pasakyčiau, kad 
imtų kitą. 

— Kuri jo žmona? - klausimas buvo pavojingas, 
bet jis toliau kalbėjo kiek nuobodžiaujančiu balsu. 

— Ta, su ilgais auskarais. 

Jauna, pamanė Setas. Ne vyresnė už Miraniją. 
Žvilgtelėjęs pamatė, kaip ji pakėlė galvą ir atsakė 
jam žvilgsniu - kelias akimirkas jų akys buvo susi- 
tikusios. Ji nekikeno, šypsena jos lūpose išblėso. Dar 
mirksnis, ir ji nukreipė akis į šalį. 

Setas apsidairė po palapinę. Keletas vyrų rūkė ir 
kitapus laužo kažką lošė kauliukais ir beveik nepa- 
keldami akių buvo pasinėrę į žaidimą. Šakalo nebu- 
vo nė pėdsako. Susinervinęs jis paklausė: 

— Kur mano bičiuliai? 

— Aukštasis ponas nuėjo pas Haredą. Pirkti mais- 
to atsargų, - senis nužiūrėjo jį nustebusiomis švie- 
siomis akimis. - Ne kažin kokie jūsų nešuliai. 

— Archontas turi keliauti be nieko. Turi būti gy- 
vas tuo, ką dievas duoda. 

Senis linktelėjo. 

— Bet vandens reikia turėti. Į vakarus, kalnų pusė- 
Je, jo beveik nėra. 

Setas prisiminė sidabrinį rutulį savo krepšyje. 
Akimirką jį buvo suėmusi baimė, kad jis gal jau pa- 
vogtas, bet Oblekas miegojo pasikišęs jį po savimi. 
O šį vyruką galėjo pajudinti nebent žemės drebė- 
jimas. 

— Ar esate buvęs toje pusėje? Kaip ji atrodo, ta 
dykuma? 

Senis patogiau įsitaisė ant nudriskusio patiesa- 
lo. Setui nupuolė širdis, kai pamatė apsalusį senio 
žvilgsnį. Dabar jis pradės sekti keliautojų pasakas, 
kaip kelias dienas šliaužė be lašo vandens, kaip re- 
gėjo milžiniškus skorpionus ir paukščius geležiniais 
sparnais. Nieku gyvu nederėjo jo klausti. 

Senis atsakė: 

— Kai ką esu girdėjęs. Pasakojimus iš lūpų į lūpas, 
kuriuos perdavė tėvų tėvai. Gentis saugo dykumos 
atminimą. Į vakarus kelias suka į šalį, bet ten, kur 
jūs keliaujate, veda kitas takas. Vos įžiūrimas, daž- 
nai užpustytas smėlio. Jį žymi akmuo su labai seniai 
iškaltu ir beveik nusitrynusiu Lietaus karalienės at- 
vaizdu. 

Setas linktelėjo. Tai buvo pažymėta žemėlapyje. 

— Po dienos kelio į pietvakarius prieisite krū- 
mynus. Pasiieškokite mažųjų dykumos žiurkių - jų 
mėsa visai nebloga. Ten kelias pradeda pamažu kilti 
aukštyn. Tada, jei eisite tiesiai Archonto Žvaigždės 
kryptimi, prieisite vietą, kur stovi nudžiūvę medžiai. 
Už tų medžių paėjėję keliu rasite pirmąjį Žvėrį. 

Setas atsigręžė į moteris. Viena iš jų papokštavo 
ir visos taip sujuko, kad kai kurie kauliukų lošėjai 
kažką burbtelėjo į jų pusę. 

— Kas tie Žvėrys? - paklausė jis išsiblaškęs. — Kas 
juos sukūrė? 

Senis gūžtelėjo. 

— Mačiau pirmąjį, bet tik iš tolo, nuo kalvos. Tik- 
rą jų pavidalą galima pamatyti tik iš aukštai, taigi 
nupiešti juos dykumoje galėjo tik dievas. Anot sak- 
mės žodžių, būdamas mažas dievas panoro turėti 
kur žaisti, tad sukūrė neaprėpiamą smėlio jūrą, su- 
pylė kalvas, pristatė rūmų ir apgyvendino juose pa- 
baisas. 

— Pabaisas? 

- Patys pamatysite. Jis nupiešė Žvėris pirštu smė- 
lyje. Šiukštu nesustokite prie jų naktį ar prieš pil- 
natį, - jis kažką perkratė atmintyje. - Kai pamačiau 
pirmąjį - didžiąją Katę, ji švytėjo mėnesienoje. 

Jis suvalgė paskutinį duonos kąsnį ir išgėrė van- 
denį iki dugno. Sausai išlaižęs įsikišo į kišenę tarp 
rūbų ir pridūrė: 

— Bet archontas ir taip Žino. 

— Jis tik vaikas. 

— Jis dievas. Jis šimtus kartų vaikščiojo šiuo keliu. 
Vieną dieną suras jį - Dainų šulinį. Kalbama, kad jis 
Slypi aukštai kalnuose, šventoje oloje. Ten jis gali iš- 
taisyti tai, ką padarė jo vagystė. - Staiga jis pašoko 
ant kojų. - Valgyk, tuoj grįšiu. Senio pūslė nelaiko. 

Likęs vienas Setas išžvejojo iš burnos alyvos kau- 
liuką. Paskui atsargiai prisiartino prie ratu susėdusių 
moterų ir nuleidęs balsą paklausė: 

— Ar galiu su jumis pakalbėti? 

Jis kreipėsi į vieną jauną moterį, bet nebuvo kaip 
pakalbėti tik su ja viena. Turbūt išgirdo ir visos ki- 
tos, o tai buvo labai pavojinga. Mergina krūptelėjusi 
pažvelgė į jį, paskui dirstelėjo į kauliukų lošėjus. Jie 
ginčydamiesi skaičiavo monetas. 

- Man negalima, - tyliai atsakė ji. 

— Būkite gera. Man... archontui reikia pagal- 
bos, - jis paskubomis išsitraukė laišką, kol dar ne- 
pamatė vyrai. - Archontui reikia perduoti šį raštelį į 
Salą ir atiduoti į rankas pačiai dievo nešėjai. Tik jai ir 
niekam daugiau. - Jis ištiesė laišką, bet ji nė nekrus- 
telėjo. Atsiliepė kita moteris: 

— Kas ten parašyta? 

— Tai slapta Žinia. 

- Jis dievas. Jis gali pasakyti per Orakulą. 

Visos liovėsi audusios, nors staklės toliau tauk- 
šėjo ir per jų tarškesį beveik nesigirdėjo žodžių. Jis 
matė, kaip jos susidomėjusios žiūri į laišką. Nė viena 
nemokėjo skaityti. 

— Taip, gali pasakyti kalbėtojai. Bet šis laiškas 
yra nešėjai. Tai asmeninis reikalas. Būkite gera, pa- 
imkite. 

merginą. 

- Tai padaryti gali tik moteris. Jūsų vyras neturi 
to sužinoti. Tegu niekas nesužino. 

Jos pirštai paleido vilnonį siūlą. Jie buvo ilgi, lai- 
bi, nagai nudažyti tamsiai raudonai. Ji paėmė laišką 
ir ėmė žiūrinėti antspaudą, paženklintą jo tarnybos 
ženklu - Mirusiųjų miesto gyvate ir skorpionu. Pa- 
skui pakėlė akis į jį ir kone sušnibždėjo: 

— Noriu kai ko už tai paprašyti. 

Setas dirstelėjo į kitas moteris. Visos spoksojo į jį 
pamiršusios juokus. 

— Man reikia sūnaus, - jos pirštai aplenkė laišką ir 
palietė jo pirštus - jis kone pašoko nuo jų karščio. — 
Mano vyras... matėte jį. Tai tas randuotas žmogus. 

Setas linktelėjo. Galėtų būti jos tėvas, pamanė 
sau. 

Ji apsilaižė lūpas. 

— Jis geras. Jis apdegė didžiulėje dervos duobėje. 
Jo šlovė buvo suteršta ir jis nebegali būti genties tė- 
vas, nes vadas turi būti be kliaudos, gražus. Kaip ar- 
chontas. - Ji nudelbė akis. - Sako, kadaise Haredas 
buvo labai gražus. 

Lošėjai vėl metė kauliukus. Ji sunerimo, akys ėmė 
bėgioti į jų pusę. 

— Kad atgautų prarastą šlovę, turi susilaukti sū- 
naus, arba mes mane. Paprašykite archonto, kad 
duotų man sūnų. Tada nunešiu jūsų laišką. 

Pakilo durų angos uždanga. Setas sugniaužė 
saujoje raštelį, sušvokštė: „Paprašysiu“, - pasisukęs 

čiupo ąsotį ir įsipylė vandens drebančia ranka. Ne- 
pakeldamas akių pajuto, kad ateina vyrai. Įėję su- 
sėdo aplink jį ir gerdamas jis matė į veidą vypsan- 
tį Lapę, šalimais su Haredu sėdintį Šakalą ir nuo 
kiekvieno krustelėjimo nuo jų kylančius raudonų 
dulkių debesis. 

— Kur muzikantas? - Lapė griebė jam iš rankų 
ąsotį. 

— Miega. 

Šakalas kilstelėjo akis. 

— Grįžk, Lape. Atvesk juos čia. 

— Manai, jie pabėgo? - sunerimęs Setas klausėsi 
moterų murmėjimo ir staklių taukšėjimo jam už nu- 
garos. Haredas kažką pusbalsiu pasakė žmonai. Pa- 
skui randuotasis grįžo atgal ir atsisėdo. Setas pasi- 
traukęs padarė jam vietos. 

Šakalas žiūrėjo į Setą keistu žvilgsniu. 

— Mes suderėjom dėl šiek tiek javų, vandens ir 
vaisių. Audra rimsta ir netrukus, kaip sako čionykš- 
čiai mūsų bičiuliai, galėsim saugiai iškeliauti. 

Setas susirūpinęs linktelėjo. 

— Kas nors ne taip? 

— Ne, - jis stengėsi nutaisyti normalų balsą. Ša- 
kalui beveik niekas neprasprūsdavo pro ausis. - Na, 
dėl kai ko gal ir neramu. Aleksis... jis tik dešimtme- 
tis. O net stipriausiam iš mūsų bus labai sunku. 

Kapų plėšikas gurkštelėjo vandens. Šviesūs plau- 
kai užkrito jam ant pečių. 

— Geriau pažiūrėk į save. Raštininkai dažniausiai 
nelabai išmankštinti. 

— Mano smegenys išmankštintos, - nirštelėjo Se- 
tas. - Tau jų prireiks. 

- Kiek pamenu, - šaltai tarė Šakalas, - protas tau 
daugiausia reikalingas klastoms. 

— O tau - niekšybėms. 

Haredas jų klausėsi su lengva nuostaba sudarky- 
tame veide. 

— Tai jūs nesate draugai? - tyliai paklausė. - Eiti 
į dykumą nepasitikint vienam kitu - beprotybė. 
Dykumoje žmonės nieko daugiau neturi, tik vienas 
kitą. Tokioje vietoje viskas nusitrina, lieka tik nuoga 
žmogaus siela. 

Setas nusisuko į šalį. Šakalas maloningai atsakė: 

- Taigi lieka tikėtis, kad mums ši taisyklė nelabai 
galioja. 

Grįžo senis, o jam įkandin pasirodė apsimiegojęs 
Aleksis susitaršiusiais plaukais ir sugižęs Oblekas. 
Moterys liovėsi tarškinusios staklėmis ir sužiuro į 
archontą. Jų veiduose pasirodė kiek kitokia išraiš- 
ka - švelnumas, supratingumas. Jaunos moters, kuri 
buvo Haredo žmona, akyse, regis, pasirodė ašaros. 

Aleksis atsisėdo ir paėmė kelias figas. 

— Ašjas labiausiai mėgstu, - džiugiai pasakė. 

Oblekas įsipylė vyno, išmaukė visą taurę ir įsipylė 
dar. Jo rankos drebėjo. Veidas ir plika galva buvo raup- 
lėta ir šašuota. Mažos akutės užtinusios, rūbai žemėti. 

Šakalo akys pakrypo į jį. 

— Dykumoje nebus vyno. 

— Tik tiek, kiek pats pasiimsiu. 

— Mes pasiimsim vandens, storuli. Vandens ir tik 
vandens. 

— Taip, Oblekai, - atsigręžęs griežtai tarė Alek- 
sis. - Neimk vyno. Tau nesveika ir kenkia tavo mu- 
zikai. 

Milžinas žvilgtelėjo į jį, paskui ištiesė netvirtą 
ranką ir pataršė jam plaukus. 

— Tai dabar išgersiu tiek, kiek lenda. O dėl mu- 
zikos, drauguži, viskas baigta. Dainos dingo kaip į 
vandenį. 

— Mesjas surasim, - Aleksis susimąstęs pažvelgė į 
Haredą. - Ačiū, kad maloniai mus priėmėte. Laimi- 
nu jūsų žmones ir jūsų vaikus. 

Vyras atsakė jam meiliu žvilgsniu. 

— Aš neturiu vaikų, - niauriai atsakė. 

Aleksis timptelėjo pečiais. 

— Kryžkelės, - tarė jis. - Iš jų keliai veda į visas 
puses. 

Stojus nejaukiai tylai pro durų uždangą rudap- 
laukę galvą kyštelėjo Lapė. 

- Audra nurimo, viršininke. Galim eiti. 

"Visi ant pečių užsikrovė po sunkų nešulį, išsky- 
rus archontą, kuris rankose teturėjo sunkią lazdą, 
įduotą kalbėtojos. Dabar jis žaidė su ja, erzindamas 
džiaugsmingai lojančius pririštus šunis ir tie vartėsi 

kūlio priešais jį. Setą net suėmė pavydas, užsimetus 
sunkų ryšulį ir raišiojant diržus. Net sulinko nuo jo 
svorio. Buvo baisu vien pagalvoti apie varginančią 
kelionę su tokia našta kepinant saulei, bet skųstis ne- 
buvo prasmės. Žinojo, kad Lapė to ir telaukia, tad 
užsispyręs tylėjo. 

Haredas tarė: 

— Laimingo kelio, telydi jus Lietaus karalienė ir 
Šešėlio malonė. 

- Šešėliai, - šaltai atsiliepė Šakalas, - kaip tik tai, 
ko mums prireiks. 

Jis sparčiu žingsniu pasileido pirmyn, Oblekas ir 
Lapė nugūrino jam iš paskos, o Aleksis, pamojavęs ir 
taręs „Sudie!“, basas nubėgo įkandin jų, atsispirda- 
mas lazda ir šokinėdamas per akmenis. 

Setas žingtelėjo keletą žingsnių ir atsigręžė. Iš pa- 
lapinės išėjo viena moteris ir įsižiūrėjo jam pavymui. 
Jis pamatė, kad ji jauna, veidą pusiau prisidengusi 
skraiste, ir jų akys susitiko. Jis pakalbės su Aleksiu, 
bet argi Aleksis ką gali? Niekas nežino apie laišką. 
Akimirksnį jis pagalvojo, kad reikėtų apie tai pasaky- 
ti kitiems. Kodėl gi ne? Kodėl jiems nepasakius, kad 
Argelinas suėmė jį už gerklės, grasindamas jo namiš- 
kiams? Jis nusigręžė ir palinkęs nuo naštos paliko 
merginą su neviltimi akyse. Nežinojo, kas jį stabdo. 
Net pats sau nebūtų galėjęs prisipažinti, kokia tikro- 
Ji priežastis. O priežastis buvo tai, kad jei nieko ne- 
įvyks, jis turės įvykdyti karvedžio paliepimą. 

O jei Šakalas ir Oblekas apie tai sužinos, perrėš 
jam gerklę. 

Po kiek laiko vėl atsigręžė, bet stovyklą pamatė 
jau ištuštėjusią. Prieš akis plytėjo raudonomis dul- 
kėmis nuklota žemė, troški, svilinanti, nuo karščio 
virpanti tyla. 

Jis truktelėjo aukštyn ryšulį, nuo kurio jau pa- 
skaudo pečiai, ir nusliūkino į tolumą be lašo vilties. 
Į dykumą. 


A 


Penktasis aukojimas: 


nulieto vyno atnaša 


Žmones supa pasaulis, apie Kurį jie nieko nežino. 

Šiame pasaulyje žemė Kilnojasi įgydama didžiųjų žvėrių 
pavidalus, medžiai yra moterys, 0 žvaigždės krinta Kaip pri- 
nokę vaisiai. Niekas to daugiau nemato, tiK poetai ir dainiai, 
0 Kai juos ištinka užmarštis, jie tampa nelaimingi ir ima ieš- 
koti šulinio. 

O tas, Kas atsigeria iš šulinio, tampa Kaip dievas ir per- 
mano sapnų tHesą. 

Bet aš bijau tokio žinojimo. Toks žinojimas pavojingas. 

Užtat šulinį reikia saugoti. 


Ji regi, Kaip byra visata 


Miranija. 

Tai buvo šnabždesys. Išeik į lauką, ir pamatysi, 
Miranija. Išeik ir pamatysi. 

Ji atsimerkė ir apsidairė po tylų kambarį. Jis buvo 
užlietas sidabrinės mėnulio šviesos, nesigirdėjo nė 
garso, tik tolimas jūros ošimas. 

Sunerimusi iš lėto atsisėdo, akimis apvedė kiek- 
vieną kertę, rankoje spausdama peilį, kurį nuolat lai- 
kė po pagalve. 

— Ar tai tų“ 

Kas gi dar? Turiu tai, ką nori pamatyti. Išeik į tera- 
są. Tau niekas negresia. Patikėk. 

Keistas jausmas. Lyg neaiškus svaigulys, lyg alkis. 
Dienų dienas ji nieko daugiau nevalgė, tik vaisius ir 
kiaušinius - maistą, kurį, kaip manė, sunku užnuo- 
dyti, bet po Retijos vergės mirties jau bijojo prie bet 
ko prisiliesti. Dabar jai ir Retijai valgyti atskirai ga- 
mino patikimi tarnai ir patys prieš tai viską ragau- 
davo, bet vis tiek Miranija žinojo, kad mirtis tyko čia 
pat. Galbūt grįžęs Setas ras kitą nešėją, visiškai kitą 
valdžią, nei paliko. 

Niekas nemato. Atsigręžk, Miranija. 

Pusiau užsitempusi ant kūno tuniką ji žvilgtelėjo 
už nugaros ir vos neriktelėjo. Baimė pervėrė ją kaip 
durklas ir ji ranka užsiėmė burną. Lovoje susirietusi 
į kamuoliuką kietai miegojo kita Miranija, tarytum 
ji būtų virtusi šmėkla, vaidulas, pakilęs iš jos pačios 
kūno. 

Nebijok. Ten ne tu. Tu esi tu. 

— Ar aš mirusi“ 

Regis, jis nusijuokė laimingu juoku. Jau anksčiau 
ruošiausi tai padaryti, bet tada tu taip bijojai. O dabar 
nunešiau tave į dievų pasaulį - tik trumpai valandėlei. 
O dabar eik į lauką. 

Jai svaigo galva, bet rankos ir kojos buvo šaltos, 
kūnas buvo apčiuopiamas ir tikras kaip anksčiau — 
tuo ji neabejojo. Sausa kulno oda ir dabar perštėjo 
nutrinta sandalo. Taigi ji nemirusi. Priėjusi pravėrė 
duris ir išlindo į lauką. 

Lodžoje buvo tylu, matėsi tik mėnulio šviesos 
ruožai. Kalbėtojų statulos svajingai žvelgė į jūrą, 
nuo jų veidų nuožulniai krito ilgi tamsos pluoštai. 
Esančioji arčiausiai atsigręžė į ją, veidas buvo mar- 
sapnuoja, Miranija žingtelėjo pirmyn. 

Grindinys po kojomis buvo vėsus ir šlapias nuo 
srovenančio vandens. Vanduo kliokė per Aukštu- 
tinių rūmų fasadą kaip krioklys žėrinčia, tyškančia 
srove, skleisdamas vaivorykštinius purslus. 

Po kojomis likusi Švenčiausiosios buveinės dalis 
niūksojo tamsoje, išskyrus šešėlių nusėtą vidinį kie- 
mą, aplink šaudė šikšnosparniai, viena kita Šventyk- 
los katė miegojo pasivertusi į pūkuotą kauburėlį. 

— Ar tas vanduo tikras? - pasėmusi prinešė prie 
lūpų saują. 

Tikresnio nebūna. Jis visada čia teka, bet pabudusi 
jo nebematai. Pažvelk aukštyn. Dešiniau mėnulio. 

Juodame danguje blykčiojo šviesios Žvaigždės. 
Smulkučiai judrūs juoduliai jų šviesoje rodė, kur 
nardo šikšnosparniai ir puldinėja nematomus vabz- 
džius. Miranija luktelėjo. 

— Nieko nematau. 

Šitaip viskas prasideda, Miranija. Taip išpranašau- 
Jami karai ir stebuklai. Krintant žvaigždėms ir pasi- 
rodant ženklams danguje. Žiūrėk. 

Kažkas blykstelėjo. Blyksnis perskrodė juodą 
skliautą ir ji apakinta krūptelėjo. Akimirksniu nak- 

ties ore pažiro krintančios žvaigždės - beveik neįžiū- 
rimų degančių meteorų liūtis, sidabru pasipylusi virš 
Šventyklos stogo, šviesos fejerija visiškoje tyloje. 

- Žvaigždės krinta! - aiktelėjo ji. - Ar visos? 

Ne visos. Trys, kurias aš pavogiau, turi daužtis į 
žemę. Viena jau čia. O dabar atlekia kitos... 

Rytuose pasirodė dvi šviesos šliūžės. Jos tvykste- 
lėjo tiesiai prieš akis, paskui pasigirdo garsas, baisus 
driokstelėjimas ir dundesys, taip sudrebinęs pačių 
Rūmų sienas ir terasą, kad viena statula pasviro, tėš- 
kėsi žemėn ir sudužo į šipulius. 

Atsidarė durys. Kažkas šaukė. Kaukė sarginis 
šuo. 

Nukrito dvi žvaigždės. Švystelėjo pro pat stogą 
dykumos link, tolyn į vakarus. Jų sužadintas me- 
teorų lietus buvo kaip tikras lietus - ji pamanė, kad 
tai ir yra lietus, sidabrinė drėgmė, susigerianti į jūrą, 
aptraukianti jos paviršių, žiburiuojanti ant šokinė- 
jančių žuvų skraiduolių, milžiniškų leviatanų ir iš 
gelmių išnirusių pabaisų kūnų, tarp kurių grasios 
pelekuotos undinės ir gražuolės najadės stebeilijo į 
dangų. 

Trinktelėjo Retijos durys ir aukštaūgė pro jas iš- 
bėgo laukan. Ji visiškai nematė Miranijos, nušvitusiu 
veidu užvertusios galvą į dangų. Iš pradžių ji atrodė 
nustebusi, paskui nuostabą pakeitė triumfas, pašė- 
lusi palaima, nuo kurios Miranijai kūnas nuėjo pa- 
gaugais. 

— Ar ji mane mato“ 

Niekas tavęs nemato. Bet jau metas grįžti. 

- Jos nukrito į dykumą. Ar tai reiškia, kad... 

Vieną turi Setas. Jie turi rasti kitas, arba mano va- 
gystė liks neišpirkta. Kiek būta vagysčių, Miranija! Iš 
gyvųjų ir mirusiųjų. O dabar grįžk. 

Ji atsimerkė. Ją iš visų jėgų purtė Retija. 

— Atsipeikėk - žiūrėk! Žvaigždės krinta! Tai žen- 
klas, Miranija, didis ženklas! 

Miranijai apsisuko galva ir ji atsisėdo. Veidas per- 
štėjo kaip apdegintas. O padai buvo šlapi. 


Dvi mylios nuo kelią žyminčio akmens Šakalas ėmė- 
si veiksmų. 

Oblekas ėjo paskutinis. Jis sustojo, pasikasė ir 
nusisukęs pagrabaliojo po krepšį, kabantį ant nu- 
garos. Nespėjęs prie burnos prinešti gertuvės pa- 
juto ant kaklo kažkieno mitrią ranką ir šoktelėjo iš 
netikėtumo. Į nugarą jam buvo įremtas peilis. Ob- 
lekas, nerangiai svirduliuodamas kaip lokys, įsiutęs 
nusikeikė. 

- Setai! Išdavike! 

Setas nė nekrustelėjo. 

Lapė staiga pasilenkė, griebė jį už kairės rankos 
ir įgudusiu judesiu užlaužė. Muzikantas sustugo iš 
skausmo. 

- Aha, - Šakalas ryžtingu žingsniu pasuko at- 
gal. - Taip ir maniau. 

Jis paėmė gertuvę ir pauostė kaklelį. Paskui lėtai 
lėtai apvertė ir vynas plona, per širdį einančia sro- 
vele pasiliejo ant akmenuoto tako. Kelias akimirkas 
dulkėse žibėjo skysčio rutuliukai. 

Oblekas galingai pasimuistė ir Lapė jį suėmė dar 
tvirčiau. 

- Šunsnukis! - riaumojo muzikantas. - Išgama 
nušašęs, pasalūnas šunsnukis! 

Šakalo veidas nė nevirptelėjo. Jis iki lašo išvarvi- 
no visą vyną iš gertuvės. 

— Čia tavo paties labui. Pasakyk jam, archontai. 

— Jis tiesą sako, Oblekai, - liūdnai pasakė Alek- 
sis. - Sakiau tau, kad neimtum. 

— Turi daugiau? 

— NE! 

— Lape... 

Vienu spyriu Lapė numetė Obleko kelionmaišį, 
Šakalas jį pakėlė ir kruopščiai išnaršė skersai išilgai, 
nepaisydamas ant jo pasipylusios Obleko keiksmų 
lavinos. Bet kai ištraukė dar vieną gertuvę, muzi- 
veidą. 

— Nereikia! - sugergždė Oblekas. Jis atsigręžė į 
Aleksį. - Paklausyk, drauguži. Tik viena gertuvė! Tai 
viskas, kas liko. Visoje dykumoje! Gal mes greitai 
mirsim iš troškulio ir pasigailėsim to vyno. Neleisk 
jam šito. - Jis apsilaižė lūpas dėbtelėjęs į Šakalą. — 
Neleisk! 

Setas dar nebuvo matęs, kad Žmogus šitaip per- 
simainytų. Oblekas buvo apimtas siaubo - nerūpes- 
tingą stačioką palaužė žeminanti neviltis. Aleksis 
pamindžikavo, bet kai pakėlė akis, jos buvo nekaltos 
ir negailestingos. 

— Jis turi tai padaryti, Oblekai. 

- Iš tikro, - tarė Šakalas, sutrupindamas kamštį. — 
Neturim iš ko rinktis. Klajoklis tiesą sakė, kad dyku- 
ma apnuogina žmogų. Čia mes turim pasitikėti vienas 
kitu. Nuo to priklauso kiekvieno iš mūsų gyvybė. 

Oblekas nieko neatsakė. Jo kūnas tartum suzmeko. 
Lapė paleido jį ir jis kone parkrito kniūbsčias, savo 
mažomis akutėmis stebeilydamas vyno srovelę, kuri 
gurgėdama gėrėsi į smėlį. Galiausiai neliko nė lašo. 

Valandėlę niekas nieko nekalbėjo. Setas įsitempęs 
laukė, kol Oblekas pratrūks ir puls muštis. Bet jis 
atrodė per daug priblokštas. Jis žingtelėjo pirmyn, 
pakėlė savo maišą ir užsimetė ant pečių. Paskui nu- 
gūrino jiems iš paskos, įsmeigęs akis tiesiai prieš 
save, niekam netardamas nė žodžio, net Aleksiui. Jis 
atrodė kažkoks sumažėjęs, tartum iš jo kažkas būtų 
išmušta. 

Lapė įkišo į makštį peilį ir pasivijo Šakalą. 

— Čia tik pradžia, viršininke. 

— Žinau, - Šakalas įdūrė žvilgsnį į milžiną. - Pri- 
Žiūrėk jį. Tu už jį atsakai. 

Lapė nusivaipė timptelėdamas žemyn bedantę 
burną. 

— Anokia iš manęs auklė. 

— Auklės jam prireiks. 

Vienakis plėšikas linktelėjo ir užsikišo peilį už 
diržo. 

— Ojeijis labai išdykaus? 

Šakalas metė akį į Setą ir Aleksį. 

— Kur nors jį paliksim, Lape. Paliksim grifams. 

— Gerai, kad vienaip kalbi, kitaip galvoji, - pasakė 
toliau žingsniuodamas Aleksis. - O tai aš pradėčiau 
pykti. 

— O, aš kalbu visiškai taip, kaip galvoju, - aukštau- 
gis plėšikas grakščiai nusilenkė, - jūsų šventenybe. 

Setas nė kiek neabejojo šiais žodžiais. Aleksiui 
niekas negresia, kol jie mano jį žinant kelią, o jis 
su Obleku - tik nereikalinga našta, ir jiems reikėtų 
vienam kitą užstoti, nors milžinas per daug apimtas 
nevilties, kad juo būtų galima pasikliauti. Vidurdie- 
nio kaitroje Setas kiūtino keliu paskutinis, nukabi- 
nęs galvą, paskaudusiomis kojomis. Veidas jau buvo 
raudonai nudegintas saulės. Apsivyniojo skruostus 
ir lūpas medžiaga, bet akys beveik nieko nebematė, 
apakintos žėrinčio balto dykumos smėlio ir miražų 
mirgėjimo. Kaip ir buvo perspėjęs senis, pastarąją 
dieną pamažu žemė tolygiai kilo į, regis, begalinę 
įkalnę. Žvyruotas takas ėjo per kietą uolieną, abipus 
jo kėksojo rieduliai. Vakar jie keliavo tarp mirusių 
medžių - per išdegintą ir nudžiūvusį mišką. Kamie- 
nai buvo išbalinti iki blyškaus pilkšvumo - sausi 

pūzrai buvo tokie trapūs, kad juos buvo galima be 
vargo nulaužti rankomis. Bent jau praėjusią naktį 
jie buvo sukrovę didelį laužą. Pirmiausia sargybą ėjo 
Šakalas, kol kiti miegojo, paskui Lapė. Setas lyg ir 
ketino į abu juos vis užmesti akį, bet buvo toks nu- 
sivaręs, kad užmigo kaip užmuštas ir Aleksis prieš 
aušrą pažadino jį atsisėdęs ant krūtinės. Buvo sutar- 
ta anksti eiti miegoti ir anksti keltis, kad per pačią 
dienos kaitrą būtų galima pailsėti kur nors susiradus 
šešėlį, nors šešėlis čia buvo retas daiktas ir darėsi vis 
retesnis. 

Vilkdamasis iš paskos Setas dairėsi aplink. Dyku- 
ma nebuvo dyka. Čia vis tiek augo nedideli krūme- 
pavyko išvysti žiurkių, apie kurias kalbėjo senis. Gal 
jos išlenda tik naktį. 

Gėlė vabzdžiai, zvimbiantys aplink galvą. Jis to- 
lydžio braukėsi veidą žiūrėdamas į einančius prie- 
šakyje. 

Oblekas atsiplėšęs nuo visų priekyje klupinėjo 
su atkakliu įniršiu. Aleksis šnekučiavosi su Šakalu. 
Aukštaugis plėšikas žengė lengvu žingsniu. Jiems iš 
paskos Lapė budriai dairėsi į dangų, į tolimas kalvas 
ir kartkartėm atsigręžęs dėbtelėdavo į Setą. 

Jis niekaip negalėjo nuvyti tų minčių. 

Kaip jis tai padarys, jei jau turi padaryti? Jei ne- 
bus kito pasirinkimo. Aleksis užsidegęs tyrinėjo 
aplinką. Jis baksnojo į duobutes, išraustas kaktusų 

pašaknėse. Viskas be galo jį žavėjo. Turėtų būti taip 
lengva, per daug jau lengva stumtelti jį velniop nuo 
slidžios uolos ar slankaus smėlio nuokalnės. Bet vien 
tokia mintis vertė jį su įtūžiu maištauti prieš save. Jis 
mėgo Aleksį. Tas berniukas toks keistas, draugiškas 
ir be jokios apgaulės. Negana to - čia yra Oblekas, 
pagaliau Šakalas, nors Setas niekaip negalėjo įsivaiz- 
duoti, kaip reaguotų Šakalas, jei jie jau būtų radę šu- 
linį. Net jei būtų neradę, būtent jis, Setas, turi rutulį. 

Jis pajuto, koks yra pavargęs, nusigalavęs nuo ne- 
rimo. Aišku, jis gali pergudrauti Argeliną! Jis pamė- 
gino įpūsti sau pasitikėjimą savimi, iškėlė galvą, mė- 
gino galvoti apie tai, kaip jie, nepaisant nieko, Aleksį 
padarė archontu! Jis - Setas! Sąmokslininkas, pilnas 
gudrybių! Ir žinoma, jei Miranija gavo laišką, tėtis ir 
Telija saugūs. 

Saloje. 

Jis sudrebėjo. Akimirksniu jam tapo visiškai aiš- 
ku, kad Saloje lygiai taip pat pavojinga kaip dyku- 
moje. O gal dar pavojingiau. 

Jų būrelis niekuo nepriminė didvyrių, kad būtų 
galėję užsibrėžti tokį tikslą. Plėšikai, bepročiai ir są- 
mokslininkai. Nė vienas nepasitikėjo vienas kitu. 
Kluptelėjęs jis panoro, kad čia būtų Miranija. Nors ji 
turbūt iš visų mažiausiai juo pasitiki. 

Saulei užkopus aukščiausiai jie sustojo, nors vie- 
nintelė užuoglauda tyruose buvo kaktusų tankumy- 
nas. Aleksis įsliuogė tarp jų ir iškart užmigo. Lapė 

akylai patikrino, ar ant žemės nėra skorpionų, pa- 
skui gurkštelėjo ir susirangė, dėl visa pikta į smėlį 
įsmeigęs tris peilius. 

Šakalas sausai nusišypsojo Oblekui. 

— Gal jau geriau? 

Muzikanto akys buvo raudonos. Jo rankos dre- 
bėjo. 

— Atstok! 

Aukštaūgis linktelėjo. 

- Taupyk vandenį. Žiūrėk, kiek išgeri. 

Oblekas pro vandens gertuvę metė į jį žudantį 
žvilgsnį. 

— Nesijaudink. Kai baigsis mano, liks tavo. 

Šakalas žvilgtelėjo į Setą, paskui parimo ant alkūnės. 

— Pamiegok, storuli, - pasakė jam ramiu balsu. 

Visi užmigo - bent jau taip atrodė Setui. Bet po 
kelių valandų, kai sudejavo pajutęs į nugarą įsirėmu- 
sį akmenį, atsimerkė ir pamatė Šakalą pašokusį ant 
kojų, išėjusį į pačią atokaitą ir nugara į juos žiūrintį į 
kalnus. Buvo neramu žiūrėti, kaip jis įsitempęs stovi 
ir pakėlęs galvą žvelgia į tolimas viršukalnes vėjeliui 
šiurenant plaukus. Setas iškart užsimerkė. Kai vėl 
atsimerkė, Šakalas sėdėjo atsirėmęs į nešulių krūvą. 
Keistas jo žvilgsnis skrodė tyrus laukus. 

Vėlyvą popietę jie vėl užsikrovė nešulius ir leidosi 
į kelią. Staiga stojo naktis, prieš akis ant žemės nusi- 
leido tamsa, nors viršukalnės dar kiek laiko skaisčiai 
švietė, sakytum ten būtų dievų buveinė. Sutemoms 


205 


tirštėjant ir vėstant dykumos orui gyliai užleido vietą 
mašalams ir moskitams, kurie grūdo čiulkinį kur ne 
kur susitelkę į spiečius. Pūstelėjo vėjelis, paskui prieš 
vidurnaktį nuščiuvo. Stojo įtempta tyla - tai pajutęs 
Šakalas stabtelėjo ir užvertė galvą į dangų. 

— Kas atsitiko, viršininke? 

- Palauk, Lape. Klausyk. 

Jie sustojo glaudžiu būreliu, Oblekas laikė ranka 
apkabinęs berniuką. Naktis buvo tokia tyli, kad Se- 
tas, regis girdėjo, kaip byra smėlis nuo urvų žiočių. 

- Jei sustosim, paspęsiu keletą spąstų, - viltingai 
tarė Lapė. 

Šakalas žvelgė į rytus. Kupinu siaubo balsu jis su- 
kuždėjo: 

— Archontai, ką tu darai dangui? 

Aleksis sustojo ir nusižiovavo. Jis spoksojo iš- 
pūtęs akis. Iš dangaus staiga ėmė kaskadomis kristi 
šviesos blyksniai. Žvelgiant į tą grožybę Setui širdį 
sukaustė baimė. 

— Nieko nedarau, - atsiduso Aleksis. - Bent man 
taip atrodo. Žiūrėk, Setai! 

Skriejančios žvaigždės liepsnojo ir spragėjo, jų 
blyksniai buvo tokie staigūs, kad akiai buvo sunku 
juos pagauti, o Žiūrinčiųjų veidus užliejo sidabrinė 
šviesa. Didžiulė Obleko galva žvaigždžių spindu- 
liuose blizgėjo prakaitu. 

Galiausiai nuo dangaus skliauto su didžiule jėga 
atitrūko dvi žvaigždės ir taip Žemai driokstelėjo 

griaustinis, kad dykuma sudrebėjo, o Setas krito ant 
smėlio jusdamas, kad iš kojų išvirto ir kiti. Pasirodė 
liepsna kaip iš lydymo krosnies ir virš galvos jie pa- 
juto svilinantį karštį. 

Apstulbę jie žiūrėjo, kaip žvaigždės nuskriejo į 
tamsius kalnus. 

Visas pasaulis sudrebėjo nuo tolimo smūgio. 

Paskui viskas nurimo. 

Po valandėlės, pasikėlęs ant alkūnių, Šakalas nuo 
veido nusibraukė smėlį. 

- Nukrito dar daugiau žvaigždžių. Regis, tai geras 
ženklas. 

Jis atsistojo, virsdamas grakščiu šešėliu. Blizgėjo 
ilgi jo plaukai. Jis pasistengė, kad balsas liktų ramus, 
bet Setas suvokė, kad jis labiau sukrėstas, nei norėtų 
parodyti. 

Maudžiančiu kūnu Setas vidury žingsnio par- 
puolė ant kelių. Tada suleido pirštus į šaltą smėlį. 
Meteorų lietaus pašvaistė nušvietė dykumą per 
daugelį mylių. Tame švytėjime jis išvydo kraupias, 
vaiduokliškas, išplaukusias linijas, didžiuliame 
plote fosforecuojančius jų sūkurius ir raizgalynes. 
Tos linijos pynėsi tarpusavyje - tartum milžiniš- 
kas kažkieno pirštas būtų nupiešęs slaptą ženklą. 
Apsidairęs išvydo, kad linijos driekiasi iš visų pu- 
sių - aklai eidami jie atsidūrė pačiame piešinio 
viduryje. 

— Kas čia? - išsiveržė jam iš krūtinės. 

Į tai atsiliepė ne kas kitas, o Oblekas prikimusiu 
nuo ilgo tylėjimo balsu. 

- Argi gudriuosiuose tavo raštuose nieko apie tai 
nepasakyta, rašalini? Tai pirmasis iš Didžiųjų žvėrių. 
Jis nerimaudamas apkabino Aleksį per pečius. 

— Tai Liūtas. 


Jis negalėjo numoti ranka 


— Tai turėjo įvykti, - rimtai prabilo Aleksis. - Kaip 
archontas, aš turiu atlikti ritualinį ėjimą Liūto taku, 
net jei tai užtruktų visą dieną. Tad kai užvalgysime, 
aš pradėsiu. Gerai? 

Setas papurtė galvą. 

— Kam vargti? Kodėl negalim tiesiog pro jį 
praeiti“ 

— Tai būtų klaidinga, Setai. To mes ir atėjome. 
Antraip Liūtas sėlins paskui mus ir bus bėdos. Aš 
turiu su juo pakalbėti. 

Setas žinojo, kad atkalbinėti beprasmiška. Jei jau 
Aleksis ką nors įsikalė į galvą, neišmuši. Jis žvilgtelė- 


209 


jo į Šakalą, kuris rakinėjo mėsą nuo paskutinių dy- 
kumos žiurkės kaulelių. 

— Pradėk, kada nori, - pasakė aukštaūgis. - Tik 
nesitikėk, kad mes lauksim. 

Aleksis įsirėmė rankomis į šonus ir atsitiesė: 

— Nepatariu stoti man skersai kelio, vagių kara- 
liau, - jo balsas aidėjo kaip iš šulinio. - Nepamiršk, 
kas aš toks. 

— Ak, nepamiršau, - Šakalas nusišluostė pirštus į 
medžiagos skiautę. - Kvaištelėjęs vaikas, kalbantis, 
kad žino kelią pas Dainų šulinį. 

— Dėl to ir esu dievas. 

— Na, tiek to, - jis atsistojo ir ėmė krautis daiktus 
į krepšį. Paskui kreipėsi į Lapę: 

— Netrukus patekės mėnulis ir maždaug penkias 
valandas bus tamsu. Manau, nereikia praleisti geros 
progos. Galim sustoti ir pamiegoti, kol pasidarys 
karšta. 

— Tu neklausai manęs! - įpykęs Aleksis treptelėjo 
koja. - Nekalbėk taip, lyg manęs čia nebūtų. Paaiš- 
kink jam, Oblekai. 

Oblekas rūsčiai pažiūrėjo. 

— Atstok nuo vaiko, - sumurmėjo netvirtu balsu. 
Jis tylus ir paniuręs sėdėjo ten, kur buvo atsidrėbęs 
kūrenant laužą. Nieko nevalgė. Galva buvo nusvi- 
rusi tartum švininė. Jis dar kartą gurkštelėjo iš tuš- 
tėjančios gertuvės. Setas pastebėjo, kad rankos jam 
beviltiškai dreba. 

Pastebėjo ir Šakalas. Aleksis žvilgtelėjo į jį, paskui 
pasuko prie artimiausios keistos linijos. Setas nusekė 
jam iš paskos. Atrodė, kad linijos padarytos iš kažko- 
kios lengvesnės medžiagos. Per vieną jis brūkštelėjo 
koja ir ji sužibėjo žvaigždžių šviesoje kaip krištolo 
milteliai ar grūstas stiklas. 

Aleksis įsistojo į vieną liniją ir ėmė žingsniuoti ja 
kaip taku. Atidžiai, stengdamasis tiesiai laikytis, jis 
basas Žengė per vėsų, žvyrą primenantį gruntą. Setas 
pamanė, kad pereiti per visą didžiulį Liūto kontūrą 
prireiks kelių valandų. Jis grįžo ir pasiėmė krepšį. 

Šakalas drožė tiesiai per dykumą, nepaisydamas 
linijų, iš paskos kartu su Obleku sekė Lapė. Milžinas 
gūrino nesidairydamas į šalis. 

- Eime, - šūktelėjo aukštaūgis plėšikas. 

Aleksis, regis, nė neišgirdo. Jis pėdino žingsnis po 
žingsnio į šalis ištiesęs rankas per balkšvas dievo nu- 
brėžtas linijas. 

Šakalas tarė: 

— Atvesk jį. 

— Pats atvesk, - burbtelėjo Setas. 

Į jį žvelgė pailgos kapų plėšiko akys. Tada priėjęs 
čiupo Aleksį ir išvertė iš kojų. Berniukas sukliegė: 

— Ne! Paleisk mane - turiu tai padaryti. 

Jis spardėsi, bet Šakalas tvirtai laikė suėmęs jį per 
liemenį. 

— Tavo kvailiojimas visai žaviai atrodė Uoste, - 
švelniai tarė jis, - bet čia ne vieta Žaisti. 

— Bet aš esu dievas! 

— Kurgi ne. Tada paleisk į mane žaibą ir eik toliau 
išdykauti. 

— Oblekai! - rėkė Aleksis kaip be galvos, bet mu- 
zikantas dūlino toli priekyje. Jei ir girdėjo, vis tiek 
neatsigręžė. 

- Įtariu, kad Oblekui bloga pačiam nuo savęs, - 
Šakalas dirstelėjo į jį berniukui pro petį. 

- Paleisk! - archontas taip muistėsi, kad Setas pa- 
manė, ar tik jis neuždus. 

— Palik jį ramybėje, - ramiai tarė. 

- Gerai, - įniršęs iškošė Šakalas, - bet jis eis su 
manimi. - Jis paleido berniuką, bet tvirtai suėmė už 
rankos. Nenoriu tavęs surišti, bet teks. - Jis pasuko 
šalin, trūktelėdamas paskui save Aleksį. 

— Labai klysti, - atsakė tas apsiašarojęs nuo įtū- 
žio. - Pasigailėsi. Dabar Liūtas seka paskui mus. 

- Kaip gaila, - pašaipiai tarė Šakalas. - Bet dievas 
ims ir nubaidys jį, ar ne? 


Jie kelias valandas ėjo į tamsą, kuri sklaidėsi už nu- 
garos. Žemė tapo minkštesnė, krūmai - retesni. 
Galiausiai Aleksis taip pavargo, kad Šakalas turėjo 
jį nešti miegantį ant nugaros, o Setas ir kiti pasikeis- 
dami nešė dar ir jo krepšį - nepakeliamą dvigubą 
naštą. 

Naktį dykuma atrodė slėpininga. Neaprėpia- 
mas dangus, kuriame švietė Setui niekad nematytos 

žvaigždės - milijonai rausvų ir melsvų šviesulių. Jis 
žinojo kai kurių žvaigždynų vardus - Skorpionas, 
Bėgantis Žmogus, Lietaus Karalienės Karoliai, tačiau 
net pažįstamos formos ištirpo žėrinčių taškelių mai- 
šalynėje. Jis spoksojo į juos, kol paskaudo sprandą, 
paskui į kalnus tolumoje, į juodus viršūnių bokštus, 
kurie nė kiek nepriartėjo nuo tada, kai jie išėjo iš 
Miesto. Kaip juos pasiekti keturiems vyrams ir vai- 
kui? Niekam nelemta grįžti iš kalnų, kol išdžiūvusios 
upės. Jis turbūt išprotėjęs - jau vien dėl to, kad atsi- 
dūrė čia. 

Skaudėjo kojas. Nuo nepabaigiamo klampojimo 
per birų smėlį sumedėjo blauzdų raumenys. Nuo su- 
sikūprinimo nežmoniškai sopėjo nugarą ir pečius. 
Akys buvo pilnos smėlio, pasitrynus pasidarydavo 
dar blogiau. Smėlio buvo pilni plaukai, šnervės ir net 
sustirusios skraistės, kuria buvo apsivyniojęs burną, 
klostės. O dar šitaip troškino. Vanduo odinėje ger- 
tuvėje, kuri neseniai buvo sklidina, po kiekvieno 
mažyčio gurkšnelio vis labiau seko. Ateis metas, pa- 
manė sau kreivai šypsodamasis, kai maldausiu, kad 
ji vėl mane užgultų visu svoriu. 

Lapė sustojo ir luktelėjo jo. 

— Duok maišą, gražuoliuk. 

— Nesunku. 

- Žinoma. Bet reikia pasikeisti. 

Iš paskutiniųjų sukandęs dantis Setas nusiėmė 
naštą. Neįtikėtinai palengvėjo. Jo paties nešulys, re- 

gis, buvo besvoris. Jis sugrabaliojo diržus ir padėjo 
Lapei užsitempti maišą ant pečių. Gyslotas, tartum 
geležinis vienakis užsimetė maišą ant peties kaip 
pūką. 

Staiga jis apsisuko ant kulno. 

— Kas Čia? 

— Kur? 

— Girdi? Paklausyk. 

Jie nejudėdami pastovėjo tamsoje. Jiems už nu- 
garos plytėjo padūmavusi, blausiai spinduliuojan- 
ti dykuma, nusėta menkais žolių kuokštais, tarsi iš 
žemės ištryškusiomis versmėmis. Aplink dunksojo 
pilkas klodas. 

— Nieko negirdžiu, - galiausiai atsiliepė Setas. — 
Kas per garsas? 

Viena Lapės akis spoksojo į miglas. 

- Akmenys barška. - Po akimirkos pertarė: - Gal 
tik pasirodė. 

- Kas nors ne taip? — toli priekyje lūkuriavo Ša- 
kalas. 

— Nieko, viršininke, - bet Setui patylomis pasa- 
kė: - Nenuleisk akių. Čia pilna plėšikų. 

Jie paspartino žingsnį. Setui buvo neramu,jis ne- 
benorėjo eiti paskutinis. Vis labiau smelkėsi prieš- 
aušrio vėsa, paskui juos pažeme šliaužė rūkas, sė- 
lindamas pro susisukusius krūmus. Kojoms smin- 
gant į smėlį gurgždėjo smiltys. Kažkas palietė jo 
kulkšnį. 


214 


Setas sustojo. Atsigręžęs išvydo, kad smėlio pilku- 
mo rūkas, sklidinas tylos, jau kone gaubia jį. Kažkas 
jame judėjo - kažkoks didelis žingsniuojantis pavi- 
dalas. Jis šoko atgal, jau žiojosi šaukti, bet jam nespė- 
jus išleisti nė garso rūkas prarijo jį paveik uždusin- 
damas besiverčiančiais tumulais. Akyse aptemo ir jis 
iškart pametė kryptį. 

— OBLEKAI! - sušvogždė jis. 

Kažkas narnėdamas atsiliepė. Jis atsitūpė ir įsmei- 
gė rankas į žvyrą. Garsas sklido iš ten. Jis išgirdo, 
kaip nagai minkštai sminga į akmeningą birų gruntą, 
kaip juda didžiulis stamantrųs kūnas. Išmuštas šalto 
prakaito, jis ropojo keturpėsčias. Garsas buvo girdėti 
iš priekio, iš už nugaros - visur. Jis sugrabaliojo peilį 
ir ištraukė šlapią nuo garų. Migla kvėptelėjo į peilio 
geležtę, kaip gauruotas žvėris prikišo snukį jam prie 
veido, aplaižė švelniu garo kamuolių liežuviu, atsi- 
vėdėjusi smogė jam naguota letena, parito kūliais ir 
rėkdamas, klykdamas jis nukepėstavo atbulas, atsi- 
mušdamas į kaktusų spyglius. 

- OBLEKAI! ŠAKALAI! 

Miglos skraistė plyšo perpus. Tartum siūlės ją 
perrėžė rusvi katiški ūsai ir pasimatė auksinė at- 
merkta akis. Apakintas jis prisidengė ranka ir pro 
pirštus pamatė, kaip staiga išsiskleidė tvaskanti gel- 
tonų spindulių vėduoklė, perskrodė rūką, pavertė jį 
gintaru, šis ėmė tirpti ir sklaidytis. Jo kūno šešėlis 
smarkiai ištįso, kaip ir greta stūksančio akmens bei 

nudžiūvusio medžio strampo šešėlis, ir toli prieša- 
kyje, gąsdinamai toli, tuščiame horizonte pasirodė 
tekančios saulės kraštelis. 

Pajutęs, kad kažkas palietė petį, pašoko iš siaubo. 
Į jį žiūrėjo ginkluotas Šakalas kartu su kitais. 

— Ką ten matei? - tyliai paklausė aukštaūgis. 

Setas persibraukė veidą ranka. Balsas buvo šiurkš- 
tus, kimus. 

- Liūtą. Rūke. 

- Liūtą? 

- Tikrai mačiau. 

— Sakiau tau, - Aleksis atrodė vos ne alpstantis iš 
nuovargio, bet vis tiek sunėrė ant krūtinės rankas. — 
Reikėjo duoti man su juo pasikalbėti. 

Šakalas lėtai linktelėjo. 

— Taigi dabar mus persekioja demonai. - Saulės 
spinduliai tvykstelėjo jam į veidą ir jis nusisuko. — 
Kai kuriems iš mūsų - nieko naujo. 

- Ko jis nori? - paklausė Lapė. Jis sugavo Šakalo 
žvilgsnį. - Noriu pasakyti... ne tai... 

— Sustabdyti mus, - į jo pusę blykstelėjo akimis 
Aleksis. - Praryti mus. 

— Menka bėda, - Šakalas paniuręs susiruošė eiti 
toliau. - Bet kada galim surišti storulį ir numesti ant 
smėlio. Puikus kąsnis liūtui, net jei tas liūtas - viso 
labo rūkas ir baimė. 

— Jis ten buvo, - vis dar drebėdamas suurzgė 
Setas. 

— Aišku, buvo. Tavo galvoje. Ką pasakysi, muzi- 
kante? 

Oblekas žiūrėjo kažkur aukštyn. Jo akys buvo 
tuščios, jis vos galėjo pajudinti sukepusias lūpas, kad 
ištartų bent žodį. 

— Aš negalėjau numoti ranka. 

- Savaime aišku, - Šakalas apsigręžė. - Ir aš nega- 
lėjau. O dabar eime. Mikliai. Priekalnės vis dar labai 
toli, o mes per dvi dienas turim rasti vandens, arba 
čia ir mirsim. Tai ir yra tikras pavojus, o ne mira- 
žai ir sapnai. - Jis čiupo savo krepšį Lapei iš rankų 
ir užsimetė jį ant pečių. Ilgas jo šešėlis nutįso kalnų 
link. - Pirmyn. 

Aleksis ėmė žingsniuoti greta Seto. 

- Tikiu tavimi, Setai, - tarė jis. - Jis šnopuodamas 
grįžta pas mus, - jis žvilgtelėjo atgalios į dyką gam- 
tovaizdį. - Pažiūrėk į mūsų pėdsakus. Jais taip leng- 
va pasekti. - Jis nuleido balsą. - O ką sako rutulys? 

- Pirmąjį Žvėrį reikia sutramdyti, kadangi jo pri- 
gimtis pikta ir jis sėlina į mintis, o jo nagai yra įta- 
rumas. Dar ten buvo kažkas pasakyta apie gėles, bet 
aš negalėjau įskaityti, nes žodžiai nusitrynę. - Setas 
pakėlė galvą, staiga suimtas abejonės. - Čia kažkas 
negerai. Jei Šakalas mano, kad tu žinai kelią, vedantį 
prie Šulinio, jis turėtų tikėti, kad esi dievas. Bet, be 
jokios abejonės, šitaip nėra. - Jis pakėlė akis. - Kaip 
tau atrodo, gal jis sužinojo apie rutulį? 

— Iš kur? 

Seto galvoje greitai bėgo mintys. 

— Jis šnipinėja... - akimirką, širdį stingdančią 
akimirką, jam vos neišsprūdo „Argelino būstinėje“ 
ir jis prikando liežuvį. - Visur, kur tik įmanoma. Gal 
jis sužinojo, kad Miranija tau atnešė rutulį. - Tai nu- 
skambėjo neįtikinamai. Jeigu Šakalas sužinojo apie 
rutulį, kodėl jis tiesiog jo nepasiėmė ir neiškeliavo 
vienas? Ir jeigu jis sužinojo apie rutulį, gal žino ir apie 
Setui duotą įsakymą? 

— Tad mums geriau pasisaugoti, - niūriai tarė 
berniukas. 

— Tiesą sakai, - sumurmėjo Setas. Staiga jis nusi- 
metė kelionmaišį, pasirausė slaptame skyrelyje, kurį 
buvo pasidaręs dugne, išsitraukė raštą su išverstais 
rutulio įrašais ir perbėgo juos akimis. 

— Ką ruošiesi daryti? 

— Sunaikinti. Rutulys jiems nieko nesako. Jiems 
reikės manęs gyvo. 

Aleksis linktelėjo. 

— Gerai sugalvota. Jei tik gali prisiminti, kas pa- 
rašyta. 

— Prisiminsiu. - Išmokti atmintinai įrašus ilgai 
neužtruko, nes su tais įrašais jis dirbo ne vieną valan- 
dą. Tada sudraskė popierių į smulkiausius skutelius 
ir žiūrėdamas į Šakalo nugarą išbarstė dykumoje. 

Kiek laiko jie žingsniavo tylėdami. Paskui Setas 
apsilaižė perštinčias lūpas. 

— Archontai... 

— Ką? 

— Klajoklio moteris... ji prašė, kad paprašyčiau 
tavęs jai sūnaus. 

— Viskas bus puiku, - užsisvajojęs ištarė Aleksis. 

— Ir... noriu pasakyti, žinau, kad esi dievas. Ma- 
čiau, kaip permainei akmenis... ir atnešei lietų. Tai- 
gi, jei toks esi, turbūt gali jai padėti. Ir turbūt... kai 
ką žinai... 

Kalbėti buvo beprasmiška. Aleksis toliau svai- 
dė lazda akmenukus. Atrodė, jis visiškai negirdi, ką 
sako Setas. 

— Kai ką žinau. 

— Apie mane? 

Aleksis nusijuokė. 

- Žinau, kad tu protingas, Setai. 

Jis užsimerkė. 

- Protingas. 

— Ir esi mano draugas, - ir jis pasileido bėgte pas 
Obleką. 

Setas žiūrėjo į liesą jo kūnelį, apgaubtą purvina bal- 
ta tunika, basas kojas, susivėlusius juodus plaukus. 

- Tada saugokis savo draugų, - sukuždėjo jam 


pavymui. 


Pusiaudienio link nuovargis juos ėmė versti iš kojų. 
Virš galvos dangaus skliautu slinko saulė - liepsno- 
jantis pragaras. Tvaskanti jos šviesa užgulė sunkiu 
svoriu, po kuriuo jie net linko. O aplink nebuvo jo- 

kios priedangos, nors Lapė paėjėjęs į priekį patyru- 
sia akimi pro vyturus, kuriais buvo apsimuturiavęs 
veidą, dairėsi bent menko kupsto. Jie įėjo į išdžiūvu- 
sį slėnį, nubertą slidžiais akmenėliais, tartum prieš 
šimtus metų čia būtų tekėjusi upė. Bet negailestin- 
game karštyje niekas neaugo, kiek akis užmato vir- 
pėjo įkaitęs oras ir nė menkiausias vėjelis negaivino 
šiame svilinančiame žaizdre. 

Setas keliskart gurkštelėjo šilto vandens ir pri- 
tūpė. 

— Reikia sustoti. 

— Ne čia, - sukepusios Šakalo lūpos buvo apneš- 
tos smėliu. - Nėra šešėlio. 

— Tada pailsėkim be šešėlio. Aleksis nebepaeina. 

Kapų plėšikas žvilgtelėjo į pusiau miegantį ber- 
niuką. 

- Pridenk jį, kad neapsviltų. 

Oblekas iš krepšio ištraukė apsiaustą, užklojo juo 
Aleksį, paskui išsiėmė gertuvę ir godžiai trūktelėjo. 
Vanduo varvėjo jam per smakrą kilnojantis stam- 
biam guūžiui. 

— Neskubėk, - šnipštelėjo Setas. 

Mažos Obleko akutės blykstelėjo vos slopinamu 
įniršiu. Šašuotu veidu, su šaliku, kuriuo buvo apsi- 
vyniojęs galvą, jis atrodė kaip visų atstumtas raup- 
suotasis. 

— Nesirūpink, - suurzgė jis. - Mes su archontu 
turėsim sočiai vandens. Ir tuoj pat. 

Galiausiai jie užsnūdo deginančiuose spinduliuo- 
se. Setas prakaitavo susirietęs po apsiaustu. Smėlio 
muselės šokinėjo jam ant nosies ir skruostų, ant kie- 
tai užmerktų vokų. Buvo trošku kaip orkaitėje, bet 
jis buvo per daug pavargęs, kad kreiptų dėmesį, ir 
miegojo. 

Jį pažadino kažkoks murmesys. 

Prislopinta, beveik baiminga aimana. 

Jis atsimerkė, pakėlė apsiausto kraštą ir įsistebei- 
lijo, kas vyksta. Šviesa jį akino, suleidęs pirštus į smė- 
lį pajuto, kad jis įkaitęs iki raudonumo. 

Jis pamatė kiek atokiau miegantį Šakalą. Vyriškis 
buvo aklinai susisupęs į apklotą, gulėjo ant šono, bet 
miegojo neramiai. Jo kūnas trūkčiojo, tarsi jį kan- 
džiotų skruzdėlės. Setui įsmeigus akis tyliai sudejavo 
iš skausmo, atsimerkė ir atsisėdo konvulsiškai žiop- 
čiodamas, dairydamasis aplink. 

Sekundę jis atrodė nusikamavęs ir sutrikęs, visiš- 
kai nepanašus į save. Paskui pasitrynė veidą, surietė 
kelius ir atsiklaupė sunkiai alsuodamas, mėginda- 
mas atsipeikėti. Priėjo Lapė, atsitūpė ir padavė jam 
gertuvę su vandeniu. Jie kalbėjosi, bet taip tyliai, kad 
Setas negalėjo sugauti žodžių. Šakalas atsigėrė, pa- 
skui jie ėmė juoktis kapotu, pašaipiu balsu. Jis atsi- 
stojo braukdamasis nuo savęs smėlį, o Lapė atsigulė 
į jo vietą. 

Setas žemiau nuleido apsiausto kraštą ir susimąs- 
tęs gulėjo tamsoje. Košmaras. Jis neįsivaizdavo, kas 

gi galėtų kankinti Šakalą. Vieną sekundę, trumputę 
akimirką, kapų plėšikas buvo kažko išsigandęs. 

Setas apsivertė ant kito šono. Apsnūdęs jis gal- 
vojo apie tėtį ir Teliją. Ar Miranija gavo laišką? Ar 
įstengė kuo nors padėti? Grimzdamas į miegus pa- 
juto, kaip po jo kūnu sukruto dykuma. Su keistu aiš- 
kumu suvokė, kad susirietęs guli ant didžiulio šilto 
jos šono, kad jos kūną kandžioja utėlės, kad kalvos 
ir slėniai yra raumenys ir kaulai po slankaus smėlio 
kailiu. Tarė sau, kad turi pabusti ir sušukti perspė- 
damas kitus. 

Bet ji murkė jam į ausį ir jis miegojo. 


Klyksmas. 

Niršus riaumojimas. 

Jis žaibiškai išsitraukė peilį ir pašoko sviedęs šalin 
apsiaustą. 

Per ilgai miegojo. Saulė krypo vakarop, dangus 
vakaruose nusidažė grėsmingu blausiu vario raudo- 
niu. Žydėjo visas sausros išdžiovintas slėnis. Jis tapo 
siūruojančių geltonų gėlių jūra. Neįtikėtinu greičiu 
akyse dygo stangrūs traškūs daigai ir brandino sėk- 
las - nežinia nuo ko: vėjo, padvelkusios vėsos, pa- 
kitusios šviesos? Spragsėjo sėklų dėžutės, beregint 
žiedlapiai vyto ir biro žemėn. 

Pačiame žydinčio lauko viduryje galynėjosi Ša- 
kalas ir Oblekas. Vyko žiaurios grumtynės, girdėjosi 
nežmoniškas riaumojimas ir bumbsintys smūgiai, 

Aleksis išsigandęs klykė, o Lapė jį laikė nepaleisda- 
mas. Setas pasileido bėgte per sėklų ir pūkų debesį 
ir išvydo, kaip didžiulės Obleko rankos suėmė men- 
kesnio stoto vyrą, pakėlė ir bloškė žemėn. Bet Šaka- 
las buvo vikrus: jis susirietė smaugiančiame glėbyje, 
pasimuistė ir dėjo alkūne Oblekui į pilvą. Milžinui 
susverdėjus ištrūko, atsidūrė jam už nugaros ir už- 
metęs ranką ant kaklo ėmė smaugti. 

Oblekas riaumojo ir muistėsi. Aleksis rėkė: 

— Nieko jam nedaryk! Jis pats nesupranta, ką 
daro! 

Strapinėdami tarp juosmenį siekiančių vystančių 
saulėgrąžų, mušeikos siautėjo toliau. Oblekas buvo 
stipresnis — iš įsiūčio raudonu veidu jis išsilaisvino 
didžiulėmis savo letenomis atplėšdamas Šakalo ran- 
kas ir apakintas keršto troškulio apibėrė jį neran- 
giais, užtat stipriais niuksais. 

Setas riktelėjo: 

— Kas čia vyksta? 

- Kvailys, norėjo nukniaukti mūsų vandenį. Ne- 
siartink. - Bet Lapė stumtelėjo archontą į Seto pusę 
ir budriai ėmė artintis abiejose rankose laikydamas 
po peilį. 

— Jie nužudys jį, - Aleksis buvo išbalęs, akys išsi- 
plėtusios iš siaubo. - Neduok jo nužudyti, Setai. 

Setas dvejodamas saujomis sugniaužė nudžiū- 
vusius žiedus. Jis raštininkas. Raštininkai nemo- 
ka muštis. Bet į galvą jam trenkė įniršis ir Šakalui 

grįžtelėjus, o Lapei prisiartinus prie Obleko metė- 
si tarp jų dorai net nenumanydamas, ką gina, vien 
tik trokšdamas kuo skaudžiau pataikyti. Sugriebęs 
milžino ranką ėmė ją sukti. Oblekas subliuvo ir taip 
sviedė jį šalin, kad šis be kvapo prasmego tarp dygių 
gėlių stagarų. Keturpėsčias stodamasis ant kojų pa- 
matė, kaip per du pirštus pro Obleko akį praskriejo 
ir įsmigo žemėn Lapės peilis, kaip muzikantą par- 
bloškė spyriai, o mėlynėmis nusėtas Šakalas prišoko 
iš už nugaros, užmynė ranką ir prispaudė jį keliais. 
Kapų plėšikas apsidairė žibančiomis kaip katės gel- 
tonomis akimis. 

— Nagi! - suurzgė jis. 

— NE! 

Regis, tai išrėkė pati dykuma. Iš visų pusių atskli- 
do galingas grumantis riaumojimas. 

Sudrebėjo žemė, ėmė ristis išjudinti rieduliai. 

Aleksis plačiai išskėtė rankas. 

- Ašto neleisiu. 

Jie išpūtė akis į jį. Jis buvo išbalęs iš įniršio. 

- Sakiau, kad duotumėt man pasikalbėti su Liūtu. 
Liūtas yra čia, mes vaikštome jo ketera. Liūtas yra ju- 
myse! Jo pyktis - tai jūsų pyktis. Ir mano! 

Po jo kojomis į visas puses pasklido ratilai - ėmė 
geibti gėlės, baigdamos trumputį savo gyvenimą, 
vysdamos, susisukdamos, nulinkdamos iki žemės ir 
subyrėdamos į plėnis. Gėlėms sukumpus Setas pa- 
matė, kad pažemėje knibždėta knibžda gyvių - va- 

balų ir žiurkių, skorpionų ir skruzdžių, smulkučių 
šmirinėjančių driežų, lakstančių didžiulių vorų, 
ėdančių sėklas ir vienas kitą, be gailesčio žudančių 
savo gentainius. 

Aleksis pasuko į rytus, iš kur jie buvo atėję. Jis 
sušvokštė: 

— Pasirodyk jiems. 

Ir, iki žemės nusvirus milijonams gėlių, Setas iš- 
vydo Liūtą. Jis buvo neaprėpiamo dydžio, milži- 
niškos jo letenos buvo kalnų uolienų atodangos, 
kūnas - slėnio pakraščiai. Į šoną grįžtelėjo didžiu- 
lis uolos kyšulys - tai buvo jo galva, aplink šnerves 
styrojo ūsai, juodos gintarinių akių lėliukės virto vis 
didėjančiais plyšiais, kurie dar labiau išsiplėtė, kai jis 
įsistebeilijo į juos. 

Mirtinoje tyloje nieko daugiau nesigirdėjo, tik gy- 
vių krebždesys, vystančių gėlių traškėjimas, Obleko 
alsavimas ir švogždžiantys Lapės keiksmai. 

Į juos žvelgė Liūtas. Mojavo uodega. Jis prabilo 
byrančio žvirgždo balsu. 

— Jie paniekino mano pavidalą ir tavo kelionę. Aš 
juos prarysiu. 

— Jie gailisi, - tyliai tarė Aleksis. Paskui pridū- 
rė: - Pasirūpinsiu, kad dabar būtų apdairesni. Kad 
gerbtų ženklus. - Berniukas su purvina tunika žing- 
telėjo pirmyn ir atsidūrė pabaisai po pilvu. Arčiau- 
siai esanti milžiniška pėda su blizgančiais nagais iš- 
kilo jam virš galvos. - Pažadu tau, nes aš archontas, 

o jie - tik žmonės. Jie nieko neišmano. Jie nežinojo 
apie tave. 

Liūtas išžiojo nasrus ir suriaumojo. O gal pasku- 
tiniams dienos spinduliams nutvieskus kalvas tik 
nuslinko Žemių nuošliauža. 

Mat tą pat akimirką saulė pasislėpė už Mėnulio 
kalnų ir nebebuvo jokio liūto. 


Jai trukdo rinkti aukas 


Drambliai žingsniavo ilga vora, straubliais laikyda- 
miesi vienas kitam už uodegos. Jie brido į jūrą, van- 
duo putojo apie milžiniškas kojas. Jiems virš galvos 
nustebusios rykavo žuvėdros. Gyvuliai taškė vienas 
kitą sūriu vandeniu. Varovai šveitė dramblius ilga- 
kočiais šepečiais. Uosto padaužos saugiu atstumu 
šokinėjo ir taškėsi atabrade, sujudintas vanduo sū- 
pavo valtis, kapsėjo nuo sušlapusių įtemptų virvių. 

Chrisė mažumą atsitraukė į šešėlį ir tarstelėjo: 

- Įdomu, ar jie ir geria per tuos savo straublius. 
Turbūt tai jų nosis, ar ne? 

Miranija persisvėrė per neaukštus turėklus ir pa- 
žvelgė žemyn. 

- Turbūt. 

Ji nežiūrėjo į dramblius. Toliau už jų į atvirą jūrą 
plaukė keli pirklių laivai. Likusieji stovėjo vienas ša- 
lia kito kaip flotilė. Greičiausiai jie ką tik gavo žinių 
iš imperatoriaus. Kažkas atsitiko. Lakstė jūreiviai, 
buvo skubiai nuleistos burės. Gal jie ruošiasi namo? 

- Aišku, ruošiasi, - Chrisė spustelėjo pirštu riestą 
savo nosytę. - Baisu. 

— Chrise, dėl dievo meilės! - Miranija metė jos 
pusėn piktą žvilgsnį. - Ar tik nebūsi ko pridariusi? 

Šviesiaplaukė truktelėjo pečiais. 

— Paplaukiojau, papusryčiavau, nusidažiau kojų 
nagus. O ką dar? - Staiga jos veidu perbėgo susirū- 
pinimo šešėlis ir ji palinko arčiau. - Kam klausi? Kas 
nors turi atsitikti? Ką nors girdėjai iš archonto? 

- Ne, - paskubėjo atsakyti ji. 

- Ir net ne iš Orakulo? - pragydo Chrisė bjauriai 
pamaivišku balsu. Miranija susierzinusi dėbtelėjo į ją. 

— Net ne iš Orakulo. 

— Gaila. O aš girdėjau. 

Miranija grįžtelėjo. 

— Ką? - vieną kankinamą akimirką ji pamanė 
Chrisę turint galvoje, kad dievas kalba su ja. Pavydas 
jai nudiegė krūtinę tartum paspringus oro gurkšniu. 
Paskui pamanė sau, kodėl gi jis negalėtų su ja kalbė- 
ti - net suja. 

— Tai buvo vakar, - Chrisė atsisėdo ant balto mar- 
murinio suolo ir išlygino suknios klostes. - Po auš- 

ros apeigų. Jūs su pasipūtėle Retija išėjote skyrium 
nuo visų kaip visada, o aš paskutinė. Ten, žinoma, 
buvo piligrimų. Turtuoliai, atnešę aukų. Ėjau paskui 
juos, nuo būrio atsiskyrė viena moteris ir pašaukė 
mane: „Jūsų šventenybe!“ 

Ji žvilgtelėjo pro primerktas blakstienas, pamatė 
išpūstas Miranijos akis ir šyptelėjo. 

— Aš pasakiau: „Ko norite?“, - ji apsidairė lyg no- 
rėdama pasitikrinti, ar niekas nesiklauso. Ji buvo iš 
tų gražuolių dykumos moterų, Miranija, blizgančiais 
plaukais ir skaisčiai raudonomis lūpomis. Kaip ma- 
nai, iš kur tas gražumas? 

— Neturiu supratimo, - Miranija prisiartinusi at- 
sistojo šalimais. 

— Šiaip ar taip, jo nenusipirksi turguje. Na ir ką, 
kartu su ja priėjo kita moteris, taigi buvo svarbus 
reikalas. Ji paklausė: „Turbūt jūs ir esate dievo nešė- 
ja?“ Nežinau, kodėl jos taip pamanė. Kažkas turbūt 
joms mane parodė ir apsiriko. Matyt, kai buvom su 
kaukėmis... Na, pasakiau, kad tai aš. 

— Chrise, - Miranija įsitempė nuo įtūžio. - Ką tu 
padarei? 

Nė kiek nesutrikusi ši atrėmė jos žvilgsnį savo 
mėlynomis akimis. 

- Šiaip jau padariau tau gerą darbą, Miranija. Jei 
nebūčiau paėmusi, Hermija galėjo atimti. 

— Ką? 

— Laišką. 

Buvo beprasmiška šaukti ant jos. Miranija susi- 
valdė ir giliai įkvėpė oro. Grėsmingai ramiai ji tarė: 

— Kokį laišką? 

Chrisė nusišypsojo. 

— Gerai, pasakysiu. Pati supranti, turėjau jį pa- 
slėpti. Ta moteris įkišo ranką tarp rūbų klosčių — 
buvo apsikarsčiusi sidabrinėmis apyrankėmis - ir 
jį ištraukė. „Jis sakė perduoti tik jums pačiai“, - pa- 
sakė ji. Atrodė gerokai išsigandusi. Taigi paėmiau. 
Jis buvo antspauduotas. Pasakiau: „Dėkoju“, - o ji 
tarė: „Pasakykite jam, pasakykite archontui, kad jis 
man padarė didžiulį stebuklą. Mes su Haredu labai 
laimingi.“ Jos akys buvo pilnos ašarų, Miranija. Ne- 
žinau, kas tas Haredas. 

— O kur laiškas? 

— Sakau, kad paslėpiau. Turiu slaptoje vietoje, - ji 
taip maivėsi, kad Miranija panūdo griebti ją už ran- 
kos ir užlaužti už nugaros. 

Užuot tai padariusi suimta nevilties klestelėjo ant 
suolo. 

— Ko už tai nori, Chrise? 

Chrisė laiminga nusišypsojo. 

- Štai dėl to man ir patinki, Miranija, žinai, kaip 
tvarkyti reikalus. Bet viskas, ko noriu, tai parodyti, 
kad esu už tave. Kad tu manim tikėtum. Pagaliau juk 
galėjau atiduoti laišką Hermijai. 

— Gal jau taip ir padarei. Ar neatplėšei? 

Chrisė patempė lūpą. 

— Atplėšiau. 

— Kas ten parašyta? 

— Nežinau! Neįskaičiau. 

Miranija linktelėjo. Buvo tikra, kad Chrisė išvis 
nemoka skaityti. 

— Niekam nerodei? 

— Aišku, ne, Miranija! Tai ar sutarta? 

Negi ji galėjo rinktis? 

— Sutarta. 

— Ir nuo šiol kartu su manim pusryčiausi, kad tai 
įrodytum? 

Galbūt ji pati siuntė save į mirtį. Bet reikėjo gauti 
laišką. | 

— Taip! O dabar atiduok. 

Jos nubėgo į Žemutinius rūmus, Chrisė liepė jai 
palaukti vidiniame kieme atokiai nuo pastato. Skais- 
čiai raudonos gėlės vijosi aplink pavėsinę, virš jų Žie- 
dų dūzgė bitės, o ji nekantraudama laukė. Pro šalį 
praskubėjo tarnaitė su saldumynų padėklu. Mirani- 
ja sugriebė ją už rankos. 

— Kas atsitiko? 

— Perlų kunigaikštis ruošiasi apsilankyti pas kal- 
bėtoją, jūsų šventenybe. 

Miranija nustebusi linktelėjo. Kaip tik tą minutę 
išėjo Chrisė. Atrodė truputėlį susijaudinusi. 

— Atnešiau. 

Ji ištiesė raštelį. Jis buvo labai mažas ir purvinas. 
Antspaudas buvo perlaužtas ir Miranija atpažino 

Miesto ženklus, o atvertusi atpažino Seto raštą - raš- 
menys buvo dailiai išvedžioti, tarsi bijant, kad gali 
būti sunku įskaityti. 

TĖČIUI IR TELIJAI GRESIA DIDELIS PA VOJUS. PA- 
IMK JUOS Į SALĄ. LABAI PRAŠAU. 

— Laikei jį nuo vakar! Kodėl iškart man neati- 
davei? 

Chrisė atrodė nustebusi. 

— O čia taip svarbu? 

Miranija mestelėjo nuo Obleko nusiklausytą 
keiksmą, kuo greičiau suplėšė raštelį į skutelius, su- 
metė į smilkyklę ir pažarstė, kad viskas virstų pe- 
lenais. 

— Na, ir ką? - Chrisės balse pasigirdo lūkestis. 

— Setas nori, kad kai ką padaryčiau. 

— Miranija, tu gi man žadėjai... 

— Gerai gerai, pasakysiu! Kai tik bus atlikta. 

Nebuvo kada gaišti. Reikėjo skubiai veikti. Ji vis- 
ką suprato iš to „labai prašau . Atrodė, jis išsigandęs. 
Nepanašu į Setą. Palikusi Chrisei pačiai spręsti, sekti 
iš paskos ar ne, ji pasileido žemyn laiptais ir susirado 
šešis neštuvų nešikus. Kai neštuvai jau buvo paruoš- 
ti, Chrisė pati pirma į juos įlipo. 

— Kur susiruošėm? 

— Į Uostą. Patylėk. Man reikia pagalvoti. 

Ji liepė vyrams paskubėti, bet kelyje buvo karšta, 
pilna vaisių nešikų, asilų ir maldininkų. Visą kelią ji 
nenustygo vietoje. Kokia grėsmė staiga iškilo jo tė- 

vui? Argelinas? Paimti juos į salą buvo labai pavojin- 
ga - net ir mažąją mergaitę. Hermija iškart sužinos. 
Ji krūptelėjo ir papurtė galvą. Ji nenutuokia, nėmaž 
nenutuokia, kaip jai pačiai klosis. Vienintelė jai Ži- 
noma saugi vieta buvo pas Kreontą. Galėtų nuvesti 
juos į Miestą ir apgyvendinti požemiuose prie kapų. 
Daugiau nėra kur dėtis. 

Dar nebuvo lankiusis naujuose Seto namuose 
ir nustebo, kaip jie aukštai. Nepatenkinta įsitvėrė į 
sėdynę nešikams sukant ties kampais, klausinėjant 
kelio, mėginant išsilenkti išmėtytų šiukšlių, kopiant 
aukštyn kaitros svilinamomis gatvėmis. Galiausiai 
neštuvai sustojo po arka siauroje gatvelėje, ji stryk- 
telėjo lauk, pavadino Chrisę ir bėgte pasileido laip- 
tais aukštyn per bjauriai prišnerkštus vingiuojančius 
skersgatvius. Kildama vis aukščiau pateko į susigrū- 
dusių baltų kresnų pastatų apsiaustį, pralėkė pasku- 
tinį kampą ir sustojo kaip įbesta, vos neatsimušdama 
į Chrisę. | 

Štai šitas namas. Pro duris iškišo galvą Argelino 
sargybinis. 

Sekundę luktelėjusi ji sušvokštė: „Palauk“, - ir 
įžengė vidun. Kareivis nužvelgė ją pavymui. 

Pridususi paklausė: 

- Čia gyvena tokie žmonės. Vyras su maža mer- 
gaite. Galiu su jais šnektelėti? 

— Išėję, - striukai atsakė sargybinis. Jis aiškiai ne- 
įtarė, kas ji tokia. 

— Kurė 

Jis klastingai sušnairavo ir švirkštelėjo seilę pro 
dantis. 

- Į Argelino požemius, brangute. Juos suėmė. 


- Ji parodė laišką Hermijai. 

Aštuonios iš Devyneto sėdėjo ratu aplink Chrisę. 
Ji kone verkė, o Retija be užuolankų išrėžė, ką galvo- 
ja. Aukštaugė grėsmingai atsistojo šalimais: 

- Aišku, parodė. Ji visą dieną laikė raštelį. Pakan- 
kamai laiko, kad raštelį perskaitytų Argelinas ir nu- 
siųstų kareivius. Niekaip negalima ja pasitikėti, Mi- 
ranija! Iš anksto turėjai žinoti. 

— Nerodžiau! - kūkčiojo Chrisė. - Nerodžiau, ne- 
rodžiau, nerodžiau! 

— Ne tokia ji vėjavaikė, kokia apsimeta, - Retija 
šaltai perliejo žvilgsniu susigūžusią šviesiaplaukę. - 
Taip ir maniau. Ji pavojinga, - ji atsigręžė į kitas. — 
Ką darysim? 

Miranija sunerimusi stoviniavo prie lango. Tco- 
riškai niekas negalėjo nė pirštu prisiliesti prie De- 
vyneto vaidilučių, bet ji suprato, kad Retija gali su- 
kurstyti kitas, pavyzdžiui, Iksaką, nunuodyti Chrisę. 
Gal atstūmimas būtų ir geresnė išeitis, bet Chrisei 
vargu ar taip atrodytų. Niekas su ja nebekalbėtų, ne- 
bevalgytų ir vengtų prie jos prisiliesti. Visi jos daiktai 
būtų sulaužyti, karoliai išbarstyti, kvepalai išpilti ant 
žemės, rūbai suplėšyti. Ji turėtų klausytis pagiežin- 

gų kalbų apie save, o galiausiai netekusi kantrybės 
ir ėmusi šaukti būtų parmesta ant Žemės, o Retija 
ir visos kitos imtų mušti ir žnaibyti į tas vietas, kur 
nesimato mėlynių. Ir tai truktų be galo. Miranija tai 
išbandė savo kailiu, pirmąkart čia pasirodžiusi. Kas- 
nakt verkdavo pro miegus ilgėdamasi namų. Tokia 
kaip Chrisė, kuri nori visiems patikti, visur kišti nosį, 
gali to nepakelti. 

Miranija atsigręžė. 

— Ne. Visos vienu balsu turime tam pritarti, o aš 
nepritariu. Tai būtų niekinga ir žema ir tik priverstų 
ją grįžti pas Hermiją. Be to, Retija, tu nori ją atstum- 
ti savo, o ne mūsų visų labui. Tau to reikia, jei ji ką 
nors sužinotų apie tavo karą. 

Stojo triuškinama tyla. Pasigirdo gailus pratisas 
žuvėdros klyksmas virš bangų. Miranija nežinojo, 
kas žinoma kitoms, bet jų veiduose buvo matyti ne- 
patiklumas ir nuostaba. 

Chrisė, staiga liovusis ašaroti, sušnibždėjo: 

— Kokį karą? 

Miranija nukreipė akis į Retiją. Aukštaūgė įsispy- 
rusi žiūrėjo į ją. Ji negalėjo nusižeminti iki prašymų 
ir net grasinimų. Bet iš po laisvomis pynėmis sudėtų 
plaukų matėsi atšiaurus žvilgsnis. 

Miranija nuleido akis. Paskui ištarė: 

— Retija pasakė kunigaikščiui Džamilui, kad Ora- 
kulas suterštas. Ji paprašė, kad jis su ginklu pakiltų 
prieš Argeliną ir Hermiją. 

Trumpą mirksnį niekas ja nepatikėjo. Paskui 
Chrisė pašoko ant kojų. 

- Ir ji dar vadina mane išdavike! 

— Ar tai tiesa? - pašoko ir kvapiųjų aliejų tepėja 
Iksaka. 

— Taip, - ramiai atsiliepė Retija, - tiesa. Visos Ži- 
nome, kad Orakulas išduotas, ir aš noriu, kad taip 
nebebūtų. Ketinu tapti kalbėtoja. Jei norite išsaugoti 
vietas, turite palaikyti mane. 

Bet visą laiką ji žiūrėjo tik į Miraniją. 

Miranija apsilaižė sukepusias lūpas. Buvo įsi- 
tempusi kaip styga, atrodė, tuoj suriks, bet viso labo 
pasakė: 

— Einu pas Hermiją. 

Chrisė išpūtė akis. 

— Ko? 

— Kad užkirsčiau kelią. Jei ji pasitrauktų. Jei už- 
leistų vietą Retijai... 

Retija žingtelėjo pirmyn. 

— Ji to nedarys. O jei tu, Miranija, vis tiek išdrįsi, 
nusigręšim nuo tavęs. Visos iki vienos. Liksi pati sau 
tarp dviejų ugnių. 

Valandėlę ji nieko daugiau nejautė, tik baimę. Tai 
buvo tiesa. Nėra nei Seto, nei Aleksio, nei Obleko, 
ir štai visas Devynetas prieš ją, o Hermija jau seniai 
jos nekenčia. Niekas visame pasaulyje neateis jai į 
pagalbą. 


Išskyrus mane. 

Miranija pašoko. Jo balsas buvo toks tylus ir 
liūdnas. Bet jis jai kažką davė - įkvėpė drąsos. Ji 
linktelėjo. 

- Žinau, - atsakė ir jam, ir Retijai. Tada nusisuko 
ir išėjo pro duris. 


Vergė darė Hermijai šukuoseną, bet Miranija paliepė: 

— Prašom palikti mus. 

Mergina klausiamai pažiūrėjo į kalbėtoją. Hermi- 
ja linktelėjo ir mergina išėjo. Hermija iš lėto atsi- 
stojo tokia išraiška, tartum iš Miranijos įsitempimo, 
sunertų plaštakų būtų numaniusi, ko iš jos laukti. 

Tačiau ji tepasakė: 

— Tau reikia persirengti prieš kunigaikščio Dža- 
milo apsilankymą. 

— Abejoju, ar jis ateis, - Miranija pakėlė akis. — 
Hermija, žinau, kad manęs nekenčiate. Už viską, kas 
įvyko, už tai, kad atvedžiau Aleksį ir jis tapo archon- 
tu, už viską, ką jums esu sakiusi. Bet dabar atėjau 
jūsų perspėti... 

— Perspėti*! 

—...jei norite - maldauti, kad pasitrauktumėt. 
Leisti, kad mes turėtume naują kalbėtoją. Jūs jau 
beveik to amžiaus, kai reikia trauktis. Jei nepasi- 
trauksite... 

Hermija nusikvatojo - kimiai ir nelinksmai. 

— Tu man grasini? - ji žingtelėjo pirmyn staiga 
apimta keršto troškulio. - Tu, kuri tariesi girdinti 

dievą? Tu, kuri manaisi žinanti, ko dievas nori? - ji 
šaltai nusišypsojo. Kruopščiai sudėtos juodos gar- 
banos pabrėžė odos baltumą. - Ir aš taip kadaise 
maniau, Miranija. Kai buvau jauna ir naivi, maniau 
žinanti, ko nori dievas, bet paskui supratau, kad tai 
tėra mano pačios balsas, mano pačios troškimai. 
Tapusi kalbėtoja tikėjausi, kad viskas pasikeis. Kad 
Orakulas suvirpės nuo garsų, kad pratrūks griaus- 
mingu balsu. 

Jos pirštai suėmė dramblio kaulo šukas ir ėmė jas 
vartalioti. 

— Tą pirmąją dieną buvau tokia persigandusi, kad 
kvapą gniaužė. Kažkoks miestas iš rytų šalies atsiun- 
tė Žmones paklausti, ar jiems pulti priešų žemes. Aš 
uždaviau klausimą ir ėmiau laukti. 

Ji atsigręžė. 

— Ar įsivaizduoji, koks tai jausmas? Ta tyla? Ply- 
šys, iš kurio rangosi dūmai, atviros Žiotys, neišduo- 
dančios nė garso? Ničnieko. Besismelkiantis siaubas 
palengva vis aiškiau suvokiant, kad tiems vyrams, 
kaktomis įsirėmusiems į grindinį, tučtuojau reikia 
atsakymo. Ar Žinai, kad tūkstančiai kalbėtojų iki ta- 
vęs girdėjo jo balsą ar bent sakė girdinčios? Kad nie- 
kas niekada nesužinos, kiek iš jų melavo? Ar kas nors 
sužinos, jei meluosi tu? 

Priblokšta Miranija nepajėgė ištarti nė žodžio. Ji 
niekada nebuvo mačiusi Hermijos tokios įsikarščia- 
vusios. Kalbėtojos akys smaigstė ją kaip adatos. 

— Tu to neatlaikytum. Daug kas neatlaikytų. Aš 
atlaikiau. Nes kita mintis, beveik tokia pat gniau- 
žianti kvapą, beveik taip pat varanti iš proto, buvo 
tai, kad mano rankose yra miestų likimas, vyrų ir 
moterų gyvybė. Kad didžiausios imperijos gali iškilti 
arba žlugti dėl vieno mano žodžio, kad gali būti nu- 
versti karaliai ir kad moteris ieškos žiedo toje vietoje, 
kurioje pametė, kad valstiečiai augins tokius javus, 
kokius aš pasakysiu, kad pirkliai keliaus į pasaulio 
kraštą, jei aš jiems leisiu. Aš! 

Ji atsikvėpė. Akys blizgėjo. Pirštai padėjo šukas ir 
jos stuktelėjo į stalą. 

— Ta galia apnuodija, Miranija. Aš neužleisiu Ora- 
kulo ne tik tau, bet ir Argelinui. Kad ir ką manytųsi 
galinti Retija. 

— Jūs tai žinote? 

- Žinau, kad rezgamas kažkoks sąmokslas su per- 
lų kunigaikščiu. Apie tai žino karo vadas. 

Dabar artyn žingtelėjo Miranija. 

- Jūs galite tam užkirsti kelią. Orakulas... 

- Taigi tu nori pasakyti, esą Orakulas reika- 
lauja, kad aš pasitraukčiau? - ji nusijuokė lediniu 
balsu. - Tu, taip trokštanti apvalyti Orakulą, nori, 
kad jis kalbėtų tai, ko nori tu. Kokia tu veidmainė, 
Miranija. 

— O archontas? 

Ji paklausė tyliai tyliai. Balsas susiliejo su žuvėdrų 
klykavimu tolumoje. 

Hermija pakėlė galvą ir įsmeigė į Miraniją sunkų 
žvilgsnį. Galiausiai ištarė: 

— Gailiuosi dėl archonto. 

— Gailitės? - Miraniją perliejo šaltis. 

— Pradedu manyti, kad tu buvai teisi dėl to ber- 
niuko. Jis yra kažkoks... buvo kažkoks... 

Niūri gaida jos balse pastūmėjo Miraniją pripulti 
prie jos ir taip smarkiai čiupti už rankos, kad pati 
išsigando. 

— Ką norite pasakyti tuo „buvo“? Kas atsitiko 
Aleksiui? 

Hermija ištraukė ranką. 

— Tokia archonto lemtis, - pakuždomis tarė ji, - 
pasiaukoti dėl žmonių. Ypač jei jis yra dievas. 

Su trenksmu atsilapojo durys. Vidun įžygiavo šeši 
sargybiniai su visa ginkluote. Jiems iš paskos žengė 
Argelinas, įraudęs nuo skubos, apdulkėjusiais šar- 
vais, raudonu kaip kraujas apsiaustu. 

Hermija atsigręžė į juos. 

— Kas atsitiko? Kaip tu drįsti!.. 

— Drįstu, ponia, nes sąmokslo šaknys slypi čia. 

— Čia?! — įtūžusi ji atstatė į jį veidą. - Tu kaltini 
mane? 

Lygus jo veidas liko ramus. 

— Tavo valdžioje Devynetas. 

— Pats Žinai, kad neatsakau už kiekvieną Retijos 
žingsnį. - Minutę jie žiūrėjo įbedę vienas į kitą akis 
nepasitikėjimo sukaustytais veidais. Paskui, tarsi joje 

kas būtų nurimę, Hermijos balsas sušvelnėjo. - Ką 
tai reiškia? Kas atsitiko? 

Jo įsitempimas atslūgo. Pirštinėta ranka jis mos- 
telėjo lango pusėn. 

Jūra buvo žydra, bet ne plyna. Eilių eilės galerų 
sūpavosi aukštyn žemyn ant lygių bangų, karavelės 
ir vergų laivai, daugiaeiliai laivai suporuotais irklais, 
didžiulis flagmanas su imperatoriaus herbu - šuo- 
liuojančiu rubino raudonumo arkliu. Virš jų kliegė 
būriai išgąsdintų žuvėdrų, o šiapus, Uoste, siautė są- 
myšis, kilo sujudimas paskubomis ruošiantis gyny- 
bai, į visas šalis bėgiojo žmonės, voliojosi ant žemės 
pasipylusios žuvų valksnos, ant akmeninių krantinių 
kažkas vilko didžiąsias gynybines katapultas. 

— Džamilo laivai spruko prisidėti prie jų, palikę 
tuos pabaisas dramblius, - niūriai tarė Argelinas. — 
Uostas atkirstas, įsakiau uždaryti visus sienos vartus. 
Mieste pastatytos barikados, bet Sala neapginta. Pri- 
valai eiti su manimi, kur būsi saugi. 

— Ne, - ji metė žvilgsnį į Miraniją. - Mano parei- 
ga likti čia. Aš negaliu palikti Orakulo. 

— Hermija, man neužteks kareivių... 

— Dievas apsaugos savuosius. 

Jis nusitraukė pirštinę, palietė jos ranką, bet pa- 
jutęs, kaip ji sustingo, iškart atitraukė. 

— Na, tebūnie, - tarė jis lediniu balsu. - Bet ki- 
tos iš Devyneto bus uždarytos namų arešte. Jei kuri 
bandys ištrūkti, bus nužudyta. Daugiau perspėjimų 

nebus. - Jis dėbtelėjo į Miraniją. - Dabar, manau, 
jau galite būti laiminga. Iš jūsų malonės gatvės virs 
kraujo upėmis. 

Ji nurijo seilę iš baimės perdžiūvusia gerkle. 

Jis palinko iš įsiūčio pajuodusiu veidu. 

— Argi aš toks baisus, ponia, ir toks kietasprandis, 
kad vertėtų mane triuškinti tokia brangia kaina? 


X 


N4 
Seštasis aukojimas: 


išbarstytų plunksnų atnaša 


Yra daug dalykų, Kurių, kaip jie mano, aš noriu. 

Į mano rankas plaukia tūkstančiai dovanų. Paukščiai, gy- 
vuliai, smaragdai, sidabras. Xą galima duoti dievui, Kuris jau 
viską turi? 

Mano šešėlis nieko nenori, tik tamsos. Lietaus Karalienė 
dalija gyvybę teikiančio meno talentą be jokio atlygio. 

Bet aš apie tai mąsčiau — ir vis dėlto yra dalykų, Kurių 
noriu. Jūsų širdies ir proto. Trijų žvaigždžių. 

Ir Kad manęs nepaliktų. 


Jų troškimai — jų rykštė 


Tada turėjo būti Beždžionė, o dabar Voras. Iš tolo 
mažutė Aleksio figūrėlė kantriai dūlino vingiuotu 
taku palei linijas. 

— Kažin ką jis ten sau galvoja? - sušvogždė Lapė. 

Setas papurtė galvą. Kalbėti buvo tikra kančia. 
Vandens davinį jie sumažino iki vieno gurkšnio per 
tris valandas. Liežuvis sutino, gerklė apteko dulkė- 
mis, nuryti seilę reikėjo antžmogiškų jėgų, ir jis vis 
tiek to norėjo, nors žūtbūt reikėjo susivaldyti. 

Pasak rutulio, kitas šulinys turėjo būti už dviejų 
valandų kelio į vakarus. 

Archontas apsigręžė ir ėmė žingsniuoti atgal. Kar- 
tąjis parkrito ir Setas sunerimęs atsistojo, bet Aleksis 

pats pakilo ir baigė kelionę, klibikščiuodamas savo 
nuvargusiomis sandalais apautomis kojomis. Paskui 
priėjo prie Obleko ir atsisėdo. 

Šakalas tylomis padavė jam vandens. Jis su ato- 
daira gurkštelėjo vieną mažytį gurkšnelį. 

Padėrusios Obleko akys buvo pasruvusios krauju 
ir perštėjo. Dvi dienas sliūkindamas pirmyn jis be- 
veik nekalbėjo. Kai visi miegojo, jis rėkavo pro mie- 
gus išpiltas prakaito. Net dabar išsigandusios jo akys 
buku žvilgsniu lakstė po gamtovaizdį. Ten kažkas 
yra, sušnibždėjo jis Setui. Seka jį. Demonai ir šunys 
didžiuliais veizolais. Šliaužiantys numirėliai, pori- 
nantys kažkokias paslaptis. 

Setas žinojo, kad kalta kaitra ir miražai, be to, tie 
kvaišinantys gėralai arba jų stoka. Obleką džiovino 
troškulys, jo kūnas geidė vyno, o kad jo nebuvo, teko 
kentėti žiaurias kančias. Karštis ir troškulys temdė 
jam protą. Setas su kartėliu pagalvojo, kad verčiau 
jau būtų keliavę be jo - tuo galėjo ir baigtis, nes jis 
vos vilko kojas. 

Netaręs nė žodžio Šakalas pašoko ant kojų ir ap- 
sidairė. Jie tingiai pasekė juo. 

Galiausiai Žvėrys buvo numaldyti. Aleksis spyrė- 
si, kad jam reikia pereiti jų kontūrais ir su jais pa- 
sikalbėti, prieš tai kiekvieno prieigose užkasus savo 
plaukų kuokštelį. Setas pasitrynė nugairintą veidą 
ir prisiminė liūtą, kurio pykčiu visi buvo persiėmę. 
Nuo tol jie nematė nė vieno gyvo padaro, net vaba- 

lo. Dabar dunksantys kalnai atrodė kur kas dides- 
ni. Akys jau skyrė slėnius ir viršukalnes, nors aušros 
spinduliuose ir dulkėse aukščiausios viršūnės sken- 
dėjo migloje. Kartkartėm baltas švytėjimas sužadin- 
davo nepakeliamas kančias. Ar ten sniegas? Jis nie- 
kada nebuvo matęs sniego, buvo tik skaitęs senovės 
keliautojų pasakojimuose. Sustingęs vanduo. Tai at- 
rodė vargiai įmanoma. 

Jie ėjo. 

Slenkant valandoms kelionė virto mirtina kanky- 
ne. Kiekvienas žingsnis degino kojas. Ir galo tam ne- 
simatė. Po klumpančiomis kojomis žemė - didžiulė 
druskinga lyguma, apsitraukusi žėrinčiais kristalais, 
buvo kieta ir suskeldėjusi. Neapvyniotos liko tik jų 
akys, ir tas pačias jie turėjo prisidengti delnais nuo 
akinamų spindulių. 

Draug su jais slinko tolumoje švyluojančių me- 
džių ar ribančio vandens miražai. Lapė turėjo triskart 
tempti Obleką šalin, kad jų nesivytų. Muzikantas sta- 
malinėjo veblendamas kliedesius. Baigėsi vanduo. 

Pasaulis buvo žioruojantis žaizdras ir Setas slinko 
jo viduriu nebeturėdamas iš vidaus net tiek drėgmės, 
kad galėtų prakaituoti. Gęstančioje jo atmintyje plū- 
duriavo pasakų ir vaikiškų dainelių nuotrupos. Jis 
pamiršo, kur esąs ir kas esąs. 

Jis pamiršo viską, išskyrus kėblinimą koja už 
kojos. 

Ir nepakenčiamą, smaugiantį troškulį. 

Staiga jie priėjo tą vietą. 

Ten dvokė. Aitri, šleikšti smarvė įsigraužė į gerklę 
ir jis užsikosėjo. Dykumos paviršius nusileido į di- 
delę žemumą ir parpuolę ant kelių jie pajuto patekę 
į klampynę. Purvas lipo prie kūno, jo buvo neįma- 
noma nusišluostyti. Kur ne kur klampynėje telkšojo 
tiršto juodo dumblo balutės - per daug tiršto, kad jį 
būtų galima vadinti skysčiu, nors geriau įsižiūrėjus 
buvo matyti, kad jis takus. Paviršiuje pūpsantys bur- 
buliukai sprogdavo tik po kelių minučių. 

Priešakyje atsidūręs Oblekas sustojo ir nusiplėšė 
nuo veido vyturus. 

- Žiūrėk! - sukliegė jis. Didžiulė įkaitusi ir dre- 
banti jo letena sugriebė Setą. - Ar matai? Pažiūrėk! 

Viskas, ką matė muzikantas, jam kėlė baimę. Nu- 
sikamavęs Setas susverdėjo. Iš balučių kilo rausvi 
gaižūs dūmai. Jų paviršiuje spragsėjo melsvos ug- 
nelės ir kas kelios akimirkos tuma suliumpsėdavo, 
taškydamasi tirštais sproginėjančiais burbulais, tarsi 
kažkas po žeme būtų vartęsis nuo šono ant šono. Gal 
ten buvo kas gyvas? Jei taip, Setas neturėjo noro jo 
išvysti. 

— Demonai! - žengdamas atatupstas Oblekas, re- 
gis, tik dabar pamatė tas balutes. Jis parklupo rie- 
biame purvyne, pamatė, kad yra visas išsimaknojęs, 
ir pašiurpęs pamėgino nusišluostyti. - Archontai! 

Gelbėk! Užuodžiu, archontai, paukščius geležiniais 
sparnais, storas gyvates! Žiūrėk, jos šliaužia prie ma- 
nęs. Archontai! 

Šakalas nusitraukė nuo veido apdangalą. Akys 
buvo pribirusios smėlio. 

— Baigta, - sušvogždė. 

— Ne, - Aleksis, regis, krito iš nuovargio. Jis vos 
įstengė pakrutinti lūpas. - Nieko čia nėra, Oblekai, 
turim iš čia išsigauti. Priekyje yra vandens. Visiškai 
arti. 

Oblekas, atrodė, nieko negirdėjo. 

— Palikit mane, - suvaitojo jis. - Duokit man čia 
pasilikti. Paukščiai čia pat. Užuodžiu jų kvapą. 

— Tai juodoji alyva... 

— Arba grįžti atgal. Galima? - Oblekas pakėlė 
akis, veide suruseno pamišėliškai gudri išraiška. - Į 
Uostą? Žiūrėk, aš jau ir ten. Per kokią valandą su- 
vaikščiosiu ir atnešiu mums vandens. Vyno. 

Šakalas ir Lapė susižvalgė. Tada kapų plėšikas 
truktelėjo šalin Aleksį. 

— Eime, - tarė jis. 

— Aš jo nepaliksiu, - trūktelėjęs Aleksis įsispyrė į 
žemę. - Ne. 

— Jis nebepaeina. Pats matai. Jis išėjo iš galvos ir 
darosi pavojingas. 

— Jis man nieko nepadarys. 

Šakalas susiraukė. 

— Vaike, jis tau perrėžtų gerklę dėl šlakelio vyno. 

— Ašjo nepaliksiu. Pasakyk jam, Setai. 

Setas įsiurbė sukepusias lūpas. Išdaužti žodį buvo 
nežmoniškai sunku, o žiūrint į apgailėtinai susirie- 
tusį Obleką jį suėmė neviltis. Savo paties nuostabai, 
jis ištarė: 

— Vanduo netoli. Iki jo galim jį nuvilkti už pa- 
rankių. 

Šakalas nė nekrustelėjo. Paskui abejingai nusi- 
šypsojo. 

— Na ką. Dykuma tikrai atidengia tai, kas paslėp- 
ta, raštininke. 

— Taip pat ir slepiamus vardus, viešpatie Ozar- 
konai. 

Jis nustebo. Nesusivaldė neblykstelėjęs akimis. 
Setas liko patenkintas. 

- O, tu atlikai tyrimus. Mirusiųjų mieste yra 
mano byla? 

— Tavo giminės byla. Jų kapų. Vienas jūsiškių ka- 
daise buvo archontas. 

— Pats blogiausias archontas. Raselonas. 

— Tačiau net jis nebūtų palikęs žmogaus mirti dy- 
kumoje. 

Šakalas šaltai išmatavo jį žvilgsniu. 

— Ką tu skolingas storuliui? 

— Kartą jis mane sugavo krintantį. 

Oblekas jiems už nugaros sumykė tartum ką pri- 
siminęs. Sekundę jis dėbtelėjo į Setą ir jo žvilgsnis 
pasiutusiai sublizgėjo kaip seniau. 

Šakalas timptelėjo pečiais, žingtelėjo priekin ir 
tvirta savo ranka griebė Obleką už parankės. Setas 
priėjo jam padėti. Kartu jie pastatė milžiną ant kojų 
ir užmetė jo rankas sau ant pečių. 

— Vesk mus, vaike, - tūžmingai tarė Šakalas. - 
Duodu tau valandą - ne daugiau - rasti vandens. 
Kitaip mes krisim ir mirsim. 

Bet riebalinga žemė klampino ir lėtinojų žingsnius. 
Nuo miglų ir dūmų net saulė apsiblausė, įkvėptas į 
plaučius oras mušė į galvą ir svaigino. Krypuodamas 
priekin Setas meldėsi, kad Aleksis prisimintų, kokias 
gaires pasakė jam pakuždomis prieš kelias valandas, 
kad eitų link kalnus perskėlusio trūkio, žiūrėtų, kad 
žemė po kojų vis kiltų aukštyn, ir dairytųsi kaktusų. 

Bet valandą prasikankinę kvaitinančiame karštyje 
jie dar nebuvo išsikapanoję iš alyvos telkinio ploto, 
aplink nebuvo jokių kaktusų. Aleksis krito keturpės- 
čias ir apsiverkė. 

Setas spoksojo į dykumą. Jei šaltinis išdžiūvo... 

— Kas čia? - dūrė pirštu Lapė. 

Paukščiai. 

Jie aukštai sklandė laikydamiesi oro srovių. 

Šakalas užvertęs galvą susiėmė už šono. 

— Čia ta vieta? 

Aleksis žvilgtelėjo į Setą. Setas linktelėjo beveik 
nejudindamas galvos. Bet Šakalas pastebėjo. Jis kaip- 
mat paleido Obleką ir išsitraukė kardą - blizgančius 
mirtinus ašmenis. 

- Viršininke? - Lapė žaibiškai čiupo du peilius. 

Aukštaūgis prisiartinęs įrėmė ašmenis Setui į 
kaklą, smaigaliu pakeldamas jo smakrą. Aštri viršū- 
nė buvo šilta. Jis pajuto dūrį. 

— Sakyk, - sukriokė Šakalas, - kas čia dedasi. 

— Nieko. 

Jis gąstelėjo. Akimoju buvo nupjautas jo krep- 
šio diržas. Krepšys plumptelėjo žemėn ir Šakalas 
jį paspyrė. 

— Iškrėsk. 

Per kelias sekundes Lapė ištraukė rutulį, mestelė- 
jo jį ir Šakalas sugavo jį viena ranka. Jis išpūtė akis. 

— Pirma buvo žvaigždė. O dabar pats mėnulis! Ką 
dar slepiat nuo manęs, pusgalviai? 

— Susmirdęs vagie, - suurzgė Oblekas, - jei tik pa- 
sikelčiau ant kojų... 

Šakalas įstūmė į makštį ginklą ir mikliai apžiūrėjo 
rutulį, pirštais braukdamas per įrėžtus rašmenis. 

— Labai senas. Žemėlapis? 

Setas nenorom linktelėjo ir pasitrynė kaklą. Jis 
buvo perrėžtas ir perštėjo. 

— Be abejo, kelias prie šulinio. Tu jį perskaitei. 
Kur vertimas? 

Setas tylėjo. Kapų plėšikas kilstelėjo antakį. 

— Tik pamanyk, Lape, jis vėl slapukauja. Lygiai 
kaip anąkart. - Jis prikišo veidą. - Turbūt ir vėl iš- 
mokai atmintinai? 

— Be manęs niekur nesidėsi. 

— Sakai? O kas, jei pats perskaitysiu? 

Turbūt jo veide pasirodė išgąstis. Šakalo juokas 
perėjo per paširdžius. 

— Mane, raštininke, mokė geresni mokytojai negu 
tave. Gal aš ir ne toks įgudęs, bet manau, kad ga- 
liu išskaityti, kas čia parašyta. Va, žiūrėk, mes esame 
čia, - jis bakstelėjo į alyvos telkinį žyminčius žen- 
klus, raizgius dantytus rašmenis, grifą narve - Setui 
prireikė begalės laiko visa tai iššifruoti. 

— O šitas hieroglifas pakraštyje - šaltinis. 

Jis apsidairė. 

- Žemė išdžiūvusi. Turbūt nuo tada, kai padary- 
tas šitas daiktas, šimtus metų truko sausra. Bet vis 
tiek jis iki šiol gali čia būti. 


Po pusvalandžio su stabo ištiktu Obleku ir susirietu- 
siu Aleksiu iš šonų Setas ištiesė paskaudusią nugarą. 

— Radau! 

Lapė šoko į duobę, griebė medinį kastuvą ir ėmė 
įnirtingai darbuotis. Susverdėjęs nuo palengvėjimo 
Setas atsiklaupė ant deginančio smėlio ir ėmė rausti 
žemę plikomis rankomis. Visą laiką, kol jis kasė, Ša- 
kalas sėdėjo ir Žiūrėjo į jį, ir net dabar pailgos aukš- 
taugio akys nenukrypo į šalį, pirštams tvirtai įsiki- 
bus į rutulį. 

— Vanduo, viršininke. 

Duobės kraštai vos siekė kelius, bet dugnas jau 
buvo dumblinas. Smėlėta maurynė ėmė tamsėti. Se- 

tas žiūrėjo, kaip pamažu tvenkiasi balutė. Lapė at- 
sargiai pasėmė rieškučiomis, paragavo, paskui nusi- 
spjovė. 

— Gėlas. Bet nusistovės ne iškart. 

— Pagilinkit duobę. Reikia pripildyti visus maišus 
ir gertuvės. 

Tam prireikė valandos. Apduję, deginami troš- 
kulio, jie sėdėjo ant smėlio laukdami, kol nusistovės 
vanduo. Leidosi saulė. Toli vakaruose jau matyti pau- 
kščiai suko ratus virš kalnų papėdžių. Aleksis žiūrėjo 
į juos. 

— Tai ne paukščiai, - staiga tarė jis. 

Šakalas čiaumojo džiovintą alyvą. 

— Nejaugi? 

— Tai Žmonės su sparnais. 

Lapė prunkštelėjo. 

— Netiki? - Aleksis nustebęs pažvelgė į jį. - Aš ar- 
chontas. Išmanau. 

— Tu net nežinai, kur tavo smegenėlės, ožkagany. 

Aleksis suraukė antakius. 

— Jis manimi tiki. 

Jis parodė pirštu Šakalą, kuris mėgino nuryti pa- 
skutinę alyvą, bet neįstengė. 

- Iš tikro, Lape, jis tiesą sako. Pradedu tikėti. Pa- 
starasis archontas buvo senas kvailys. Visai gali būti, 
kad jis atgimė šito vaiko pavidalu. 

Lapė nusiviepė, bet Aleksis atsiklaupė ant smėlio. 

— Aš ne tai norėjau pasakyti, - tyliai tarė jis. - Ir 
tu tai žinai. 

Atėjo naktis. Kone akimirksniu juos apgobė glos- 
tanti vėsa. Šakalas ir Aleksis žvelgė vienas į kitą pri- 
siartinę veidu prie veido. Plėšikui prabilus jo gerklė 
buvo išdžiūvusi. 

— Tada, kai prasidėjo lietus, prisipažįstu, valandėlę 
gal ir galvojau... klausiau savęs, gal tu ir iš tikro ar- 
chontas. Bet dievui nereikalingos vagių, drimbų mu- 
zikantų ir melagių raštininkų paslaugos. Nemanau, 
kad esu vienas tokių likimo įrankių. 

— Kiekvienas, - rimtai atsakė Aleksis, - reikalin- 
gas dievams, viešpatie Ozarkonai. 

— Net niekingiausias iš niekingiausių? Net tas, ku- 
ris apiplėšinėja mirusius? 

— Negi taip savęs nekenti? Turbūt sapnuoji miru- 
siuosius? Gal jie kankina tave nakties tamsoje? 
blaususias akis. 

Kitą akimirką Šakalas kone prisiplojo veidu prie 
berniuko veido, įkypos jo akys žvelgė grėsmingai. 

— Ką tu išmanai? 

- Žinau, kas yra sąžinės graužatis. Aš pavogiau 
auksinius obuolius. 

- Sąžinės graužatis? - Šakalas per jėgą nusišyp- 
sojo. — Dėl ko? Argi mirusieji pasigenda savo lobių? 

Argi užsirūstina, kad už jų brangenybes galima nu- 
sipirkti maisto ir vandens? 

Pats žinai, kad taip. 

Plėšiko akyse šmėstelėjo kone baimė. Setas pama- 
nė, kad tas jau smogs berniukui, bet tik sukuždėjo: 

— Aš pagalvodavau apie tai. Kartais. 

Jų žingsniai persekioja tave sapnuose. 

— Dievas viską žino. 

Žinau, sūnau. 

— Tai atitolink juos, švenčiausiasis. Maldauju, nu- 
imk tą naštą, slegiančią mano sielą, ir aš mielai pa- 
tikėsiu, kad tu dievas. Parodyk savo galias. Apvalyk 
mane nuo kaltės. Noriu įtikėti. - Setas dar niekada 
nebuvo matęs jo akyse tokios begalinės kančios. Kai 
jis atsitiesė, kančia buvo dingusi ir jis pridūrė nuo- 
bodžiaujančiu balsu: - O jei jau ketini tą daryti, ko- 
dėl tau nepavertus dykumos žydinčiu sodu? 
mo, pamanė Setas. 

— Tu darai juokus iš manęs, - niūriai tarė Aleksis. 

— Jei tu dievas, tikrai žinai, ką darau ir ką dary- 
siu. — Jis rūpestingai paslėpė rutulį savo krepšyje. — 
Tad galiu nesibaiminti dėl tavo saugumo, ar ne? 

Jo žodžius pertraukė kažkoks šliurpimas. Kaip 
ilgas išsitiesęs ant smėlio Oblekas lakė vandenį it 
šuo. 


> 

Po kelių valandų, iš nuovargio nugrimzdęs į miegą, 
kuris liūliavo ir globė jį kaip šiltas kokonas, Setas 
pusiausnūda matė, kaip tvinsta vanduo duobėje. 
Visą naktį, kol jis miegojo, kilo vanduo ir dabar 
kupėjo per viršų, paplaudamas smėlėtus kraštus. 
Grumstai pliumpsėjo į vandenį, jis plito dykumos 
paviršiuje ir galiausiai mėnulio šviesoje suspindo 
didelis ežeras. 

Ežere plaukiojo laivai - visų dydžių karo laivų 
flotilė, plaukianti tiesiai į jį visomis burėmis, nors 
vėjas buvo nurimęs. Sunkūs kiliai įsirėžė į krantą. 

Šalia savęs jis pamatė Miraniją ir ji tarė: 

— Aš atplaukiu tokiu pat laivu kaip iš Milo. 

Jis linktelėjo. 

Iš valčių šokinėjo kareiviai - vyrai įmantriais im- 
peratoriaus kariuomenės šarvais. Trimitavo dram- 
bliai, vandenyje buvo net tiršta šokinėjančių delfinų, 
skraidančių žuvų ir nereidžių. 

— Ką tu darysi? - su nerimu sušnibždėjo jis. 

Ji papurtė galvą. 

— Nežinau, Setai. Visai nebežinau, kieno pusėje 
esu. Likau viena, vienui viena. 

Flotilė dingo ir ji liko ant uolos - vos įžiūrimos 
uolos bekraštėje jūroje, o jis tolo nuo jos, jį pagavo 
srovė, jis nemokėjo plaukti ir ėmė skęsti. 

— Oblekai! - sušvokštė jis, bet niekas neatsiliepė. 

Gelmėje po kojomis plūduriavo išpurtęs Obleko 
kūnas, į jį dėbsojo skenduolio veidas. 

Jis atsibudo. 

Kažkas sugriebęs už rankos purtė jį iš visų jėgų. 

Nusibraukęs nuo veido prakaitą jis apsivertė 
guolyje. 

- Setai, - pasigirdo Aleksio balsas. - Klausyk, apie 
ką jis tada kalbėjo, kai pasakė apie žvaigždę? 

— Kas? 

— Šakalas. Ką jis turėjo galvoje? Jis pasakė pirma 
žvaigždė, o dabar mėnulis. Kokia žvaigždė? 

Seto galva nusviro ant minkšto pakloto, kurį pa- 
sidarė iš apsiausto. Jis buvo pavargęs kaip šuo, nuo 
kasimo rankos dar buvo kaip medinės. Jis suurzgė: 

— Eik miegoti! 

- Tai labai svarbu! - vaikas vapėjo kaip paklai- 
kęs. - Būk geras! 

- Žvaigždę aš pirkau. Jis atėmė, - sumurmėjo 
tamsoje, kuri užklojo jį kaip saldi užmarštis. 

- Tikrą žvaigždę? 

- Klausk jo - Šakalo. 

Ir jis vėl užmigo. Kol plonas balselis iš toli atsi- 
liepė: 

— Negaliu. Jis išėjo. 

Akimirką, kuri truko amžinybę, Setas gulėjo ne- 
krutėdamas. Paskui atplėšė akis. 

— Kas išėjo? 

— Abu. 

Pašokdamas guolyje jis apsivertė aukštielninkas, 
atsisėdo ir išpūtė akis. Paskui nusikeikęs šoko ant 
kojų. 

Oblekas knarkė prie vandens duobės. Šalia jo gu- 
lėjo du pilni krepšiai. 

Priešaušrio tyloje kiek akys užmato tyrlaukiuose 
nebuvo nė gyvos dvasios. Rytuose pasirodė blausi 
rausva šviesa. Vakaruose švytėjo kalnai žėrinčiomis 
viršūnių smailėmis. Iki pat horizonto plytėjo tuščia 
dykuma. 


Laisvė perkama ir parduodama 


Padėtis buvo aiški. 

Uostas pasiduos, bus nuginkluotas ir atimtas iš 
Argelino. Kai tik imperatorius pasodins satrapą, 
Orakulas bus iškilmingai apvalytas. Bus paskirta 
nauja kalbėtoja. 

— Paskirs Džamilas, - springdama oru pasakė 
Chrisė, - kertu lažybų, kad jis ir bus tas - kaip jis — 
satrapas. 

Miranija nekantriai linktelėjo. 

— Regis, jie nesupranta, kad Argelinas niekam ne- 
pasiduos. O kas toliau? 

— Duoklė. Penki milijonai sidabrinių imperato- 
riui. O kas, jei jie paskirs svetimšalę kalbėtoją, Mi- 

ranija! - išsigandusi ji griebė už sėdynės pasvirus 
neštuvams. 

— Jis kausis. 

Chrisė linktelėjo. 

— Sargybiniai prie Žemutinių rūmų šiandien vi- 
durdienį buvo pakeisti. Iš Uosto atėję kareiviai už- 
plūdo Rūmus. Žmogus iš laivo atnešė laišką su rei- 
kalavimais. Argelinas visų akivaizdoje jį sudegino. 
Jis nuplėšė pasiuntiniui nuo kūno papuošalus ir 
drabužius, nupjovė jam ausis, pasiuntė jį atgal ap- 
karstytą skarmalais ir pasakė, kad tai visa duoklė ku- 
nigaikščiui Džamilui iš Abiejų Žemių. Paskui davė 
komandą pradėti bombardavimą. 

Ji pati tai girdėjo. Didžiosios katapultos krantinė- 
je darbavosi visą rytą, besisukiojančių jų dantračių 
tarškėjimas aiškiai girdėjosi net Saloje, zvimbė ir švil- 
pė laidomos virvės, akmeniniai sviediniai pliumpsė- 
jo į jūrą, čirškė ir dvokė liepsnojantis degutas. 

— Bet tai beprasmiška, - pasakė Chrisė, išplėtusi 
akis žvelgdama pro langą, - juk laivynas laikosi to- 
liau kaip per šūvį. 

— Taigi jis turėtų taupyti šaudmenis, - Miranija 
sukiojo kaukę, atremtą į kelius. Ji žinojo, kad apsiau- 
stis, net pati trumpiausia, yra katastrofa. Impera- 
toriaus laivai atkirto Uostą. Niekas nebegalėjo į jį 
atplaukti ir išplaukti, o šis kraštas buvo gyvas vien 
tuo, ką įsiveždavo. Čia beveik niekas neaugo - žemė 
buvo nualinta sausros. Už nugaros jiems buvo vien 

bekraštė dykuma. Jau po kelių dienų visko pradės 
trūkti. Be pirklių Uosto žmonės pradės badauti, 
tūkstančiai miesto valdininkų ir darbininkų liks be 
algų. Ji nedrįso net pagalvoti apie galinčius prasidėti 
maištus. 

Neštuvams paskubomis linguojant per turgavie- 
tę ji pamatė, kad jau prasideda sąmyšis. Žvelgdama 
pro užuolaidų plyšį išvydo tuščius prekystalius, ne- 
patenkintųjų eiles, visur besisukiojančius kareivius. 
Kainos pašoko, už grūdų maišus imta prašyti trigu- 
bai, viena moteris plūdo prekeivį, kuriam už nuga- 
ros stovėjo trys žaliūkai vergai. Bet žmonės mokės. 
Maistą bus pradėta kaupti kaip auksą ir brangakme- 
nius, iš atmatų krūvų bus iškastos prieš savaitę iš- 
mestos atliekos. 

- O kaip mes? - sušnibždėjo Chrisė.- Ar dar 
gausime aukų? 

- Nežinau. Gal kurį laiką. Bet Sala turtingesnė už 
visus. 

Šiaip ar taip, pamanė ji, tai vienintelė žaliuojan- 
ti vieta per daugelį mylių aplinkui. Čia auga alyvos, 
citrinos, apelsinai. Aruodai po Šventykla visada pil- 
ni. Bet ar ilgai tai truks, kol badas čia atvys visus ki- 
tus Žmones? 

Tada ji sugriebė balzos medžio rėmą ir riktelėjo: 

- Stokit! STOKIT! TUCTUOJAU! 

Šeši vergai sustojo kaip įkasti. Vidurinis nerangiai 
atsisuko. 

— Kas atsitiko, jūsų šventenybe? 

Ji iššoko ir įbruko Chrisei į rankas nešėjos kaukę. 

— Palaikyk. 

— Kur eini? Ak, Miranija, kareiviai!.. 

Ji užsimetė ant galvos apsiausto kraštą. 

— Duokš papuošalus, Chrise, tik negaišuok. 

— Ką?! 

— Greičiau! - Ji čiupo žiedus, kuriuos Chrisė ne- 
noromis nusimovė nuo pirštų, paskui ištraukė jai iš 
ausų auskarus. Chrisė suspiegė: 

— Neatiduosiu! 

— Laukit čia, - ji stvėrė vergui už rankos. - Tegu 
užuolaidos būna nuleistos. 

Ir ji pasileido bėgte per šiukšliną aikštę tarp šunų, 
besiriejančių dėl išėdų, tarp asilų mėšlo krūvų ir besi- 
rangančių maisto laukiančių žmonių eilių. Stabte- 
lėjo ir apsidairė aplinkui. Ir štai jį pamatė. Kur jie 
atsidūrė! 

Į akis žybtelėjo bronza. 

Du kareiviai varė jį į vergų turgų. Pa riešai buvo 
surišti virve, kurios galu kareivis buvo apsivyniojęs 
pats, tačiau senukas bent nebuvo sukaustytas gran- 
dinėmis. Miranija nusivijo juos. 

Jie pasuko už kampo ir ji prisivijo juos lipančius 
laipteliais, vedančiais į kitą terasą. Skersgatvį juosė 
arka, aukščiau matėsi grotuotas langelis, apstatytas 
smulkiažiedėmis raudonomis gėlėmis. 

- Palaukit! Palaukit! Dievo vardu! 

Sargybiniai atsigręžė. Vienas pakėlė ietį, bet pa- 
matęs, kad ji viena, nenoromis nuleido ir nudelbė 
akis. Kitas, įžūlesnis, įsistebeilijo tiesiai jai į akis. 

- Ar žinote, kas aš? - greitakalbe išbėrė ji. 

— Iš Devyneto. 

— Nešėja. Dievo nešėja, - ji kone prisiplojo prie 
jo. Jis buvo jaunas, negailestingas ir ji nežinojo, kaip 
su juo kalbėti. Padėk man, galvojo ji, reikia, kad man 
dabar padėtum. 

Sargybinis krestelėjo galvą. Matyt, tai buvo nusi- 
lenkimas. 

— Aš dėl to žmogaus - reikalai pasikeitė. Turite jį 
atiduoti man. 

Pa stovėjo sustingęs, uoliai stengdamasis į ją ne- 
žiūrėti. 

Sargybiniai persimetė žvilgsniais. 

—- Mums prisakyta... 

— Nesvarbu, kas jums prisakyta, - padrąsinusi 
save kilstelėjo smakrą. - Dabar aš jums sakau. Jis eis 
su manim. 

Sargybinis su ietimi apsilaižė lūpas. Dėl jo ji ga- 
lėjo būti rami, bet kitas tik bukai spoksojo, ir jai tas 
nepatiko. Jis tarė: 

- Šito mes nežinom. Argelinas nori jį parduoti. 
Liepė atnešti pinigus kaip įrodymą. 

Ji linktelėjo. Jis nenuleido nuo jos akių. 

— Taigi pati suprantate. 

— Tai aš jį nupirksiu. 

Ji pernelyg paskubėjo. Išsidavė skubotumu ir bai- 
minimusi. Setas mokėtų apsimesti, kad jam mažai 
rūpi, derėtųsi dėl kainos. Bet nebuvo kada gaišuoti. 
Jei jos ims ieškoti kareiviai... 

Ji ištiesė papuošalus - savo ir Chrisės. 

Pamiršęs visą apdairumą, sargybinis iš nuostabos 
išpūtė akis. 

- Mums negalima... 

- Iš jūsų - perku iš jūsų. Visa tai jūsų. Kelis par- 
davę gausite pakankamai monetų Argelinui. Kitus 
pasilaikykite. Už juos galima nupirkti dešimt vergų. 
Dabar tai nesvarbu, tik tai turi likti paslaptis. 

Virvė dar kiečiau suveržė Pa ranką. Akimirką tru- 
ko tyla, kurią trikdė tik žuvėdrų klykavimas. Paskui 
kareivis sujudo. Jis stvėrė brangenybes ir švystelėjo 
virvės galą jai į ranką. 

Pa akimirksniu apsigręžė ir ėmė bėgti, Miranija 
neatsilikdama pasileido jam iš paskos. Sukdamas at- 
gal į aikštę jis rėkė: 

— Kur Telija? Ar radot Teliją? 

- Ten neštuvai. Štai ten. 

Chrisė stovėjo. Vergai nuleido neštuvus. Jie žiop- 
sojo į bėgančią Miraniją, o ši įstūmė Pa vidun ir rik- 
telėjo Chrisei: 

- Lipk! Kuo greičiau! 

Vergai sukruto ir pasilenkę sunkiai pakėlė neštu- 
vus. Nuo papildomos naštos jų žingsnis sulėtėjo, tad 
Chrisė iškišo galvą ir mestelėjo: 

— Paskubėkite. Mes vėluojam. 

Miranija be kvapo atsilošė ant minkštasuolio. 
Priešais susmuko Pa. 

— Kur Telija? 

— Nežinau! Jis paprašė mane jus surasti. Kai nu- 
ėjau į namus, jūsų jau nebebuvo. 

— Argelinas mus suėmė. - Pa žiūrėjo į ją. Jis atro- 
dė nusikamavęs, veidas sunykęs. - Nežinau, už ką. - 
Paskui pridūrė: - Turbūt nori mumis pasinaudoti, 
kad nepaleistų jo iš rankų. Jie šįryt paėmė Teliją. Kur 
ji? Ką jai padarė? - Jo balse pasigirdo baisi širdgėla. 

Miranija užsidėjo kaukę. Jos balsas pasidarė ne- 
aiškus ir aidus. 

— Pažadu, surasiu ją. 


Aiškiai matėsi takai. Jie vedė į vakarus ir Setas yrėsi 
pirmyn. Šalia jo vilkosi Oblekas su maišu ant nuga- 
ros. Iš dešinės svyrinėjo Aleksis. 

Pakilo vėjas ir švilpdamas nešė smiltis, karštis de- 
gino kūną. Pripildyti odinius maišus smėlingo van- 
dens prireikė kelių valandų ir visą tą laiką Oblekas 
keikė Šakalą, visą jo giminę, tėvus ir tėvų tėvus. Nors 
aplink driekėsi dyki smėlynai, nė vienas netikėjo, 
kad jis su Lape toli nuėjo. Setas susigriebė jų besi- 
dairantis prisidengęs ranka akis. 

Galiausiai suprato, kad jie tikrai pabėgo, ir ėmė 
ginčytis. Setas spėjo, kad jie grįžo atgal, o Aleksis 
tvirtino, kad nukeliavo pirmyn. 

— Mes niekada jo nenuvesim prie šulinio! 

— Bet Obleką reikia nuvesti, Setai. Oblekui gi rei- 
kia dainų! 

Viskas baigėsi tuo, kad milžinas įsirėmė ranka į 
smėlį, sunkiai atsiplėšė nuo žemės ir užsimetė maišą 

Kažkas buvo pasikeitę. Jo žvilgsnis nurimo - akys 
buvo raudonos nuo smėlio, bet nebelakstė į šalis dai- 
rydamosi demonų, mažiau drebėjo rankos. Jis pasi- 
stengė atsitiesti, apsivyniojo šaliku veidą ir pakaušį 
ir užkišo jo galą po purvina tunika. Paskui paėmė 
trumpą Lapės kardą, kurį tas buvo palikęs įsmeigtą 
į smėlį, ir išmėgino ašmenų aštrumą nykščiu. Balsas 
buvo kimus ir šiurkštus nuo ilgo nekalbėjimo. 

— Aš tau skolingas, rašalini. 

- Aš tau irgi buvau skolingas. Dvigubai. 

Muzikantas linktelėjo. 

— Jis būtų mane palikęs. Vis dėlto turim vandens 
ir maisto. Jis davė mums progą grįžti atgal. Jei nori, 
eik. Gal ir parsigautum. 

— Dar neseniai netikėjai, kad... 

— Dar neseniai buvau pametęs galvą. Ir dabar 
jaučiuosi kaip lavonas, visas drebu, kojos kaip va- 
tinės, po oda bėgioja raudonos kirmėlaitės. Bet aš 
vėl Oblekas. Nesiruošiu grįžti atgal ir man nereikia 
malonės iš jokios kapų žiurkės. - Jis pamėgino su- 
kryžiuoti rankas. - Kadaise buvau muzikantas. Pats 
geriausias, man nebuvo lygių. Žinojau gyvenimo 

skonį ir be šitos šlykštynės. Nenoriu ištuštėti iš vi- 
daus, raštininke, nenoriu gyventi be dainų. Kad ir 
kas būtų, po žingsnelį nušliaušiu visą tą kelią. - Jis 
metė žvilgsnį žemyn į Aleksį. - Tad nuvesk mane 
prie šulinio, drauguži. 

Dabar, po kelių valandų, Setas žiūrėjo į jį. Mąstė, 
kad milžinas vis dėlto ne iš kelmo spirtas. Svilinantis 
karštis galėjo bet ką pribaigti, o Obleką vis dar pur- 
tė drebulys, karštinė dar buvo jo nepaleidusi - Setas 
galėjo tik numanyti, kokį pragarą jam teko pereiti. 
Šakalas klydo jį nurašydamas. Jis suraukė antakius. 
Kapų plėšikas turėjo rutulį ir galėjo apsieiti be jo. 
Bet jie patys turi įveikti kelią. 

Oblekas apsidairė. Balsas gergždė. 

— Reikia atsigerti. 

Setas linktelėjo. 

Jie sutūpė. Nebuvo jokios priedangos - nė akme- 
nėlio, nė krūmelio. Šakalo pėdsakai išdilo perdžiū- 
vusioje žemėje. 

Odinė gertuvė ėjo iš rankų į rankas, jie sekė kiek- 
vieną vienas kito gurkštelėjimą. Oblekas atsargiai 
nusilaižė vandens lašą nuo sukepusių lūpų. 

— Pasakyk man kelią. Jei tau kas nors atsitiktų... 

Setas truktelėjo pečiais. Paskui pašnibždomis 
prakalbo: 

— Perėjome Žvėrių sritį. Jų yra ir daugiau - di- 
džiulis Vabalas, padaras, panašus į krokodilą, bet jie 
toli šiaurėje ir mūsų kelias ten neveda. - Ir gerai. 

Rutulys apie Vabalą sako: „Tai niokojanti būtybė ir 
atpildas už sugedimą. Jos galia slypi slapčiausiose vie- 
tose, kapų pelėsiuose, ligų užkratuose.“ 

Jei nenumaldysi jos, kerštas bus baisus. 

— O toliau? - Oblekas pasikasė smakrą. Rankos 
drebėjo ir jis sunėrė pirštus. 

- Sunku pasakyti. Raidės nusitrynusios. Kažką 
įskaičiau apie būriais aukštai virš galvos traukian- 
čius paukščius - apie perimvietes, - jis nulupo atšo- 
kusią kelio odą. Reikėjo dar kai ką pridurti, bet jis 
norėjo tai pasilaikyti sau. 

— Pasakyk, - tyliai paprašė Aleksis. 

Setas sunerimęs žvilgtelėjo į jį. Jis nugurkė seilę. 

— Ten yra toks hieroglifas. Kelias valandas rau- 
siausi po senovinius ritinius, kol jį išskaičiau. Kol ra- 
dau Setrebo laikų skiemeninio rašto išaiškinimą. 

— Po galais, ką tai reiškia? - suurzgė Oblekas. 

Setas susiraukė. Galiausiai prakalbo: 

— Rijimą. Gyvų rijimą. 

Jie sėdėjo tylomis. 

— Gal tai reiškia vietą, kur yra maisto? - sumur- 
mėjo Oblekas. 

Jis gūžtelėjo. Nė vieno iš jų neįtikino toks spėjimas. 

Aleksis pasakė: 

- O Šakalas galėjo suprasti tą ženklą? 

Setas nusiviepė su žudančia panieka. 

— Niekaip. Kad ir manosi kažin kas, tačiau net 
man reikėjo laužyti galvą kelias valandas. 

— Net tau, - linktelėjo Oblekas. Jis susimąstęs 
žvelgė į virpančias nuo karščio tolumas. - Be reikalo 
mus paliko. Taip jam ir pasakysiu prieš sumaldamas 
tą prakilnų snukį. 

— Dabar jau pažįstu senąjį Obleką. 

Archontas pakėlęs akis žiūrėjo į mažytį sūkuriuo- 
jantį taškelį toli vakaruose. 

— Paukščiai? - paklausė Setas. 

— Ne paukščiai. - Berniukas prisimerkęs pažiūrė- 
jo į jį - jis jau buvo matęs tą paslaptingą žvilgsnį. 
Paskui pridūrė: - Manau, jie pabėgo. Iš jo sapnų. 


Amfiteatras buvo sausakimšas. Visos aliai vienos 
kėdės, lenkti akmeniniai suolai buvo nusėsti vyrų, 
moterų, raštininkų, jūrininkų, pirklių, kekšių, viršuje 
eilėmis stovėjo vergai. Miraniją apkvaitino riksmai, 
triukšmas ir Argelino sargybinių ginklų žvangesys 
tramdant minią. Baimingas klegesys užgriuvo sce- 
ną kalvos papėdėje. Po kauke balsai gaudžiai aidėjo, 
kaktą dilgčiojo nuo prakaito lašų. Kai aplink areną 
eile išsirikiavę kareiviai sukryžiavo ietis, jos sutarš- 
kėjo kaip cimbolai, skelbiantys vaidinimo pradžią. 

Devynetas susėdo ant dailiai sustatytų auksuotų 
ir sidabruotų kėdžių. Viduryje žioravo trikojis, už 
jo priešais veidrodį stovėjo dievo atvaizdas - vienas 
į kitą žvelgė du visiškai vienodi balti kaip sniegas 
marmuriniai veidai. 

Aleksis. Ką Hermija norėjo pasakyti apie Aleksį? 

Štai ji atsistojo, aukšta, karališko stoto, minia nuti- 
lo, o Argelinas užkopė laiptais ir atsistojo priešais ją. 

Įkandin kalbėtojos pakilo ir visas Devynetas - 
sušnarėjo balti rūbai, skimbtelėjo plunksninius 
galvos apdangalus puošiantys brangieji akmenys, 
šypsojo į minią atgręžti kaukių veidai. Aukštai virš 
galvos žydrame danguje be debesėlio ratus suko 
trys paukščiai. 

Argelinas pagarbiai nusilenkė kalbėtojai, paskui 
atsisuko į minią. 

— Tėvynainiai, prieš mus vyksta puolimas. Mūsų 
žemę grasina užkariauti didžiulė imperija, stipresnė 
už mus, turinti daugiau laivų ir ginklų. Mūsų pre- 
kyba nutraukta, Uostas apsuptas, ir visa tai dėl to, 
kad perlų kunigaikštis užsigeidė užvaldyti didžiausią 
mūsų brangenybę - paties dievo ištarmių Žiotis. 

Akustika buvo puiki - jam beveik nereikėjo kelti 
balso. Atsakas į jo kalbą buvo tyla ir vos girdimas jo 
žodžių aidas, atsimušantis nuo paskutinių eilių. 

Vėjelis kilsnojo plonų apsiaustų ir suknių kraštus. 

— Jie nori, kad mes pasiduotume. Jie nori mus 
valdyti, apkrauti duoklėmis ir visus jus paimti į ver- 
giją. Jie nori įgyti galią persakyti pasauliui, ką kalba 
dievas. Aš sakau, kad jie niekada negaus tos galios. 
Orakulas mums pasakys, kaip laimėti šią kovą. Die- 
vas išgelbės savo žmones! 

Pasigirdo džiugūs šūksniai. Iš pradžių padriki ir 
neryžtingi, bet paskui suriaumojo kareiviai ir teatras 

sugaudė balsais. Argelinas žiūrėjo į žmones - lygus 
jo veidas buvo ramus, siaura barzda dailiai pakirpta. 
Tikras aktorius, - pamanė sau Miranija. Didis akto- 
rius, žinantis, kad publika jo bijo. Jis iškėlė ranką. 
Triukšmas liovėsi. 

— Jie nori, kad jūs atiduotumėt mane jiems į ran- 
kas. Jei norite, aš pats pasiduosiu. Jums tereikia pa- 
sakyti žodį. 

Įsivyravo mirtina tyla, kurią pertraukė tik tylu- 
tėlis rūbo šnaresys, niekinamai gūžtelėjus Retijai. 
Daugiau niekas nė nekrustelėjo - minia tarsi sustin- 
go iš siaubo, kad menkiausias judesys gali būti pra- 
žūtingas. Argelino akys matavo eilę po eilės, į minią 
žvelgė bejausmiai kareivių veidai. 

Jie bijo net kvėpuoti, dingtelėjo Miranijai. 

Atsimink, kad turi kaukę, po kuria gali pasislėpti. 

Ji vos neaiktelėjo iš nuostabos. Jos pusėn pro kau- 
kės plyšius žybtelėjo Chrisės akys. 

— Tai tu - tu nenori, kad aš kalbėčiau, tiesa? Tik 
ne čia, ne prieš juos visus? 

Galėtum kalbėti. Galėtum šaukti: „Perženkite 
save!“ Žmonės - tie, kur drąsesni, galbūt imtų šaukti 
iš paskos, tryptų, plotų. Galėtum rėkti apie jo apgaulę. 

Tyla varė siaubą. Ji pajuto, kad tuoj ims dusti. 
Dievo balsas buvo niūrus ir šaltas. 

Bet ne. Tad taip neniekink jų, Miranija, nes jie ly- 
giai tokie pat kaip tu. 

Argelinas nusilenkė ir vėl pažvelgė aukštyn. 

- Jūsų pasitikėjimas, bičiuliai, man daro garbę. 

Jo balse suskambo vos juntama paniekos gaidelė, 
bet ji vis tiek ją išgirdo - išgirdo ir Retija. Taurininkė 
žengė mažą žingsnelį į priekį. 

Likusios iš Devyneto stovėjo it sustingusios. 

Hermija mikliai apsisuko, iškėlė rankas ir virš tri- 
kojo paleido smilkalų debesį. Žarijos suspirgėjo ir 
pasklido rožių kvapas. 

Ji, išskleidusi rankas, įkvėpė smilkalų dūmų. Ar- 
gelinas žingtelėjo atbulas. 

— Pasakyk mums, kalbėtoja su dievu, ką pataria 
Orakulas? Kadangi Orakulas yra ten, kur esi tu. Die- 
vas yra čia ir tik tu gali jį girdėti. 

Miranija atsigręžė. Retija stovėjo it stabo ištikta, 
negalėdama pajudėti, net jei būtų norėjusi. 

— Neduok jai valios! 

Aš negaliu jos sustabdyti. Bet man atrodo, ji nerizi- 
kuos. Ji mano, kad Argelinas pralaimės karą. 

— O tikrai pralaimės? 

Tyliau, Miranija. Negirdžiu, ką pats kalbu. 

Hermija siūbavo visu kūnu, pro atviraburnę kau- 
kę girdėjosi tylus šniokštavimas. Chrisė su Iksaka 
stoviniavo jai už nugaros, kad galėtų pagauti, jei ji 
parpultų. Argelinas tarė: 

- Šviesiausioji esybe, Saulės viešpatie, Pelių dieve, 
Karaliau skorpione, duok mums patarimą. 

Iš burnos angos pasigirdo žodžiai. Jų aidą išgirdo 
visas amfiteatras. Buvo štai kas pasakyta: 

— Reikia aukos. Atiduokite man tai, ką turite 
brangiausia. 


— Jie ką nors užmušė? 

Prieblandoje apžiūrinėdamas duobutes smėlyje 
Setas priklaupė. 

- Gali būti. Tai kraujas. Žiūrėk, dar ir plunksnos. 

— Kuo? - suniurzgė Oblekas. - Lapė neturi lanko. 

Milžinas smarkiai apglėbė save rankomis. Jis be 
perstojo prakaitavo. 

— Gal tas paukštis nutūpė, pavyzdžiui, prie maitos. 

Aleksis laikė rankoje plunksnų saują. Jis kaip už- 
burtas negalėjo atitraukti juodų akių nuo pūkelių, 
čia sulimpančių, čia supleišėjančių, ir suglostė juos 
ilgais pirštais, kad neliktų jokio plyšelio. 

— Betgi tai ne vieno paukščio plunksnos, Setai. Vi- 
sos skirtingų rūšių paukščių. 

Setas stabtelėjo. Šešėlis sustojo kartu su juo ir nu- 
tįso išilgai minkšto smėlio kopų, per kurias dieną 
buvo taip sunku klampoti. Dabar jau buvo naktis, 
kaip visada prasidėjusi akimirksniu, žemai virš kal- 
nų kybojo mėnulis. 

Jis ištiesė ranką ir palietė jas. Smulkios geltonos 
plunksnos. Viena ilga balta ir viena sulaužyta juo- 
da. Sauja pilkų pūkų. Rausvos kažkokio flamingo 
plunksnos. 

— O pažiūrėk į šitas, - Aleksis kažką iškapstė iš 
smėlio. - Žuvėdrų. 

— Kad šitoje bjaurioje dykumoje nėra jokių žu- 
vėdrų. 

- Nėra, Oblekai, žinau. Ir dar žiūrėk, kas čia. 

Tai buvo atplėšta medžiagos skiautė. Berniukas 
timptelėjo ją už kampo ir iškart paleido - dryžuotas 
blizgantis skuduras buvo tamsiai raudonas. Jie be 
žado spoksojo į suplėšytą, krauju išdėmėtą skarmalą. 
Pirmas prakalbo Oblekas: 

- Jis Lapės. Buvo juo apsivyniojęs galvą. 

Setas nuleido ranką ir pavartė skudurą. Jis buvo 
kiaurai permirkęs krauju. 

- Kas per paukštis galėjo taip padaryti? - su- 
šnibždėjo jis. 

Aleksis staiga pakėlė galvą. Toli vakaruose, be- 
veik susiliedamas su kalnų siluetais, plazdėjo kažkas 
tamsaus. 

— Kad ir kas jis būtų, bet grįžta atgal, - atsidū- 
sėjo jis. 


Ji buvo apvilkta balta suknia, papuošta plunks- 
nomis. 

Pro akių prorėžas Miranija pamatė, kaip ją atnešė 
laiptais pro baltą balandžių debesį - kareiviai palei- 
do juos iš krepšių ir jie išsiveržė kaip skausmas pra- 
trūkus vočiai. 

Telija. 

Kažkas minioje sukaukė kaip šuo. Jei tai Pa, ji pa- 
tyliukais meldė, kad tik jį tvirtai laikytų. 


ZAL 


Mažoji mergaitė stovėjo be žado ir atsigręžė į mi- 
nią. Jos veidelis buvo ramus, pilnas susikaupimo, 
kurį Miranija jau ne kartą buvo pastebėjusi. Ji be 
baimės žvelgė į veidų jūrą. 

Priėjo Argelinas ir uždėjo ranką jai ant peties. Ji 
pakėlė galvą ir rimtai į jį pažiūrėjo. Jis privedė ją prie 
akmeninio altoriaus ir užkėlė. Basos jos pėdos kyšo- 
jo per kraštą. 

Tada jis atsisuko į Hermiją. 

- Šviesiausioji esybe, archonto čia nėra. Mes ne- 
galime atiduoti jo gyvybės už žmones. Taigi vietoj jo 
atiduodame tau kitą. 


Maži padarėliai, susispietę į krūvą 


Paukštis buvo neregėto dydžio. 

Išskėsti jo sparnai, regis, užklojo dangų. Jis neju- 
dindamas sparnų sklandė ore, tingiai sukiodamasis 
karštyje, tvoskiančiame nuo įkaitusios žemės. Paskui 
nusklendė žemyn. 

Jis lėtai suposi ore neatplėšdamas akių nuo iš- 
tryptos žemės, išbarstytų plunksnų, sukruvintos 
skiautės. Aplink visas smėlis buvo išpėduotas, saky- 
tum čia būtų vykusi smarki kova. Pėdsakų įspaudai 
staiga nutrūko. 

Paukštis nepaliaujamai įnirtingai kažko dairė- 
si. Nagai papilvėje buvo kietai sugniaužti. Naktinė 

žemė buvo tuščia, niekur nesimatė nė gyvos dva- 
sios — net pelės ar vabalo. Mylių mylias nebuvo nė 
ženklo gyvybės. 


— Ką mums daryti? - aiktelėjo Miranija. 

Mums? 

- Turime kažką daryti! Jis prašė manęs ja pasirū- 
pinti - argi nesupranti, aš dėl visko kalta! - Ji norėjo 
rėkti, pašokti ir rėkti. Vien pagalvoti apie Setą buvo 
baisi kančia. 

Tai kvailystė, Miranija. Daugybė žmonių veikė iš- 
vien. Chrisė neperdavė tau laiško, Argelinas juos su- 
ėmė. Žmonės visada mano, kad svarbiausia tai, ką jie 
patys daro. Jo balsas buvo kone irzlus. Išsigandusi ji 
sukuždėjo: 

- Betgi tu nesiruoši priimti šios aukos? 

Tyla. Paskui ją pertraukė žodžiai: Tai kas kita. 
Žmonės visada mano žinantys, kas yra gerai. 

Rangėsi smilkalų dūmai. Nuo tūkstančių žiūrovų 
kūnų tvoskė karštis; per dieną sukauptą karštį spin- 
duliavo akmeniniai suolai, vėliavomis apstatyta sce- 
na. Ji sugniaužė pirštus. 

— Neleisčiau jiems to daryti. 

Telija žiūrėjo į ją - iš po susitaršiusių karčiukų 
žvelgė juodos akys. Argelinas pasisuko ir linktelėjo. 
Į priekį išėjo vergas ir padėjo mergaitei atsigulti - ji 
buvo visiškai rami. Turbūt buvo apgirdyta svaigina- 
muoju gėrimu. Staiga Miraniją kaip žaibas nusmel- 

kė mintis, kad Hermija irgi rezgė šį sąmokslą, kad jie 
abu su Hermija tvarkė visus reikalus. 

Kalbėtoja netvirtai, vilkdama kojas žengė pir- 
myn. Paskui ją driekėsi aštrus aromatas, galvos 
apdangalas, regis, buvo toks sunkus, kad nuo jo 
linko grakštus kaklas. Abi rankas uždėjusi ant al- 
toriaus ji pakėlė žvilgsnį žybtelėdama akimis kaip 
vanagas. 

— Aš priimu jūsų auką, manieji žmonės. Ir patikė- 
kite - aš jus išgelbėsiu. | 

Pritariamai sustugo tūkstančiai balsų. Šįkart iš 
tikro džiaugsmingai - tai buvo šiurkštus, laukiniškas 
palengvėjimo šauksmas. O tolumoje aiškiai girdėjosi 
pliekiančių pabūklų gausmas. 

— Jie mano, kad tai tu kalbi, - Miranija drebėjo iš 
pykčio. - Kodėl jiems neparodai... 

O kodėl tu neparodai? - suakuždėjo jis. 


Paukštis toliau suko ratus. Siaubingas jo snapas buvo 
ilgas ir kumpas. 

Jis kilstelėjo, paskui smuktelėjo ore ir apsuko dar 
vieną ratą. 

Instinktas jam aiškiai sakė, kad grobis čia pat, bet 
bekraštėje dykumoje kažkas krutėjo tik toli rytuo- 
se - vos juntamai krebždėjo nagai. 

Paukštis apsigręžė ir mostelėjo sparnais. Nuskrido. 

Mėnulio spindulių užlietus tyrlaukius toliau gau- 
bė tyla. Paskui kažkas ją nutraukė. 

Iš smėlio išlindo ranka, paskui kita, galiausiai 
prunkštaujantis veidas. Setas visais plaučiais įkvėpė 
oro, išspjovė tuščiavidurį šiaudą, nusikasė rankomis 
sunkų smėlio svorį nuo liemens ir kojų. 

— Oblekai! - suklykė išsigandęs, bet šalimais kūp- 
santis gūbrys jau krutėjo. Muzikantas kosėdamas 
prisikėlė kaip atgijęs numirėlis - nuo jo srovėmis 
žiro smėlis ir iš gąsdinančios beformės masės ėmė 
ryškėti veidas ir kūnas. Setas beveik nieko nema- 
tydamas pasikėlė klūpomis ant kelių. Nusibraukęs 
nuo veido plaukus ėmė grabalioti Aleksio. 

— Archontai! Jis nuskrido! Niekas nebegresia! 

Mėsinga ranka nustūmė jį šalin. Oblekas suleido 
pirštus į smėlio krūvą, pamėgino apčiuopti vaiko 
kūną, stabtelėjo ir vėl ėmė įnirtingai kapstyti. 

- Aleksi! 

Jis negalėdamas patikėti žvilgtelėjo į Setą. Paskui 
ėmė kasti abu, pilnomis saujomis žerdami smėlį į ša- 
lis, rausdami dykumos paviršių, kol galiausiai Setas 
pašoko ir įsistebeilijo į tuštumą. 

Oblekas suriaumojo iš skausmo ir siaubo: 

— Archontai! Kur tu?! 


Bronzinė taurė buvo tuščia. Ji stovėjo Miranijai po 
kojų ir nors ji ilgai rymojo šįryt prie Orakulo, nie- 
kas į ją neįšliaužė. Bet Hermija, matyt, buvo ir tai 
numačiusi. Nes ji atsistojo šalia Telijos netuščiomis 
rankomis. Ji laikė aštrų lenktą peilį smaragdais ir 

perlais apsodintomis kriaunomis ir dantytais bron- 
ziniais ašmenimis. 

Miranija stovėjo apimta siaubo, išpilta šalto pra- 
kaito. Jei pasipriešintų, buvo tikra, kad nespėjus iš- 
tarti nė kelių žodžių kaipmat ją apsuptų kareiviai ir 
paskelbtų, kad ponia apalpo. Ji metė žvilgsnį į Reti- 
ją - aukštaūgė stovėjo it mietą prarijusi. Nejaugi ji 
leis, kad tai įvyktų? Gali būti. Retija negailestinga. 
Jei Hermija atliks aukojimą, o karas vis tiek bus pra- 
laimėtas, jai bus tuo lengviau įrodyti, kad Hermija 
eina prieš dievą, ir nustatyti prieš ją žmones. Retijai 
nerūpėjo kažkokia maža mergaitė. 

— Užtai man rūpi. O tu man padėsi, ar ne? Žinau, 
padėsi. 

Jis tylėjo. Taigi ji pakėlė smakrą, atstatė pečius ir 
žingtelėjo priekin. 

— PALAUKIT! 

Vienas žodis, bet visi išgirdo. Apstulbinta jo gar- 
sumo, ji išsigandusi atšoko - iš visų pusių atsimušė 
aštrus, piktas, tūžmingas jos pačios įsakmaus balso 
aidas. 

Kaipmat į ją atsisuko kalbėtojos kaukė. Pusę Ar- 
gelino veido nutvieskė raudona šviesa. 

Jiems dar nespėjus nieko sukomanduoti, ji vėl 
riktelėjo: „Palaukit!“ - ir staiga ją užliejo visiška ra- 
mybė. Pasirodęs mėnuo visus užliejo auksine švie- 
sa ir ji suprato, kad jis stovi jai už nugaros, scenos 
gilumoje, po aukšta arka, kur visada vaidinimų pa- 

baigoje pasirodydavo dievas. Ji suprato iš jų veidų, 
iš sustingusių kareivių kūnų, iš pirmųjų eilių apstul- 
bimo - baiminga nuostaba suklupdė ant kelių eilę 
po eilės, per minią tarsi per plaukiančių javų lauką 
nuėjo ratilai. 

Ji atsigręžė. 

— Dievas yra čia, - tarė ji aukštu skambiu balsu. - 
Dievas. 

Iš pradžių jis stovėjo nejudėdamas. Žvelgė į žmo- 
nes - aukštaūgis, apsisiautęs balta tunika, prisiden- 
gęs veidą kauke ir gražus kaip statula Šventykloje, 
toks spindintis, kad jai paskaudo akis kaip žiūrint į jį 
kas rytą. Jį teapšvietė mėnulio spinduliai, ir ji pama- 
tė, kaip mėnesienoje sublizgo jo plaukai, kai jis spar- 
čiai žengė laiptais pro ją, pro baimingos nuostabos 
sukaustytą Hermiją altoriaus link, truktelėjo Teliją 
už rankos, privertė ją atsistoti, o paskui užsikėlė ant 
peties. Ji sėdėjo ir trynėsi mieguistas akutes. 

Tyla buvo kupina balsų. Ne pabūklų dundesio - 
jis liovėsi, bet paukščių giedojimo. Būriai paukščių 
giedojo vidury nakties - tokiu metu, kai niekada ne- 
giedodavo. Tyloje aidėjo pabaidytų žuvėdrų klyks- 
mai, sūkuriavo milijonai vabzdžių, zvimbdami ir 
spragsėdami jie šliaužė iš po akmenų, iš plyšių, šmi- 
rinėjo pelės. Pasirodė katės - tūkstančiai perkarusių 
beveislių Uosto kačių ėmė veržtis pro duris, vartus, 
sukiotis kareiviams tarp kojų žibindamos žaliomis 
kaip smaragdai akimis. Visi gyvi dievo kūriniai pa- 

knopstomis skubėjo jo pasitikti. Galiausiai pasirodė 
skorpionai. 

Argelinas švokšdamas nusikeikė, Chrisė sukūk- 
čiojo ir suakmenėjo. 

Netrukus visa scena judėjo krutėjo. Mėnesieno- 
je švytėjo kiautai, žnyplės ir besirangantys nariuoti 
kūnai. Jie išlindo iš urvų, mūro plyšių, iš po suolų, 
vėliavų stiebų ir marmurinių kolonų. Jie krito nuo 
akanto lapų ornamentais iškalinėtų apvadų, nuo sto- 
go, nuo frontono, kuriame sėdėjo Lietaus karalienė 
ramiu akmeniniu veidu. Raudoni, auksiniai ir juodi, 
mažutėliai ir milžiniški kaip omarai, skorpionai ėjo 
pasveikinti savo viešpaties. 

Niekas scenoje nedrįso krustelėti nė raumenėlio. 

Ir dievas tarė: Bus mirtis, jei norite mirties. Bus 
taika, jei norite taikos. Viskas, ką galiu padaryti, tai 
sugrąžinti obuolius, kuriuos kadaise esu pavogęs, ir 
parodyti jums kelią prie šulinio, kad galėtumėte atsi- 
gerti. Ir, žinoma, jei norite, galiu sugrąžinti vandenį į 
upių vagas. 

Jis švelniai nusikėlė nuo peties Teliją ir pastatė 
prie Iksakos, o ši paėmė mergytę už rankos. Paskui, 
nepaisydamas knibždančių skorpionų, basomis ko- 
jomis pasuko Hermijos link. 

Jie žvelgė vienas į kitą kone suglaudę kaukes, vien 
akys matėsi pro spindintį metalą. 

— Kas tu? - sukuždėjo ji. 

Tai aš, kalbėtoja. Netildyk manęs. 

Nustėrusi ji spoksojo į jį. 

— Ar gali būti, kad tai tu? 

Jokių aukų. Jokių, kol aš sugrįšiu, o tada, jei reikės, 
auka būsiu aš. Nes tu žinai, kas aš. Jis apsigręžė, vėl 
perėjo skersai scenos ir stabtelėjo prie išėjimo tobu- 
lai atsisukęs į šviesą, tobulai apskaičiavęs laiką kaip 
aktorius. Nebūgštauk, Hermija. Jau seniai tai žinojai. 


— Setai, papasakok man apie žvaigždę. 

Setas liuoktelėjo prie jo kaip katė. Aleksis sėdėjo 
prie vandens maišo sukryžiavęs kojas. 

- Iš kur tu išdygai? 

— Pats atsikasiau, - berniukas keistai žvelgė į juos 
abu. - Negi manėt, kad uždusau? 

Papilkėjęs nuo smėlio Oblekas nesiliovė spokso- 
jęs į jį. Paskui nugurkė seilę ir pasigremžė veidą. 

— Kodėl Šakalas sakė, kad turi žvaigždę? 

Setas metė akį į muzikantą. Abiem buvo kuo pui- 
kiausiai aišku, kad prieš akimirksnį berniuko čia ne- 
buvo. Oblekas be žodžių pagrabaliojo ore ieškoda- 
mas vandens. Metęs žvilgsnį į dangų Setas palengva 
prisėdo ant žemės. 

— Aš pirkau žvaigždę tau dovanų, - atsakė kimiu 
balsu. - Šakalas atėmė. Dabar jis turi. 

— Ji nukrito? Kaip ir kitos? 

- Į jūrą. 

— Vadinasi, jos yra trys, - juodos jo akys subliz- 
go. - Argi nesupranti, aš tris obuolius paverčiau 

žvaigždėmis. Maniau, kad tvirtai jas prikaliau, bet 
jos atsikabino ir dabar atsidūrė čia, o mums jas rei- 
kia pasiimti. — Jis laimingas linktelėjo galva. 

Oblekas suvebleno: 

- Drauguži, kur buvai dingęs, dėl dievo meilės? 

Aleksis suglumęs žiūrėjo į jį. 

— Buvau čia, Oblekai, argi nesupranti? 

Muzikantas apsilaižė nudegintas lūpas. 

— Ne čia. Mes tavęs ieškojom. Buvom išsigandę 
dėl tavęs. 

Jis žiūrėjo į berniuką su tokia baime, kokios Setas 
niekada nebuvo matęs. Kai Obleko žvilgsnis nuslydo 
į jo pusę, jis pasakė: 

— Kai paukštis nuskrido, tavęs nebuvo ten, kur 
užkasėm. 

Aleksis vos pastebimai gūžtelėjo pečiais. Jis atsi- 
stojo. 

— Aš kalbėjau su Miranija. Ji globoja Teliją, Setai. 

Setas pajuto, kad iš siaubo jo veide neliko nė lašo 
kraujo. 

— Globoja? - išsiveržė jam atodūsis. 

— Taip. Kaip tu ir prašei, - Aleksis nusišypsojo 
savo rimta šypsena. - Paskubėkim, gerai? Noriu pa- 
vyti Šakalą. Noriu savo žvaigždės. 

Nė vienas daugiau nieko nebesakė. Trys šešėliai 
tylomis žingsniavo mėnesienoje, budriai dairyda- 
miesi ore sklandančio grobuonies. Setas ėjo susi- 
supęs į ilgą ploną apsiaustą, galvoje kaip pašėlusios 

skriejo mintys. Jei jis žino apie laišką, ką dar jis žino? 
Ar žino apie Argelino įsakymus? Kas vyksta jiems už 
nugaros? Kur iš paskos sekantys Argelino kareiviai? 
Jų nebuvo nė ženklo. Ir kas per milžiniškas paukštis 
skraidė jiems virš galvos? Ar jis sudraskė Šakalą? Gal 
iš jų teliko kaulai, švariai apgraužti smėlio krabų? 

— Setai. 

Tai Oblekas sududeno priešakyje ir staiga sustojo. 

Setas sudrebėjo ir tą akimirką nė neabejojo, ką 
rado Oblekas. Jį patį nustebino tas drebulys. Argi 
Šakalas jam ką gero yra padaręs? 

Bet muzikantas tik kažką rodė pirštu. 

— Kas čia? 

Mylių mylias žemės paviršius vis labiau kilo 
aukštyn. Ir štai žvaigždėto dangaus fone jiems prieš 
akis, iškilo pastatas. Sienos, bokšteliai, apgriuvusi 
dantyta siena. Iš pradžių jis pamanė, kad pastatas 
stūkso ant pavienės uolos, Mėnulio kalnų atodan- 
gos, bet apsipratus akims įžiūrėjo, kad visos uolos 
buvo įtvirtintos - tai, kas atrodė akmenys, iš tikro 
buvo griūvančios dantytos sienos - bokštai ir mina- 
retai taip sunykę, kad sunku atskirti, kur uoliena, o 
kur mūras. Mūrai atrodė juodi, bet plokštės žvilgėjo 
mėnulio spinduliuose. 

Jiems stebeilijant į šį reginį dangus ėmė blykšti. 
Toli toli, už neišmatuojamų lygų, už kelių gyveni- 
mų, virš Salos, Uosto ir jūros, virš Mirusiųjų miesto 
tekėjo saulė. 

Setas Žioptelėjo. 

— Jie nusėsti žmonių. 

- Ne žmonių. Mažų padarėlių. Susispietusių į 
krūvą. - Prisidengęs ranka mažas akutes nuo smėlį 
nešančio vėjo, Oblekas įsmeigė savo mažas akutes į 
tolį. - Milijonai padarėlių. 

Aleksis linktelėjo. 

- Paukščiai, - lyg niekur nieko pasakė jis. 


Aplink areną degė šimtai deglų. Jie išvijo skorpionus 
ir vabzdžius atgal į tamsą, o kates - į savo būstus. 
Žmonės buvo kas kita - jie spietėsi aplink šviesas 
proverksniais vienas per kitą pasakodami vienas 
kitam, ką regėję. Tartum būtų pamatę keistą vaidi- 
nimą, pamanė Miranija. Gal taip ir buvo. Argelinas 
buvo nustumtas šalin, jį apstojo sargybiniai, ir nors 
jis metė Hermijai susirūpinusį žvilgsnį, ji neatsakė 
tuo pačiu. Tiesą sakant, ji išsmuko niekam netarusi 
nė žodžio, puolė į savo neštuvus ir užtrenkė dureles 
Chrisei tiesiai prieš nosį, kai mergina mėgino lipti 
jai iš paskos. 

Suglumusios likusios Devyneto vaidilutės žvalgė- 
si viena į kitą. 

Miranija nusiėmė kaukę ir pūstelėjo sau nuo akių 
plaukus. Ji priėjo prie Telijos ir paėmė ją už rankos. 

— Pažįsti mane? 

— Tu ta mergina. Seto bičiulė. 

— Miranija. 

- Tu jam patinki, - Telija žiūrėjo, kaip Pa pa- 
knopstomis leidžiasi stačiomis akmeninėmis pako- 
pomis. Jis apkabino ją ir stipriai suspaudė glėbyje. 
Kai pakėlė veidą, buvo matyti, kad per valandėlę 
smarkiai suseno. Bet teįstengė pasakyti tik tiek: 

— Kur mums eiti? 

Miranija greitai perkratė mintyse galimas išeitis. 

— Į Miestą. Parodykite Seto leidimą. Susiraskite 
valytoją, vardu Patė, ir pasakykite, kad aš jus atsiun- 
čiau. Ji nuves jus pas Kreontą. Apsistokite pas jį. 

— Pas albinosą? 

- Jis... ne tik albinosas. Jis žinos, kad jūs ateinate. 

Pa apsižvalgė, pamatė nerimstančius kareivius. 

- O jūs? 

— Iš manęs bus daugiau naudos, jei būsiu ten, kur 
visada. Paskubėkite! 

Jis linktelėjo ir nusitempė mergytę šalin. Laiptų 
papėdėje jis atsigręžė. 

— Turbūt niekada nesugebėsiu jums atsidėkoti. Jis 
atėjo dėl jūsų. 

Ji buvo per daug pavargusi, kad pajėgtų atsaky- 
ti. Jam pasileidus bėgti Uosto pusėje pasigirdo kur- 
tinantis trenksmas, baisus, negirdėtas staugimas, 
bronzos žvangesys, žvėriškas, klaikus riaumojimas. 
Kuopos vadas iškart griebė ją už rankos. 

— Ponia! Ko laukiate?! 

Beveik meste įmesta į neštuvus, ji pajuto, kaip 
smarkiai jie susiūbavo ir vyrai pasileido bėgte. 

— Kas čia? Kas darosi? 

Retijos veidą nutvieskė šviesos blyksnis ir ji pra- 
skleidė užuolaidas. Jai ant odos šokinėjo raudoni 
liepsnų atšvaitai, veidas švietė džiugesiu. 

— Džamilas atakuoja, - sušnibždėjo ji. 


A 


Septintasis aukojimas: 


mėlyno kiaušinio atnaša 


Nemanykite, Kad dievai stiprūs. Jie silpnesni už jus. 

Kaip lengvai mus pamiršta! Tikėjimas mumis toks gležnas. 
Tel to mes priklausome nuo jūsų, o jūs tokie nepastovūs. 

Jūs padarėte dievais medžius, paukščius ir Keistas pa- 
baisas, jūs garbinote akmenis ir prikūrėte begalę sakmių apie 
mus. Būdami stiprūs juokėtės iš mūsų, o pajutę savo silpnybę 
Karštligiškai mums meldėtės. 

Aš laikau pasaulį rankose kaip mėlyną sferą, bet vieninte- 
lis jūsų riksmas perveria mane ir aš negaliu jo sunaikinti. 

Dievai prieš jus yra vaikai. 


Siaubo gūžta 


Giesmininkai, nusprendė jis, atsargiai žengdamas 
pro arką. 

Milijonai giesmininkų, papūgų ir papūgėlių, arų, 
žvirblių, nematytų paukščių, mylių mylias išklydu- 
sių iš įprasto kelio, paukščių su kuodais ir ilgomis 
uodegomis, tarsi atplasnojusių iš pasakojimų apie 
džinus ir skaisčiaveides karalaites. 

Debesys jų buvo nutūpę sugriuvusį miestą - be 
paliovos kilnojosi plunksnuotas apklotas, tarp išsi- 
varčiusių akmenų, supūstų smėlio kalvų netilo čirš- 
kimas, peštynės, triukšminga kova dėl vietos. Žemė 
buvo balta nuo išmatų; Setui statant kojas batai smi- 
go į tąsią klampynę, susikaupusią per šimtmečius. 

Ore tvyrojo smarvė. Oblekas kiečiau apsivyniojo 
veidą, tik Aleksis, regis, nieko nepastebėjo, mėgin- 
damas suvilioti banguotąsias papūgėles sužiedėjusia 
duonos rieke. 

Paukščiai stebeilijo į juos kaip karoliukai blizgan- 
čiomis akimis. Smulkūs kūneliai rikiavosi ilgomis 
eilėmis ant palangių ir stogų atbrailų, vieni plazdeno 
ore, kiti leidosi tūpti, spurdėjo, taikėsi kaptelėti sna- 
pais - judėjimas nesiliovė nė akimirkai. 

Miestas atrodė tuščias, bet ne paukščiams. 

Prie pakeliamų vartų Oblekas stabtelėjo. Įdėmiai 
apsidairė ir pamojo Setui. Kuo toliau žengė, tuo 
grėsmingesnis darėsi miestas. Kokią valandą jie klai- 
džiojo sunykusiomis gatvėmis ir aikštėmis, o saulė 
jau buvo taip įkaitinusi rusvas plytų sienas, kad prie 
jų buvo beveik neįmanoma prisiliesti. 

— Neatsilik! - Setas metė žvilgsnį Aleksiui. 

— Kiek paukščių, Setai! Kuo jie visi minta? 

Pats tas klausimas. Čia niekas neaugo, vandens 
nebuvo nė ženklo. Jiems virš galvos pastatų griuvė- 
siai stūksojo kaip aukštos uolos. Tušti, storu smėlio 
klodu užnešti kambariai, stogai sugriuvę, vienišos 
kolonos, apdaužyti už žmogų didesnių skulptūrų 
torsai, nugairinti sauso dykumos vėjo. Jiems repeč- 
kojantis po vienos statulos liekanomis, Setas pakėlė 
galvą. Koja, kūnas įsuptas į trumpą tuniką, nugara 
atšlieta į suaižėjusią uolos nuolaužą. Pabirusios du- 
ženos buvo užtvėrusios kelią ir jas reikėjo perlipti. 

Seto koja slystelėjo ant vieno akmens ir pasilenkęs 
jis atvertė jį ranka. Jame buvo iškalinėtos plunksnos. 
Tankus didžiulių plunksnų raštas. Sparnas. Dau- 
giau neliko abejonės. Abipus grįsto kelio dviem ei- 
lėmis rikiavosi sutūpusios milžiniškos sparnuotos 
būtybės. Nė viena neturėjo veido - regėjos, tartum 
kerštaujanti kariuomenė čia būtų praūžusi prieš il- 
gus amžius, viską šluodama pakeliui ir naikindama 
keistų dievybių veidus. 

— Ar tai dievai? - sušnibždėjo jis. 

Oblekas truktelėjo pečiais. Abu sužiuro į Aleksį. 
Juodos bazalto figūros papėdėje smulkutis jo veidas 
atrodė blyškus ir pavargęs. 

- Jei ir dievai, Setai, turėkime vilties, kad jie nebe- 
turi garbintojų. 

Visą kelią iki tvirtovės buvo nutūpusios begalvės 
statulos suglaustais sparnais. Iš dykumos tolydžio 
pūstelėdavo karšto vėjo šuorai. Aukštai virš galvos 
danguje ratais sukiojosi kažkoks taškelis. 

- Ar Šakalas galėjo iki čia ateiti? - suniurnėjo Ob- 
lekas. 

— Rutulys sako, kad kelias eina pro čia. Aiškiai pa- 
Žymėta. Jie turėjo ieškoti šios vietos. 

— Jeigu jie dar gyvi. 

Vidiniai vartai buvo tirštai nutūpti paukščių. 
Tūkstančiai akių stebėjo, kaip jie artinasi. Jie dar 
triukšmingiau sunerimo, galiausiai visiškai pa- 


klaiko. 

— Eikim viena puse, - sukuždėjo Setas. - Neerzin- 
kim jų. 

Obleko akutės lakstė į šalis. 

— Tu pirmas, - išsiveržė jam iš suspaustos gerklės. 

Setas subaltakiavo į jį, paskui žingtelėjo į arkos 
prieblandą. Dvokas darėsi vis labiau nepakenčia- 
mas, kelias buvo baltutėlis nuo paukščių mėšlo. Jis 
turėjo Žiūrėti, kur stato koją, buvo tylu kaip kape, o 
virš jo dunksojo vartai ir įdėmiai stebintys paukščiai, 
regis, suparalyžiavo visas mintis. Jis vis labiau arti- 
nosi, tarp išvartytų nuolaužų matėsi takas. Akmenys 
buvo išstumdyti į šalis, kad būtų kur statyti koją. O 
tada, ant dulkino tako, nuberto smulkiomis lūženo- 
mis, jis kai ką pamatė. 

Jis tylomis atsigręžė į Obleką ir parodė pirštu. 

Pėdos. Batų atspaudai - gal dviejų vyrų, gal dau- 
giau, o aplink juos kiti - basų kojų. Keistų pėdų. 
Nykščiai ilgi, kone riesti, nuo kulnų styro bjaurios 
ataugos. 

Jis išgirdo, kaip Oblekas sunkiai įtraukė oro. 

Tai buvo tik menkas garsas, bet to pakako. Su- 
kliegė paukštis ir ėmė plakti sparnais. Išsigandęs 
pakilo kitas ir štai staiga virš galvos suūžė visas pa- 
baidytas būrys: iš snapų pratrūko klaikus spiegimas, 
sparnai ėmė pliekti orą nuo staiga sukilusio bepro- 
tiško siaubo. 

— Gulkit! - Oblekas stvėrė archontą ir pargriovė 
jį ant tako, viena ranka pridengęs berniukui galvą, o 

kita tvodamas per sparnus ir snapus. Setas smuko po 
arka. Ore susidarė sūkurys nuo šėlstančių kūnų, ku- 
rie krito negyvi atsitrenkę į mūrą, vėlėsi jam į plau- 
kus, stvarstė veidą, o susirietus į kamuoliuką kapojo 
rankas. Triukšmas buvo nepakenčiamas. Jis suprato, 
kad per visas gatves, kuriomis jie ėjo, per visą miestą 
nuužė beprotiško įniršio banga ir paukščiai kildami 
skelbė margaspalvį pavojų kažkam, kas čia gyveno. 
Nes čia buvo kažkas gyvas. Arba negyvas. 

— Šen! - suklykė Setas. 

Oblekas mėgino atsistoti, bet paukščiai ėmė iš 
naujo jį kapoti. Dvilinkas, rankomis apglėbęs Aleksį, 
plūsdamasis paskutiniais žodžiais jis nusvirduliavo 
arkos link, iš po jos išlindo Setas ir įtraukė vidun. 
Jie susirietę susispietė į krūvą toliau žnaibomi ir ka- 
pojami snapais. Paukščiai lakiojo visose pakampėse, 
daužėsi į klaidžias arkos kertes negalėdami ištrūkti. 
Staigiai išsilenkęs niršaus kirčio į akis, Setas netikėtai 
kažką pajuto nugara ir žaibiškai atsisuko. 

Durys. 

Jis metėsi prie jų. Nuolaužos trukdė atidaryti, bet 
jos aiškiai buvo varstomos. Čia pripuolė Oblekas, 
įsiręžęs atstūmė duris ir jie įsigavo vidun. Aukš- 
tyn, į tamsą, vedė laiptai. Jie bėgte pasileido aukš- 
tyn nesustodami, tik tolydžio lėtindami žingsnį, nes 
apačioje tebesigirdintis klegesys vis labiau tilo ir 
galiausiai girdėjosi tik jų pačių švokštimas ir kojų 
brūkšėjimas. 

Paskui Oblekas sustojo ir be kvapo susmuko palei 
sieną. 

— Viešpatie, - teįstengė išspausti. 

Setas susirietė nuo dieglio šone. 

Aleksis tyliai verkė iš baimės. Jam buvo įdrėkstas 
veidas, bet tik tiek. Obleko plaštakos iš viršaus buvo 
kruvinai sudraskytos iš siaubo pamišusių paukščių. 
Visas Seto kūnas, regis, buvo viena Žaizda, išdegin- 
tas iki pelenų, gerklė buvo užakusi nuo sukepusio 
smėlio. Išsitraukęs vandens gertuvę, su dėkingumu 
gurkštelėjo. Paskui perdavė kitiems. Oblekas be žo- 
džio paėmė drebančiomis rankomis, bet neišliejo nė 
lašelio. Gerdamas milžinas kratė galvą, kad nupurty- 
tų dulkes, prilipusias prie prakaituotos odos. 

— Į kokią siaubo gūžtą mes čia pakliuvom? 

Po valandėlės Setas pažvelgė aukštyn. Laiptai vedė 
į prieblandą. Pro aukštai iškirstą langą krito saulės 
spinduliai - žėrintis šviesos pluoštas. Jame suplasnojo 
paukštis ir vėl dingo. Čia buvo vėsiau, sakytum storos 
sienos būtų saugojusios nuo svilinamo karščio. 

— Nėra prasmės grįžti atgal. Jei toliau eisim šituo 
keliu, pakilsim į kitą aukštą. Reikia toliau kopti ir 
rasti kitus vartus. 

— Nėra prasmės ir gaišuoti. Kaip gyvas, archontai? 

— Man čia nepatinka, Oblekai. 

- Ir man, drauguži. 

— Čia yra tokių padarų. Jie kaip paukščiai. Pilni 
įtūžio. 

Oblekas apkabino jį milžiniška ranka. Berniukas 
pakėlė į jį rimtą murziną veidelį. 

— Aš myliu tave, Oblekai, - staiga jis pasakė. 

- Ir aš tave myliu, drauguži. Kai grįšim, aš tau su- 
kursiu tokių dainų, kokių tu negirdėjai per tūkstantį 
savo gyvenimų. O dabar pirmyn. Šioje vietoje ne- 
traukia užsibūti. 

Laiptai buvo platūs. Pirmojoje aikštelėje išlaužtos 
durys vedė į kažkokius kambarius, daugiausia tuš- 
čius, be stogo - juose sūkuriavo paukščiai. Jie išžval- 
gė ilgą koridorių, nukabinėtą skudurais, kurie ka- 
daise galbūt buvo raudonos užuolaidos. Visur buvo 
tuščia ir tylu, tik tolumoje girdėti arų ir mažesnių 
papūgų klegėjimas. 

Tada Aleksis sustojo. Jo ranka sustingo Obleko 
plaštakoje. 

— Girdžiu balsus, - sukuždėjo vaikas. 


Neštuvai kratė, Miranija bejėgiškai bandė laikytis 
įsitvėrusi. 

— Jie mus išvers! - sudejavo ji. 

Miesto vartai buvo čia pat. Sargybiniai rėkavo 
perspėjimus ir subildėjo statomi neštuvai. Retija 
akimirksniu iššoko lauk. 

— Atidarykite vartus! 

— Ponia, jūs išėjote iš proto! 

— Atidarykite! Devynetui reikia grįžti į Salą. 

Vartų sargybos viršininkas bejėgiškai apsidairė. 

— Uostą puola priešai! 

— Juo labiau mums negalima pasilikti čia, - Reti- 
ja grėsmingai prisiartino prie jo. - O gal norite, kad 
ant jūsų galvos kristų kaltė dėl mūsų mirties? 

Jam svyruojant ji išsitiesė visu ūgiu. Miranija iš- 
vydo triumfuojančią jos šypseną. 

- Atidarykite, - paniuręs paliepė žmogus. 

Jam už nugaros sargybiniai pribėgo prie didžiųjų 
medinių skląsčių. Nelaukdama neštuvų Retija smu- 
ko pro vartus vos jiems prasivėrus, Miranija - jai iš 
paskos. Dykuma jas pasitiko karščiu ir tyla. Už nu- 
garos, nuo krantinės pusės, aidėjo kardų žvangesys. 
Miranijai parūpo, ar įsibrovėliai jau išsilaipino sau- 
sumoje ir ar jau pralaužta siena. Bėgdama paskui 
Retiją pamatė virš bevaisės žemės iškilusią dantytą 
Mirusiųjų miesto sieną, didžiųjų archontų statulas, 
rusvai nudažytas popiečio šviesos. Nunėręs galvą 
bėgo šakalas, sustojo ir atsigręžė į ją. 

Ji bėgo paskui Retiją ir galvojo: kur tu, Setai? Ei- 
dama pro archonto rūmų sodus, ji mąstė apie juose 
likusius visus tuos gyvūnus, apie beždžiones džiun- 
glėse ir dovanas. O tu kur, Šviesiausiasis viešpatie? 

Šįkart niekas neatsakė. 

Retija sustojo ir atsigręžė atgal. Joms už nugaros 
dar kartą atsivėrė vartai. Pro juos išsmuko kelios 
žmonių figūros besiplaikstančiais plonais rūbais. 
Smėlėtu keliu jos žengė tiesios ir orios. Miranijai nu- 
diegė šoną. 

Hermija. 

Retija susiraukė. 

— Maniau, ji bus per daug išsigandusi. 

— Tik ne ji. Per prastai apie ją galvoji. 

Kalbėtoja drožė jų link. Išbalusi, ilga tiesi nosis, 
antakiai tobulai išdailinti. Net karštyje plaukų sruo- 
gos neišsidraikė. Bet kai kas buvo pasikeitę. Mirani- 
ja suprato, kad Hermiją krečia drebulys. Jos, kaip ir 
Uosto, gynyba buvo pralaužta. 

Bet ji atsisuko į Retiją. 

— Taurininke ir nešėja, sekite paskui mane. 

Retija šaltai atsakė: 

— Nemaniau, kad jūs ateisite. Po viso to, ką jis pa- 
sakė jums. 

Kalbėtoja priėjo arčiau. Jos įrėmė akis viena į 
kitą - vienodo ūgio, vienodai nesitveriančios pyk- 
čiu. Akimirką Miranijai pasivaideno, kad Hermija 
smogs. Tačiau pasigirdo tik aiškus, kapotas, rūstus 
jos balsas. 

— Kalbėtoja esu aš. Uostas nesvarbu. Viskas, ko 
nori Džamilas, yra Orakulas, ir tik mes galime jam 
tai užginti. Ne prievarta. Tylėjimu. - Ji ramiai link- 
telėjo. - Mes nenorime, kad visas kraštas būtų išde- 
gintas dėl tavo garbėtroškos, Retija. Mes, Devynetas, 
stosime išvien. Mes laikysimės rūstingos dievo tylos. 
Prieš Argeliną, prieš Džamilą. Kol visam tam ateis 
galas. - Ji pažvelgė į prisiartinusią Iksaką ir Gają. 
Joms už nugaros stovėjo akis išpūtusi, įraudusi nuo 

jaudulio Chrisė. - Mes visos stosime išvien. Ar tu su 
mumis“ 

Retija žingtelėjo atbula. Metė akį į Miraniją, į vi- 
sas kitas. Tada įsižiūrėjo į plaukiančius krūvon lai- 
vus, dūmų skraistę, kybančią virš Uosto. 

— Kol kas, - sumurmėjo ji. 


Žodžiai girdėjosi vis garsiau. Keisti kapoti žodžiai. 
Setas įsibruko po paskutine raudona užuolaida ir 
rado ten Obleką, užtvėrusį jam kelią. Muzikantas at- 
sargiai pasitraukė kiek į šalį ir kažką parodė drūtu 
pirštu. 

Setas prikando lūpą. Pajuto, kaip apstulbo šalia 
stovintis Aleksis. 

Jie stovėjo aukštai kabančiame balkonėlyje. Po 
kojomis buvo didžiulė salė, jos sienos buvo išvarpy- 
tos langų angomis, tad dangumi riedančios saulės 
spinduliai viską viduje pliekė karščio botagais. 

Viduryje ant akmeninės pakylos buvo įtaisytas 
keistas statinys — sukiužęs ir raizgus. Regis, jis buvo 
sudurstytas iš šakų, begalės liaunučių ūglių, ir ne- 
aišku, iš kur jie buvo sunešti, nes prie artimiausių 
medžių reikėjo lėkti per visą dykumą. 

— Tai lizdas, - su atodūsiu ištarė Aleksis. 

Setas išpūtė akis. Tikrai lizdas. Tik ne paukščio. 
Mat į jį vedė sukti laiptai, sukurpti iš sukaltų kliban- 
čių mMedgalių, sulaužytų kėdžių ir stalų, sukapotų 
širmų, lovų kojų, raudonmedžio plokščių ir dailių 

tikmedžio dirbinių. O pačiame viršuje, atsilošusi ant 
pagalvių ir pagalvėlių, ant milijardų plunksnų pa- 
go širdis. 

Milžiniška, išpampusi, ji buvo išsidrėbusi tame 
niekam tikusiame guolyje. Jos apdaras buvo iš 
plunksnų, bjauri kaukė buvo juoda ir raudona, su 
kraugerišku erelio snapu. Jos pirštai atrodė it suti- 
nę. Net iš tolo jis matė, kad kiekvienas pirštas buvo 
išmoningai apraišiotas sumazgytomis virvelėmis, 
lygiai tokios pat virvelės buvo įpintos į sulipusius, 
riebaluotus jos plaukus. Pabaisa laikė vėduoklę iš 
juodos odos ir tingiai ja vėdavosi kalbėdama šiurkš- 
čiu gerkliniu balsu. 

O ji kalbėjosi su Šakalu. 

Seto akys išsiplėtė. Kapų plėšikas atrodė pasibai- 
sėtinai. Balsvi jo plaukai buvo išsileidę, veidas per- 
drėkstas. Lapė atrodė dar liūdniau - jis susirietęs iš 
skausmo kiūtojo ant grindų ir nepajėgė net atsitiesti. 
Jie buvo uždaryti kažkokiame narve, sumeistrautame 
iš kaulinių strypų, o gal stačiai iš kaulų. Kaulai. Setas 
nugurkė seilę. Jie buvo panašūs į žmonių kaulus. 

Aplink buvo susirinkę žmonės. Jie mūvėjo šlykš- 
čias paukščių kaukes, rūbai buvo apkaišyti plunks- 
nomis, bet tai buvo žmonės, ginkluoti ietimis su ak- 
meniniais ar iš kokių nežinomų aštrių kaip stiklas 
kristalų padarytais antgaliais. 

Oblekas pasikasė. Paskui atsidūsėjo: 

— Na, tai kieno reikalai dabar prasti, vagių karaliau? 

Šakalas įsitvėrė narvo grotų. 

— Aš nieko nežinojau, - įsitempęs kalbėjo jis, - 
apie jūsų tikėjimą ir jūsų apeigas. Mums į galvą ne- 
atėjo, kad paukščiai čia šventi. Mes tiesiog bandėme 
prasimanyti ko pavalgyti. 

— Jūs plėšikai. 

Net iš tokio atstumo buvo matyti, kaip Šakalas 
kilstelėjo vieną antakį. 

— Anaiptol, - atkirto jis. 

— Meluoja, šunsnukis. 

— Jūs mėginote nužudyti Aukščiausiąją būtybę. 
Tad atėjote čionai, ir mes žinome ko. Jūs ieškote 
žvaigždės. Jūs jos negausite. 

Aleksis pasimuistė Setui prie šono. 

- Žvaigždė! Viena iš tų, kur nukrito. 

— O dabar žiūrėkit, - viena moteris iškėlė ranką, - 
mes turim dar ir jūsiškę. 

Iš jos rankos tvykstelėjo skaisčiai baltos šviesos 
ruožas. Setas suraukė antakius prisiminęs penkias- 
dešimt sidabrinių, kuriuos iki šiol liko skolingas, o 
archontas vos girdimai aiktelėjo ją atpažinęs. 

— Kaip seniai, - sukuždėjo jis, - kaip seniai aš jos 
nemačiau. 

Šakalas išskėtė savo dailias rankas. 

— Patikėkite, ponia, bet kam visiškai pakaktų ir 
vienos žvaigždės. 

Jis be reikalo tai pasakė. Paukščiažmogiai įtūžę 
ėmė artintis prie narvo. Moteris iškėlė ranką. Jos 
balsas tapo keistai saldus, tarsi ji būtų ką įsidėjusi į 
gerklę. 

— Aukščiausioji būtybė yra prarijusi vieną žvaigždę. 

— Paukščiai, - sumurmėjo Setas. - Ji kalba apie tą 
didįjį paukštį. 

— Kondorą? 

— Panašiai. 

— Tada lažinuosi, jis minta ne tik dvėsena, - Ob- 
lekas apsidairė po salę, pamatė duris kampe - kitą 
aukštai iškirstą angą rytinėje sienoje. 

— Negali būti! - Aleksis atrodė mirtinai nusiminęs. 

Šakalas tarė: 

— Nė nemanėme jūsų įžeisti. Turėkite sau žvaigž- 
dę. Viskas, ko prašome, tai mus paleisti. - Jo balsas 
skambėjo nervingai, bet Setas negalėjo nesižavėti jo 
šaltakraujiškumu. Jis kuo puikiausiai turėjo numa- 
nyti, kad nėra jokios išeities. 

Pasigirdo tęvas grėsmingas garsas. Moteris nusi- 
kvatojo. Ji linktelėjo galva paukščiažmogių pusėn. 
Paskui tarė: 

— Jūsų sielos bus paleistos. Pavėjui, dangaus aukš- 
tybėse, kartu su jūsų mėsomis. Kad ir kur jas pa- 
griebtų Aukščiausioji būtybė... 

Narvas šoktelėjo aukštyn ir Šakalas jame susver- 
dėjo. Lapė sustugo iš baimės, bet Šakalas pasistengė 
jį numaldyti rūsčiu žvilgsniu. Aukštaūgis išsitiesė: 

— Stokis ant kojų, Lape, - suvapėjo jis. - Po tiekos 
metų mirtis, kurią apiplėšinėjome, galiausiai pasiims 
tai, kas jai priklauso. 

Setas ėmė mindžikuoti. 

— Negalime jų taip palikti, - paprieštaravo jis ty- 
lintiems bendrakeleiviams. 

Oblekas irgi sukruto. 

— Galėtume ir palikti. 

— Ne! - išsiveržė iš krūtinės Aleksiui ir milžinas 
peštelėjo jam plaukus. 

— Aš tik juokauju, drauguži, - jis nusiviepė. - Jei 
kas nors pribaigs tą šunsnukį, tai tik aš pats. Jau vien 
dėl to verta pasivarginti, supratai? 

Aleksis linktelėjo rimtu veidu. 

— Aišku, supratau, Oblekai. 

Moteris atsistojo. Tam jai prireikė didžiulių pa- 
stangų, ji vargais negalais pakilo iš plunksnų guolio, 
kuriame buvo išgulėta didžiulė įduba. Tarp plunks- 
nų gulėjo kažkoks balkšvas daiktas. Setas nustėro. 

— Kas čia? 

Juodos Aleksio akys išsiplėtė. Paskui jis pratarė: 

— Kiaušinis. 

Xalbėjausi su juo akis į akį 


Kiaušinis buvo neregėto dydžio - ilgumo sulig Seto 
ranka nuo peties iki pirštų galų. Jis buvo blyškiai 
melsvas su bjauriomis purvinomis dėmėmis, šiltai 
įtaisytas tarp plunksnų, ir moteris pakilusi jį rūpes- 
tingai apkamšė pagalviais ir apklotais. Paskui nevėk- 
šliškai ėmė kėblinti laiptais žemyn. 

— Ji... peri jį? - Oblekas atrodė priblokštas, paskui 
jį apėmė pasišlykštėjimas. - Jie mano, kad paukščiai 
yra dievai ir peri jų kiaušinius? 

— Vieno paukščio. To didžiojo. - Setas greitai apsi- 
dairė aplinkui. - Reikia nuleisti narvą. Paukštis pasi- 
rodys pro tą didžiąją sienos angą. - Jis staigiai atsisu- 
ko. - Archontai, gali padėti? Gali ką nors padaryti? 

— Aišku, galiu, - Žžvaliai atsakė Aleksis. - Viską, ko 
tik nori. 

— Noriu pasakyti... - Setas žvilgtelėjo į Obleką. - 
„..ką nors... stebuklingo. 

Berniukas susiraukė. Kai jis pakėlė žvilgsnį, akys 
buvo patamsėjusios, o balsas atsimušė vos girdimu 
aidu uždaroje erdvėje. 

Argi garbinga vienam dievui eiti prieš kitą? 

— Rašytiniuose pasakojimuose tai nuolat nutin- 
ka, - nesvyruodamas atsakė Setas. 

— Aš nerašau pasakojimų, Setai, - jis susirūpinęs 
pakėlė akis. - Bet manau, kad atskrenda paukštis. 

Narvas jau buvo aukštai pakilęs ir siūbavo po 
skliautuotomis lubomis. Du vyrai laukė dairydamiesi 
į langą ir užmesdami akį į grindis. Setas suprato, kad 
Šakalas mintyse skaičiuoja, kaip galėtų nušokti. Vis 
žemyn nuo jo tolo paukščiažmogiai ir jų karalienė 
ir pirmąkart jis pamatė tuos pačius baltus glitėsius, 
kuriais buvo apšnerkšta visa tvirtovė, ištiškusius po 
didžiule sija, kertančia lubas. 

Lauke pasigirdo nykus kleketavimas ir nugara 
jam perėjo šaltis. 

— Oblekai, rask kelią žemyn ir susidorok su ieti- 
ninkais. 

— Su visais? 

— Na, nebent norėtum prisliuogti prie virvės ir ją 
nupjauti. 


312 


Oblekas persisvėrė per turėklą ir nužvelgė ploną 
atbrailą, einančią aplink sieną. Tada paplojo Setui 
per petį. 

— Visada tavo paslaugoms, rašalini, - pasakė ir 
nuėjo išsilenkdamas Aleksio, stovinčio jam skersai 
kelio. Setas apsilaižė džiūstančias lūpas. 

Jis iškėlė vieną koją per balkono turėklą, paskui 
kitą, rankomis tvirtai įsikibęs į rūdijantį metalą. Pa- 
skui nusileido ant atbrailos išskėtęs kojas, kol pajuto 
pagrindą. Mūras atrodė tvirtas, bet atsistojęs ant jo 
visu svoriu pajuto, kaip trupa kraštai, ir karštligiš- 
kai įsikibo į balkono turėklus, tyliai mėgindamas su- 
kaupti drąsą. 

Paskui ėmė eiti čiuopdamas akmenis. 

Jam po kojų salė paniro į prieblandą. Buvo už- 
degti deglai, aplink jį ėmė rangyti skysti dūmai - pa- 
žįstamas smilkalų kvapas. Umai jų įtraukęs pajuto, 
kad gali užsikosėti, bet sulaikė kvapą. Paskui, vilkda- 
mas kojas atbraila, atsišliejęs į aprūkusią sieną, ėmė 
artintis prie narvo. 

Lapė be perstojo padrikai kalbėjo maldas. Šakalas 
irgi buvo parpuolęs ant kelių, bet kai įstengė vėl mes- 
ti akį jo pusę, Setas pamatė, kad plėšikas įnirtingai 
darbuojasi mėgindamas atidaryti užmazgytas duris, 
savo ilgais pirštais mikliai atraišiodamas virves. 

Kažkas pastojo kelią šviesos ruožams, pasigirdo 
garsus plasnojimas. 

Setas nustėręs, išpūtęs akis prilipo prie sienos. 

Pro angą lauke praskrido paukštis - taip arti, kad 
jis matė jo plėšrų kumpą snapą. Tai nebuvo papra- 
stas grobuonis. Toks padaras senovinėse legendose 
vadinamas roku. Gal tai ir buvo jis. 

Paukštis sukliko, jis tvirčiau įsikibo į sieną ir nu- 
sigręžė. | 

Jie pamatė jį. Vienas iš paukščiakarių dūrė į jį 
pirštu. Moteris kažką tarstelėjo ir vienas vyras tvir- 
čiau suėmė ietį, iš lėto atlaužė ranką ir ėmė atidžiai 
taikytis. Šakalas stebeilijo išplėtęs akis. Setas spėjo 
pamatyti jo akyse neapsakomą nuostabą. 

Sušvilpė ietis. Ji trinktelėjo į mūrą prie pat jo kai- 
riojo šono. Į plaukus pažiro kibirkštys. Jis žaibiškai 
išskėtė rankas ir kelis žingsnius pasistūmėjo pirmyn, 
nugara ir pečiai įsitempę laukė smūgio - dar vieno 
kirčio, kuris prismeigs jį prie sienos kaip iešmu. 

Slystelėjo išprakaitavusi ranka. Jis suprato, kad 
jeigu krustelės, nukris. Tada Šakalas suriko: 

— Pirmyn, Setai! Pirmyn! - ir jis vargais negalais 
atsitiesė, skruostu prigludęs prie trupančio tamsaus 
mūro, įsikibęs drebančiomis rankomis. 

Akies krašteliu matė, kad ietininkai vėl taikosi į jį. 
Suprato, kad yra žuvęs, tik staiga pasigirdo riaumoji- 
mas,jis nevalingai nusuko nuo ietininkų akis, o ten jau 
kardu mojavo Oblekas, triuškindamas visus iš eilės, o 
jam iš už nugaros žiro aštrių akmens nuolaužų kruša. 
Nuolauža pataikė vienam ietininkui į veidą ir tas krito 
paslikas. Baisi Obleko masė niokojo viską aplink. 

— Setai! - Šakalas buvo visiškai arti, įsitvėręs į 
kaulines narvo grotas. Sekundę Setas sutiko jo akis, 
negalinčias patikėti tuo, ką regi, ir kupinas vilties, 
paskui slystelėjo rankos, jis suklykė, kažką griebė ir 
įtempęs visus raumenis sučiupo virvę, pritaisytą prie 
gembės sienoje. 

- Nupjauk ją! - Lapė pašokęs ant kojų iškėlė 
aukštyn surištas, į kumščius sugniaužtas rankas. — 
Paskubėk, vaikine! Paukštis! 

Šis įsispraudė didžiuliu savo kūnu pro langą. 
Tūžmingos akys, kumpas snapas, milžiniški geltoni 
nagai, palikę gąsdinančius brėžius akmeninėje pa- 
langėje. Apačioje paukščiažmogiai kaip įmanydami 
stengėsi sulaikyti Obleką, drimba jų karalienė stovė- 
jo atokiau. Plačiai išskėtusi rankas ji giedojo bežodę 
giesmę, supintą iš čiepsėjimo ir trelių - keista melo- 
dija virto kleketavimu ir kliegimu. Užhipnotizuotas 
paukštis klausėsi įsmeigęs į ją auksines akis. 

Setas iš už aulo išsitraukė peilį. Ėmė įnirtingai 
brūžinti pluoštą po pluošto. Virvė buvo stora, kietai 
suvyta. 

Moteris baigė giesmę. Ji ir paukštis žvelgė vienas į 
kitą. Galop staigiu judesiu, kurį išvydęs Lapė suriko, 
o Šakalas nusikeikė, paukštis šoktelėjo visu milžiniš- 
ku kūnu ir sparnais sukėlęs galingą oro šuorą nu- 
tūpė ant sijos. 

Pokštelėjo viena gija. Narvas susiūbavo, vyrai su- 
sverdėjo. 

Žemai rėkavo Oblekas, smūgiai ir tūžmingi riks- 
mai susiliejo į kakofoniją. Paukštis ištempė kaklą. 
Vienu nagu jis sugriebė narvą. Paskui išžiojo snapą 
ir negailestingai kirto juo Šakalui. 

Jis atšoko atgal ir prisiplojo prie galinės narvo sie- 
nos, Paukštis įgudusiu judesiu mikliai apsuko narvą. 
Vyrai klupdami išsilakstė į šalis. 

— Gerai, vaikine! - staugė Lapė. Prakaito užpil- 
tomis akimis, nežmoniškai įskaudusiomis rankomis 
Setas džyrino virvę. Gijos spuro ir žiojosi. Galiausiai 
su baisiu traškesiu, nuo kurio jis metėsi prie sienos 
su siaubo riksmu, virvė trūko. 

Narvas nukrito. Atsitrenkė į žemę ir sutratėjęs at- 
sidarė. Setas pagrabaliojo ieškodamas sienos, nieko 
neužčiuopė ir krito iš paskos į juodą tamsą, kuri pa- 
kilo ir prarijo jį, uždusęs, gaudydamas orą pajuto po 
savimi kažką minkšta, ir tas kažkas sukriokė: 

— Rioglinkis nuo manęs! Ko lauki! 

Šakalas jau buvo pašokęs ant kojų - stamantriai 
ir vikriai. Jis čiupo ietį ir paukščiui išskleidus spar- 
nus smeigė aukštyn, o aplink jį kaip sniegas pabiro 
dulkės. 

— Paimk Lapę! - suklykė jis, bet Setas jau stojo į 
grumtynes, nublokštas šalin Obleko. 

Suerzintas smaigstančios ieties paukštis dar kar- 
tą klyktelėjo. Tarp narvo nuolaužų kapanojosi Lapė. 
Oblekas viena didžiule ranka apglėbė jį. Setas čiupo 
kitą ietį ir ėmė ja mojuoti moteriai prieš veidą. 

Ji nusiplėšė kaukę. Smulkus jos veidas buvo pra- 
smegęs taukuose, plaukai buvo trumpai nukirpti. Ji 
įniršusi spoksojo į jį tarsi mėgindama apsiginti. Jis 
sustingo nuo piktdžiugiškos jos išraiškos ir neįsten- 
gė nė krustelėti. 

Šakalui tai buvo ne kliūtis. Apsisukęs ant kulno 
jis bėgte pasileido prie jos, sugriebė ranką, kuri buvo 
suspaudusi žvaigždę, ir be gailesčio ją užlaužė. Ji 
smogė jam su triuškinama jėga. Sekundę jis susver- 
dėjo. Paskui įrėmė ietį jai į krūtinę. 

- Atiduok! - įsakė lediniu balsu. 

- Liaukis! - suriko Oblekas. 

Pailgos Šakalo akys nė nemirktelėjo. 

Ji suprato, koks pavojus jai gresia. Liepsnojančio- 
mis akimis žvelgdama į savo vyrus, kurie stojosi ir 
skubėjo jai į pagalbą, ji ištiesė rankoje žvaigždę - žė- 
rintį šviesos tašką saujoje. 

— Tebūnie ji prakeikta kartu su tavim! 

— Pavėlavai, poniute,- Šakalas vikriai atėmė 
žvaigždę. - Bijau, kad aš jau prakeiktas. 

— Setai! - subliuvo Oblekas. 

Setas atsisuko ir per vėlai išvydo paukštį. Sugrieb- 
tas nagu jis persikreipęs aiktelėjo iš siaubo, pajuto 
geležinius gniaužtus aplink juosmenį, kol galiausiai 
jie atsileido. Paukščiažmogiai kaipmat ėmė į jį taiky- 
tis, vienas jau buvo besviedžiąs ietį nuvargusia ran- 
ka. Jie spardė Obleką, tas stūgavo, trypė kojomis, bet 
jų buvo be skaičiaus ir jis suprato, kad viskas baigta. 

Staiga aukštas skardus balsas nutraukė visą su- 
maištį. 

- Raminkitės! Visi iki vieno! 

Setas bloškė vieną priešininką ir pastatė akis. 

Aukštai virš visų stovėjo Aleksis, uoliai stengda- 
masis išlaikyti pusiausvyrą pačioje sukiužusio lizdo 
viršūnėje. Abiem rankomis jis laikė melsvą kiaušinį. 

— Raminkitės, - tyliai tarė jis. - Arba aš jį sudau- 
žysiu. 


Devynetas glaudžiu būreliu perėjo tiltą. 

Hermija atsigręžė į sargybinius. 

— Palikite šią vietą. Dabar jūs reikalingi Uoste. 

- Ponia... 

— Darykite, kas pasakyta. Mes pačios saugosime 
Orakulą. 

Svyruodami tarp nenoro vykdyti įsakymą ir gąs- 
dinančių mūšio garsų, sklindančių iš Uosto, vyrai 
spoksojo vienas į kitą. Daugiau netarę nė žodžio jie 
leidosi į tuščią kelią. Hermija apsigręžė ir nužygiavo 
toliau. Devynetas ėjo tylomis, kiekviena savaip ko- 
vodama su savo baime. Miranija kramtė sausas lū- 
pas ir beviltiškai troško, kad dabar čia būtų Setas ir 
Aleksis. Tas berniukas buvo nenuspėjamas ir keistas, 
bet jis buvo archontas ir jame buvo dievo galia. Ji 
pasigedo net Obleko, to šiurkštaus, negudraus pa- 
siutėlio. Žiūrėdama į tiesią Hermijos nugarą ji jau- 
tėsi bejėgė, nes aplink buvo tiek sąmokslų, intrigų 

pinklių, tylaus karo dėl valdžios svertų. Buvo kebliau 
nei baisiausiame mūšyje. Ji visiškai nebenumanė, 
kuo dar galima pasitikėti. 

Švenčiausioje buveinėje siautėjo sumaištis. Vergai 
statė silpnutes barikadas iš baldų, kai kurios moterys 
paprasčiausiai sėdėjo ir verkė. Hermija atsistojusi 
lodžoje prakalbo į visus šaižiu balsu: 

— Nėra jokio reikalo pulti į paniką. Tai Sala ir čia 
saugiau negu bet kur. Viskas vyks lygiai taip pat kaip 
visada. Aš nesiruošiu atšaukti jokių apeigų ir užgau- 
ti dievo. Tie juokingi įtvirtinimai turi būti išardyti, 
baldus reikia tučtuojau pastatyti į vietas. Koretai, — 
ji valdingai atsigręžė į vyresnįjį liokajų, - atsiųskite 
sargybinį budėti ant Šventyklos stogo. Noriu, kad 
nuolat būtų pranešama, kas vyksta Uoste. 

Ar ji tikrai myli Argeliną? - pamanė Miranija. 
Kažin ar baiminasi dėl jo? 

— Pasiruošimai turi būti baigti iki vakarienės. Per 
saulėlydį kreipsiuosi į visą Devynetą. - Ji apsisuko 
ir lengvame vėjelyje suvilnijo jos rūbo klostelės. - O 
dabar noriu dviese pasikalbėti su nešėja. Atneškite į 
mano kambarį rožių vandens ir šerbeto. 

Ir ji nužingsniavo tolyn marmuriniu koridoriu- 
mi. Retija sušnibždėjo Miranijai į ausį: 

— Saugokis. Ji kažką rezga. 

Kalbėtojos kambarys buvo šviesus ir vėsus, šiltas 
vėjelis kilnojo muslino užuolaidas. Hermija sėdėjo 
paauksuotame krėsle, kol vergė pagarbiai statė ant 

stovo atviraburnę kaukę, suglostydama plunksnas ir 
pataisydama auksinių plokštelių eiles. Įėjo Koretas 
ir pastatė inkrustuotą žalvarinį padėklą su dviem 
raudonais puodeliais ir ropine. Ant jo buvo ir pa- 
auksuota lėkštelė su smulkiomis šviežiomis figomis. 
Staiga Miranija pajuto, kad yra alkana, ir užsinorėjo 
jų paragauti. Gal tai ir nepavojinga. Hermija jos čia 
nenuodytų. 

Hermija nejudėdama žvelgė į ją. Paakiai buvo pa- 
juodę, veidas paaštrėjęs nuo įtampos, tobulai sudė- 
tos garbanos apsinešusios kelio dulkėmis. Pagaliau 
ji ištiesė ranką, įpylė gėrimo iš ilgakaklio ąsočio ir 
padavė puodelį Miranijai. 

Abi atsigėrė. Gėrimas buvo saldus ir tirštas, kve- 
piantis apelsinais. 

— Miranija, nežinau, kas vyksta. 

Miranija apstulbusi tylėjo. 

- Šiandien teatre mačiau jį. Visi jį matėme. Kalbė- 
jausi su juo akis į akį ir girdėjau jį, kaip niekad anks- 
čiau nebuvau girdėjusi, - ji pakėlė akis. - Tai mane 
išgąsdino. 

Tai buvo prisipažinimas, ir Miranija negalėjo pa- 
tikėti savo ausimis. Ji suvapėjo: 

— Mus visus... 

— Tavęs ne. Aš žiūrėjau į tave, tu buvai nustebu- 
si, bet neišsigandusi. Nes tu jį pažįsti, Miranija, o aš 
ne, - ji padėjo puodelį atgal ant padėklo, šis stukte- 

lėjo, ir sunėrė pirštus. Atšiauriai žvelgė tiesiai prieš 
save. - Padariau nedovanotiną klaidą. Pradėjau su- 
prasti, kad tu neklydai dėl Aleksio, o aš klydau. Jis 
yra dievas žemėje. Būtina jį apsaugoti. Reikia jį pa- 
laikyti ieškant šulinio. Ar gali kokiu nors būdu su 
juo susižinoti? 

Miranija bijodama kvėpuoti pirštais spaudė puo- 
delį. 

— Kartais, tai yra... aš kalbuosi su dievu. Jis ne 
visada būna šalia - bent jau ne visada atsiliepia. - Ji 
nutilo pajutusi įdėmų Hermijos žvilgsnį, suglumi- 
mą, kone sielvartą. - Niekada nežinau, - švelniai 
tarė ji. - Bet dievas yra Aleksyje. 

— Taip, manau, kad yra, - Hermija atsistojo ir iš- 
sitiesė visu ūgiu. - Tad turiu paprašyti tavęs, kad jį 
perspėtum. 

Miranijai sutvinkčiojo širdis. 

- Perspėti?! Dėl ko? 

Tylą trikdė tik žuvėdrų klyksmas už lango. Mira- 
nija mėgino rasti žodžius. Kad ir labai stengėsi, tesu- 
gebėjo sušnibždėti: 

— Kas jį turi nužudyti? 

Ji negalėjo apie tai net pagalvoti. Neįmanoma. 
Bet sąmonė sugavo baimingą gaidą, pasigirdusią jos 
balse, žodį „paprašyti“, tarsi kažką nevalgoma ir ne- 
suvirškinama. 

— Raštininkas. Neabejoju, kad Argelinas suėmė jo 
namiškius, - Hermija įdėmiai žvelgė į ją. 

Miranija nutirpusi papurtė galvą. 

— Netjei... Jis negalėtų... 

- Yra įvairių poveikio priemonių. Iždininko vieta. 
Miranija pakėlė plačiai išplėstas akis. 

Hermija linktelėjo. 

— Dabar ir tu bijai, - tarė ji. 


Moters burna išsižiojo iš siaubo. 

Niekas nekrutėjo. Net didysis paukštis purptelėjo 
ant savo laktos ir ėmė įnirtingai kedentis plunksnas 
po savo milžinišku sparnu. 

Aleksis iš lėto iškėlė kiaušinį. Nuo jo svorio dre- 
bėjo rankos. Paukščiamotė prikando lūpą. 

— Vaike! - sušnypštė ji. - Atsargiai! 

Šakalas tarė: 

— Eime prie durų. Eikš, Aleksi. Atnešk jį! 

Žingsnis po žingsnio Aleksis leidosi laiptais. Pauk- 
ščiažmogiai lūkuriavo su siaubo išraiška po kaukė- 
mis, bet niekas nedrįso net krustelėti. 

— Gali eiti, - moteris skubiai išskėtė rankas. - Eik! 
Niekas tavęs nepalies. Tik palik Negimusiįjį. 

— Dar ne, - Šakalo balse girdėjosi nerimas. - At- 
nešk jį čia. Laimėsi laiko. 

Aleksis linktelėjo, jo veidas buvo įsitempęs nuo 
susikaupimo. Prakaitas varvėjo į akis, jis pasitrynė 
veidą į ranką. 

— Drauguži, - sudejavo Oblekas, - atsargiai! 

Jis buvo nulipęs pusę kelio. Lizdas girgždėjo ir tra- 
tėjo, viena kita lūžena atšokusi nukrito į šalį. Jam virš 
galvos stebeilijo didysis paukštis. Jis išskleidė spar- 
nus. Setui nespėjus riktelėti jis nusklendė žemyn. 

Aleksis žvilgtelėjo aukštyn, kryptelėjo, paslydo ir 
šūktelėjęs stvėrėsi už turėklo. 

Kiaušinis iškrito jam iš rankų. 

Apstulbę, suakmenėję visi žiūrėjo, kaip jis krin- 
ta, saulės spindulių ruožų sukapotoje didžiulės salės 
tamsoje lėtai brėždamas baisingą lanką, kaip tren- 
kiasi į grindis - šį smūgį jie pajuto savo kaulais, Setui 
per kūną perbėgo skruzdėlės, sąmonė pritemo, spi- 
giai sukliko moteris ir storas lukštas pokštelėdamas 
suskilo ant akmenų. 


Jos prisiekia tylėti 


Niekas nė nekrustelėjo. Aleksis skardžiai suriko 
skausmo kupinu balsu, kuriame pasigirdusi širdgėla 
pervėrė Setą kaip peilis. Jis tekinas užlipo pas berniu- 
ką, šokinėdamas per šlamštą, išmėtytą ant grindų. 

Aleksis buvo perbalęs nuo sukrėtimo. 

- Ašjį nužudžiau, - išsiveržė jam iš krūtinės. 

Setas sugriebė jį už pečių. 

— Nesisielok. Tu nekaltas. 

Ant žemės gulėjo dantytos kiaušinio lukšto šu- 
kės. Iš vidaus sunkėsi bespalvis skystis. Nerangiai 
išlindo šlapias sparnas. Setas atitraukė Aleksį į šalį 
ir pasibjaurėjęs nusisuko. Paskui kažkas užkliudė jo 
žvilgsnį. 

- Žiūrėk! 

Bet Aleksis kūkčiojo. 

Setas prišoko ir pasilenkė prie sudužusio kiau- 
šinio. Nepaisydamas į kaklą įsmeigtos ieties jis at- 
sargiai ištiesė ranką, ištraukė blizgantį daiktą, kuris 
gulėjo tarp duženų, ir šis ryškiai suspindo jam tarp 
pirštų. Tai buvo safyro žydrumo žvaigždė... 

- Antroji žvaigždė! - kažkas sugriebė Šakalą ir 
priplojo prie sienos. - Ji buvo kiaušinyje? 

— Nužudykit juos, - moters balsas prikimo nuo 
sielvarto. - Tuoj pat nužudykit. 

— Ne! Palaukite! 

Aleksis atsigręžė ašarų upeliais išvagotu veidu, gi- 
liai įkvėpė ir tarė: 

— Tai aš kaltas, o ne jie. Jei kas nors turi mirti, tai 
tik aš. 

Setui vos neiššoko širdis. Vieną akimirką jam 
dingtelėjo: jei jie tai padarys, nereikės man, bet iškart 
jį nudegino neapykanta pačiam sau. Jis įniršęs atsi- 
suko į berniuką. 

— Nesąmonė! Padaryk ką nors. Tu gi dievas, ar 
ne? Moki padaryti, kad kas nors įvyktų, kad kas nors 
gyventų arba mirtų. Parodyk jiems, kas esi. 

— Jis tiesą sako, - Oblekas dirstelėjo į moterį. - 
Parodyk jai, kas yra tikras dievas. 

Aleksis pažvelgė į juos vilties nušviestu veidu. 

— Iš tikro? 

Jis žvilgtelėjo į sudužusį kiaušinį, paskui pakėlė akis 
į paukštį. Šis tupėjo nejudėdamas, spoksodamas ne- 
mirksinčiomis akimis lyg į niekingą grobio kąsnelį. 

— Kaip gaila, - iš širdies tarė Aleksis. - To nieku 
gyvu neturėjo atsitikti. Padaryčiau viską, ką galiu, 
bet yra dalykų, kurių niekada nebeatitaisysi, yra aki- 
mirkų, kurios niekada nepasikartos. 

Paukštis šaižiai klyktelėjo. 

Aleksis atsiklaupė tarp kiaušinio duženų. Pakėlė 
akis į moterį. 

— Jei man pavyks, ar mus paleisite? 

— Kas tu? - sušnibždėjo ji tartum prismaugta gerkle. 

Jis neatsakė. Tik įkišo liauną ranką tarp duženų ir 
neapsakomai švelniai paglostė perkreiptą neišperėto 
jauniklio sparną. Akies kampeliu Setas pamatė, kaip 
įsitempė Šakalas. Oblekas kantriai laukė nedrąsiai 
šypsodamas. 

Atgyk. Atgimk, niekada negimęs. Nes dievai visada 
gimsta keisčiausiais, neįmanomais būdais. 

Krustelėjo plunksna. Gal tai oras dvelktelėjo? 

Setas žingtelėjo artyn. 

Šaukiu tave. Iš Lietaus karalienės sodo, kur me- 
džiai niekada nemeta lapų. Kur upokšniai srovena į 
vėsius tvenkinius ir skraidžioja laumžirgiai. Šaukiu iš 
ten, kur tu įsitaisęs ant aukščiausių šakų. 

Jis krustelėjo. Moteris delnu užsidengė burną. 
Suspurdėjo sparnai ir kojos. 

Jiems reikia tavęs. Jiems reikia mūsų. Nes be mūsų 
jų viduje atsiveria tuščia ertmė ir jie atsigręžia vienas 
prieš kitą. Jiems reikia mus šmeižti ir koneveikti. My- 
lėti. Naikinti. 

Jis svirduliuodamas stojosi ant kojų. Išsiskleidė 
grasūs sparnai, pakilo plika galva ant laibo kaklo. 
Jauniklis pražiojo snapą. Salėje pasigirdo menkutis 
čieptelėjimas. 

Aleksis nurepečkojo šalin. Jis pažiūrėjo į moterį 
su nuovargiu veide, giliai įkritusiomis akimis. 

Aš atiduodu jūsų dievybę. 

Paskui ilgą žvilgsnį įrėmė į Setą. 

Dievybės, - tarė jis, - yra gležnos. 

Setui šaltis perėjo per nugarą. Tuo metu Šakalas 
nubloškė į šalis jį užgulusius sargybinius, griebė iš 
Seto antrąją žvaigždę ir nudrožė prie savo maišo, 
numesto vidury grindų. Užsikėlęs jį ant pečių, kitą 
užvertė ant kupros Oblekui ir pastatė ant kojų su- 
žalotą Lapę. 

— O dabar eime, - atžariai mestelėjo. - Kol jie dar 
ko nors nesugalvojo. 

Oblekas skersai salės priėjo prie Aleksio. 

— Eime, drauguži. Eime kartu. 

Berniukas atsisuko į jį ir atsiduso: 

— Aš toks pavargęs, Oblekai. 

— Tada aš tave panešiu. Oblekas tave neš visą kelią 
iki šulinio, - ir pakėlęs jį kaip plunksnelę milžinas 

patraukė paskui kitus iš salės. Setas pasileido jiems 
pavymui. 

— Palaukit. 

Tarpduryjejis atsigręžė. Moteris stovėjo prie pauk- 
ščio jauniklio ir žiūrėjo, kaip jis kerėpliškai kruta. Jai 
virš galvos didysis paukštis kritiškai spoksojo į savo 
atžalą. 

- Mes dar kai ką jums turime. 

— Dar kai ką? 

— Sidabrinį kiaušinį. Su ženklais. Mes jį paėmėme 
iš to ilgšio. 

Rutulys. Jis išpūtė į ją akis. 

— Norite jį atgauti? Matome, kokie jūs pavojingi, 
jei net jūsų vaikai daro stebuklus. Gal jūs patys esate 
dievai. Nebenorime būti jūsų priešai, - moteris pa- 
mojo vienam paukščiažmogiui. - Atnešk. 

Tas pasuko lizdo link, bet Setas pertarė: 

— Nereikia, - jis apsilaižė lūpas. - Pasilaikykite 
sau. Tai mūsų dovana jums. - Jis apsisuko ir jau be- 
veik peržengęs slenkstį vėl atsigręžė. 

- Iš jo jau nieko nebeišperėsi. 

Moteris vėl užsidėjo kaukę, raudonas ir juodas jos 
snapas šonu atsisuko į jį. 

— Kas žino, ką dievai gali padaryti? - sumurmėjo 
balsas po kauke. 

Bėgdamas paskui kitus, jis nusišaipė pats sau. Be 
rutulio Šakalas jų nebepaliks. Dabar jau tik jis žino 
kelią. 

Niekas jiems nebetrukdė išeiti. Visi vartai buvo 
atdari, durys atlapotos, apdaužytomis statulomis už- 
verstos gatvės buvo tylios ir bežadės. Kai jie pasiekė 
sugriautų bokštų ir išvartytų piliorių sangrūdos vir- 
šūnę, iš už kalnų nusidriekė ilgi besileidžiančios sau- 
lės spinduliai ir miriadai aukštyn žemyn šaudančių 
paukščių, susispietusių į tamsius debesis, vis tyliau 
čirškė tūpdami ant begalvių statulų. Staiga jie visi 
kaip vienas nutilo. 

Stojo naktis. 


Kelias buvo tylus, virš galvos spindėjo žvaigždės. Mi- 
ranija bėgo tol, kol turėjo jėgų. Paskui ėmė šlubčioti 
pajutusi į sandalą įkritusį akmenuką, susiėmusi už 
dieglio raižomo šono. Nėra kada sustabdyti nė vieno 
iš jų. Ji vos neverkė, bet ašarų nebuvo, nes negalėjo 
tuo patikėti. Setas garbėtroška, bet jis niekaip negali 
pakelti rankos prieš Aleksį. Nė už ką! Bet susigriebus 
už šono, traukiant abipus kelio želiančių kiečių ir le- 
vandų kvapus giliai viduje nusmelkė suvokimas, kad 
ji dėl nieko negali guldyti galvos, nei dėl jo, nei dėl 
Chrisės, nei dėl Retijos. Ji tikėjo vien dievu, o dievas 
jai nieko nesakė ir jo tylėjimas jai kėlė siaubą. 

Be to, dievai nenuspėjami. Niekada nežinai, ką jie 
gali padaryti. 

Pasvirę akmeniniai vartai dunksojo šiltoje prie- 
blandoje. Ji įsmuko pro juos ir pasuko spirale vin- 
giuojančiu taku kiaurai mašalų debesis. Aplinkui 


329 


plyšavo cikadų chorai, tartum kaitra būtų pratrūkusi 
jų balsais, tolumoje šniokštė į pakrantę riedančios 
bangos. Iš uosto ritosi dūmai ir triukšmingi garsai. 
Ji nenutuokė, kas ten dedasi. 

Priėjusi akmeninius laiptus užkopė jais ir atsistojo 
viršūnėje ant akmeninės pakylos. Žvelgiant iš čia iki 
pat horizonto driekėsi jūra - ramiai alsuojanti juoda 
plynė. Ji pasisuko į Mėnulio kalnų juostą, į žvaigždžių 
fone rymančias vaiduokliškas jų viršūnes. Kažin kaip 
aukštai užkopė Setas ir kiti? Ar jie rado šulinį, o Šaka- 
las - savo auksą? O gal jie jau mirę nuo troškulio ty- 
ruose, gal sustingusiais jų kūnais rėplioja skruzdėlės? 

Nusipurčiusi ji nuvijo šią mintį ir pasuko prie 
Orakulo. 

Anga žiojėjo sargybą prie jos einančio akmens 
šešėlyje. 

— Paklausyk manęs, - tarė ji, - klausyk! - Ji pa- 
silenkė, atsigulė ant pilvo, plaukai užkrito ant akių. 
Tada panėrė veidą į padūmavusią tamsą ir suriko: — 
Kreontai! Ar girdi? 

Ji neturėjo supratimo, ar jis gali išgirsti. Setas pa- 
sakojo, kad ertmė yra labai giliai, kad balsai joje su- 
silieja ir lūžta, bet tikrai niekas dar nėra taip rėkęs į 
rūkstantį plyšį iš visos sveikatos. Nuo dūmų jai ėmė 
suktis galva, akyse sutavaravo ir ji užsimerkė. 

— Perspėk Aleksį! Setui įsakyta jį nužudyti. Ar gir- 
di mane? Duok ženklą, kad girdi! - Kodėl jis neatsi- 
liepia? Kur tas balsas galvoje, kai šitaip to reikia? 

Už nugaros, Švenčiausioje buveinėje, suvirpėjo 
aksominis gongo balsas - signalas rinktis Devyne- 
tui. Jos turėjo rinktis čia, tad ji dar turi laiko. 

— Kreontai, - suaimanavo ji, - susimilk! 

Kažkas sukrebždėjo. 

Ji kaipmat atšoko supratusi, kad tai turbūt skor- 
pionas. 

Iš pradžių pasirodė kojelės, paskui visas kūnas - 
stambus raudonas gyvis, aukštai iškėlęs žnyples, ir 
pasileido jos pusėn, tarsi bėgtų jos pašauktas. Jei die- 
vas tikrai yra šiuose padaruose, pamanė ji, jis tikrai 
atsiliepė į jos kvietimą. Skorpiono kiautas blizgėjo 
žvaigždžių šviesoje. 

Miranija atsikvėpė visa krūtine. Priėjusi arčiau, 
kietai suspaudusi saujoje sijoną virš kelių, ji klausė 
savęs, ar tik nuo dūmų iš plyšio jai nepasimaišė pro- 
tas ir nepradėjo rodytis nebūti dalykai. Mat skorpio- 
no kūnas buvo kažin kuo aprištas. 

Apsidairiusi ji susirado bronzinį dubenį ir palen- 
kė jo briauną prie grindinio. Kaip visada, skorpionas 
prišliaužė artyn, matyt, suviliotas atspindžio, mir- 
gančio nuo trūkčiojančių jo paties judesių. Kai tik 
jis peržengė briauną, ji atsistojo ir padaras bejėgiškai 
nusirito į dugną. 

Apyrankė. Siaurutė, pigi ir aiškiai nuzulinta. Ma- 
žutis mergytės papuošalas. Širdį Miranijai užliejo 
palengvėjimas. Tai Telijos apyrankė - ji visada ją ne- 
šiojo. Telija ir Pa saugiai slepiasi po žeme, Šešėlio ka- 

ralystėje. Staiga jos akyse pasirodė siaubas. Ji prasi- 
tarė apie Setą - ar jie išgirdo? Ką dabar jie galvoja? 

Ji tvirtai suspaudė rankomis taurę, išgirdusi laip- 
tais bėgančių kojų žingsnius. 

Retija buvo apsigaubusi pečius tamsiu apsiaustu. 
Uždususi gaudė kvapą. 

— Taip ir Žinojau, kad tu čia! Kas čia dedasi? Ką 
dar sumanei? 

Miranija atsiduso. 

— Negi mes visos turim regzti viena prieš kitą są- 
mokslus? - Staiga prasiveržus visam susikaupusiam 
ir viduje kunkuliuojančiam pykčiui, ji priėjo prie 
aukštaūgės ir davė sau valią. - Koks skirtumas - tu 
ir Džamilas ar Hermija ir Argelinas? Tas pats melas 
iš Orakulo, ta pati priespauda. Tu visada buvai to- 
kia išdidi, Retija, ir štai nusižeminai iki išdavystės! 
Prisiekei ištikimybę vienam Orakului, bet iš tikrųjų 
tu ištikima tik sau! Argi dėl garbėtroškos verta tiek 
aukoti? — Jos balsas drebėjo. Ji nusigręžė ir sušuko 
Mėnulio kalnų pusėn. - Argi dėl jos verta žudyti? 

Tyla. Paskui Retija tyliai atsakė: 

— Mes su tavimi niekada nebuvome draugės, tie- 
sa? Bet kartą aš girdėjau Orakulą, ir jis pasakė tavo 
vardą. 

Miranija atšlijo. 

- Nedrįsk sakyti, kad viską darai dėl manęs! - su- 
siraukė ji. 

Retija pakėlė antakius. 

— Tai ir nesakau. Bet ar nesupranti - juk tvirtini, 
kad girdi dievą. Nežinau, ar aš girdžiu - aš tik kartą 
kalbėjau su Orakulu, o jo atsakymas buvo tai, kad 
atsipeikėjusi po kelių valandų suvokiau vietoj manęs 
buvus Lietaus karalienę. Noriu jį girdėti, Miranija. 
Noriu tos galios, tos išminties. Tad kai aš tapsiu kal- 
bėtoja, tu galėsi likti nešėja ir mes veiksime kartu. 
Bet tai bus įmanoma tik laimėjus Džamilui. Jei bus 
priešingai, jei laimės Argelinas, tai nė viena iš mūsų 
neliksime gyva. 

Miranija nenuleido nuo jos įtaraus žvilgsnio. 

- Tu iš tikro taip galvoji? 

Retija paniuro. 

- Galbūt kai ką nutyliu, bet nemeluoju, - ji grįž- 
telėjo. - Ateina kitos. 

Štai jos ir pasirodė - Iksaka, Kalija, Gaja su rū- 
pesčiu veiduose, Persidė, naujokė Tetidė. Paskutinė 
gaudydama kvapą atėjo rausva suknia apsivilkusi 
Chrisė, o įkandin jos Hermija. Nė viena neužsidėjusi 
kaukės. 

Jos sustojo aplink plyšį ne visai uždaru ratu. Iki 
tol vargiai Orakulą mačiusios merginos baimingai 
dirsčiojo į grėsmingą juodumą. 

Hermija apsidairė. 

— Žinios iš Uosto neaiškios. Karvedžio vyrai at- 
rėmė antpuolį, užpuolikai, atrodo, buvo priversti 
atsitraukti į laivus. Tebeliepsnoja kelios gatvės. Ne- 
žinau, kiek žuvo žmonių. 

Tarp jų įsisuko šiltas vėjelis, plazdendamas sijo- 
nus. Padvelkė rožėmis ir čiobreliais. 

— Aš apsvarsčiau, ką daryti, kad liautųsi smur- 
tas, - Hermija paeiliui nužvelgė jas ryžtingu žvilgs- 
niu. - Mes nutrauksime Orakulo ištarmes. Visos 
prisieksime, kad tyli dievo rūstybė truks tol, kol bus 
sutarta dėl paliaubų. Kad ir kas mums grėstų, mes 
nepalaužiamai laikysimės išvien. Ar sutinkate? 

— Taip, - tvirtai atsakė Retija. Jei Hermija ir nu- 
stebo, to neparodė. Ji žvilgtelėjo į Miraniją, kuri at- 
sargiai padėjo bronzinę taurę rato viduryje. 

Retija ryžtingai uždėjo ranką ant briaunos. Skor- 
pionas apmirė, pakilo virpantis jo geluonis. 

— Prisiekiu tylėti, - ištarė ji tvirtu balsu. 

Visos merginos suskato daryti tą patį, įsmeigusios 
akis į skorpioną ir keistą jo apykaklę, pasiruošusios 
staigiai atšokti vos jam krustelėjus. Miranija prisiekė 
kartu su visomis. Paskutinė priėjo Chrisė. 

Šviesiaplaukei akys išsiplėtė iš siaubo. 

— Negaliu! - prasiveržė jai iš krūtinės. 

— Nedaryk staigių judesių, - sušnibždėjo Mira- 
nija. 

Chrisė kyštelėjo priekin pirštus. Ji suaimanavo: 

— Prisiekiu tylėti, - ir suklikusi metėsi atgal, nes 
skorpionas atgijo ir pasileido jos link. 

Vien Miranija pastebėjo, kad net išdailintų jos 
nagų galiukai neprisilietė prie bronzinės briaunos. 

Hermija linktelėjo. 

- Visoms dėkoju. Tokia ištikimybė dievui teikia man 
nusiraminimą. Džamilas skelbia, kad šis karas vyksta 
dėl Orakulo tiesos. Argelinas sako, kad jis kilo dėl si- 
dabro, - staiga ji iškėlė galvą. - O dabar matysim. 

Pasirodė žiburiai. Sušvytravo raudoni deglai, pa- 
sigirdo sakų spirgėjimas. Pro alyvmedžių šakas pasi- 
matė liepsnos, įkandin jų šaižiai sužvango metalas. 

— Kareiviai! - Retija Žaibiškai atsisuko į kalbėto- 
ją. - Išdavystė? 

— Be mano žinios, - Hermija ryžtingai žvelgė kie- 
tai suspaudusi lūpas. 

Kareiviai dviem eilėmis sustojo abipus laiptų ir 
sukryžiavo ietis. Kai kurie padarė pirštais slaptus 
ženklus, gindamiesi nuo dievo rūstybės, kiti ne- 
rimastingai dirsčiojo į juodą angą. Hermija žengė 
priekin ir prakalbo ledinio įniršio kupinu balsu. 

— Kas jus čia atsiuntė?! Kaip jūs drįsote kelti koją 
į šią vietą! 

— Aš juos atvedžiau, - Argelinas užkopė laiptais. 
Jis buvo suplukęs. Bronzinis šalmas dengė kone visą 
veidą, matėsi vien liepsnojančios akys ir išsitaršiusi 
barzda. Jis sustojo ir atsisuko į Devynetą. 

- Malonu jus visas čia matyti. 

- Negi tave ir nuo mūsų turi saugoti sargyba? 

— Kai kurių iš jūsų, ponia, turiu saugotis jau seniai. 

- Kaip jau turbūt girdėjote, puolimas nutrauktas. 
Šiuo metu esame atrėmę antpuolį. Buvo pralaužti 

Dykumos vartai, bet mano vyrai juos šturmavo ir 
paėmė atgal į savo rankas. Priešai grįžo į savo lai- 
vus. Bet kitą kartą mums gali taip nepasisekti. Man 
reikia pinigų, Hermija. Reikia pasisamdyti naujų 
kareivių, perlieti į ginklus metalo atsargas, priversti 
pirklius ir didžiūnus dengti nuostolius. Daug kas iš 
jų slapta džiaugtųsi, jei pralaimėčiau šitą karą. Kvai- 
liai - mano, kad imperatorius juos apdėtų mažesnė- 
mis duoklėmis. 

Hermija iš arti įsmeigė į jį akis. 

— Nesuprantu, kuo galime tau padėti. 

— Jūsų podėliai užversti grūdais, maistu ir lobiais, 
paaukotais dievui. Mums jų dabar reikia, arba mes 
pralaimėsim. 

Ji nekantraudama linktelėjo. 

— Imk. Bet maistas turi būti dalijamas žmonėms 
už dyką. 

Jis priėjo dar arčiau. 

— Tai dar ne viskas. Orakulas turi kalbėti. Tu visus 
privalai patikinti dievo vardu, kad tik aš vienas galiu 
išgelbėti Uostą. Jis turi jiems prisakyti paklusti man 
kiekviename žingsnyje, - jis paėmė ją už rankų. Mė- 
nulio šviesa įkypai krito ant šarvų. - Tiesą sakant, 
Orakulas turi paskelbti, kad aš turiu būti vainikuotas 
karaliumi. 

Priblokštas Devynetas neteko žado. Tik Hermija, 
regis, liko rami ir neparodė nuostabos, ir žiūrėdama 
į ją Miranija suprato, kad šiedu žmonės jau anks- 

čiau apie tai buvo kalbėję ir numatę, kad ši akimirka 
ateis. 

Retija, matyt, galvojo tą patį. Ji buvo atšiauri ir 
įtūžusi. Jau žiojosi kažką sakyti, bet pirma jos pra- 
bilo Hermija. 

— Karalius? Ne archontas? 

Jis beveik įstengė nusišypsoti. 

— Mes jau turime archontą. 

Ji linktelėjo. 

— Tiesa. Ir jei taptum archontu, iš tavęs gali būti 
pareikalauta atiduoti gyvybę. 

- Mielai ją atiduočiau, - šypsena dingo iš jo veido. 

- Šis kraštas niekada neturėjo karaliaus, tik die- 
vą, - Hermija įsispyrusi žiūrėjo Argelinui į veidą. 

Jis paleido jos rankas. 

- Atėjo baisūs laikai, - jo balse suskambo nepasi- 
tenkinimo atgarsis. 

— Tikrai baisūs, viešpatie karvedy, - ji linktelėjo 
dažytais nagais braukydama lazurito ir nefrito ak- 
menėlių vėrinį. 

— Taigi tu... dievas kalbės? - jis sunerimo, pamanė 
Miranija. Jis pajuto pavojų. Tartum staiga nuvargin- 
tas apsimetinėjimo žingtelėjo atbulas ir nusiėmė šal- 
mą. Ant smakro tebekraujavo nedidelis įbrėžimas. 

- Neerzink manęs, Hermija. Kokia musė tau įgė- 
lė? Mes gi tarėmės... 

— Viskas pasikeitė, - ji ramiai, nemirksėdama 
žvelgė į jį. 

— Pasikeitė? Kas? 

— Pasirodė dievas. Tu jį matei. Visi jį girdėjome. 
O dabar dievas skelbia, kad Orakulas tylės. Iš jo ne- 
girdėsime nė žodžio, kol stos taika, - ji prisiartino ir 
pakėlusi ranką prie jo veido nuvalė rankove kraują, 
ojis leidosi, spoksodamas į ją ir negalėdamas patikė- 
ti savo akimis. Miraniją nupurtė šaltis. 

— Padarysi tai dėl manęs? 

— Tokia mano pareiga. 

Dar po akimirkos jis tarė: 

- Aš tave mylėjau, Hermija. 

Ji nė nevirptelėjo. 

- Ir aš taip maniau, mano viešpatie. 

— Mūsų sąjunga... 

Jos šypsena spinduliavo tobula ramybe. 

— Mūsų sąjunga išardyta, - atsakė ji. 


A 


Aštuntasis aukojimas: 


tylos atnaša 


Žmonės nežino, Kam reikia žvaigždžių. 

Nei vaivorykštės, nei rožių. 

Aną naktį gulėjau ant nugaros dykumoje ir skaičiavau 
žvaigždes. Visos iki vienos jos mano — šviesos šaltinis, pri- 
minimas. 

Su atida Kiekvienai paskirta sava spalva, šiluma, vaidmuo 
istorijoje. Net užsimerkęs jas matau, nes žvaigždės mažytės ir 
Krinta man į akis Kaip dulkės. 

Mane taip nuvargino Kelionė, Kad apsiverkiau. 

Lietaus Karalienė dainavo liūliuodama mane. 


Juos persekioja sapnai 


Jau trys dienos jie klaidžiojo kalnuose. 

Palikus paukščių miestą gamtovaizdis subiro į 
skeveldras - tapo į kalną kylančių raudonų, it surū- 
dijusių akmenų sąvartomis. Ropščiantis aukštyn ant 
rankų likdavo raudonos žymės. Raudonis skverbėsi 
į nosį ir burną. Plika Obleko galva per pirštą apsi- 
nešė raudonomis dulkėmis, Aleksio tuniką nusėjo 
dėmės. 

Užtat įvyko vienas nuostabus dalykas - atvėso. 
Aukštumose pūtė vėjai ir keberiodamiesi per slys- 
tančias iš po kojų akmenų nuobiras jie nusiplėšė 
galvos aprišalus ir suvynioję sukišo į kelionmaišius, 
o galiausiai Šakalas užsikorė ant vienos perskilusios 

uolos viršūnės ir atsistojo visa krūtine kvėpdamas 
gaivų orą. 

Jis žvelgė į dykumą, besidriekiančią po kojų. 

- Matau Žvėris, - sušuko jis. - Kokie dideli, iš čia 
kuo puikiausiai matosi. 

Įstrigęs plyšyje tarp akmenų Oblekas keikdama- 
sis bandė išsivaduoti. 

— Gerai jau gerai, tik tegu neseka paskui mus. 

Šviesūs Šakalo plaukai plaikstėsi vėjyje. 

— Niekas paskui mus neseka, - tvirtai tarė jis. Se- 
tas pakėlė akis - kažkas jo balse privertė suklusti. 
Lapė irgi metė žvilgsnį, bet pajutęs, kad Setas paste- 
bėjo, nusuko akis į šalį. 

Aleksis, visada vikrus karstytis, sukryžiavęs kojas 
sėdėjo ant uolos ir nuo tunikos rinko vabalus. 

— Kaip manai, ar ateis Argelinas? 

Setui pasidarė šalta. 

— Aukso? Iš kur jis sužinos kelią? 

— Spėju, kad jis turi savų kelių, Setai. 

— Nieko nėra. Jokių žmonių, kupranugarių, kara- 
vanų ar pasiutusių paukščių, - Šakalas nusisuko. 

— Mes vienui vieni pasaulio pakrašty. 

Taip ir atrodė. Neatsilikdamas nuo kapų plėšiko 
Setas pasitrynė nubrozdintas rankas ir apžvelgė že- 
mai likusį vaizdą. Dykuma buvo pilkšvi tyrlaukiai, 
besidriekiantys iki horizonto, iki blausios mėlynės, 
kuri galėjo būti ir jūra, ir dangus, ir jų susijungimo 
vieta, ir didžioji gyvatė, juosianti pasaulį ir įsikandu- 

si savo uodegą. Aišku, ir jis pamatė Žvėris - pratisai 
atsiduso iš nuostabos, kurią jam sukėlė smėlyje išve- 
džiotų jų pavidalų išmoningumas. Buvo ir daugiau 
linijų - dykuma išraižyta šimtais milžiniškų rėžių, 
kurie atrodė kaip žodžiai. Jie keliavo per paviršių, 
išrašytą pasakojimais, kurių negalėjo perskaityti, ir 
net nežinojo, kad ten kažkas parašyta. 

— Dievų knyga, - sumurmėjo jis. 

Šakalas linktelėjo, primerktais vokais prigesinda- 
mas pailgose akyse žybtelėjusias liepsneles. 

- Tikrai. Per kurios puslapius mes ropojame kaip 
musės, - jis sušnairavo į Aleksį. - Įdomu, ar jis žino, 
kas ten parašyta? 

Setas nieko neatsakė. Nuo tada, kai atgijo paukš- 
čio jauniklis, visiems pasidarė nejauku šalia Aleksio, 
net kai jis būdavo toks pat berniukas kaip visi - Žžva- 
lus ir smalsus, kartais taip nusilakstantis, kad Olekas 
turėjo jį mylių mylias nešti ant kupros. Tai baimė, - 
pamanė Setas. Baimė to, kas gyvena to vaiko viduje. 
To, ką tas kažkas gali padaryti. Archonto rūmuose, 
Saloje, kurioje vyksta įmantrios apeigos, dievas su- 
tramdytas, numaldytas aukomis, suvaldytas apeigo- 
mis, su juo buvo nustatyta tvarka kalbama per Ora- 
kulą. O čia nebuvo jokių ritualų nei elgesio taisyklių. 
Čia dievas buvo laukinis ir grėsmingas, ir niekas ne- 
žinojo, ką jis dar padarys. Vienintelis būdas su juo 
bendrauti buvo kalbėtis akis į akį. 

— Paklausk jo paties. 

Šakalas kreivai nusišypsojo. 

— Prisipažinsiu, raštininke, nedrįstu. Tokias būty- 
bes geriausia palikti tavo bičiulei, vaidilutei Mirani- 
jai. Mane domina tik auksas. 

Jis atsigręžė į pietus ir įsižiūrėjo į tolį. 

— Kas tai? - parodė ranka Setas. Jiems po kojomis 
vingiavo sausa vaga. Ji driekėsi nuo kalnų kažkur į 
vakarus - sausas įtrūkis. Laužyti intakai kaip krau- 
jagyslės buvo įsirėžę į žemę. Vaga buvo nutįsusi iki 
pat jūros. 

— Draksidė. Upė, kurios žiotys kadaise buvo Uos- 
te. - Žiūrėdamas jis nusipurtė. - Kai archontas Ra- 
selonas pavogė auksinius obuolius, Lietaus karalienė 
ją išdžiovino. 

— Tai tavo protėvis. Taigi ir jis buvo vagis? 

Šakalas šaltai perliejo jį akimis. 

— Visi mes vagys. Mūsų nusikaltimai persekioja 
mus ir mūsų palikuonis. Net mūsų mintys seka pa- 
skui juos, - jis staiga nusisuko. 

Setas stabtelėjo žvelgdamas į ilgėjančius šešėlius. 

Miranija. Jam rūpėjo, kas jai nutiko. Ar Pa ir Te- 
lijai niekas negresia? Jis negalėjo paklausti net Alek- 
sio, nes negalėjo kalbėti, dėl ko jiems gresia pavojus. 
Bet dievas vis tiek viską Žino... argi ne, jei jis tikrai 
dievas? Galvoje vėl užvirė senas ginčas su savimi. 
Nusikamavęs jis pasuko šalin. 

Jie pernakvojo kiek toliau po kabančia uola. To- 
kiame aukštyje naktys buvo labai šaltos. Nelabai 

buvo iš ko užkurti laužą, bet Lapė išėjo paieškoti ir 
grįžo su keliomis nudžiūvusio medžio šakomis - jis 
buvo sumanus laužo kurstytojas ir Setui tuo patiko. 
Jie valgė džiovintas alyvas, užgerdami neįkainoja- 
mu turtu tapusiu vandeniu. Seko paskutinės jo at- 
sargos - dar buvo likę trims dienoms, o paskui jau 
reikės pasisemti vandens iš šulinio, jei tik jį ras. 

Šakalas ištiesė ilgas kojas. 

— Na ką, - įteikliai tarė jis, - gal mes žinome, kiek 
dar liko kelio iki mūsų tikslo, viešpatie archontai? 

Aleksis nusižiovavo. 

— Nežinau. Kai rasim, tai ir rasim. 

Olekas parodė dantis. Šakalas pagiežingai dėbte- 
lėjo į Setą. 

— O rutulio paslapčių saugotojas? Ką jis pasakys? 

— Kad mums reikia lipti į aukščiausią kalną per- 
skelta viršūne. 

— Ten, kur leidžiasi saulė, - sududeno Olekas. 

— Į vidų arba anapus. 

Muzikantas čiulpė džiovintą alyvą. 

— Ten turbūt didžiulė praraja. Liepsnojanti be- 
dugnė. Saulė į ją nusileidžia ir dievo žirgai tempia ją 
per požemio pasaulį. Tiesa, drauguži? 

— Jei nori - taip, Oblekai. 

— Bet saulė per metus leidžiasi skirtingose vietose. 
Kaip ir mėnulis, - Lapės balsas buvo sausas ir šaižus. 
Setas su nuostaba dirstelėjo į jį. 

— Nejaugi? 

Vienakis plėšikas nusispjovė. 

— Tokie tatai tie raštininkai! Nepakelia nosies nuo 
savo sutrandijusių raštų. 

- Vadinasi, didžiulė praraja, - Šakalas pažiūrėjo į 
Obleką. - Plyšys pasaulio pakrašty. 

Milžinas išspjovė kauliuką. 

- Sakyk, ką nori pasakyti, pone Šakalai. 

Šakalas kilstelėjo antakį. Jis gracingai atsirėmė į 
uolą. 

— Tu nuovokesnis, negu atrodai, ar ne? Ir vis dėlto 
sunku patikėti, kad tu muzikantas. 

- Jis garsus muzikantas, - burbtelėjo Setas. Oble- 
kas atrodė nustebintas. 

Šakalas linktelėjo. 

— Ko dar nepasakiau - kad mes su Lape... dėkin- 
gi... kad jūs radot reikalą mus išgelbėti, - jis gurkš- 
telėjo vandens. — Žinoma, ir be jūsų būtume išsigel- 
bėję, bet jūsų pagalba buvo neįkainojama. 

Oblekas sušnarpštė. 

— Gal reikėjo palaukti ir pažiūrėti, kaip tai būtų 
atrodę. 

— Būtumėt kai ko pasimokę. 

— Kaip būti prarytam iškelta galva. 

Pailgose Šakalo akyse nepasirodė jokia išraiška. 

— Negi kas nors abejoja tuo, ką sakau? 

— Šunsnuki tu nedėkingas, reikėjo palikti tai per- 
augusiai žuvėdrai sulesti tavo vidurius, - bet Obleko 
balsas buvo nepiktas ir Aleksis nusišypsojo. 

Setas tarė: 

— Kur žvaigždės? 

- Iš tikrųjų! - Aleksis atsisėdo. - Mano žvaigždės! 

- Mano žvaigždės, - vis dėlto kapų plėšikas prisi- 
traukė maišą ir išėmė jas abi suvyniotas į medžiagą. 
Tvykstelėjo nežemiškai ryški balta ir melsva šviesa. 
Aleksis ištiesė ranką ir vieną palietė. Jo veidą nu- 
tvieskė šviesa, akys patamsėjo. 

— Kokios gražios! 

Jis pakėlė akis. 

- Bet dar liko trečia. Reikia ją rasti. 

- Sutinku. Bet jei manai, kad mėtysi jas kaip ak- 
menukus į kažkokį šulinį, - atsakė Šakalas mikliai jas 
vėl suvyniodamas, - labai apsirinki, archontai. Jos 
priklauso man ir, jei nerasim aukso, jos bus vieninte- 
lis mano laimikis. - Jis pažvelgė į berniuką. - Kam, 
tiesą sakant, tau jų reikia? 

Aleksis giliai įkvėpė oro. Regis, nenorėjo nieko 
atsakyti. Galiausiai pratarė: 

- Prie šulinio stovi sargyba. 

Niekas nieko neatsakė. Galiausiai Lapė suniurnėjo: 

— Kokia sargyba? 

— Baisūs padarai. 

- Padarai? 

- Galingos antgamtiškos būtybės. 

Lapė pusbalsiu nusikeikė. Oblekas tyliai pasakė: 

— Kodėl anksčiau nesakei, drauguži? 

Aleksis atsigulė ir užsitraukė apklotą. Jis tvarkin- 
gai apsikamšė. 

— Nenorėjau jūsų gąsdinti, Oblekai. 

Sunerimę jie žvelgė, kaip jis užsimerkia. 

Šakalas pašaipiai tarė: 

— Kaip ir būdinga dievui. 


Tą naktį Setas sapnavo Lietaus karalienę. Ji vaikš- 
čiojo tarp Brėžinių tarnybos stalų eilių, nuo jos suk- 
nios varvėjo ir tiško lašai, vandens čiurkšlės gėrėsi 
tarp grindinio akmenų. Ji uždėjo ranką ant ritinio, 
kuriame jis rašė, jos pirštai buvo drėgni, apvynioti 
jūržolėmis, žieduoti koralais ir auksu, rankos ap- 
maustytos perlamutrinėmis apyrankėmis. 

Jis pakėlė akis suspaudęs pirštuose plunksną. 

Jos veidas buvo lygiai kaip Miranijos. Tik plaukai 
buvo ilgi ir garbanomis krito nuo pečių. 

- Turiu atlikti darbą, - tyliai pasakė jis. 

— Darbą, kurio nenori baigti, - ji paėmė jį už riešo 
ir privertė atsistoti. Jos delnas buvo šaltas kaip ledas 
ir slidus. - Eime. 

Jie išėjo į lauką, atsidūrė Mieste ir pasuko prie 
dantytos sienos. Ant jos stūksojo akmeniniai ar- 
chontai. Lietaus karalienė privedė jį prie Raselono, 
jie palypėjo laiptais ir atsistojo ant milžiniškos sta- 
tulos kelių. Jos liemuo kilo aukštyn kaip bokštas, di- 
džiulis veidas iš akmens iškaltas akis buvo nukreipęs 
į kalnų pusę. 

- Jei jis galėtų verkti, - sušnibždėjo ji, - jis pri- 
verktų upę savo žmonėms. 

- Akmenys neverkia. 

— Neverkia? - ji nusišypsojo. - Aš galiu pravirk- 
dyti akmenį. Galiu suspausti, sutraukti ir sudrebinti 
kalnus. Galiu įsiskverbti į pasaulio gyslas, paversti 
dykumą žydinčia pieva, o išdžiūvusią žemę - sodu. 
Galiu priversti tyrlaukius sualmėti šaltiniais. Jei tik 
manęs paprašysi. 

— Ar mano tėvui niekas negresia? - sukuždėjo 
jis. - Ar Miranijai niekas negresia? 

Lietaus karalienė prispaudė pirštą jam prie lūpų, 
nusišypsojo ir jam nudiegė širdį, nes suprato, kad ji 
nieko nepasakys. Užuot atsakiusi, ji tarė: 

— Pažiūrėk į jį. Jo kūnas ledėja. 

Vieną baisią akimirką jis pamanė ją kalbant apie 
Pa, bet paskui suprato, kad ji žvilgsniu rodo Raseloną. 

Statula žėrėjo. Akimirksniu iš jos neliko nieko 
daugiau, tik ledo gabalas, suledėjęs luitas, iškorijęs 
nuo tirpsmo vandens. Visa figūra palengva ėmė 
smukti, kumpti, tižti, skysti, pirštai virto apgailėti- 
nomis bigėmis, veidas suplokštėjo, bruožai išnyko ir 
liko tik beveidė pentis. 

— Sąžinės graužatis yra stiklo kalnas, - sukuždėjo 
ji, vėsiomis lūpomis kutendama jam ausį. - Slidus, 
neįkopiamas. Be jo viduryje yra ugninė žvaigždė. 

Ir jis pamatė ją statulos gelmėse, įkalintą lede — 
degantį, žėrintį raudonos šviesos tašką. Jis ištiesė 

ranką jos link, bet pajuto tik šaltą, slidų archonto 
kūno paviršių. 

Ir archonto ranka pagriebė ir kietai sugniaužė jo 
ranką. 


Atrodė, kad Šakalas irgi miega. Žiūrėdamas, kaip 
trūkčioja ilgas jo kūnas, Oblekas burnoje pavartė 
sausą akmenuką ir paklausė: 

— Žadinam jį? 

Lapė, įsivyniojęs į apklotus, gūžtelėjo. 

— Tegu miega. Kai atsibunda vidury viso šito, pa- 
skui prisimena. 

Muzikantas linktelėjo. 

— Ir mane šitoje dykumoje persekiojo košmarai. 
Vaikščiojau krečiamas karštligės. Šalia manęs šliau- 
žė visokie padarai - pabaisos, žvėrys, moterys, kurias 
pažinau, vyrai, kuriuos išdaviau. - Jis kreivai išsivie- 
pė, mesdamas į laužą medgalius. - Nė vieno iš mūsų 
gyvenimas nebuvo pagirtinas, Lape. 

Raudonplaukis pasitrynė delnu veidą. 

— Mažai kieno ir būna. Bet jei išduodi gyvuosius, 
jie bent nepersekioja tavęs. 

Oblekas atsigręžė nustebęs. 

— O mirusieji persekioja? 

— Persekioja, - jis dirstelėjo į Šakalą. - Jie perse- 
kioja viršininką. Per daug jau plona tų aristokratų 
oda. Po pirmųjų žygių į kapus daugelis iš mūsų esa- 
me tai patyrę. Kvapai, tyla, pridvisęs oras - to už- 

tenka, kad akies krašteliu pradėtum matyti visokius 
dalykus. Judesius. Šnaresius. O šiaip svarbiausia iš- 
tempti lauk grobį apeinant spąstus... ar bent dalį 
jų, velniai griebtų. Savo akimis mačiau, kaip vieną 
vyruką į gabalus sudraskė kažkoks surūdijęs įtaisas, 
iššokęs iš sienos. Tai įvyko man prieš pat nosį. 

Jis susiraukė ir nusispjovė. 

— Palaidojom jį prašmatniai. Viršininkas taip pa- 
šėlo, kad išmetė senąjį archontą iš karsto ir vietoj jo 
paguldė Melą. Palaidojo kaip karalių. Bet pats taip ir 
neapsiprato. Su numirėliais ir visa kita. Tai vagystė, 
mirusiųjų apiplėšimas. Regis, pakėlęs maištą prieš 
savo luomą, jis tyčia nužemino save iki niekingiau- 
sio iš niekingiausių, pasirinkdamas vardą žvėries, 
kuriuo visi bjaurisi. Sakytum iš neapykantos sau. 
Tad jis sapnuoja košmarus. 

— Mato juos? - paklausė Olekas. 

— Kas jį žino. Mažai ką iš jo išgirsi. Kažką mato. 
Vadina furijomis. Kaip tas pabaisas su skardiniais 
sparnais iš vaidinimų. 

Sutraškėjo laužas. Tarsi išgirdęs Šakalas kažką pro 
miegus sumurmėjo ir apsivertė ant kito šono. 

Lapė suraukė antakius. 

— Pasak jo, vieną dieną jos jį pagriebs. Garbės žo- 
dis, kaip pamačiau jį tame narve, pamaniau, kad taip 
ir atsitiko. 


. 

Atsivėrė durys, įėjo tarnaitė su padėklu ir padėjo jį 
ant žalvarinio stalo. Jai už nugaros stovėjo kareivis, 
atstatęs ietį. 

Miranija pašoko. 

— Sofija! Kas čia dedasi? 

Mergina netardama žodžio gūžtelėjo pečiais su 
nevilties išraiška. 

— Jai negalima su jumis kalbėti. Toks įsakymas, — 
kareivis nekantriu mostu išprašė merginą. 

Miranija sužaibavo akimis. 

— Koks begėdiškumas! Gal nežinote, kas aš esu? 
Aš reikalauju susitikimo su kalbėtoja... 

Trinktelėjo durys. Pasisuko raktas. Ji galėjo sau 
siautėti tuščiame kambaryje. 

It gavusi smūgį į paširdžius ji krito ant lovos ir įrė- 
mė akis į langą. Kaip ir kitas langas, jis buvo užkaltas 
tvirtomis lentomis. Pro jas skverbėsi tik ploni saulės 
spindulių ruoželiai ir į nelaisvę papuolęs drugelis be- 
viltiškai plakėsi stengdamasis ištrūkti. Jusdama, kokia 
apgailėtina jos padėtis, tvirčiau įsisiautė į skraistę. 

Devynetas dvi dienas buvo užrakintas savo kam- 
bariuose. Vienintelė proga pamatyti kitas buvo auš- 
ros apeigos, kurios nebuvo nutrauktos, bet per jas 
visos iki vienos buvo su kaukėmis ir taip akylai sau- 
gomos, kad negalėjo ne tik perduoti viena kitai raš- 
telio, bet ir ką nors pašnibždėti. 

Bet ritualinius Žodžius tariantis Hermijos balsas 
buvo tvirtas ir skambus, tartum tai būtų buvęs vie- 

nintelis būdas parodyti, kad niekas nepasikeitė, kad 
tylos įžadas neatšauktas. 

nenorėjo, bet tai buvo vis šioks toks užsiėmimas. 
Nuobodžiavimas ją žudė. 

Paėmė gabalėlį sūrio ir krimstelėjo. Visąlaik tai ne- 
gali tęstis. Argelino įniršiui ant Hermijos nebuvo ribų. 
Jis siuto, plūdosi ir vos susilaikė nesmogęs, bet Her- 
mijos ramybės tai nesudrumstė. Kol nebus paliaubų, 
pakartojo ji, niekas neišgirs iš dievo nė žodžio. 

Visos tam pritarė. Visos laikysis išvien. 

Miranija svarstė, ar pavyks. Kai kurioms - taip, bet 
yra ir silpnesnių. Chrisė. Ką daro Chrisė, viena užra- 
kinta kambaryje ir neturėdama su kuo pakrizenti? 

Ji padėjo atgal sūrį, paėmė minkštą bandelę ir 
perlaužė. 

Iš jos iškrito papiruso skiautelė. 

Miranija nustėrusi spoksojo į ją, paskui čiupo ir 
sparčiai išlankstė. 

MIRANIJA, JIS MĖGINA MUS SUSKALDYTI. PA- 
SIŪLĖ MAN BŪTI KALBĖTOJA. PASAKIAU, KAD JEI 
IR BŪSIU, TAI TIK NE JO SĄLYGOMIS. JIS BIJO, KAD 
VISKĄ PRARAS. NETIKĖK JUO. BŪK TVIRTA, MI- 
RANIJA. LAIKYKIS TYLOS ĮŽADO. NUSIŲSIU ŽINIĄ 
DŽAMILUI. JIS ATEIS. 

Ir parašas: RETIJA. 

Miranija dukart perskaitė. Negalėjo žinoti, ar 
laiškelis tikras, ar tai tik Argelino gudrybė, bet viskas 


355 


atrodė labai jau tikra. Retija su galva, o jos vergės 
ištikimos. Bet atsisakyti kalbėtojos vietos?! Kurios ji 
taip troško! Miraniją užplūdo susižavėjimas, nors ji 
ir iki tol žavėjosi Retija, jos tvirtybe, įsitikinimu, kad 
visada yra teisi. Turbūt labai praverčia šitaip pasi- 
tikėti savimi. 

Žingsniai. Lodžoje. 

Miranija akimirksniu suglamžė raštelį ir pasikišo 
po apatiniais rūbais. Vos spėjus jai atsigręžti atsila- 
pojo durys. Įžengė vyresnysis liokajus - aukštaūgis 
Koretas ir nusilenkė. 

— Ponia Miranija. 

Dusdama ji paklausė: 

— Ir kaip? Ar mes laisvos? 

Jis vogčiomis žvilgsniu kažką parodė sau už nu- 
garos. Terasą buvo užpildžiusi ginkluotų kareivių 
falanga. 

— Bijau, kad ne, ponia. Jus nori matyti viešpats 
Argelinas. 


Tai buvo ledo kalnas, lygiai kaip ir sakė Lietaus ka- 
ralienė. Setas su Aleksiu spoksojo užvertę galvą į 
lygius, nuožulnius, neįkopiamus jo šlaitus. Išgirdęs, 
kaip už nugaros keberiojasi kiti, Aleksis atsisuko. 

- Žiūrėk, kas čia! Žiūrėk, Oblekai! 

Iš paskos stūmėsi Šakalas. Apdairiai skindamasis 
kelią, jis laipiojo per styrančias aštrias duženas, ga- 
liausiai pritūpė ir atidžiai įsižiūrėjo. 

— Kaip stiklas. 

— O gal ledas? - suabejojo Lapė. 

Oblekas papurtė galvą. 

— Mes dar ne taip aukštai. 

Šakalas apsidairė. 

— Atsirado neseniai. 

Visas kraštovaizdis buvo tartum išmaltas, išdau- 
Žytas, perlietas ir nulipdytas iš naujo. Stirksančios 
uolos buvo sustiklėjusios it nuo baisingo karščio, 
žiojėjo išskobtos milžiniškos kiaurymės. Mėnulio 
kalnai buvo tartum sutrinti į miltus ir iš naujo su- 
lydyti, ir tai buvo ne akmuo, bet kažkoks juosvas, 
anglimi aptrauktas nesudaužomas kristalas. 

Šakalas atsiklaupė. Jis nukrapštė nuo paviršiaus 
anglinį apvalkalą, pauostė ir palaižė tai, ką rado po 
juo. Ilgi jo pirštai čiuopė siūles ir įtrūkius, keistas 
briaunas, žėrinčias plokštumas. 

— Lape, peilį. 

Vienakis plėšikas išsitraukė aštriausią ir ploniau- 
sią peilį ir ištiesė šeimininkui. Šakalas suėmė jį prie 
smaigalio ir brūkštelėjo per paviršių. Neliko jokio 
įbrėžimo - bronzinis smaigalys nepaliko žymės. 
Paskui pamėgino atskelti gabaliuką, bet geležtė su- 
linko. Lapė nenustygo vietoje, tad Šakalas be žodžio 
sugrąžino jam peilį, atsistojo ir nusišluostė rankas į 
tuniką. 

— Sakiau, kad stiklas, - niūriai tarė Olekas. - Ir 
kaip, dėl dievo meilės, mes ruošiamės užlipti? 

Šakalas suskersakiavo į Setą. Akyse pasirodė 
keista išraiška. Šviesūs plaukai plaikstėsi aukštumų 
vėjyje. 

— Sveikinu, - tyliai tarė jis. 

— Kokia proga? 

— Tapom nežmoniškai turtingi. Mes turtingesni 
už patį imperatorių, nors iš savo turto negalėsim iš- 
leisti nė skatiko. - Jis pakėlė akis į statų nuožulnų 
kalno pavidalą, paskui metė žvilgsnį į Aleksį. - Tur- 
būt dievas žino, apie ką kalbu. 

Aleksis giliai įkvėpė oro. Setui pasirodė, kad jis 
sunerimęs. 

— Ar Žinai? 

Aleksis truktelėjo pečiais. 

- Žinau, kad kalnas labai kietas. 

— Kietas? - Oblekas priėjęs jį apkabino. - Ir taip 
aišku, archontai. 

Tiesa nušvietė Seto mintis kaip žaibas. 

- Jis nori pasakyti, kad kalnas deimantinis. Tai di- 
delis deimanto gabalas. 

Mirtinoje tyloje vėjelis plakė dryžuotą Lapės 
rūbą. 

Nė vienas negalėjo ištarti nė žodžio. 


Jei nebūtų Orakulo... 


Sala tapo neatpažįstama. Buvo sukrauta barikada, 
užtvėrusi kelią ant tilto, ant kelio buvo pastatyta sar- 
gyba. Visi Švenčiausiosios buveinės pastatai buvo 
uždaryti, prie įėjimų stovėjo kareiviai. Buvo užver- 
tos net didžiosios Šventyklos durys - kaip gyvas nie- 
kas neatsiminė tokio reginio. 

Niekas nevaikščiojo po sodą, čia nebeskambėjo 
juokas. Tvenkinys buvo tuščias, jau dienų dienas 
niekas nebekeitė jame jūros vandens, ant dugno 
žlagsojo nusėdęs aliejus ir žiedlapiai. Tarnai, regis, 
kažkur dingo, terasos ištuštėjo, nelaistytos raudon- 
žiedės gėlės geibo karštyje. Aplink ją zvimbė vaba- 
lai. Ji nusibraukė įkyrius padarėlius nuo veido, po 

daugiadienio įkalinimo savo kambaryje patenkinta 
kaitra ir saule, šildančia rankas ir veidą. 

Ją glaudžiai apsupo kareivių falanga. Jie užlipo 
laiptais į aukščiausią terasą ties Šventykla, iš kur 
matėsi Uostas. Argelinas čia įsitaisė lyg ir štabą. Ji 
pamatė jį sėdintį po pavėsinės stogu ant bronzinio 
Hermijos krėslo, o stalas priešais jį buvo apkreiktas 
mūšių planais. Ateidavo ir išeidavo kažkokie vyrai, 
lakstė pasiuntiniai, karininkai bėrė raportus. 

Laukdama ji nužvelgė Uostą. 

Džamilo laivai rymojo virš ramių savo atspindžių 
nepasiekiami puolantiems. Jis nebegalėjo daugiau 
laukti. Nepaisant antpuolio, greitai ims trūkti van- 
dens ir maisto. Netrukus įvyks visuotinis puolimas 
ir Uostas kris. 

— Ponia, - būrininkas mostelėjo jai eiti pirmyn. 

Miranija atsitiesė. Ji jautėsi purvina, būtų mielai 
apsivilkusi baltą suknelę, kad atrodytų kiek oriau. 
Būtų reikėję ir persišukuoti plaukus. Ji nervingai 
nusibraukė sruogas nuo akių. 

Argelinas pakilo nuo krėslo, žvilgtelėjo į ją ir 
mostu liepė kareiviams pasišalinti. Jie pasitraukė pa- 
garbiu atstumu. Jis atsigręžė į būrininką. 

— Daugiau nieko neleisk, kol neliepsiu. 

— Karo vade... 

— Kad ir kas būtų, tvarkykis pats! 

Jis šiurkščiai ją pasuko, ji pasimuistė ir ištrūko 
jam iš rankų. Paskui jis nuėjo į balkoną ir atsistojo 

žvelgdamas į jūrą, plytinčią po kojomis. Nebežino- 
dama, ko griebtis, ji nusekė paskui jį. 

— Aš sudeginsiu šitą vietą. 

Apstulbusi ji spoksojo jam į nugarą. 

— Jei nebūtų nei Orakulo, nei Devyneto, aš būčiau 
vienintelis, kurio būtų klausoma. 

— Jūs nesudeginsite dievo. 

— Kas iš tokio dievo, kurio niekas negirdi? Ma- 
nau, galėčiau tai padaryti, ponia Miranija. 

— Netjei jūs... žmonės sukiltų... 

— O,žinoma, aš suversčiau kaltę kunigaikščiui Dža- 
milui. Tai būtų man net į naudą. Žmonės plikomis 
rankomis suplėšytų jo kareivius į gabalus. O atrėmus 
antpuolį būtų paskirtas naujas Devynetas. - Jis apsi- 
laižė lūpas. Kaktą ir barzdą išpylė smulkus prakaitas. 

— Kas man uždraus, Miranija? 

— Archontas... 

Į tai jis šiurkščiai nusikvatojo. 

— Archontas, galima sakyti, jau miręs ir kito nebe- 
ieškosim. Aš būsiu ir archontas, ir karo vadas, ir - o 
taip - karalius. 

— O Hermija? 

Jis paniuro. 

— Ji pati save pasmerkė. Visada maniau, kad ji 
tvirta. Žinojau, kad joje yra kažkas, kas man liks nie- 
kada nepasiekiama, bet jos užsispyrimas ir staiga pa- 
aiškėjusi klasta mane stebina. Mes taip puikiai dar- 
bavomės petys į petį. 

Miranija pajuto, kaip peršti saulės nudegintos 
rankos. Sustingusi iš baimės ji užsimetė ant rankų 
apsiausto kraštus. 

— Jei kalbėsime apie jus ir mane, mes nelabai 
vienas kitą mėgome - ar ne tiesą kalbu, ponia? Jūs 
trukdėte man kiekviename žingsnyje. Dabar viskas 
apvirto aukštyn kojom. Man reikia kalbėtojos, kuria 
galėčiau pasikliauti. 

— Negi jūsė.. 

Jis meiliai nusišypsojo. 

— Pati puikiai žinote. Aš jau išsirinkau. 

Ji nurijo seilę. Suglumusi suvapėjo: „Betgi jums 
negalima...“ - tačiau jis nutildė ją mostu. Paskui 
dūrė pirštu jai už nugaros. Ji atsigręžė. 

Tolėliau terasoje ant turėklų sėdėjo kažkokia mer- 
gina - šviesiaplaukė su nauja rausva suknia ir lesino 
prijaukintus balandžius. Ji pakėlė akis ir džiaugs- 
mingai pamojavo. 

- O, Miranija! Žinojau, kad tu suprasi! 

Miranijai sutavaravo akyse. 

— Supratote? - ramiai tarė Argelinas, įsipildamas 
vyno iš paauksuotos ropinės ir praskiesdamas šlake- 
liu vandens. 

Nutirpusi ji linktelėjo galva. Jis ištiesė jai taurę, ji 
paėmė ir ėmė godžiai gerti, pati to nepastebėdama. 

— Man reikia žmogaus, kuris iškart darytų viską, 
ką tik liepsiu. Manau, ji kaip tik tokia. Meilutė gra- 
žutė Chrisė. Turiu pasakyti, kad jos nereikėjo ilgai 

įkalbinėti. Ne per protingiausia, ne tokia kaip jūs ar 
priešgyna Retija, bet turinti gudrumo. Gerai žino, kas 
jai naudinga. Su tokia kalbėtoja bėdos neturėsiu. 

Miranija pastatė taurę. 

— Manote, neturėsite? - tyliai paklausė. 

Argelinas metė trumpą žvilgsnį. 

— Manau, ne. 

— Tada klystate, - ji pašaipiai nusišypsojo. - Aš 
geriau pažįstu Chrisę negu jūs. Ji tarnauja tam, kuris 
stipresnis, kad ir kas jis būtų. Jei pralaimėsite karą, ji 
išduos jus ir nė nemirktelėjusi perbėgs pas Džamilą. 
Pasakys jam, kad Orakulas reikalavo jūsų gyvybės. 
Galite neabejoti. 

Karo vadas gurkštelėjo. 

- Jis nelaimės. 

- Už jo nugaros - imperija. Sutriuškinsite šiuos 
laivus, bet atplauks nauji. Jų neatremsite. Tik dievas 
gali tam padaryti galą, o Chrisė negirdi dievo balso. 

- Aš ir nenoriu, kad girdėtų. 

Ji linktelėjo ir sukaupusi visą drąsą tarė: 

- Ir visiškai nenorite, kad ji būtų kalbėtoja, ar ne? 
Net jūs ja nepasitikite. 

Susierzinęs jis stuktelėjo taure į padėklą. Kareivis ne- 
rimastingai metė žvilgsnį. Argelinas subaltakiavo į ją. 

— Ne, nenoriu. Ta šunuodegiautoja baisi savanau- 
dė. Bet pati matote, kad nėra iš ko rinktis. Nebent, 
kaip sakiau, visą Devynetą paleistum dūmais per ne- 
laimę kilus kokiam nors gaisrui. 

Jis nori, kad tai būtum tu, Miranija. Jis bando tave 
įgąsdinti. 

Balsas pasigirdo taip netikėtai, kad ji vos neaikte- 
lėjo. Staiga pajuto palengvėjimą. 

— Kur buvai iki šiol? 

Turėjau daug reikalų. Dėl kiaušinių, deimantų ir 
žvaigždžių. 

Ji nusisuko ir pažvelgė į žydrą jūrą. 

— Ką man daryti? Negaliu leisti, kad tai būtų Chrisė! 

Ar tiki manim, Miranija? 

Ji trumpai linktelėjo. 

Tai daryk, ką liepsiu. Pasakyk jam, kad būsi naujoji 
kalbėtoja. 

Jos rankos įsikibo į baltą marmurinį turėklą. Jis 
buvo lygus ir vėsus. Dievo žodžiai viduje jai sukėlė 
baisią kančią. Ji prisiminė priesaiką, kurią jos visos 
davė prie bronzinės taurės, prisiminė Retijos brūkš- 
telėtą raštelį. Būk tvirta. Laikykis tylos įžado. Jos 
manys, kad ji išdavikė. 

— Negaliu! Ne! 

Negaliu tavęs priversti, Miranija. Tik noriu pama- 
tyti, ar tiki manim. 

— Nagi, - įdėmiai pažvelgė į ją Argelinas. - Ma- 
nau, suprantate, ką jums siūlau. 

— Kodėl man? Pats sakėte, kad... 

— Nes tikiu, kad nepasiųsite manęs myriop, jei į tą 
pusę pakryps reikalai. Bet kuri kita taip ir padarytų. 
Be to, kitos tiki tuo, ką sakote, nes jūs girdite dievą. 

Gal tai ir tiesa, gal ir ne, bet jūsų ištarmės yra kažko- 
kios... doros. 

Jis priėjo artyn ir išsitiesė visu aukštu ūgiu. 

- Jūs būsite kalbėtoja ir paskelbsite, kad archon- 
tas žuvo ir kad dabar aš būsiu karalius. Jei sutiksite, 
likusios iš Devyneto liks nenukentėjusios, tad pri- 
reiks naujos merginos ir aš ją paskirsiu. Šventyklos 
ir Salos neištiks gaisras, Orakulas liks nesuterštas. 
Hermija bus laikoma saugioje vietoje. Jei sumany- 
site skelbti tai, dėl ko nebūsime susitarę, ji bus nu- 
žudyta, o Orakulas bus sugriautas. Supratote? 

— Ji bus paimta įkaite? Ir šitaip pasielgsite su ja? 

Argelinas šiurkščiai atsakė: 

- Ji tai padarytų dėl manęs. 

- Bet jūs mylėjote ją. 

Į ją dėbtelėjo juodos jo akys. 

- Gal ir dabar tebemyliu. Sunku suprasti, kas yra 
meilė. 

Ji tikrai nesuprato, kas tai yra. 

Ar ji išduoda jas? O gal yra jų gelbėtoja? Ji nieko 
nebesuprato. Buvo tik vienas balsas, kuriam ji visada 
paklusdavo, ir tai buvo dievo balsas - kad ir kur jis 
vedė. 

Ji žvilgtelėjo Argelinui pro petį į Chrisę. 

- Siųskite ją atgal. - Pakėlusi smakrą ji įrėmė jam 
į veidą akis. - Nuo šiol aš būsiu kalbėtoja. 


> 

Setas kybojo ant virvės. Pėdos sprūdo nuo stiklinio 
nuožulnaus paviršiaus, nors buvo nusiavęs batus, 
kad ne taip slystų. Viršuje Šakalas atsilošęs reiškė su- 
sižavėjimą: 

- Pirmyn! Maniau, karstymasis po aukštybės — 
didžiausias tavo sugebėjimas! 

Kažkur netoliese į savą viršūnę, užmetęs ant jos 
virvę, krizendamas ropštėsi Lapė. 

Setas nusikeikė. Rankos buvo nubrozdintos iki 
kraujo. Turbūt jau niekada nesugraibys stiliaus. Že- 
mai, siaubingai toli, drąsindamas jį rėkavo Oblekas, 
per plaštaką nuo veido saulės spinduliai biriuose 
deimantinio kalno viduriuose lūžo į nuostabias žė- 
rinčias vaivorykštes. Jis lipo per tokius turtus, apie 
kokius šiame pasaulyje galima tik svajoti. 

Paskutinį kartą įtempė visas jėgas ir pasistengė 
pasikelti dar aukščiau. Raumenys drebėjo, rankos 
buvo kaip vatinės. Ropšdamasis nuožulnia uola nu- 
sidaužė kelius. Suprato, kad toliau nebegali pasistū- 
mėti nė per žingsnį, ir vis dėlto įstengė. Galiausiai jį 
pasiekė ilga Šakalo ranka, sugriebė už tunikos ir kaip 
sudribusį maišą užvilko aukštyn. 

— Tvarka. Mesk šalin virvę, - guviai tarė plėšikas. 
Jis žvilgtelėjo žemyn per atbrailą. 

— Dabar tu, vaike! 

Pats savimi netikėdamas Setas pasimuistęs išsinė- 
rė iš virvės kilpos. 

— Vos nenukritau. 

— Nesek pasakų, - Lapė patikrino mazgus ir per- 
metė virvę per kraštą. - Kaip sąskaitų keverzotojas, 
visai neblogai pasirodei. 

Setas papurtė paskaudusias rankas. Akimirką pa- 
sijuto kone pamalonintas pagyrimo, paskui staiga jį 
suėmė įniršis. Sąskaitos. Jei būtų iždininkas, dar ne 
taip būtų gerbiamas... Bet jis niekada nebus iždinin- 
kas, jei Aleksis grįš namo. 

Dabar jau lipo berniukas. Jis lengvai, kaip ir Lapė, 
kopė į deimantinį kalną. Vis dėlto nė vienas nesuge- 
bėjo taip laipioti kaip Šakalas. Jis neįtikėtinai mikliai 
valdė per petį permestą virvę, susirasdamas beveik 
neįžiūrimus plyšius ir įtrūkius, nutrūktgalviškai kel- 
damas aukštyn savo svorį, kabindamasis į milžiniš- 
kos uolos iškyšas. 

— Neskubėk, - Šakalas persisvėrė per atbrailą. — 
Lape, paimk atsarginę. Šita gali neišlaikyti dičkio. - 
Lapė pasirausė krepšiuose. Ištraukė peilį, tuščią ger- 
tuvę. 

Sekundę Setas liko vienas prie pririštos virvės. Li- 
pant berniukui ji trūkčiojo aplink deimantinę smai- 
lę, prie kurios buvo pririšta. 

— Jau beveik, - Šakalas dar labiau palinko persi- 
svėręs per atbrailą. - Tuoj tave pagausiu. 

Setas pasilenkė. Prie jo kojų mėtėsi peilis. Pagrie- 
bė jį į saują. Sužibėjo aštri geležtė. Kaip užkerėtas 
pridėjo ašmenis prie virvės. 

Metas. 

Tokios progos daugiau nebus. Šiltos kriaunos 
badė skaudantį delną. Lapė buvo nusisukęs nugara. 
Jis tvirtai sugniaužė peilį galvodamas apie Pa, apie 
Teliją. Kur jie? Jei tik žinotų, kad jiems niekas ne- 
gresia, daugiau nieko nereikėtų! 

- Pasakyk man, - tarė jis. - Pasakyk! Arba aš tave 
nužudysiu. 

Jokio atsakymo - vien tyla. 

— Gelbėkis! Tik pasakyk - ir pakaks! 

Nė žodžio. 

Iš lėto, nenoromis, drebančia ranka, melsdamas, 
kad kas nors pamatytų ir užriktų ant jo, jis pridėjo 
ašmenis prie virvės. Ji buvo gerokai sudilusi ir at- 
spurusi. Reikia tiek nedaug. 

- Setai! - išgirdęs tylų Šakalo balsą jis pašoko iš 
siaubo. - Ką tu darai? 

Švilpdama kaip botagas virvė šmaukštelėto jam 
į krūtinę ir jis visu svoriu trenkėsi į Šakalą. Plėšikas 
paslydo, spėjo žioptelėti: „Lape!“ - ir nulėkė į pra- 
rają nuo atbrailos. 


Chrisė spoksojo negalėdama užsičiaupti. 

— Kokia apgavystė! Tai turėjau būti aš. 

Miranija vos susilaikė jai nepliaukštelėjusi. 

— Negaliu patikėti! Norėjai perbėgti pas jį! 

— Oi, Miranija, - šviesiaplaukė atšoko atbula, - 
argi tu nedarai to paties? Aišku, tik apsimečiau, kad 
persimetu į jo pusę, bet iš tikro to nenorėjau. Norė- 

jau tik ištrūkti iš to šlykštaus kambario. Vos tapusi 
kalbėtoja, būčiau švenčiausiai laikiusis tylos, kaip ir 
Hermija. Ir dar būčiau pasimatavusi visus jos dra- 
bužius. 

Staiga Miranijai apsisuko galva. Ji pasijuto tarsi 
žvelgdama per bedugnės kraštą ir susmuko ant ak- 
meninio suolo. 

— Atnešk man vandens, Chrise. 

Chrisė nutaisė nepatenkintą veidą. 

— Ar tik nemanai, kad jau gali man įsakinėti... 

— Šiaip atnešk! 

Chrisė žiūrėjo išpūtusi akis. Paskui apsisuko ir 
nuėjo. 

Miranija žiūrėjo į jūrą po kojomis. 

— Kas čia darosi? 

Aš krintu. 

Ji taijuto. Tuštuma po kojomis ir virš galvos. Vie- 
na ranka stipriai įsikibusi. 

Laikyk mane, Miranija! Dievai negali nukristi, 
ar ne? 

Jo žodžiuose skambėjo neviltis ir siaubas. Balsas 
buvo toks silpnas, kad vos girdėjosi. Ji greitai nulei- 
do ranką nuo turėklo. Aplinkui suko ratus žuvėdros. 
Ji laikė jį už rankos. Smulki plaštaka tvirtai įsikibo. 
Nejuto svorio, bet juto jo baimę, laikydama jį tarp 
staiga pašėlusių paukščių, kurie klykdami plasnojo 
aplink ją, tarp popierių, kurie sūkuriu pakilo nuo 
Argelino stalo, tarp šauksmų, plazdenant pavėsinės 

stogui, spiegiant Chrisei, grabaliojančiai vėjo užvers- 
tą suknelę. 

Įlankoje susiūbavo laivai, timpčiodami nuleistus 
inkarus, baimingai sutrimitavo drambliai, suvaryti į 
laikinus aptvarus. 

- Nenukrisk! - sušnibždėjo ji. - Jei nukrisi, kur 
mums visiems dėtis? 


Setas paleido iš rankų peilį ir puolė prie atbrailos. 
Šakalui stvarstantis už uolos sugriebė jo ranką ir vos 
nenudardėjo paskui jį nuo papildomo svorio. Tuoj 
pat Lapė apkabino jį per liemenį, rėkaudamas keiks- 
mus jam į ausį. 

Setas nuo pusės pakibo virš bedugnės. Žemiau 
tuščioje erdvėje kepurnėjosi Šakalas, viena ranka lai- 
kydamas Aleksį. Toli apačioje matėsi vos įžiūrimas 
siaubo perkreiptas Obleko veidas. 

— Trauk! - Lapė truktelėjo atgal. Setas mėgino 
krustelėti, bet kartu sudėtas vyro ir berniuko svo- 
ris buvo nepakeliamas - regis, pati žemė troško jų, 
įtempusi visas pasibaisėtinas jėgas nublokšti juos 
žemyn. 

— Padėk man! - sudejavo jis. 

Argi dievas negalėtų pats išsigelbėti? 

O tada kažkas įvyko. Kažkas atsirado. Kažkas stvė- 
rė jį. Tas kažkas buvo lengvas, stiprus ir toli nuo čia, 
bet kaip ranka nuėmė pečių skausmą ir jis trūktelė- 
jo. Šakalo ranka sugraibė virvę. Lėtai, tarsi iš paties 

prarajos dugno, jie kėlė aukštyn kapų plėšiką, Setas 
iki skausmo ištempęs ranką sugriebė jau ir Aleksį ir 
po kelių akimirkų jie be kvapo kažkokiu būdu jau 
buvo sukritę į krūvą šiapus atbrailos - Aleksis su- 
sirietęs į kamuoliuką, Šakalas kruvina ranka, Setas 
drebėdamas visu kūnu ir išpiltas šalto prakaito. 

Prie atbrailos gulėjo peilis. Jis nustėręs įsmeigė į 
jį žvilgsnį. 

Paskui abiem rankomis atgal nusibraukė plaukus, 
atsistojo ir nuėjo šalin. Užė ir svaigo galva, be to, jis 
kai ką suprato - suprato galutinai. 

Nebus jokios iždininko vietos. 

— Dar ne viskas, raštininke, - sausai tarė Lapė. - 
Reikia užtempti aukštyn mūsų dičkį. 

Setas nieko neatsakė. Pakėlęs akis nužvelgė aukš- 
tyn kylantį kalną, išdegintus, juodais milteliais apte- 
kusius jo šlaitus, didžiulį įtrūkį viršūnėje, kur aukš- 
tumų vėjai Žarstė vos įžiūrimą sniego maršką. 

Prie pat ausies pasigirdo Šakalo balsas: 

— Atrodo, ir vėl turiu tau padėkoti. 

— Tu laikei berniuką. 

— Instinktas. Kas gi leistų dievui nukristi? - Po 
sekundės paklausė: - Kas ten buvo? 

— Nieko. Ji nutrūko. - Luktelėjęs pridūrė: - Pa- 
sakysi Oblekui? 

— Tu pats turi pasakyti. 

Setas tylėjo. Jis į kažką įsmeigė įtemptą žvilgsnį. 

— Jau matau. 

Šakalo balse pasigirdo nuostaba. 

— Ten, aukštai? Ką ten galima matyti? 

Balsas iš nuovargio užkimo, nuo šalčio ir paleng- 
vėjimo krėtė drebulys. Jis apglėbė save rankomis ir 
atsigręžė. 

— Matau žvaigždę. Trečiąją žvaigždę. 


Kas gali pasakyti dievui „ne“? 


Ji buvo giliai viduje. 

Žvaigždė buvo įsirėžusi į kalną ir išdaužusi jame 
vingiuotą kiaurymę - nuo to susidūrimo uoliena, ma- 
tyt,virto garais, ties trūkiu susigarankščiavo ir štai prieš 
juos atsivėrė platus ir lygus tebegaruojantis kelias. 

Jis vedė į vidų. Šakalas budriai žengė priekyje, aukš- 
tas jo siluetas šmėžavo neaiškių pavidalų ir atšvaitų 
maišalynėje tarp permatomų tunelio sienų, taigi jie 
matė savo pačių vaiduokliškus atspindžius ir riedu- 
lius, įsilydžiusius į kristalą. Jame matėsi ir sustingę 
vabzdžiai bei mineralų klodai, gal net aukso gyslos, 
mat Šakalas prie vienos ilgokai pastovėjo prispaudęs 
rankas prie šonų, įdėmiai žvelgdamas pailgomis aki- 
mis. Paskui truktelėjo pečiais ir patraukė toliau. 


373 


- Per giliai, - sumurmėjo beveik pats sau. 

Setas atsakė: 

— Niekaip jo iš ten neiškrapštytum. 

Kapų plėšikas susimąstęs pažiūrėjo į jį. 

— Gal ponia Miranija ir tiesą sakė. Galbūt auksas 
buvo tik dingstis. Lapė vietoj jo prisikimšo kišenes 
deimantų duženų. 

Oblekas nešė Aleksį. Po kritimo vaikas atrodė 
pervargęs ir vangus. Dabar jis patenkintas kybojo 
milžinui ant nugaros, skruostu prisiglaudęs prie pli- 
kos jo galvos, apsikabinęs kaklą. Eidamas Oblekas 
kažką niūniavo sau po nosimi. 

Į deimantinę karalystę vedančiame tunelyje vieš- 
patavo tyla. Sienos žaižaravo milijonais melsvų at- 
spalvių: priminė jūros ir dangaus žydrynę, kiaušinio 
lukštą ir tolumoje plūduriuojantį debesį, lazuritą ir 
safyrą, vandeninį Lietaus karalienės rūbą, besikilno- 
jantį bangomis, besipilantį liūtimis ir sūkuriuojantį 
audromis. Ir mėlyną žaislinį vežimėlį, kurį Setas ka- 
daise buvo padaręs Telijai. Ir Miranijos suknią, su 
kuria ji išėjo iš kapo. 

Tunelis vedė aukštyn, kelias darėsi vis statesnis, 
tad Šakalas atsigręžęs padavė Oblekui ranką, o mu- 
zikantas viepdamasis susiraukė nuo vaiko svorio. 
Kiaurymės pūtėsi, augo, liejosi viena su kita. Jie lan- 
džiojo po sprogimo iškorijusio šlaito kiaurymių la- 
birinte tarsi didžiulėje akmeninėje kempinėje. 

Negi tiek pridarė tokia mažutė žvaigždė, - pama- 
nė Setas. 

Ji žioravo kalno viduriuose. Kelias valandas jie 
žingsnis po žingsnio kapanojosi link jos. Ji buvo 
raudona kaip besilydantis varis. Arčiau jos akyta 
uoliena tapo purpurinė, suraibuliavo violetiniai ir 
rausvi atspalviai. Jo rankos ir veidas pajuto alsuo- 
jantį karštį, pašėlusiai ryškus spindesys bloškė atgal. 
Jeigu jau dabar šitaip karšta, kaip ją paimti? Kaip iš- 
kęsti deginantį skausmą? 


Jos sušukavo jai plaukus ir atnešė rūbą. Daug kartų 
buvo mačiusi jį vilkint Hermiją. Dabar vilkės ji. 

Atsistojo, klostyta ploniausios drobės suknia ly- 
giai krito iki žemės. Apmirusi, be jausmų ji ištiesė 
rankas. 

Lietaus karalienės rūbas buvo nežmoniškai sun- 
kus. Jis buvo mėlynas, jo šiugždesys priminė jūros 
ošimą, milijonas krištolinių jūros lašų, kuriais buvo 
išsiuvinėta suknia, siūbavo unisonu, iš vidaus spin- 
dėdami mažytėmis vaivorykštėmis. 

Ji apsisuko. Vergė surišo raištelius nežiūrėdama į ją. 

Nė viena vergė nei žiūrėjo, nei kalbėjo su ja. 

Koretas sakė, kad tai ritualo dalis. Pilnatis, jūros 
potvynis ir tyla. Į nieką nežiūrėti, nieko nevalgyti, 
su niekuo nekalbėti. Dvylika valandų miegoti vienai 
Šventykloje. Trejos apvalančios maudynės nuo gal- 

vos iki kojų: jūros vandenyje juodo bazalto vonioje, 
gėlame rožiniame vandenyje marmuro vonioje ir 
galiausiai tyrame lietaus vandenyje aukso vonioje, 
tokioje mažoje, kad vanduo vos siekia smakrą. 

Kadaise visa tai perėjo Hermija. Kur ji dabar? Ką 
galvoja? Miranija krūptelėjo. Devyneto pyktis bus 
nepakeliamas. | 

Ji leidosi patepama devyniais aliejais, apmausto- 
ma devyniais žiedais, papuošiama devyniomis nė- 
rinių plonumo sidabrinėmis antpetinėmis. Nuo jos 
sklido kitoks kvapas, oda atrodė svetima. „Tai vis dar 
aš ,- galvoje šmėkštelėjo beviltiška miglota mintis, 
bet nesulaukė jokio atsako. Nuo tada, kai jai iš del- 
no išsprūdo mažutė ranka, jokio atsako ji neišgirdo. 
Tikėk manim, - pasakė jis, bet dabar ji buvo išsigan- 
dusi ir norėjo sušukti: „Liaukitės! Aš apsigalvojau!“ 
Jei jis su ja nebekalbės, negi jai teks visą gyvenimą 
apsimetinėti? Nejaugi ji taps dar viena Hermija? 

Ji atsisuko. 

Tamsios kalbėtojos kaukės akys žvelgė į ją nuo 
stovo. Kybantys krištoliukai, plunksnos ir lazuritai, 
žavingas ramus veidas, ant skruostų išgraviruotos su- 
siraičiusios gyvatės. Atviroje burnoje ūkavo vėjelis. 

- Niekada nemaniau, kad galėtum būti išdavikė, 
Miranija. 

Vieną kraupią akimirką jai pasirodė, kad tai tul- 
žingas dievo kuždesys. 

Kol atsigręžusi išvydo Retijos veidą. 

Miranija! 

Setas atsigręžė. 

Aleksis murmėjo šį vardą. Berniukas atsimerkė, 
nuslydo nuo Obleko nugaros ir netvirtai atsistojo 
ant žemės. Matydamas, kad visi įdėmiai sužiuro į jį, 
persibraukė veidą mieguista ranka. 

— Reikia paskubėti. 

— Jai kas nors nutiko? 

Tartum neišgirdęs Aleksis parodė ranka žvaigždę. 

— Štai ji, viešpatie Šakalai. Jei jos nori, imk. 

Kapų plėšikas atsakė: 

- Ji įkaitusi iki raudonumo, archontai. Net tu nu- 
sidegintum. 

- Ji nieko nepadarys. Patikėk. 

Šakalas prisiartino per žingsnį. Jam pasilenkus 
liepsnojanti šviesa sužioravo ant veido. Žvaigždė 
buvo deganti anglis. Jis ištiesė ranką, bet vėl ati- 
traukė. 

— Geriau pasilaikysiu pirštus sau, - sausai atsakė 
jis. - Kažkodėl manau, kad dar pravers. 

Aleksis grįžtelėjo į kitą pusę. 

— Tada tu gali paimti, Setai. 

Setas priėjo prie berniuko. Bet sugebėjo ištarti 
tik tiek: 

- Pirmiau sakyk, tu jiems pasakysi ar pasakyti 
man pačiam? 

- Nereikia, kad nei tu, nei aš jiems pasakytume, - 
Aleksis atrodė liūdnas. 

— Ką pasakytumėt? - suurzgė Oblekas. 

Setas suraukė antakius. Bet sunėrė pirštus ir tarė: 

— Argelinas prieš mums iškeliaujant man kai ką 
pasiūlė. Iždininko vietą. 

Šakalas nekrustelėjo, bet jo akyse šmėkštelėjo įta- 
rimas. 

— Mainais už ką? 

— Už kelią čionai. Ir už tai, kad archontas nebe- 
grįžtų atgal. 

Sekundę visi sustingo. Paskui Oblekas prisitraukė 
prie savęs berniuką. 

— Mat koks tu išdavikas, šunsnuki. Ir tu sutikai? 

Setas nusikamavęs truktelėjo pečiais. 

— O kas atsisakytų, kai siūlo karo vadas. 

Šakalas įdėmiai žvelgė į jį. 

- Žinojom, kad buvai suimtas. O daugiau jis nie- 
kuo tavęs nespaudė? Negrasino? 

Jis apsilaižė išdžiūvusias lūpas. 

— Grasino. Tėvui. Seseriai. 

Jie tylėjo. Paskui Oblekas vėl suurzgė: 

- Turėtum man leisti nudėti Argeliną, archontai. 

Setas pakėlė akis ir iš jų su baisiu skausmu staiga 
išsiliejo savaites jį kankinusi baimė. 

— Arjiems niekas negresia? Sakyk, ar jie saugūs? 

Aleksis žiūrėjo į žemę. 

— Jei žmonės viską žino, Setai, jiems nereikia die- 
vų. Be to, Orakulas tyli, - jo balsas buvo liūdnas. 

— Tu žinojai, drauguži? 

Berniukas pakėlė akis. 

— Miranija mane perspėjo. . 

Jis pasijuto žuvęs. Vengė žiūrėti Oblekui į akis, 
bet milžinas paklausė: 

— Ar turėjai tokią mintį? 

Setas žvilgtelėjo į Šakalą. Plėšrios vagies akys žvel- 
gė į jį, bet jis neištarė nė žodžio. 

— Taip, turėjau. Buvau pridėjęs peilį prie virvės. 
Akimirksniu būčiau ją nupjovęs. Tada ji nutrūko ir 
viskas nutrūko kartu su ja, - jis pakėlė akis išrau- 
dęs iš gėdos ir nevilties. - Jei norite mane nubausti, 
bauskite! Jei norite, kad pasitraukčiau, pasitrauksiu. 

Niekas neištarė nė žodžio. Kol Aleksis aiškiai 
ištarė: | 

— Ak, Setai! Nė vienas to nenori, kaip ir aš. Tu 
žinai, ką daryti. Lietaus karalienė paaiškino. 

Setas nurijo gumulą gerklėje. Paskui linktelėjo, 
apsisuko ir patraukė žvaigždės link. Nuo jos tvoskė 
baisus karštis, uolienos aplink ją tebespragėjo. Jis pa- 
silenkė ir prisivertė apglėbti ją pirštais. Jis pakėlė ją 
ir ji, tyra ir šalta, atsidūrė jo rankose. Visi žiūrėjo į 
raudoną jos liepsną. 

— Aš atmokėsiu Argelinui, - su įniršiu sušvokštė 
jis, - jei jis palies Teliją. 

— Gal tau būtų labiau patikusi Chrisė? - Miranija 
pati save nustebino geležiniu atkaklumu. Ji prisiar- 
tino prie aukštaūgės. - Nebuvo iš ko rinktis. Chrisė 
būtų dariusi viską, ką jis būtų liepęs, būtų mus par- 
davusi už naują apyrankę ar madingą skraistę. Negi 
tikrai tau ji būtų geriau? 

— Nejuokink. Juk tu prisiekei! 

- Aš prisiekiau tylėti. Aš vykdysiu šią priesaiką. 

— Įdomu kaip? Jis laiko Hermiją įkaite. Sala ap- 
krauta sausomis šakomis. Jei apeigos vyks ne taip, 
kaip reikia, jei Orakulas nepasakys, kad jis turi tapti 
karaliumi, net nežinau, ką jis padarys. Tikrai manau, 
kad jis ruošiasi sunaikinti Švenčiausiąją buveinę, 
Miranija! Jam nerūpi dievo rūstybė. Jei jam kada kas 
rūpėjo, tai nebent Hermija. 

Ji linktelėjo, mėgindama ką nors sugalvoti. 

- Žinau, žinau! - Ji pakėlė akis. - O kaip Džamilas? 
Vis dar palaikai su juo ryšius, pasakoji, kas vyksta? 

Retija suraukė antakius. 

— Viena jo sąlygų — pakeisti kalbėtoją. Tu ją įvyk- 
dei, - jos balse buvo girdėti pasidygėjimas. 

Miranija tylėjo. Paskui nusigręžė ir sunėrė ant 
krūtinės rankas, žvelgdama į save aukštame bron- 
ziniame veidrodyje. Ir staiga apstulbo. „Pažvelk į 
mane. Tai peliūkštė Miranija iš Milo. Pati savęs ne- 

atpažįstu. Turbūt jei čia būtų tėvas, taip pat manęs 
neatpažintų.“ Ji atsigręžė. 

— Aš nenorėjau, Retija, bet dievas man liepė. Lie- 
pė. Kas gali pasakyti dievui „ne“? 

Balsas užlūžo. Nenorėdama apsiverkti ji staiga 
nutilo. 

Retija piktai suraukė antakius. 

— Tu negali, - atžariai mestelėjo ji. - Įsivaizduoju. 


Kitoje ertmės pusėje kalnas buvo išvagotas įtrūkių. 
Per vieną jie išlindo į nakties orą. Setas pažvelgė 
aukštyn. Maždaug šimtas pėdų virš galvos perskelta 
viršūnė buvo aptraukta šerkšno. Iki pat jos riogso- 
jo stačiai į kalną kylančios akmenų sąvartos, apneš- 
tos sniego dulkėmis. Iš burnos tumulais virto garas. 
Niekada nebuvo taip aukštai užkopęs ir patyręs to- 
kio geliančio šalčio. 

- Žinau, kur mes!- Aleksio šūksnis tryško 
džiaugsmu. - Aš čia jau esu buvęs! - Jis pagavo mil- 
žino ranką ir ėmė tempti jį per siūbuojančius po ko- 
jomis akmenis. - Jis čia, Oblekai! Mes jau visai arti! 
Jau girdžiu Dainų šulinį! 

— Jei taip, drauguži, laikykis! - Oblekas sustabdė 
berniuką. - Duok man eiti pirmam. 

— Aš to ir noriu, Oblekai, - Aleksis su pasididžia- 
vimu stumtelėjo muzikantą pirmyn. - Šiaip ar taip, 
vedžiau tave čia visą kelią. 

— Tu mane vedei! - Oblekas ėmė kopti išsiviepęs 
visu bjauriu veidu. - Sutinku, kai kada buvau akmuo 
po kaklu, bet šį tą nuveikiau, kad savo kojomis čia 
ateičiau, archontai. 

— Žinoma. Be tavęs man nieko būtų neišėję. Be 
jūsų visų. - Aleksis sustojo, veide staiga pasirodė su- 
glumimas ir neviltis. - Ak, palaukite! PALAUKIT! 

Jie sužiuro į berniuką. 

— Kas dabar? - atsiliepė Šakalas. 

— Tik dabar supratau... yra tik trys žvaigždės, - jis 
ištiesė rankas ir susmuko ant akmenų atstatęs kelius. 
Atrodė, tuoj pravirks. Tuoj pat sugrįžo Oblekas ir 
apkabino jį viena ranka. 

— Paaiškink, mažasis dieve. 

Aleksis kūkčiojo, ašaromis pasruvusios jo akys 
dar labiau patamsėjo. Galiausiai išspaudė nevilties 
kupinus žodžius: 

— Jūsų keturi, juk taip? Taigi bus keturi sargai. O 
mes turime tik tris žvaigždes! 

Oblekas pažvelgė į Šakalą. Aukštaūgis pritūpė 
prie vaiko. Jo pirštai atitraukė berniuko rankas nuo 
veido. 

- Žvaigždės yra ginklai? 

— Panašiai, - šniurkštelėjo Aleksis ašaroms rie- 
dant per veidą. - Supranti, vienas iš jūsų jos neturės! 
Vienas išvis nieko neturės! 


A 


Devintasis aukojimas: 


gyvybės atnaša 


Dievas gimsta, bet nemiršta. 
Jis Keičia pavidalą, kūną, keičia vieną kaukę po Kitos. 
Kartais aš toks ramus, Kad nė nenumanytumėt mane čia 
esant, 0 Kartais grūmoju ir svaidausi žaibais. 
Dievai yra upės, tekančios į jūrą ir neturinčios pabaigos. 
Pasakojimai, kurie prasideda, susipina ir susilieja į viena. 
Saulė, Kuri teka, leidžiasi ir teka. 
Štai dėl Ko mes atsirandame tarp jūsų. Sužinoti, kas yra 
širdgėla. Kas yra meilė. 


Jis lieka beginklis 


Kalbėtojų patepimas ir kaukės uždėjimas visada 
vykdavo prie Pitono urvų. 

Didžiuliai ir tamsūs, jie buvo įsigraužę į žemas 
uolas, kurios kadaise buvo Draksidės krantai, kol 
upė dar nebuvo išdžiūvusi. Tai buvo šventa vieta, į 
kurią niekas niekada neidavo, išskyrus tą metą, kai 
būdavo paskirta nauja kalbėtoja arba mirdavo seno- 
ji. Čia tvyrojo amžina tamsa. Urve ties įėjimu, - pa- 
čiame didžiausiame, - kaip pasakojama, prieš tūks- 
tančius metų buvo gimęs dievas, susidvejinęs šviesos 
ir tamsos dievas, saulė ir šešėlis. Per tūkstantį metų 
Lietaus karalienė permainė gyvąsias uolas, vandens 
lašai jas graužė, tašė, kol pasaulio priešaušryje jos 

skilo su baisiu trenksmu ir gimė dievas trimis pavi- 
dalais - pirmiausia pasirodė mažas raudonas skor- 
pionas, paskui besiranganti gyvatė mirguliuojančiais 
žvynais ir galiausiai berniukas - nuogas jis iškišo 
galvą ir pečius, paskui pasirodė kūnas ir jis atsistojo 
urvo angoje. Jis sušuko, toli virš jūros patekėjo saulė, 
jis ištiesė rankas į šviesą ir šilumą ir nusišypsojo. O 
jam už nugaros iš plyšio išlindo jo šešėlis, ištįsęs, lie- 
sas, bespalvis ir tylomis atsistojo prie šono. 

Tas plyšys išliko iki šiol. Aplink nuolat degė žva- 
kelės, jis buvo apdėtas vystančiomis gėlėmis, atneš- 
tomis būsimų motinų ir atiduotomis šios šventovės 
saugotojai. 

Dabar aplink plyšį ratu stovėjo Devynetas - tik- 
sliau, Aštuonetas: tylios, kaukėtos, ramiais metali- 
niais veidais šypsančios viena kitai, už kiekvienos 
kaukės slepiančios pyktį, suglumimą ir netikėjimą. 
Chrisė buvo sukryžiavusi ant krūtinės rankas, už jos 
stovėjo Retija. Viena mergina buvo nauja, bet iš čia 
Miranija vargiai skyrė kuri. 

Zengė lėtai - stabdė rūbo svoris. 

Buvo naktis, pilnaties metas. Pirmieji mėnulio 
spinduliai žaižaravo krištoliniuose lašuose - jie vir- 
pėjo ir barškėjo. Abipus tako į urvą tyliai stovėjo iš- 
sirikiavę kareiviai. Aukštai, ant uolų virtinės, buvo 
uždegti laužai, žmonės laukė. Ji manė, kad bus ma- 
Žiau, kad jie neišdrįs peržengti palyginti saugių Uos- 
to sienų, bet jie susirinko: nebylios minios moterų, 

jūreivių, elgetų, pirklių, akimis sekančių jos žings- 
nius. Ji užuodė aitrų dramblių mėšlo kvapą, girdė- 
jo juos nerimstant aptvaruose prie kranto, juto toli 
jūroje, toliau, nei siekia artilerijos šūviai, šį pasaulio 
kraštą apsiautusių Džamilo laivų šviesas, ratilais at- 
sispindinčias vandenyje. 

Miranija nuo akių krestelėjo plaukus. Net sugar- 
banoti ir sudėti į įmantrias pynes, jie užsispyrė išsi- 
leisti. Naujieji sandalai buvo kieti, takas akmenuotas, 
kojos slydo žyrant žvirgždams. Jis vingiavo tarp že- 
maugių diemedžių ir dygiakrūmių, šalin šmurkštelė- 
jo driežas, o laužų spragėjimą ir švelnią bangų mūšą 
stelbė cikadų čirškimas. Ji prisiminė, kaip buvo ką 
tik tapusi nešėja. Regis, tai buvo taip seniai, o ne 
prieš keletą mėnesių. 

— Sakiau tau, ką darysiu, - atkakliai sušnibždė- 
jo. - Ar tai bus teisinga? Ar tai bus pagal tavo norą? 

Jo čia nebuvo. 

Jis buvo toli ir jos nesiklausė. 

— Turi būti čia. Turi būti visur! - jai svaigo galva 
nuo alkio, vargino rūbo svoris. Ji slystelėjo ir griebė- 
si krūmo, kad neparkristų. Aplink sukiojosi debesys 
mašalų. 

Iš tamsos išniro Argelinas. Ištiesė jai ranką. 

Ji apsiėjo be jo pagalbos, atsitiesė ir pasuko į 
urvą. 

Trikojyje degė menka liepsna, bet šiaip jau di- 
džiulis urvas skendėjo tamsoje. Užėmusi kvapą ji 

stabtelėjo prie angos ir pažvelgė atgal. Žemiau drie- 
kėsi sausa, nuo kaitros suskeldėjusi upės vaga. Iš už 
nugaros Argelinas jai šnibžtelėto tiesiai į ausį: 

— Eik į vidų. Atsistok dievo gimimo vietoje. Ir ne- 
pamiršk, ko aš noriu. Orakulo likimas priklauso nuo 
tavęs. 


Buvo nežmoniškai šalta. Jis neįsivaizdavo, kad gali 
būti šitaip šalta. Pats akmuo buvo įšalęs. Ropščiantis 
rankos lipo prie apledėjusio paviršiaus, keliai buvo 
vienos mėlynės. Prieš akis aukštai matėsi urvas — 
tamsybių gelmė pasaulio viršūnėje. Jis atsikvėpė ir 
atsigręžė į Lapę, besiplūkiantį iš kairės, nužvelgė kur 
tik akis užmato stūksančias nežinomas baltas viršū- 
nes. Toli danguje kaip skatikas kabėjo tobulai ap- 
skritas mėnulis. Toks pat jis matosi ir virš Salos, ir 
virš Uosto, ir virš Miesto. Pagalvojo - gal ir Miranija 
dabar žiūri į jį. 

Priekyje kaip juodas voras aukštyn lengvai kilo 
Šakalas. Jis buvo be jokio ryšulio. Visa manta buvo 
palikta papėdėje, nes Aleksis pasakė, kad prie šuli- 
nio reikia eiti be nieko, kaip stovi. Jokių ginklų. Tik 
žvaigždės. 

Kopdamas paskutinius žingsnius į įkalnę jis mąs- 
tė apie tai, ką padarė Šakalas. Plėšikas sustojo ir atsi- 
gręžė į Setą. 

— Pasilaikyk raudoną žvaigždę. Tau jos reikia. 

— Dvi ir taip mano, - pasišiaušė Setas. - Už pir- 
mąją sumokėjau pustrečio šimto sidabrinių. 

— Geras sandoris, - linktelėjo aukštaūgis. - O da- 
bar jas turiu aš. Ir vis dėlto, regis, jaučiuosi kilniad- 
vasis. Lape! 

Lapė padavė maišą, ištraukė iš jo pirmąją Žžvaigž- 
dę ir išvyniojo. Balta jos šviesa akino jį, kol laikė ran- 
kose. Daug negalvodamas mestelėjo ją Oblekui. 

Muzikantas to nelaukė ir vos pagavo žvaigždę su- 
stirusiomis rankomis. Tada tarė: 

— Kodėl man? 

— Tau irgi reikia pagalbos, kiek įmanoma. 

Oblekas sušnarpštė: 

— O tau tai nereikia? 

Kapų plėšikas nusišypsojo, plėšrūniškos jo akys 
buvo giedros. Tada išėmė antrąją žvaigždę - žydrą ir 
jai per viršų pažiūrėjo į Lapę. 

— Nebijok dėl manęs, viršininke, - vienakis pa- 
plojo sau per diržą, prismaigstytą durklų ir peilių. — 
Manęs neįveiks joks žvėris nei smirdžius demonas. 

— Bijau, Lape, kad net tavo peiliai neims tų pada- 
rų, kuriuos mums teks sutikti. Be to, berniukas sakė 
palikti ginklus. 

— Iš tikrųjų, - rimtai tarė Aleksis. - Daryk, kaip 
pasakyta, Lape. 

— Negi dabar jau klausysim vaiko? - susiraukė 
striuko ūgio vyriškis. 

Šakalas truktelėjo pečiais. 

— Mes klausom dievo. 

Lapė pasipiktinęs išsitraukė visus peilius. Tada 
Šakalas ištiesė jam melsvą žvaigždę. 

- Neimsiu! Čia tu vyresnysis. 

— Vadinasi, aš ir įsakinėju. O aš savo žmogaus ne- 
stumsiu ten, kur pats negalėčiau susidoroti. 

- Viršininke... 

- Imk. Tu mane saugosi. 

- Tu gi lieki beginklis. 

Šakalas sudėjo ant krūtinės rankas. 

— Iš visų jūsų, - ramiai ėmė dėstyti jis, - aš tvir- 
čiausias, vikriausias, sumaniausias ir mokyčiausias. 
Taigi mano pasirinkimas protingas. 

— Užsispyręs kaip asilas, - po nosimi burbtelėjo 
Oblekas. 

Bet Lapė paėmė žydrą žvaigždę. 

Ir štai Setas uždusęs nusikapanojo prie urvo an- 
gos. Ketvertas vyrų stovėjo petys į petį, Aleksis tarp 
jų prasibrovė į priekį - žingtelėjo porą žingsnių į 
tamsą. 

Priešais jie išvydo Dainų šulinį. 


Ji žvilgtelėjo į dievo gimimo vietą. 

Žemėje visada būna plyšių ir urvų, kadaise buvo 
sakęs jis. Jais vaikšto dievai ir ateina iš požemio pa- 
saulio, iš požeminių versmių ir tamsos. 

Kaip Orakulas. Kaip šulinys, kurio išėjo ieškoti 
archontas. 

Šis buvo platus ir dantytomis žiotimis. Ji pažiū- 
rėjo į jo gelmę ir atsiklaupė, pasilenkė ir šiugždant 
standžiai kaip skarda sukniai kakta palietė žemę. 

— Pradedam, - sukuždėjo. 

Paskui pakėlė galvą ir staiga ją pasuko. 

— Bet pirmiausia sudėkite ginklus. 

Kareiviai sunerimę dirstelėjo į Argeliną. 

Miranijos veidas liko ramus. 

— Tai šventa vieta ir šventas laikas. Negalima jų 
teršti mirties įrankiais. Tai gimimo vieta. Išneškite 
juos iš čia. 

Argelinas stačiokiškai krestelėjo galva. Kareiviai 
skubiai sumetė ietis į krūvą. Būrininkas jas susižėrė į 
glėbį ir išnešė. Ji atsigręžė ir sutiko jo akis. 

- Jūs taip pat, viešpatie karo vade. 

Jis rūsčiai pažiūrėjo į ją. Paskui išsitraukė kardą 
ir numetė už urvo angos. Stovintieji jam už nuga- 
ros pasekė jo pavyzdžiu - per minią nusirito tarsi 
vandens ratilai. Šešėliuose ji matė Mirusiųjų miesto 
didžiūnus, vieną kitą pirklį, turtingiausius palūki- 
ninkus, karininkus. 

Be abejo, tai liudininkai. Kruopščiai parinkti. 

O tarpjų Hermija. 

Miranija krūptelėdama atsiduso. 

Hermija vilkėjo juodu ilgu rūbu. Buvo be papuo- 
šalų, išleistais plaukais. Akys neapvedžiotos juodyjlais, 
lūpos neparyškintos. Bet akys buvo gyvos - degė pyk- 
čiu, ji stovėjo išsitiesusi visu aukštu ūgiu, protingas 

veidas rodė, kad ji puikiai tvardosi. Miranija suvirpė- 
jo iš baimės, prakaitas išpylė nugarą. Kaukę naujajai 
kalbėtojai uždeda jos pirmtakė. Buvo tai pamiršusi. 

Hermija greičiau ją nužudys, nei nusileis iki šito. 

Ji palengva stojosi. 

Taip ir yra. Atėjo metas ir nieko neįvyko, kas ją iš- 
gelbėtų. Gal dievas laukia norėdamas pamatyti, ar ji 
juo pasitiki? Ji atsisuko ir išskėtė rankas, subarškėjo 
krištoliniai lašai. Kažkuriame kampe negarsiai pra- 
bilo būgnai ir tarškynės. Ji atvėrė burną pasiruošusi 
tarti atvėrimo žodžius. 

Bet vietoj jų pasigirdo kažkieno riksmas. 

Argelinas suklusęs žaibiškai atsisuko. Sargybiniai 
kaipmat apstojo jį iš visų pusių. 

Ant tako, vedančio į olą, pasirodė vienas žmo- 
gus. Jis buvo barzdotas, vilkėjo raudonai. Rankose 
nešė sunkią skrynią ir aplenkęs vyrus, pasiruošusius 
čiupti jį, atsargiai padėjo ją ant žemės ir prasibrovė 
arčiau. 

— Paliaubų dovana. 

- Paliaubų? - nustėro Argelinas. - Nuo Džamilo? 

- Nuo mano viešpaties kunigaikščio. 

- Kaip tai? Nepaskelbta jokių paliaubų. 

Į juos atsigręžė Miranija. 

— Kaip tik paskelbta, viešpatie karo vade. Kaip tik 
nuo šios akimirkos. Per kalbėtojos įvesdinimą smur- 
tas užgintas. - Jam nesusizgribus atsakyti, ji atsigręžė 
atgal. - Ar jūsų kunigaikštis yra atvykęs? Ar jis čia? 

— Jis laukia apačioje, ponia. 

— Tad tegu jis ateina. 

Nepaisydama įsiūčio kupino Argelino švokštelė- 
jimo, ji Žiūrėjo, kaip perlų kunigaikščio figūra už- 
stojo šviesą ties olos anga. Iš paskos pasirodė jo pa- 
lyda - žibančiais perlais nusagstytais, auksu lietais 
drabužiais ir šilkais išsipustę vyrai. 

Jis nusilenkė jai ir visam Devynetui. 

— Gavau jūsų siųstą žinią. Kad pirmoji mūsų im- 
peratoriaus sąlyga įvykdyta. Kad pakeista kalbėto- 
ja. - [ją niūriai žvelgė juodos jo akys. - Tai tiesa? 

— Tokia dievo valia, - tyliai atsakė ji. 

— Tad jei aš šitai paliudysiu, bus taika. Nes nesuta- 
rimų priežastis buvo ne prekyba ar mūsų viešpaties 
Argelino valdžia, bet Orakulo išniekinimas. Oraku- 
las yra visų. Jis yra tai, kuo tikime. 

Miranija linktelėjo galva. Daugiau netarusi nė 
žodžio ji pradėjo atvėrimo maldą ir Devyneto bal- 
sai nekantraudami prisidėjo prie jos. Mėnulis buvo 
jau aukštai pakilęs, jo šviesa užliejo olą lediniu 
spindesiu, atsimušdama į sienas įsodintuose krista- 
luose ir iš plyšio žemėje, regis, pakilo vos įžiūrima 
migla. 

Kai malda buvo baigta, ji priėjo prie pat plyšio 
briaunos ir pažvelgė gilyn. 

Vanduo. 

Negi ji gelmėse mato vandenį? 

Argi tai vanduo? 

Iš šulinio veržėsi garas, jo link žemyn vedė laiptai. 
Tai buvo didelis nelytėtas tvenkinys, pilnas karšto 
garuojančio vandens, kuriame panirusios iki juos- 
mens stūksojo statulos. Jis buvo žalias ir nesimatė, 
kiek siekia jo gelmė. Urve aplink jį augo paparčiai, 
akmeninės sienos blizgėjo apsitraukusios gelsvai ža- 
liais maurais. Garuojantis vanduo ore kaupėsi į la- 
šus ir jie tolydžio teškėjo žemyn. Kadaise išdrožtos 
senovinės figūros rymojo iš plyšių. Ant tvenkinio 
kranto gulėjo nuvytusių vainikų liekanos. Ir dar ten 
buvo kaukės. 

Jos kabojo ant baslių, styrančių iš vandens - api- 
puvę veidai spoksojo į atėjūnus. Pro plūduriuojan- 
čius garus Setas matė jų akių plyšius, skruostus iš 
žievės ir medžio, popieriaus ir sidabro, pažaliavusio 
vario, šlakais nuėjusios bronzos. Visų archontų kau- 
kės iki Raselono, kuriam valdant pradingo šulinys. 

Čia tvyrojo tyla. Ją trikdė tik nevienodas vandens 
lašų teškėjimas. 

Jie akylai dairydamiesi įėjo vidun. Užplūdo nuo- 
stabiai maloni šiluma. Ji privertė nusivynioti skudu- 
rus nuo veido, jis pajuto, kaip atitirpo sustingusios 
rankos ir kojos. 

— O kas dabar? - sukuždėjo jis. 

Urvas pagavo jo žodžius. Jie nugrumėjo ir nuai- 
dėjo, atsimušė iš už nugaros ir iš priekio, skardžiai 

sudundėjo ir suvirpinti lašai ištiško purslais. Lapė 
nervingai stebėjo angą. 

Aleksis žingtelėjo priekin. Abiem rankomis jis at- 
sirėmė į tvenkinio kraštą ir palinko virš jo panirda- 
mas į karštus garus. 

— Kaip seniai čia buvau! - sušnibždėjo. 

Šakalas atsistojo jam iš šalies. 

— Kur tie baisūnai sargai, archontai? 

Į jį atsisuko berniuko veidas. Savo nuostabai, jo 
akyse jie išvydo ašaras. Jam atsisukus viena nusrove- 
no veidu ir tekštelėjo į vandenį. 

— Ateik ir pamatysi, Setai, ir jūs visi. 

Setas žvilgtelėjo į Obleką. Jis uždėjo rankas ant 
trupančios uolos. Ji buvo nugludinta, apsitraukusi 
riebiomis raudonomis nuosėdomis. Paskui nudelbė 
akis. 

Iš vandens virto garai. Jis matė atsiveriant žalią 
gelmę, sakytum archonto ašara būtų pragręžusi joje 
kiaurymę, aplink ketvertą tirštėjo tamsa ir vis aiš- 
kiau matėsi šulinys. 

Į jį žvelgė veidas. Gražus, nudegintas saulės, akys 
guvios ir nustebusios, bet jis buvo su kauke, už ku- 
rios slypėjo tamsa, baimė ir tuštuma. Jis akimirksniu 
atšoko atbulas. Veidas buvo jo paties. 

Oblekas it stabo ištiktas spoksojo į tvenkinį. 

— Kas jie, archontai? - tyliai paklausė jis. 

— Sargai, Oblekai. 

— Jie visada čia būna? 

— O ne, mes atsivedėme juos patys, - berniukas 
pamatė dygų Lapės žvilgsnį, dirstelėjo į Šakalą, ne- 
mirksinčias akis įsmeigusį į tvenkinį. 

Vanduo ėmė kilti - burbuliuodamas ir banguo- 
damas. Setas atšoko atgal, nusitempdamas šalin 
Obleką, Aleksis vikriai užšoko ant akmeninės at- 
brailos. Iš žalios gelmės išniro pora rankų - miklių, 
rašaluotų rankų, kurios buvo paties Seto. Jos įsikibo 
į briauną ir iš vandens išniro būtybė jo paties veidu, 
panašiu į kaukę, varvanti garuojančiu vandeniu, ap- 
lipusi maurais. 

Šalimais išniro padaras, panašus į Obleką - sto- 
ras, išpampęs ir kraugeriškas, esybė su Lapės kau- 
ke - žiauri ir apsukri. Galiausiai pasirodė aukštas, 
laibas siluetas pailgomis žvėries akimis - klastingo- 
mis ir šaltomis, be lašo gailesčio. 

Šakalas per žingsnį atsitraukė. 

Ketvertas nebyliai žvelgė patys į save. 


Kalbėtoja pries Kalbėtoją 


Jos žvelgė viena kitai į veidą - kalbėtoja į kalbėto- 
ją. Hermija laikė kaukę, auksinės plokštelės ir ibio 
plunksnos sviro jai nuo rankų, tobulas veidas išrai- 
Žytais skruostikauliais buvo įrėmęs nejudrų žvilgsnį 
į olos gelmes. 

Miranija stovėjo kaip apmirusi. Staiga ji suvokė, 
kad jeigu Hermija uždės jai kaukę, jos susikeis vieto- 
mis. Ji taps Orakulo apgaudinėtoja, melage kalbėto- 
ja. Padėk man, - tyliai tarė. - Be tavęs aš lygiai tokia 
pat netikusi kaip ir ji. 

Bet tepasigirdo į skeveldras sudužęs jos pačios 
žodžių aidas iš amžių glūdumos. 


399 


Hermija turėjo pakelti kaukę. Bet ji pakėlė ne 
kaukę, o balsą. 

— Prieš uždėdama kaukę naujajai kalbėtojai, turiu 
kai ką pasakyti. 

Devynetas įsitempė. Argelinas atrodė įsiutęs. Ji 
pakėlė dailų pirštą ir bedė tiesiai į jį. 

- Aš noriu pasakyti, kas yra šis žmogus. Šis žmo- 
gus klasta sumanė nužudyti archontą, - ji pasisuko ir 
išrėkė šiuos žodžius į aidžią urvo ertmę, kad lauke ant 
uolų stovintys Žmonės aiškiai išgirstų. - Jis papirko 
vieną iš archonto bendrakeleivių, kad jį nužudytų. Aš 
pati mačiau ir girdėjau. Aš tvirtinu tai prieš dievą. 

Minioje kilo murmesys. Lauke kažkas suriko. 
Oloje visų akys įsmigo į Argeliną. Sargybiniai įsi- 
tempę susižvalgė. 

Karvedys stovėjo it suakmenėjęs. Veidą išmušė 
smulkučiai prakaito lašeliai, bet šis buvo ramus. 

— Buvusi kalbėtoja aiškiai per daug susijaudinu- 
si, - sumurmėjo jis. 

— Tai siaubingas kaltinimas, - į priekį žingtelėjo 
Džamilas, o iš šešėlių jam už nugaros pasigirdo Re- 
tijos balsas: 

— Jei tai tiesa, dievas atkeršys. 

— Atkeršys? - šaltai nusišypsojo Argelinas. - Už 
ką? Jis visada susiras kitą kūną. Argi dievai taip ne- 
daro? — Jis apžvelgė visus iš eilės. - Bet kalbėtoja 
sako netiesą. Jos balsas - tik jos vienos. Argi ne dėl 
to čia susirinkome? 

Jis prisiartino prie jos, nuleido balsą ir pašai- 
piai tarė: 

— Net jei tai būtų tiesa, Hermija, ką jūs visi pada- 
rytumėt? Paskui mane seka kariuomenė. Mano ži- 
nioje - visi ginklai aliai vieno. Pažvelkite - net dabar 
dega mano priešai. 

Džamilas įsitempė. Paskui apsisuko, nublokšda- 
mas savo palydos vyrus šalin, ir nusikeikė. 

Krantinės tamsoje šokinėjo skaisčios liepsnos. 
Mėnulis skendėjo dūmuose. Pakrantėje kurtinamai 
trimitavo siaubo apimti drambliai. 

Miranija užsidengė burną ranka. Padegamieji laivai! 

— Tu pasiuntei padegamuosius laivus į mano lai- 
vyną! Iš proto išsikraustei? - Džamilas apsisuko ant 
kulno, bet jį ir jo palydą kaipmat sulaikė Argelino 
žaliūkai. Karo vadas šaltai nusišypsojo: 

— Taip, viešpatie. Iš čia gali žiūrėti, kaip jis dega. 


Kaip kovoti pačiam su savimi? Kiekvienas judesys 
sulaukia atsako, kiekvienas smūgis atmušamas. Bū- 
tybė, kuri buvo pats Setas, laikė jį už abiejų riešų. 
Ji parvertė jį ant žemės, abiem rankomis užspaudė 
burną, ėmė dusinti ir juokėsi iš jo. Ji buvo neapčiuo- 
piama - vien oras ir vanduo, nejuto jokio skausmo. 
Bet galėjo jį nužudyti, ir jis ėmė rėkti jai į veidą, 
muistytis, spardytis, daužyti. Kažkur oloje Oblekas 
grūmėsi su dideliu girtu šešėliu, o Lapė stengėsi ap- 
sukti savo paties suktumą. Vien Šakalas ir jo atspin- 

dys stovėjo ramūs, rydami akimis vienas kitą. Galbūt 
jie net kalbėjosi. 

Aleksis nušoko žemėn ir pritūpė prie tvenkinio. 
Pamerkęs pirštus ėmė braukyti vandenį. 

- Ir aš turiu būti čia, viduje. 

Nepasiekiamoje gilybėje, tarsi prisispaudusi prie 
mažo plyšelio, į jį žvelgė milžiniška akis. 


Džamilas išbalo iš įsiūčio. 

— Kai sužinos imperatorius... 

— Jūsų laivynas gali pabėgti. Jei turi proto, taip ir 
padarys. 

— Jie niekada nepaliks manęs. 

— Tie laivai pritutinti dervos. Vėjas neša juos į 
jūrą. Jie paliks tave, perlų kunigaikšti, ir aš paimsiu 
tave įkaitu, - Argelinas atsuko veidą į aukštesnį už 
save vyrą. - O jei imperatorius norės, kad gražuolis 
jo sūnėnas sugrįžtų, galės derėtis sa manimi. Su ma- 
nimi ir su dievu. - Jis atsisuko į Hermiją. - O dabar 
uždėk kaukę naujajai kalbėtojai ir tylėk! Man visiš- 
kai neberūpi, ką tu sakai. Nerūpi, ir baigtas kriukis! 

Hermija žvilgtelėjo į Miraniją, paskui į visą Devy- 
netą. Sekundę Miranijai pagailo jos. Paskui Hermija 
iškėlė galvą ir kaukę, bet uždėjo kaukę ne Miranijai, 
bet sau ir ėmė kalbėti - iš po kaukės sklido keisti su- 
siliejantys garsai. Ji pasakė: 

— Tai gerai, viešpatie. Tada tau nerūpės, jei papa- 
sakosiu tavo sapną. 

Argelinas nustėro ir sušvokštė: 

— Nuimkit jai tą daiktą nuo galvos. 

Niekas nė nekrustelėjo. Hermija kilstelėjo ranką 
ir palietė jam veidą. 

— Praėjusią naktį tu sapnavai Lietaus karalienę. 
Sapnavai, kad ji griebė tave už rankų, kaip aš dabar. 
Griebė tave už liemens ir įtraukė po vandeniu. O, tu 
grūmeisi, priešinaisi, bandei rėkti, bet ji užpylė tau 
burną vandeniu, užliejo plaučius ir nusitempė į van- 
denų gelmes. Ji paskandino tave, viešpatie. Ir tu pa- 
šokai iš miego Žiopčiodamas ir šlapias nuo parkaito. 
Supratai, kad buvai miręs. 

Ji prisiartino ir pabučiavo jį. Bet tik šalta kaip le- 
das kaukė palietė jo veidą. 

Argelinas išbalo. 

Miranija pajuto, kad kažkas tarsi šalta ranka pa- 
lietė jai kulkšnį. Dirstelėjusi į žemę aiktelėjo iš nuo- 
stabos. 

Iš plyšio uoloje plūdo vanduo. 


Žvaigždė nieko negelbėjo. Tai buvo tik šaltas akmens 
gabalas. Jis atstūmė savo atspindį nuo savęs ir ištem- 
pė iš vandens, bet ką su juo daryti? 

— Archontai! - sušuko. - Padėk! 

Akies krašteliu matė, kaip berniukas spokso į šu- 
linį. Iškėlė žvaigždę. 

— Mesti ją? Ką daryti? 

Jo atspindys nusijuokė. 

— Mesti? Kada tu ką metei? Ji rubininė, tai lobis, 
Setai. Gali už ją išpirkti save. 

— Ne... 

— Išpirk Pa ir Teliją! Išpirk Miraniją! 

— To nebus... Aš ne... 

— Bus. Pats Žinai, - atspindys laikė jį už rankos ir 
plėšė iš jos žvaigždę. - Puikiai žinai, koks tu. Būtum 
galėjęs nužudyti berniuką, jei būtum į viską numojęs 
ranka. O kaip tas peilis prie virvės? Norėjai, kad ji 
nutrūktų. Norėjai, kad sudiltų iki paskutinio siūlo. 

— NE! 

Jis atstūmė šalin vaidulą. 

— Duok man žvaigždę, - pakuždomis tarė atspin- 
dys niekinamai pakreipęs galvą į šoną - už tai visi jo 
nekentė, jis žinojo, kad nekentė, dėl to taip ir darė. - 
Duok ją man. 

Setas apsilaižė lūpas. Paskui linktelėjo. 

O tada sviedė žvaigždę sau pačiam į veidą. Kūnu 
perėjo tarsi žaibas - deginantis skausmas sukėlė riks- 
mą, sakytum būtų surikęs kažkas kitas, o ne jis, pa- 
skui žvaigždė sušnypštė tvenkinyje ir dingo iš akių. 

Priešais jį niekas nebestovėjo. Viduje jis pajuto 
tuštumą. 

Pajuto, tarsi būtų išmetęs lauk pats save. 


Argelinas čiupo kaukę ir nuplėšė ją Hermijai nuo 
veido. Jis drebėjo iš įniršio. Jos veidą išmušė raudo- 


nis, akys liepsnojo. 

Jis atkišo kaukę Miranijai. 

— Užsidėkite ją. 

Ji nė nekrustelėjo. 

— Užsidėkite! 

Bet Miranija jo tarsi negirdėjo. Atsigręžusi į Her- 
miją tyliai ištarė: 

- Kaip seniai mes buvome čia kartu - tu ir aš. 


Šulinys virė ir kunkuliavo. 

— Meskite žvaigždes į jį! Oblekai! - sukriokė 
Setas. 

Muzikantas ir jo atvaizdas strapaliojo prie pat 
krašto. Vienas atsivėdėjęs smogė kitam atgalia ran- 
ka. Vanduo sukunkuliavo ir staiga Oblekas liko vie- 
nas. Jis susmuko, paskui pergalingai išsiviepęs atsi- 
suko į Setą. 

— Niekas manęs neperveiks, - sušvokštė jis. - Net 
aš pats - sušvinkęs netikša. 

Lapei buvo riesta. Prispaustas savo šešėlio jis be- 
viltiškai blaškydamasis rėkė ir kaukė. Žydroji žvaigž- 
dė išriedėjo jam iš kišenės, Setas šoko prie jos, čiupo 
ir švystelėjo į šulinį. 

Ant šlapios uolos paslikas tysojo vien tik Lapė. 

Nieko daugiau nebeliko, tik atiduoti paskutinę 
auką, - tarė Aleksis. Jis atsistojo ir šoktelėjo ant šuli- 
nio krašto. - Turi pasiimti tą, kurį išsirinkai, Lietaus 
karaliene. Visada renkiesi tu. O aš niekada iš tavęs ne- 
bevogsiu pasirinkimo kaip kadaise. 

2. 


Argelinas įtūžęs apsisuko ant kulno. 

— Už ginklų! Aš padarysiu tam galą. 

Vienas kareivis išbėgo lauk. 

Staiga Miranija žvilgtelėjo į Hermiją. Aukštoji 
moteris griebė kaukę, pakėlė ją ir ryžtingai, bet ati- 
džiai uždėjo Miranijai ant veido - šiai net akyse pa- 
tamsėjo, šaltai bronzai prigludus prie skruostų. Ji 
jautė dievą savyje. Jo pasipiktinimas kunkuliavo ir 
veržėsi per kraštus, ir pamindama tylos įžadus ji ne- 
kantraudama prabilo: 

Nejaugi tariesi mane nužudysiąs, Argelinai? Ne- 
jaugi manai galįs nužudyti dievą? Aš gyvas ir tai sa- 
kau. Tu nebūsi karalius. Niekada nebūsi karalius. Su- 
griauk mano šventovę, išniekink Orakulą, ir vis tiek 
mane girdėsi. Aš kalbėsiu tavo sapnuose. Saugokis to, 
kuris gali stoti akis į akį su tavim. Kas gali įveikti skor- 
pioną, kuris įšliaužia vidun, ar savo paties širdyje su- 
siraičiusią gyvatę? 


Šakalas sudėjo ant krūtinės rankas. 

— Negi manai, kad su tavimi kausiuos? Neturiu 
ginklų prieš tave. 

Kaukėtas jo atvaizdas šaltai šypsojosi - jis kuo 
puikiausiai tai suprato. 

— Kiti elgiasi storžieviškai. Kaip ir tikėjausi, tavo 
atsakas kitoks. Tu geriau mane pažįsti. 

Šakalas linktelėjo. Jis žingtelėjo pirmyn. 

— Be to, jie bijo. O aš tavęs nebijau. 

— Tu manęs nekenti. Nekenti savęs. 

— Nekenčiu to, ką Argelinas iš manęs padarė. 

— Niekas tavęs nepavertė vagimi, tik tu pats. 

Jų balsai buvo tokie panašūs, kad Setas vos skyrė, 
kuris ką sako. 

— Tu dykuma, bevaisė žemė. Aš nusileidau į 
tavo gelmes. Įsirausiau į tave per smėlį ir bergž- 
džią uolieną. Radau lavoną be gyvybės syvų, ap- 
karstytą pašvitais, malonaus balso ir šviesių plau- 
kų, išpaikintą ir nuolat apsimetinėjantį. Aplink 
pamačiau krūvas brangenybių, dūlėjančių ir nyks- 
tančių, virstančių pelenais, išskyrus brangakme- 
nius ir auksą. 

— O aš mačiau mirusiuosius, sekančius paskui 
tave kaip žiurkes. Jų neapykanta niekada nebus to- 
kia baisi kaip manoji. Kaip tavoji. 

Jis visiškai nesusivokė, kuris yra kuris. Abu tik- 
ri, abu - visiškai tas pats Žmogus, stovintis iki juos- 
mens šulinio garuose. Vanduo kunkuliavo ir šnypštė 
jo gelmėse pasirodžius žvaigždėms, o Aleksis šoko 
žemyn ir šūktelėjo: 

— Paskubėk, Oblekai. Padėk jam. Jis negali pabėg- 
ti pats nuo savęs. 

— Padėti? Už ką jam padėti? - Oblekas nesijudi- 
no. - Jis buvo palikęs mus mirti dykumoje, archon- 
tai. Gal pamiršai? 

— O tu nori atkeršyti? Taip ir daryk. Išgelbėk jį, 
Oblekai. Jis niekada tau neatleis. 

Setas sudejavo. Šakalo atspindys sugriebė kapų 
plėšiką ir besipriešinantį ėmė tempti šulinio link. Jie 
atsistojo prie krašto ir tada atvaizdas liuoktelėjo ant 
briaunos. 

— Baikim viską čia pat, - tarė jis. - Baikim abu. 

Jis ištiesė ranką. Šakalas padelsęs iš lėto ją paėmė 
ir žingtelėjo priekin. Kone susiglaudę veidais, jie sto- 
vėjo prie pat šulinio žiočių. 

Sujudo Setas. Staiga pasiryžęs jis užsliuogė ant 
šulinio rentinio. Jis nustūmė atspindžio pavidalą ša- 
lin ir čiupo žmogų už rankos. 

— Neklausyk jo! Stok, nė iš vietos! 

Vanduo buvo tik miražas. Šulinys buvo tuščias — 
viso labo kiaurymė. 

Begalinė jos ertmė smigo į žemės gelmes, kur 
vis dar krito trys žvaigždės, neįsivaizduojamoje 
gilybėje virtusios vien šviesos blyksniais, akimirką 
jam susvaigo galva, tartum kažkas būtų traukęs jį 
į pragarmę įkandin krintančių šviesulių - kažkas 
didelis ir klaikus, anapus pasaulio ratų. Staiga jis 
suriko. Padaras prišoko jam iš už nugaros ir su- 
griebė jį plonais pirštais kaip žvėries nagais. Kaž- 
kas smeigė jam - kartą, du. Jis susverdėjo pakirstas 
skausmo. 

Šakalas griebė jį ir bloškė Oblekui į rankas. Se- 
tas sukniubo it strėle pervertas deginančio skausmo. 

Atsidūręs Obleko gniaužtuose, jis pamatė, kaip smo- 
gė Šakalas. 

Su beatodairišku įniršiu jis smogė savo paties esy- 
bei, išmušė iš padaro rankų deimantinį šipulį ir tas 
prasmego šulinio kiaurymėje. 

Padaras suklykė nesavu balsu. Akyse jis pavirto į 
nieką - į išblukusią kaukę, sunykusius kaulus, į dul- 
kėmis pabirusių šviesių plaukų šiugždesį. Tada jis 
krito. 

Šakalas sverdėjo. 

Jis pabalo - regis, dar akimirka, ir būtų apalpęs, 
susmukęs įkandin savo atspindžio, sakytum baisioji 
dvikova būtų iki paskutinio lašo išsunkusi iš jo visas 
jėgas. Kietai suspaudęs jį laikė Lapė ant bedugnės 
krašto. 

Jiems už nugaros šniokšdamas ir riaumodamas 
aukštyn kilo Dainų šulinį užpildantis vanduo. 

— Archontai! 

Beveik ištirpęs garuose Obleko riksmas perėjo 
Setui per paširdžius. Jis mėgino krustelėti. Nutvil- 
kė skausmas. Vandenyje pasklido jo paties kraujas. 
Akis užtraukianti tamsa prabilo Obleko balsu. 

- Jis miršta! - sukuždėjo jis. 


Argelinas atsigręžė. Būrininkas atbėgo su glėbiu 
ginklų. Karo vadas žaibiškai griebė kardą ir vėl apsi- 
suko ant kulno. Iš žemės veržėsi vanduo, užtvindy- 
damas olą. 

Retija aiktelėjo. 

— Semia olą! Iš kur tas vanduo? 

Kažkas suvaitojo. Žmonės metėsi prie angos. De- 
vyneto ratas iširo. 

Argelinas prikišo kardą Miranijai prie gerklės. Jo 
veidas buvo baltas kaip karštligės krečiamo ligonio, 
akyse žybčiojo šaltos ugnys. 

— Seniai turėjau tai padaryti. Daugiau nebus jokių 
archontų nei kalbėtojų. Sudeginsiu Orakulą ir nu- 
dėsiu visus, kas mėgins priešintis! - Nuo įsiūčio jo 
balsas virto žviegimu. — Norite tylėti - tylėsite! Visi 
ir visiems laikams! 

Jis atitraukė ranką. Mėnulio spinduliuose blyks- 
telėjo kardo ašmenys. 


Kieno lūpomis aš dabar Kalbėsiu? 


Oblekai! 

Riksmas iš seniai užmiršto košmaro. Akimirką 
visi sustingo iš siaubo. Aleksis suvaitojo ir parpuolė 
ant kelių prie Seto. 

— Padėk jam! - milžinas griebė jį už rankos. - Ar- 
chontai! 

Berniukas pakėlė į jį sielvarto perkreiptą veidą. 
Kieno lūpomis aš dabar kalbėsiu? - sukuždėjo jis. 


Miranija neturėjo kada nė riktelėti. Švystelėjo kar- 
das. Ji žinojo, kas bus - nežmoniškas skausmas, 
kraujo fontanas, bet štai akies mirksniu prišoko 
Hermija. Hermija atsidūrė priešais ją - tai Hermiją 

supurtė konvulsijos, pasigirdo jos riksmas ir pasipy- 
lė kraujas. 

Kardas susmigo kalbėtojai giliai į krūtinę. Ji kri- 
to tylutėliai aiktelėjusi. Chrisė ėmė isteriškai klykti. 
Miranija klupdama pripuolė prie jos raudonai ap- 
taškyta suknia. Apmirusi beveik nesuvokė, kad ją 
prilaiko Retija ir visu balsu šaukia: 

— Bėkit! Visi bėkit iš čia! Ko laukiat! 

Urvas virto upe. Vanduo siūbtelėjo iš uolų, pakėlė 
Hermijos suknios kraštus ir ėmė sūkuriuoti suklu- 
pusiam jai prie šalies Argelinui apie kelius. 

Suakmenėjusios Miranija ir Retija žiūrėjo į su- 
gniužusį žmogų, tartum jį būtų sutraiškiusi baisi ne- 
matoma jėga. Jo rankos grabaliojo Hermijos veidą, 
plaukus. Jos pajuto, koks sukrėtimas jį ištiko prisi- 
lietus prie parkritusios moters. 

— Hermija! - prakalbo dusliu balsu, tarsi negalė- 
damas patikėti. - Hermija! 

Kalbėtojos akys atsivėrė. Ji mėgino susirasti jį 
žvilgsniu ir jis suspaudęs rankomis kilstelėjo ją aukš- 
tyn. Kraujas pasklido kylančiame vandenyje. 

— Nepalik manęs, - sukuždėjo jis. 

Ji per jėgą išspaudė keletą Žodžių, bet jų beveik 
nesigirdėjo. 

— Orakulas... pasigailėk Orakulo... 

Jis papurtė galvą draskomas širdgėlos. 

— Tau visada labiau rūpėjo Orakulas negu aš! Vi- 
sada! 

Paklaikęs nušluostė kraują, bet jis ėmė plūsti dar 
smarkiau ir pasipylė į visas puses. 

— Kam tu įsikišai? Ko puolei? Dievas mato, nie- 
kada nebūčiau pakėlęs prieš tave rankos... 

Ji blausiai nusišypsojo. 

— Aš buvau Lietaus karalienė. Tik tą valandėlę... 
sakiau... jos žodžius. Tu girdėjai. 

— Girdėjau. 

— Mes nebūtume tapę priešais. 

— Niekada ir nebuvome, - pagavęs ją pakėlė dar 
aukščiau, jos akys užsimerkė, nusviro galva. - Pasilik 
su manim, Hermija. Kaip aš būsiu be tavęs! 

Ji sukuždėjo: 

— Jau matau... sodą. 

Miranija nurijo gumulą gerklėje. Šalia stovėjusi 
Retija žingtelėjo atgal. 

Ilgą kaip amžinybė akimirką atrodė, kad Argeli- 
nas nesuvokia, jog ji mirė. Jis tebelaikė ją kylant van- 
deniui, saugojo nuo kunkuliuojančios srovės. Kai 
galiausiai pakėlė veidą, Miranija pamatė, kad jis iš 
paskutiniųjų, baisiomis pastangomis kovoja su savi- 
mi, kad susitvardytų. 

Susverdėjęs nuo Hermijos svorio, jis pakilo su 
ja ant rankų. Nuo ilgų jos rūbo klosčių varvėjo 
vanduo. 

Anapus jos kūno į jas žvelgė jo akys. 

Jo sielvartas buvo grėsmingesnis už visus grasi- 
nimus. 

Vanduo buvo šaltas. Sunkėsi pro lūpas ir jis gėrė, ir 
buvo saldu. 

Jis pasijuto sklidinai jo pripildytas. 

Skystis buvo lengvas ir žėrintis auksu. Užliejo jį 
jėga ir muzika. 

Užplūdusi srovė dainavo širdyje dainą, kurią jis 
visada žinojo, bet buvo pamiršęs. Dainą, kurią karš- 
tomis popietėmis kartais niūniuodavo Telija, žaisda- 
ma su lėle. 

Dainą, kurią dainuodavo jo motina. 

Jis atsimerkė. Kažkas jį atrėmė į save, aplink ma- 
tėsi besiliejantys veidai. Kažkur nuskambėjo nega- 
linčio patikėti Šakalo balsas: 

— Kraujas jau nebėga. 

Setas vargais negalais atsikėlė. Maudė kūną, ausy- 
se netilo girdėta daina. Jis pratarė: 

— Kažkas mirė. Aš? Miranija? Kas atsitiko? 

— Ji mirė, - sušnibždėjo berniukas. 

Jie nustėrę įsmeigė į jį akis. Setas įkvėpęs oro su- 
drebėjo visu kūnu ir apmirė, negalėdamas patikėti 
savo ausimis. 

- Ji negali mirti! Kaip tu leidai jau mirti! - įniršęs 
jis stvėrė Aleksį ir truktelėjo į save. - Negi tau vis 
tiek! Negi tau ji nė kiek nerūpi! 

Oblekas pasakė: 

— Palik jį ramybėje! Jis išplėšė tave iš mirties 
nagų! 

Bet Aleksis ištiesė laibą ranką ir palietė Setą. Re- 
gis, per odą vos juntamai brūkštelėjo medžio lapas — 
keistai nesuvokiamą minutę jis juto motinos prisi- 
lietimą, kurio seniai buvo netekęs. 

— Tai ne Miranija, Setai. Tai Hermija. Hermija 
mirė ir dabar Miranija yra kalbėtoja. Lygiai kaip tu 
ir norėjai. 

Apstulbęs Setas išpūtė akis. Paskui pakuždomis 
tarė: 

— Tu kalbi taip, tartum tai būtų įvykę per mane. 

Šakalas ramiai prabilo: 

— Kad ir kaip būtų, jau nieko nepakeisim. Jei nori 
atsigerti iš šio stebuklingo šulinio, Oblekai, gerk, kol 
dar nenuskendom. 

Šulinyje kilo vanduo. 

Traukdamiesi atbulomis jie išvydo, kad vanduo 
juodas, tarsi tai būtų buvęs Niekas, tarsi su garais 
Niekas būtų veržęsis per kraštus - didžiulis tamsos 
tvenkinys, ir kai Setas pajuto, kad vanduo semia pė- 
das, Šakalas pastatė jį ant kojų. 

— Ar paeini? 

— Kad nieko man nėra. 

Kapų plėšikas buvo priblokštas. 

— Turėtum būti negyvas. 

Aleksis pasakė: 

— Gerk jį, Oblekai! Gerkite visi! Nelaukite! 

Dalis šulinio sienos įgriuvo. Riaumodamas išsi- 
veržė lauk didžiulis tamsus pliūpsnis. Vandens ap- 
semtos kulkšnys pajuto karštį. Per porą akimirkų 
plūstelėjo ūžiantis srautas, šluojantis iš kelio akme- 
nis ir kriokliais besipilantis pro urvo angą. Oblekas 
negaišuodamas pasilenkė ir rieškučiomis pasėmė 
vandens. Ne kažin kiek tepasėmė, bet gėrė ir gėrė 
nesustodamas, o Aleksis prunkštelėjo žiūrėdamas į 
jį. Paskui kaip visada akimirksniu pasikeitus nuotai- 
kai - nuo tų pasikeitimų Setui kūnas eidavo pagau- 
gais - berniukas nusijuokė: 

— Argi neskanu? 

Oblekas nurijo gurkšnį. 

— Atsiduoda siera. Negi jis tikrai man duos dainų? 

— Tiek, kiek tik valiosi sudainuoti, Oblekai, - jis 
išdidus nusišypsojo: - Kaip ir būdavo anksčiau. 

Seto nuostabai, Lapė irgi gėrė, godžiai maukdamas 
iš rieškučių, tartum bijodamas, kad juodasis vanduo 
tuoj pasibaigs. Vanduo varvėjo jam pro pirštus. 

- Ir tu gerk, viešpatie Šakalai. 

Plėšikas nepatikliai stebeilijo į tamsos katilą. 

— Aš netikiu kerais, archontai. 

— Čia ne kerai, - Aleksis pagriebė jį už rankos ir 
nutempė prie šulinio krašto. - Būk geras. Šitokį ke- 
lią nuėjom, tu gi tikrai ištroškęs. 

Aukštaugis iš viršaus pažiūrėjo į vaiką. 

— Ištroškęs, - taikiai atsakė. 

— Tai nedvejok. Arba gali būti per vėlu. 

Šakalas atsisuko. Jis panėrė dailias savo rankas 
į vandenį ir pasėmęs valyvai gurkštelėjo. Bet laiko 
jam užteko tik vienam gurkšniui. Staiga sudrebėjo 
žemė, supurtydama visą urvą. 

Jis metėsi atgal. 

— Pirmyn! - suriko jis. - Greičiau! 


Žemė drebėjo. Visi išsilakstė kas sau. Argelinas nu- 
brido iki olos angos. Jis rėkė: 

— Atveskit juos! 

Sargybiniai galynėjosi vandenyje, siekiančiame 
juosmenį. 

— Lipam čionai. Greičiau! - Miranija nusiplėšė kal- 
bėtojos kaukę ir truktelėjo Retiją paskui save į aukš- 
čiau kyšančią atbrailą urvo gale. Vanduo jau buvo per 
gilus, kad būtų įmanoma nusigauti iki angos. Kitapus 

- Šokit! - riktelėjo vienas. - Mes jus ištrauksim! 

— Gerai sako. Nėra ką daryti, - Retija pasiruošė 
šokti. Miranija sulaikė ją už rankos. 

- Žiūrėk. Žiūrėk, kas dedasi lauke. 

Tarp krantų kilo aukštyn Draksidės vandenys. Jie 
tvino iš žemės, šluodami menkas užtvaras, siaubda- 
mi sudžiūvusių citrinmedžių ir alyvmedžių giraites. 
Riaumojantis, putojantis ir kunkuliuojantis vanduo 
kliokė iš aukštupio pusės, nešdamasis tūkstančius 
daiktų, pastatų, akmenų, paukščių ir negyvų žiurkių. 
Ji regėjo, kaip upė gilėja ir užpildo senąją savo vagą, 

apsiputojusi įsilieja į jūrą ir tyruose jūros vandenyse 
pasklinda drumzlinų sąnašų debesis. 

Argelinas mėgino atsitraukti nuo srauto, bet jis 
ėmė sūkuriuoti aplink ir kone virš galvos. Jis Žiopte- 
lėjo iš išgąsčio, paskui suspiegė: 

— Ne! Nenoriu, kad ji išeitų! 

Bet vanduo turėjo pirštus. Jie išplėšė Hermiją jam 
iš rankų ir nugramzdino į nepasiekiamas gelmes. 

— Palik ją man! - klykė jis. - Palik! 

Bet aplink jį siautėjo vien Lietaus karalienės rūstybė. 

— Jį pasiglemš vanduo! - aiktelėjo Miranija. Ji 
jautė vandens tūžmastį, tramdomą keršto troškimą. 
Bet čia užriko Džamilas ir kaip atsakas žemę sudre- 
bino keistas trimitavimas. Ji pamatė, kad drambliai 
ištrūko į laisvę ir buvo išvesti vora, vienas įsikibęs 
straubliu kitam už uodegos. Pirmasis dramblys pri- 
klaupė. Džamilas čiupo Argeliną ir stumtelėjo link 
gyvulio. Netrukus jie atsidūrė drambliui ant kupros 
ir milžiniška gyvulio jėga atsispyrė po kojomis lin- 
guojančiai Žemei. 

Argelinas atsigręžė į urvą. Iš jo paknopstomis vir- 
to kareiviai. 

— Mes papuolėm į spąstus, - sušnypštė Retija, - jis 
kuo puikiausiai supranta. Tyčia mus paliko. 

— Negana to, - Miranija suprato jo žvilgsnį maty- 
dama, kaip jis užkriokė ant kareivių, kad tie liptų ant 
uolos viršūnės. 

Drambliai nulingavo tolyn. 

Vanduo užgriuvo juos kaip siena. Karštas ir garuojan- 
tis jis kliokė iš urvo ir nusinešė juos su savimi, kol Ob- 
lekas aptiko į lauką išeinančią angą, įsitvėrė jos briau- 
nos, užsiropštė ant smailios kalno viršūnės ir pasilen- 
kęs galingu trūktelėjimu išplėšė archontą iš srovės. 
Berniukas ėmė džiaugsmingai šūkauti tabaluodamas 
kojomis virš vandenų. Setas ir Lapė taip pat išlipo iš 
urvo, įkandin jų pasirodė Šakalas. Ant uolų viršūnių 
jie sėdėjo drebėdami, negalėdami patikėti savo aki- 
mis, kurios matė iš niekur pasirodžiusią upę. 

— Mums pasisekė! - laimingas šaukė Aleksis. — 
Mes sugrąžinome upę! Argi nenuostabu, Oblekai? 

Milžinas išsišiepė: 

— Stebuklas, drauguži. 

Riaumodama ji veržėsi iš kalno. Raudona srovė 
nešėsi akmenis ir riedulius ir jie jau matė ją tolumoje 
besiveržiančią pirmyn, į išdžiūvusią Draksidės vagą, 
ir siautulingai skubančią jūros link. Setas pamanė, 
kad pakeliui vandenys turėtų dužti kaip siena, šluo- 
dami nudžiūvusius medžius, o išgirdę jų riaumoji- 
mą žmonės Uoste turbūt išlėks iš namų. Nes dievo 
veikalai yra grėsmingi ir įstabūs, ir vieniems jie neša 
gyvenimą, o kitiems mirtį. Hermijai. Kažin, ar Mira- 
nija dabar tikrai yra kalbėtoja? 

Šakalas stovėjo įsmeigęs akis į rytus. Toli toli švito 
dangus ir galų gale paraudo. Patekėjus saulei dyku- 

ma pasirodė visa puikybe, Žaižaravo naujas vandens 
telkinys, kaip ugnis plisdamas į visas šalis, pripildy- 
damas intakus, upokšnių vagas, užliedamas suskel- 
dėjusias uolines plokštes. 

Setas atsistojo šalia jo: 

— Ten, toli, kils chaosas, - sukuždėjo jis. 


— Mes nuskęsim, - sušvokštė Retija. 

Miranija atšlijo nuo juodo srauto. 

— Kur tu? - sudejavo ji. - Ateik greičiau! 

Jo atsakymas tryško džiaugsmu ir laime. 

Mes atsigėrėme iš Dainų šulinio. 

— O upė? - vėl sudejavo ji. 

Aukso obuoliai sugrąžinti. Atrodo, Lietaus karalie- 
nė mums atleido. 

Tą minutę, net vandeniui pakilus aukščiau juos- 
mens, ji juokėsi laiminga, kad dievo balsas vėl su ja. 
Galiausiai pamatė, kad Retija jį irgi girdėjo - pama- 
tė, kaip ji išpūtusi akis stebeilija į urvo gilumą. 

Jis stovėjo šešėliuose. Jis buvo aukštas ir laibas, 
jo plaukai buvo balti, oda bespalvė. Jis buvo iškėlęs 
liesą ranką ir tankiai joms mojavo. Miranija, eik su 
manim. Paskubėk. 

Miranija stumtelėjo Retiją. 

— Judinkis! 

— Ar tai... 

— Paskubėk, ir viskas! 

Urvo sienos atbraila vedė gilyn, į tamsą. Po pa- 
žasčia pasispaudusi kalbėtojos kaukę, Miranija slin- 
ko paskui Kreontą, žiūrėdama į priekyje šmėžuo- 
jantį balkšvą jo siluetą. Kartą ji slystelėjo ir dusliai 
riktelėjusi paspringo juodu garuojančiu vandeniu, 
sakytum besiveržiančiu iš neįsivaizduojamų gelmių. 
Priekyje gaudydama kvapą Retija brido iki krūtinės 
apsemta vandens. Galiausiai priešai milžinišką įtrū- 
kį Kreontas sustojo. 

— Tai vienintelis kelias į išorę. 

Retija net dabar įsigudrino niekinamai prunkš- 
telėti. 

- Žemyn?! Gal išprotėjai? 

— Urvai veda į tunelius, kurie išeina į kapus. Per 
šimtmečius susidarė visas labirintas. Vanduo jų ne- 
apsems, - jis liūdnai pažvelgė į jas. - Dabar jūs turite 
eiti su manimi, Miranija. Tai vienintelė vieta, kurioje 
jums bus saugu iki archonto sugrįžimo. Argelinas 
nužudė kalbėtoją ir dievo rūstybė kris ant jo. Viskas 
dabar bus kitaip. 

— Bet Miranija yra kalbėtoja. Kodėl mes turime 
lindėti kapuose? 
matote“ 

Iš Salos pusės virto dūmai. Aušros spinduliuose 
stovėjo tiesus juodas dūmų stulpas, panašiai kaip 
virš laidotuvių laužo. 

- Vis dėlto jis tai padarė, - Retija paspringo van- 
deniui pasiekus veidą. - Jis sunaikino Orakulą! 

Tekėjo saulė. Jos spinduliai palietė olos sienas 
jiems virš galvos. Kreontas grįžtelėjo į šalį. 

— Reikia eiti. 

Plyšys buvo visiškai užlietas vandens. Jis nusilei- 
do į vandenį, giliai įkvėpė ir panėrė. Virš jo galvos 
užsivėrė juoda gelmė. 

Virš jūros, virš veržliai putojančios naujosios upės 
kilo saulė. Jos spinduliai atsimušė Miranijos akyse. 

Hermija mirusi ir dabar ji kalbėtoja. Bet kalbėtoja 
tamsoje, tremtyje, už įstatymo ribų. 

— Jie grįš, - sušnibždėjo ji. 

Retija gūžtelėjo. 

— Kąjie padarys? Vaikas, storas muzikantas ir raš- 
tininkas. 

— Ir šakalas, - Miranija žvilgtelėjo į kaukę, į tuš- 
čias jos akis, kurias sėmė vanduo, į tamsą, besiliejan- 
čią iš atviros burnos. - Jie gali sutriuškinti Argeliną. 
Vardan Hermijos. 

Retija sugriebė ją už pečių. 

— Hermija būtų nenorėjusi jo sutriuškinimo. Tai 
ir blogiausia. 

Miranija paslydo ir susverdėjo. Paskui pakėlė vei- 
dą ir kreipėsi į saulę: 

— Neužtruk. Baisu, kas dabar bus. 

Ji giliai įkvėpė. 

Abi šoko žemyn. 


Fisher, Catherine 

Fi337 Archontas: [romanas] / Catherine Fisher; iš anglų 
kalbos vertė Aušra Stanaitytė. - Vilnius: Alma littera, 
2006. - 424 p. 


ISBN 9955-24-256-6 


„Archontas“ - „Orakulo“ tęsinys, antroji garsios šiuolaikinės 
Velso poetės ir prozininkės Katrin Fišer trilogijos dalis. Už knygos 
herojų nuotykius ne mažiau įspūdingos jų akistatos su savo sielos de- 
monais. Paprastais ginklais jų neįveiksi, nes tai kova su savimi. 


UDK 820-93 


Katrin Fišer 
ARCHONTAS 


Kalbos redaktorė Gražina Smalinskienė 
Viršelio dailininkė Lina Bastienė 
Maketavo Albertas Rinkevičius 


Tiražas 2500 egz. 
Išleido leidykla „Alma littera“, A. Juozapavičiaus g. 6/2, LT-09310 Vilnius 
Interneto svetainė: www.almalittera.lt 
Spaudė AB spaustuvė „Spindulys“, Gedimino g. 10, LT-44318 Kaunas 
Interneto svetainė: www.spindulys.lt 


As nukeliausiu prie Dainų šulinio. Anapus mirties ir dykumos aš atsiger- 
siu jo vandens ir sugrąžinsiu jums. Aš sugrąžinsiu upių tėkmę ir plau- 
kiančius javus jūsų laukuose. Aš jus išgelbėsiu, manieji žmonės. 


Aleksis, naujasis archontas, išsiruošia į piligrimo kelionę, vildamasis 
rasti Dainų šulinį. Kalbama, kad ten slypi neregėti turtai, be to, archon- 
tas trokšta susitaikyti su Lietaus karaliene. Bet dykuma archontui ir jo 
bendrakeleiviams grasina paslaptingais pavojais, į nugarą jiems 
nuolat kvėpuoja karo vadas Argelinas, siekiantis turtų ir valdžios. Tarp 
klastų ir išdavysčių Miranija lieka viena karo baisybių akivaizdoje. 


„Orakulo“ tęsinys 


Tapkite „Alma littera“ knygų klubo nariu! 
Nemokamas knygų katalogas kiekvieną ketvirtį 
Naujausios ir populiariausios knygos 
Ypatingi pasiūlymai 
Knygų pristatymas į namus, darbovietę 
ar pašto skyrių 


Informacijos teiraukitės nemokamu tel. 8 800 200 22 
www.knyguklubas.lt 


SBN 9955-24-256-6 
| | 
| 


9 789955 242567 


